**ҚАЗАҚСТАН РЕСПУБЛИКАСЫ БІЛІМ және ҒЫЛЫМ МИНИСТРЛІГІ**

ӘЛ-ФАРАБИ атындағы Қазақ Ұлттық Университеті

Философия және саясаттану кафедрасы

**ӘЛ-ФАРАБИ: ТАНЫМ ТАҒЫЛЫМЫ**

(оқу-әдістемелік құралы)

ф.ғ.д.. проф. Нұрышева Г.Ж.

т.ғ.к. Тулентаева К.А.

АЛМАТЫ, 2020

КІРІСПЕ

Оқу- әдістемелік құрал ғұлама ойшыл Әбу Насыр әл-Фарабидің ЮНЕСКО шеңберінде өтіп жатқан 1150 жылдық мерейтойына орай оның ғұмыры мен шығармашылығына арналып отыр.

Энциклопедист-ғалым туралы жазылды, жазылуда және әлі де көптеп жазылатындығы күмән тудырмайды. Солай болуға керек те, себебі ғұламаның еңбектері елдің зиялы қауымының және тікелей кәсіби философтардың ғана емес, қазақстандықтардың рухани азығы болуы тиіс. Сондықтан қалың қауымға ұсынып отырған шағын, алайда мазмұнды еңбегіміз Фарабидің тағылымдық өмірінен танымдық тәрбие аулуға өз үлесін қосады деп үміттенеміз.

Кітаптың құрылымы негізінен танымдық он тақырыптан, соған сәйкес тапсырмалары берілген семинар сабақтары және білім алушылардың атқаратын өзіндік жұмыстарынан тұрады.

Дәрістік тақырыптар ғұламаның басты-басты ілімдері бойынша құрастырылған, мәселен, Фарабидің ғұмырнамасы, философтың болмыс және таным теориялары, логика және тіл ілімдері, ғылыми философиялық идеялары, музыка ілімі, саяси философиясы. Сонымен қатар отандық фарабитану проблемасы және әл-Фараби атындағы Қазақ Ұлттық университетінің «AL -FARABI UNIRVERSITY SMART CITY» ғылыми-инновациялық жобасы талдауға түсірілді.

Оқу-әдістемелік құралда негізінен теориялық нысандағы тақырыптар оқырмандарға ақпараттық мағлұматтар беруді мақсат тұтқан өзекті бөлімі болып табылады. Материалдарды беруде авторлар бірқатар өзіндік тәсілдерге басымдық берді; *біріншіден,* әр тақырып Әбу Насыр әл-Фарабидің қарастырылып отырған мәселеге қатысты тікелей шығармаларының әр парағы саралай пайымдала отырылып жазылды. Мұндағы мақсат – оқырманды Фарабидің рухани мұрасына жақындату, төл туындыларымен табыстыру. Сондықтан *екіншіден,* ойшыл трактаттарынан сол күйінде, яғни қаз-қалпында қажет еткен тұстарда қысқа үзінділер тасталды. *Үшіншіден,*әр тақырып ауқымды да аясы кең тұрғыдан толымды етіп талдауға ұшырады. *Төртіншіден,* оқырман ғұлама ілімдерінің мәнді өзегін дөп басып түйсіну үшін шрифтік белгілер мен рәсімдер ретімен пайдаланылды. *Бесіншіден,* кейбір тақырыптарда оқырманның танымдық талғамын ұшқырлау мақсатымен анықтамалық қосымша мағлұматтар топтастырылды. *Алтыншыдан,* бұл кітапта материалды сабақтаудың айқындылық, жүйелілік ұстанымы нысана етіп алынды.

Фараби трактаттарының мазмұны таза түрде айналымға түсіп, пайымдауға түскендіктен ғана, бұл бөлім, әсіресе студент жастар үшін, ғұламаның төл еңбектерін оқып шығумен пара-пар болып табылмақ.

Оқу-әдістемелік құралдың практикалық бөлімі тақырыптардың мәнін ашуға бағытталған басты сұрақтарды құрастыру, тапсырмаларды дайындау үлгілерін ұсыну және толымды әдебиеттер тізімін беру міндеті алға қойылды.

Қазақтың зиялы қауымының белді өкілі, «Түп-тұқианнан өзіме шейін» сынды баға жетпес жәдігер, ұлағатты туындының авторы Шапырашты Қазыбек бек Тауасарұлы өз кезінде (1692-1776 жж.): «Әл-Фараби – данышпан адам, данышпандықты табиғатта құдай екінің біріне сыйлай бермеген. Бірақ ілкім уақытта ғұмыр сүрген адамнан кейінгі ілгері жылжыған адамдар артық болуы керек қой. Ал іс жүзінде олай болмай, біз жеті жүз жыл бұрын өткен бабаның білгенін біле алмай сорлы болып отырмыз ғой. Егер ілгері оқулы жұрт сияқты біздің де мәктап-медіресеміз болса, ұрпағымызға тебіздік тәрбие беріп, Әл-Фараби, Махмұт, Жүсіп, Қожа Ахмет бабалардың білімін білгізсек, ең болмаса солардың білгенінің жүзден бірін, тіпті тамтығын ұғындырсақ та қандай абзал болар еді» деп өкінген екен. Білім, ғылым іздеген Жас Дос! Бабалар арманын Ақиқатқа айналдырайық!

**МАЗМҰНЫ**

**КІРІСПЕ** ....................................................................................................

**БІРІНШІ БӨЛІМ. ТАҚЫРЫПТЫҚ ДӘРІСТЕР.**

**ТАҚЫРЫП 1.** ӘЛ-ФАРАБИДІҢ ҒҰМЫРЫ ЖӘНЕ

ШЫҒАРМАШЫЛЫҒЫ .............................................

**ТАҚЫРЫП 2.** ӘЛ-ФАРАБИДІҢ БОЛМЫС ТУРАЛЫ ІЛІМІ.........

**ТАҚЫРЫП 3.** ӘЛ-ФАРАБИДІҢ ТАНЫМ ТУРАЛЫ ІЛІМІ.............

**ТАҚЫРЫП 4.** ӘЛ-ФАРАБИДІҢ ЛОГИКА ІЛІМІ..............................

**ТАҚЫРЫП 5.** ӘЛ-ФАРАБИ және ТІЛ ТУРАЛЫ ІЛІМ....................

**ТАҚЫРЫП 6.** ӘЛ-ФАРАБИ және ҒЫЛЫМДАР ЖҮЙЕСІ..............

**ТАҚЫРЫП 7.** ӘЛ-ФАРАБИ және «МУЗЫКАНЫҢ ҮЛКЕН КІТАБЫ» ..

**ТАҚЫРЫП 8.** ӘЛ-ФАРАБИДІҢ САЯСИ ФИЛОСОФИЯСЫ...............

**ТАҚЫРЫП 9.**

**ТАҚЫРЫП 10.**

**ЕКІНШІ БӨЛІМ. ТӘЖІРИБЕЛІК ЖҮКТЕМЕЛЕР.**

**●** «ӘЛ-ФАРАБИ: ТАНЫМ ТАҒЫЛЫМЫ» КУРСЫ БОЙЫНША ПРАКТИКАЛЫҚ САБАҚТАР.......................................................................

**●** «ӘЛ-ФАРАБИ: ТАНЫМ ТАҒЫЛЫМЫ» КУРСЫ БОЙЫНША БІЛІМ АЛУШЫНЫҢ ӨЗІНДІК ЖҰМЫСЫНА (БӨЖ) АРНАЛҒАН ӘДІСТЕМЕЛІК НҰСҚАУ............................................................................................................

**●** ГЛОССАРИЙ.................................................................................................

**БІРІНШІ БӨЛІМ. ТАҚЫРЫПТЫҚ ДӘРІСТЕР.**

**ТАҚЫРЫП 1. ӘЛ-ФАРАБИДІҢ ҒҰМЫРЫ ЖӘНЕ**

**ШЫҒАРМАШЫЛЫҒЫ.**

Әл- Фараби 870-950 жылдар аралығында өмір сүрді. Оның толық аты – **ӘБУ НАСЫР МҰХАММАД ИБН МҰХАММАД ИБН ТАРХАН ҰЗЛАҚ ӘЛ-ФАРАБИ АТ-ТҮРКИ.**

◄ **ӘЛ-ФАРАБИДІҢ ТУҒАН МЕКЕНІН АНЫҚТАУ БАРЫСЫ:**

Ол араб, парсы шежілеріне қарағанда, Арыс өзенінің Сырға құяр тұсындағы Фараб қаласында, анығырақ айтсақ, оның ықпалында болған Весидж бекінісінде дүниеге келген. Ол туған жерінің атауымен әл-Фараби, яғни «фарабтық» деген атқа ие болған.

**ОТЫРАР** қаласының орналасқан жері және Фарабидің сол мекеннен шыққандығы туралы дереккөздер (аз болса да ) қандай жайттан хабардар етеді? **БІРІНШІДЕН,** **АЛЕКСАНДРИЯ ҒАЛЫМЫ ПТОЛОМЕЙДІҢ** географиялық картасында Сырдария бойында Отырардың бар екендігі көрсетілген, бұл оның орналасқан жерін айқындауда мүмкіндік береді. **ЕКІНШІДЕН,** Фарабидің замандасы, саяхатшы **АБУЛ ХАСИМ ИБН ХАУКАЛ** ислам елдерінің географиялық ортасын зерттеп сипаттаған картасын жасаған еді. Оның Түркістан, Отырар – Фараб аймағы, Орта Азия жері картасы түсірілімінің шындыққа сайлығын Еуропа ғалымдары мойындаған болатын. Отандық фарабитанушылардың пікірінше, Отырар – Фараб жерінің жағрапиялық картасында **«Осы Фараб (Отырар) қаласы** мәлімет қалдырған. ҮШІНШІДЕН, Махмұд Қашқаридің «Диуани лұғат ат-түрк» еңбегінде де Отырар – Қаршоқы – Фараб – осы атаулардың барлығы бір қаланың аты екендігі айтылған.

Әл-Фараби заманында барлық Түркістан уалаяты, сондай-ақ бүкіл Орта Азия **Араб халифатына қараған**, оның орталығы Бағдад, мемлекеттік тілі араб тілі болған.

◄ **ФАРАБИДІҢ ТЕГІ ХАҚЫНДА**

Ғұламаның тектік тамырын ажыратып беру мүмкін емес, алайда оның әкесі жөнінде мардымсыз мәліметтерден білетініміз – Әл-Фарабидің әкесі Мұхаммед түркі тайпаларыны бірінен шыққан әскербасы болған деген мәлімет бар. Отандық фарабитанушылардың бірі Ауданбек Көбесов оны аса ірі қолбасшы болған деп біледі.

◄ **ФАРАБИДІҢ ӨМІР ЖОЛЫНДАҒЫ ЖҮРІП ӨТКЕН МЕКЕНДІ ЕЛДЕР** (ғұламаның тоқтаған, болған елді мекендерді туралы бар мәліметтерді бір жерге тоғыстырып реттейік).

**●**  14-16 жас шамасында керуенмен іліесіп, Бағдадқа барады.

**●** 20 жасына дейін сонда (Отырарда, Фарабиде; курсив біздікі) оқып тәрбиеленіп, кейін **САМАРҚАНД, БУХАРА, ХИУА** және мұсылман шығысының көп жерінаралаған, ұзақ уақыт бойы Араб халифатының саяси, мәдени орталығы – **БАҒДАДТА** тұрған. Арабтың мәдениеті мен ғылым дәуірлеген шақта, сонда оқып білім алып ғылыми жұмыстармен айналысқан. Өмірінің соңғы жылдары Каирда, Алеппода, Дамаскіде (Шам шаһарында) өткізген (философ, отандық фарабитанушылардың бірі – М.Бурабаев).

**●** Фарабиге қатысты еңбектердің барлығында дерлік жүретін мағлұмат: «өмірінің соңына қарай әл-Фараби **МЫСЫР, ШАМ; ХАЛЕБ** қалаларында болып, ақырында **ШАМ** қаласына келіп тұрақтайды. Осында қайтыс болады. Оның денесі Шам қаласының «Кіші қақпа» («Баб ас-Сағир») жағындағы зиратқа қойылады».

**●** Ол Фарабта алған білімін ШАШТА, САМАРҚАНДА, БҰХАРАДА одан әрі жалғастырып жетілдіреді. ИСФАХАН, ХАМАДАН, РЕЙ және басқа қалалардағы ғылыми мектептерде ұлағат алады, тіл үйренеді (Жанғара Дәдебаев, фил. ғыл. докт. проф.)

**●** Кәмелеттік жасқа толған соң ол оқуын жалғастыру үшін жетекші ғылыми орталықтарға барады. Осы мақсатпен ШАШ (ТАШКЕНТ), САМАРҚАНДТА, ИСФАХАНДА, ХАМАДАН және т.б. қалаларда болады.

**●** Фарабиге қатысты мәліметтердің ішінде төмендегідей ретпен оның жүрген жерлерін пайымдайды: «Оның ОТРАРДА, ТАЛАС, ШАШ, САМАРҚАНД, БУХАРА, ХИУА, КАБУЛ, БАҒДАТ, ДАМАСК қалаларында болғаны құжат түрінде белгілі».

**●** Айналымда көп жүрген тағы бірмәліметтерде «оның сол замандағы мәдени әлемнің көптеген орталықтарында болған: ХОРАСАНДА, БАҒДАДТА, ДАМАСКІДЕ (ШАМ), АЛЕППОДА, КАИРДА (МЫСЫР).

**●** Барлық мәліметтер дерлік әл-Фарабидің өз өмірінің көп жылдарын **АРАБ ХАЛИФАТЫНЫҢ САЯСИ ЖӘНЕ МӘДЕНИ ОРТАЛЫҒЫ БОЛҒАН БАҒДАДТА** өткізгенін айтады. Мұнда ол өз білімін әбден тиянақты меңгеріп толықтырады, көрнекті ғалымдармен байланыс жасайды, сөйтіп, өзінің білімдарлығы, ақылының алғырлығы және асқан байсалдылығы арқасында көп ұзамай олардың арасында үлкен абырой-беделге ие болды деп көрсетеді.

Алайда өресі тайыз кертартпа хадисшілер ғұламаға қырын қарап күндей бастайды. Сондықтан әл-Фараби ақыр соңында лажсыздан Бағдадтан кетеді.

Осы аралықтағы жолдарын ажыратар болсақ: Хорасанға келіп қоныс тепті. Өмірінің соңғы жылдарын Алеппо мен Дамаскіде өткізеді.

**●** Будущий ученый учился в медресе в родном городе Отраре (Фараб), затем продолжил образование в городах ШАШ, САМАРКАНД, БУХАРА, позднее в ХАРРАНЕ, ХАЛЕБЕ, БАГДАДЕ (танымал ғалым Немат Келімбетов).

● Ибн Әби Усайбиа Әбу Насырдың МЫСЫРҒА сапары жайлы дерек береді.

**●** «Ұстаздың оралуы» еңбегінің авторы Әнуар Әлімжанов ғұлама жүрген жерлермен өткендігін баяндайды. Әдеби шығарма болғандықтан да, баянаттарын берудің өзі біраз қиындық тудыратыны белгілі, алайда оның пайымдауларынан үзінділерін берелік: «Я шел по его следу спустя тысячелетия. Он великий странник, не мог не пройти здесь, не мог не побыть в Хамадане – ведь Бисутин стоит между Хамаданом и Джеем... который ныне называют Исфаганом. ....

Джей был одним из торговых узлов на «великом шелковом пути», и потому, направляясь в резиденцию багдадского халифа, в город САМАРРУ, Абу Наср Мухаммед аль-Фараби не мог не полюбоваться искусством чеканщиков и ковровщиц Джея. Но быть может, свое путешествие из Отрара он продолжил через САМАРКАНД И БУХАРУ, МЕРВ И БАЛХ, ТУС И НИШАПУР и таким образом попал не в Джей, а в Рей и оттуда пошел в ХАМАДАН?

Как бы там ни было, он не мог миновать скалу Бисутин и не побывать в Хамадане... А в эпоху арабского халифата дорога шла прямо из Хамадана в Багдад...

... Но ни аль-Муктадир, ни сменившие его халифы не знали, что... он бродил среди настороженных купцов в караван-сараях, бывал в бедных хижинах и в богатых дворцах Халеба, слушал рассказы купцов и путешественников на базарах ХОМСА и Дамаска; что он неделями бродил по развалинам БААЛЬБЕКА, совершал путешествие в ПАЛЬМИРУ...

◄ Жоғарыда берілген мағлұматтар бойынша әл-Фараби болған (бірінде аз, енді бірінде ұзақ) және болжамды өткен мекендер тізбегі үлгісін жасалық: ОТЫРАР– ТАЛАС– ШАШ – САМАРҚАНД – БУХАРА – МЕРВ – БАЛХ– ТУС – НИШАПУР – ДЖЕЙ (ИСФАХАН) – РЕЙ – ХОРАСАН – КАИР – ХАРРАН – САМАРРА – ХОМС (Сирия) – БААЛЬБЕК – ПАЛЬМИРА – ХАМАДАН –БАҒДАД – ХАЛЕБ (АЛЕППО) – ШАМ (ДАМАСК).

◄ **ӘЛ-ФАРАБИДІҢ ӨМІРБАЯНЫ ЖӨНІНДЕ МАҒЛҰМАТ**

**ҚАЛДЫРҒАН ҒАЛЫМДАР:**

**●** Хорезмнен шыққан ғалым **ЗАХИР ад-ДИН ӘБУ әл-ХАСАМ әл-БАЙҺАҚИ** (әл-Байхаки; Захируддин аль-Байхакий) (1105-1169): «Настоящее имя шейха Абу Наср аль-Фараби Мухаммед ибн Тархан. Родом из Туркестанского города Фараб. Его называют «Муаллим ас-сани» – «Второй учитель». **СРЕДИ ИСЛАМСКИХ УЧЕНЫХ ДО НЕГО НЕ БЫЛО СТОЛЬ ОБРАЗОВАННОГО ЧЕЛОВЕКА.**

Абу Насром написано много трактатов. В библиотеке руководителя города Рей я видел немало произведений Абу Насра, оказывается, о их существованиия даже не знал. Еще один важный момент: большинство этих книг было написано рукой самого Абу Насра или же переписано его учеником Абу Закирия Яхия ибн Ади...»

**●** Араб білімпазы **ИБН САЙД әл-КИФТИ**) (Жамолудин ибн әл-Кифтий) (1167-1248): «Абу Наср аль- Фараби – философ из Фараба, который является одним из тюркских городов Мавереннахра. Он считается гением, вышедшим из мусульманской среды. Прибыв в Ирак, он остался в Багдаде, изучал в этом городе науку хикмат. Здесь Абу Наср становится непревзойденным ученым своего времени.

... У Абу Насра есть такая книга «Ихсо ал-улум ва аттәриф» – «Освоение науки и объяснение ее задачи». В создании такого произведения никто до сих пор не превзошел Абу Насра. **ДАЖЕ НИКОМУ НЕ УДАВАЛОСЬ ВЫСКАЗЫВАТЬ ПОДОБНЫЕ МНЕНИЯ ДО АБУ НАСРА, ПОДНЯТЬСЯ НА ВЫСОТУ, КОТОРУЮ ОН ПОКОРИЛ.**

... Книга Абу Насра, посвященная идеям в философии Платона и Аристотеля («Об общности взглядов двух философов – божественного Платона и Аристотеля»), показывает, что он является выдающимся ученым в области философии, что он глубоко освоил предмет философии...».

**●** Араб ғалымы **ИБН АБИ УСАЙБИА** (Усейби; Ибн Әби Усайбиға; Ибн Әбу Усайбиа) (1203-1270): «Фараби был настоящим философом, глубоко образованным гением, полностью освоившим все предметы, имеющие отношение к философии. Он был замечательным знатоком риезиета (математики, геометрии), очень глубокообразованным ученым, скромным человеком, не обращающим внимания на повседневную суету жизни. Он был терпеливым, непритязательным человеком, своим поведением напоминал философов древности.

Правитель страны эмир Сайф ад-Даула (Абул Хасан ибн Абдуллох ибн Хамдан ат-Таглабий) любил беседовать с Фараби, эмира поражали его знания, поэтому он оказывал ученому всякие почести. А это, в свою очередь, повышало престиж, авторитет совещаний и собраний, в которых принимал участие аль-Фараби, доставляло удовольствие и самому правителю. ...»

**●** Араб білімпазы **ИБН ХАЛЛИКАН** (Ибн Халликон) (1211-1282): «Абу Наср аль-Фараби – автор произведений по логике, музыке и ряда других отраслей науки. Также он считается самым крупным мусульманским философом, никто в науке не поднимался до статуса этого человека. ... **ПО ПРОИСХОЖДЕНИЮ ОН БЫЛ ТЮРКОМ, РОДИЛСЯ И ВЫРОС НА СВОЕЙ ТЮРКСКОЙ РОДИНЕ.** Повзрослев, стал путешествовать в другие края, в конце концов дошел до Багдада. В то время он наряду с тюркским языком знал арабский и ряда других языков. Особенно в Багдаде Абу Наср глубоко изучил арабский язык. Позднее благодаря этому языку встал на путь освоения хикмата – философии.

... По утверждению знающих людей, был найден вариант книги Аристотеля «О душе», прочитанный Абу Насром. На этой книге есть запись, сделанная рукой Фараби: «я перечитал эту книгу сто раз». По свидетельству других, Абу Наср говорил, что он «сорок раз прочитал произведение Аристотеля «Физика», но мне еще раз перечитывать его. ...».

Соңғы ғалым жөнінде қысқаша тоқталсақ, **біріншіден,** еңбегінің аты бір жерде «Әйгілі адамдардың өлген күндері және өз уақыттарының ұлдары туралы мәліметтер», екіншісінде «Өткен өмір даналары – өз заманының бабалары», енді бірінде «Ғалымдар өмірінен ескерткіш», арабша «Уфиат аль-аиан фи ал-Заман». Бұл еңбекте алты жүзден астам ірі ғалымдардың, исламның тарихи тұлғаларының өмірбаяны және еңбектері шоғырланған; **екіншіден,** кітапта әл-Фарабиге үлкен төрт бет арналған; **үшіншіден,** Фарабидің толық аты-жөні көрсетілген «Әбу Насыр Мұхаммед ибн Мұхаммед ибн Тархан ибн Узлаг әл-Фараби әл-Түрки әл-Хаким әл-Машһүр»; **төртіншіден,** кітап араб, еуропа тілдерінде талай рет басылып шыққан.

● Ғалым **ИАҚҰТ ибн АБД-ДОЛЛАН АР- РУМИ-АЛ-ХАМОУИ** (1179-1229). Ол Әл-Фарабидің шыққан жері Отырар (Фараб), оның нәсілі түркі-қыпшақ халқы деген мәлімет береді.

● Түріктің атақты ғалымы **Хажы Халифа Мустафа Челеби (Хажы Халифа)** (1609-1657). Түркиядан шыққан географ-саяхатшы – ғалым. Оның еңбегінің аты: «Кітап жазған адамның және пәндердің аттарындағы күдікті ашушы» («Кашаал-Зунун», «Куман айру»). **Біріншіден,** ол әл-Фараби түркі нәсілді, түркістандық екені айтылады; **екіншіден,** оның арғы аталарының аттатры Тархан, Ұзлақ деген таза түркі нәсілінен екендігін пайымдайды; **үшіншіден,** Челеби еңбегінің бір зор пайдасы ол әл-Фарабидің Орта Азияда – өз елінде болғаны жөнінде мәлімет келтірген. Көп жыл өткен соң әл-Фараби туған еліне белгілі ғалым ретінде қайта бір оралған. Сол кезде **БҰҚАРАНЫҢ ӘМІРІ МАНСҰР ИБН НҰҚ САМАНИ** ғалымды арнайы шақыртып алып, барлық ғылымдардың негізінен кітап (энциклопедия) жазуды тапсырған-ды. Сөйтіп, Фараби әмір сарайында Бұқарада болып, ірі ғылыми энциклопедия жазғаны туралы мәлімет берген.

◄ **ФАРАБИДІҢ РУХАНИ ТӘЛІМГЕРЛЕРІ.**

● Фараби **АРИСТОТЕЛЬ,** **ПЛАТОН**, басқа да философтар шығармаларының түп нұсқасымен танысты, зерделеді. Демек, Аристотельдің, Платонның логика, этика және жаратылыстану ғылымдары саласындағы еңбектерінің барлығын дерлік зер сала оқыды.

● Аристотель шығармалары сол кездің өзінде-ақ араб тіліне аударылып үлгірген-ді. Алайда оның еңбектерінің араб тіліне аудармалары түпнұсқадан алшақ еді, бұл **біріншіден**, ал **екіншіден,** ғылыми терминдік аппараттың болмауы Аристотель көзқарастарының, ұғымдары мен түсініктерінің, құнды ойларының араб тілінде бұрмаланып аударылуына әкеліп соқтырды. Үшіншіден, оның көп еңбектері әлі де аударылмаған-ды, сондықтан грек философының идеялық тұжырымдарын түсіну қиындық тудырды. Осындай жағдайдага грек тілін меңгерген Әл-Фараби Аристотель шығармаларына араб тілінде түсіндірме жазуға ұйғарым жасайды. Сөйтіп, Фараби ұлы философтың мұраларын жаңсақ пікірлерден арылтып, қалыпты дұрыс түсіндірмесін берді. Ең бастысы – өзінің ұлы ойшылға деген құрметімен астасқан зор адамгершілік азаматтық іс-әрекетін жасады.

● **АРИСТОТЕЛЬДІҢ**  барлық еңбектерін сараптан өткізді. Грек ойшылының «КАТЕГОРИЯЛАР», «МЕТАФИЗИКА», «ГЕРМЕНЕВТИКА», «РИТОРИКА», «ПОЭТИКА», «БІРІНШІ АНАЛИТИКА», «ЕКІНШІ АНАЛИТИКА», «ТОПИКА» еңбектеріне түсініктемелер жазды. Ол Аристотель еңбектеріне түсініктемелер бере отырып, зерттеудің өзегі болып отырған құбылыс туралы өз көзқарасын, ғылыми танымдық тұжырымдарын пайымдады.

● Ибн Халликан Фарабидің Аристотель шығармаларын зерделеудегі табандылығы туралы айтылған әңімелерді береді: «Адамдардың айтуынша, Аристотельдің «ЖАН ТУРАЛЫ» КІТАБЫНЫҢ Әбу Насыр оқып шыққан нұсқасы табылған. Міне, осы кітапта Фараби өз қолымен «мен осы кітапты ЖҮЗ РЕТ оқыдым» деп жазып қойыпты. Бұл ғалым жайында пікір айтқандардың сөзіне қарағанда, Әбу Насыр сол философ Аристотельдің «ФИЗИКА» ДЕГЕН ШЫҒАРМАСЫН ҚЫРЫҚ РЕТ оқыдым, бірақ оны тағы қайталап оқуым керек» деген екен».

Фарабидің Аристотель еңбектерін ыждақатпен әлденеше рет қайталап оқуының мәнісі бар. Ол алдындағы ғұламаның әр ойының мәнін, ойлау мәнері мен ойды жүйелеу және қорыту машығын барыншы жете меңгеруді мақсат тұтты.

● Эвклидтің «Геометриясына», Птолемейдің «Алмагесіне», Александар Афродизийскийдің, Порфирийдің, т.б. еңбектеріне түсініктемелер жазады.

● Араб ғалымы **ӘЛ-КИНДИДІҢ** ізін қуды, сөйтіп, философия және ғылымның барлық салалары бойынша үлкен жетістіктерге жетті.

● «Даналар санаты» еңбегінің авторы **АБЫЛ ҚАСЫМ ИБН САЙД АХМЕД БИН ҚАРАТАБИ** (1086-1166): **«**Әбу Насыр әл-Фараби Аристотельдің мантик (логика) ілімін **АБУ-БАШИР МАТТА ИБН ИУНСТЕН** үйренді. Оның екінші ұстазы Харранда тұратын **ИУХАН БИН ХАЙЛАН** еді. Онан әл-Фараби әртүрлі өнерге үйренді, сол өнерінің бірі зергерлік ісі болды. Сол өнердің ішінде музыка да бар екені мәлім. Ол жазады, музыка саласында алғаш рет кітап жазған және алғаш рет музыкалық аспаптар жасаған осы әл-Фараби»,- дейді. Осы екі тәлімгер жөнінде қысқаша баянаттар берелік.

● Бағдадқа келген Әбу Насыр араб тілін жетік меңгереді де, әртүрлі ғылым салаларымен, ең алдымен **ЛОГИКАМЕН** айналыса бастайды. Сол тұста аты шыққан ойшыл **ӘБУ БИШР МАТТА БЕН ЙҮНІС (ӘБУ-БИШР МАТТА БЕН-ЖҮНІС; АБУ-БАШИР МАТТА ИУНС)** Бағдадта ғана емес, Араб халифатының барлық мәдениетті орталықтарында Аристотельдің логика саласындағы мұрасының іргелі түсіндірмешісі ретінде танымал болатын. Әбу Бишр бұл кезде жасы ұлғайып, қартыққа қарай аяқ басқан екен. Оқымыстының алдына күн сайын жүздеген шәкірт жиналып, логиканың терең сырларын білуге құмартқан. Солардың ішінде әл-Фараби де болған. Ол оқытушы дәрісін мұқият тыңдаумен қатар, ойына қонған ілімді дәптеріне мұқият жазып, қажет жерінде Аристотельдің пікірлеріне өз тарапынан түсініктемелер беріп отырған.

● Әбу Бишр Матта бен Йүніс алдынан дәріс тыңдап, оның білімін толық меңгенген соң, әл-Фараби басқа білімпазды іздейді. Осы мақсатта ол Әбу Бишр Маттаның ұстазы, заманының аса ірі дәрігері және философы **ИУХАН бен ХАЙЛАННАН** (Иуханна бен Хайлан) сабақ алуды көздеп, **ХАРРАН** қаласына келеді. Харран сол заманның аса ірі ғылыми орталығы еді. Білімпаздан Фараби медицина, зергерлік, музыка салалары бойынша білім алады, логикаға қатысты ілім қорларын ойына толық сіңіреді.

● Әл-Фараби Харранның ғылыми мектебін бітірген соң, Бағдадқа қайта келіп, білімін өздінен жалғастырады.

**◄ФАРАБИ ЕҢБЕГІНІҢ САНЫ МӘСЕЛЕСІ.**

● Көпшілікке танымал мәліметтердің бірі «Нақты дәлелденбесе де, оның трактаттары саны кем дегенде 120, әрі дегенде 160-тан асады деп есептеледі».

● Әл-Фарабидің жазған еңбектері жөнінде әл-Байһақи, әл Кифти, ан Надим, Ибн Усайбиа, Деххудо (Декхо), Омар Фаррух, Нортан, Дитерици, Штейншнейдер, Броккельман, және т.б.сынды араб, парсы және Еуропа шығыстанушылары оның трактаттарының саны **80-130** аралығында деп шамаланады, олардың ішінде 2-3 беттен тұратындары да және өте ауқымды еңбектері де бар.

● Ғалым әрі мәшһүр дәрігер **ИБН ӘБИ УСАЙБИА** еңбегі ғалымдар үшін құнды, Әл-Фараби өмірінен бірқатар маңызды мәліметтер ұсынады, соның бірі – оның өз жылнамасында 105 трактатын атауы.

● Араб тарихшысы **ИБН САЙД ӘЛ-КИФТИ** 1902 жылы Каирда басылған қолжазбасында әл-Фарабидің 72 трактатының атын көрсетеді.

● ТҮРІК ҒАЛЫМЫ **АХМЕТ ӘТЕШ** Әбу Насырдың 160 трактатының қолжазбасы Стамбул кітап қоймасында сақтаулы деген пікір айтады

● Фараби шығармаларының санын неміс ғалымы **Ш.ШТЕЙНШНЕЙДЕР** 117 десе, тәжік ғалымы **Б.ҒАФУРОВ** 200 деп көрсетеді.

● Оның туындылары дүние жүзінің кітап қоймаларында бар: **АЛМАТЫ; БАКУ, БЕРЛИН, БЕЙРУТ; ДАМАСК, ДУШАНБЕ; КАИР; ҚАЗАН; ЛЕЙДЕН, ЛОНДОН; МАДРИД, МӘСКЕУ; НЬЮ-ЙОРК; ПАРИЖ; САНКТ-ПЕТЕРБУРГ, СТАМБУЛ; ТАШКЕНТ, ТЕГЕРАН.**

● Иранның Тегеран, Құм, Мешхед, Тебриз, Исфахан, Рәшт және Иезд шаһарларындағы кітапханаларында Фарабидің араб тіліндегі еңбектері сақталған. **МЕШХЕДТЕ РЕЗАВИ КІТАПХАНАСЫНДА**, ал **ТЕГЕРАН УНИВЕРСИТЕТІ КІТАПХАНАСЫНДА** «Логика іліміне кіріспе» трактатының еврей тілінде үш бірдей аудармасы табылған.

● ҚР Ирандағы тұңғыш елшісі қызметін атқарған тұста танымал ғалым Мырзатай Жолдасбеков әл-Фараби трактаттарының біршама көшірмесін елге жеткізген болатын.

● Ғұламаның «Логика іліміне кіріспе» еңбегінің еврей тіліне Муса бей Ладхейс Иахуди, Самуэл бен Табун, Шалом бен Аюб аударған бір көшірмесі және аударма қолжазбалары **ПАРИЖ КІТАПХАНАСЫНДА** сақтаулы.

● **ЛОНДОНДАҒЫ БРИТАН МУЗЕЙІНДЕ** «Алмагеске қосымша кітабының» тригонометриялық тараулары жалғыз арабша фотокөшірмесі сақтаулы.

● **ШВЕЦИЯНЫҢ УПСАЛА ҚАЛАСЫНДАҒЫ** университет кітапханасында «Табиғат сырын геометриялық фигуралар арқылы танытарлық рухани айла-әрекеттер» атты геометриялық трактатының жалғыз арабша фоткөмірмесі сақтаулы.

● ... Тек қана қазақ даласының өзі сол тұстағы әлемдік ғылым сахнасына философ Әбу Нәсір әл-Фараби, астроном және математик Аббас әл-Жауһари, лингвист Ысқақ әл-Фараби, географ Жамақ Хакім әл-Қимақи және де басқа білімпаздарды берді. Мұның үстіне аты жер жарған математик әл-Хорезми, астроном әл-Ферғани, математик әл-Хасиби, лирик ақын Рудаки, эпик Фирдаусиді айтар болсақ, сол кездегі Тұран руханияты аспанының самала жұлдыздарға қаншалықты бай болып, тек халифаттың ғана емес, бүкіл адамзат санасын қаншалықты жарқырата алғанын аңғарар едіңіз.

Бұл лектің көш басшысы әл-Фарабидің еңбектері сонау ХІІ ғасырдың өзінде латын тіліне аударылыпты. Ал еврейлер одан да бұрын таныс екен. Оған **БОДЛЕН, МЮНХЕН, ПАРИЖ** қолжазбалары айғақ. Ғалымның аты өз елінде ұзақ ұмыттырылып, кешігіп қайта тірілгенімен, еңбектері әлемдік-руханият астаналары **КАЛЬКУТТА, ЛЕДЕН, ЫСТАМБҰЛ, ПАРИЖ, ТЕҺРАН, ЛОНДОН, МАДРИД, БРАТИСЛАВА**, т.б. кітапханаларында баяғыдан бері сары алтындай сақұтаулы (қоғам қайраткері Әбіш Кекілбаев).

● Фараби еңбектері парсы, еврей, латын, ағылшын, неміс, француз, испан, орыс, қазақ, өзбек және т.б. тілдерде аударылған.

◄ **ӘЛ-ФАРАБИДІҢ** **ТІЛДІ ИГЕРУ МӘСЕЛЕСІ**

● Әл-Фарабиге қатысты аңыздардың бірінде, яғни Дамскіде Сайф ад-Дауланың (Сайд әд-Даула) сарайындағы болған оқиға желісінде әмірші оққағарын шақырып, өзге жұрт білмейтін тілде: «Түркінің мына кісісі әдеп атаулыдан аттап кетті, мәслихат біткен соң көргенсіздігі үшін сазайын тарттырыңдар»,- дейді. Мұны естіген әл-Фараби: «Мен ешқандай әдепсіздік жасағаным жоқ, сонда не үшін жазаланбақпын?» деп сұрайды жаңағы тілде. Мұны естіген Сыйд ал-Даула аң-таң қалып, «Бұл халықтың арасында осы тілді білетін ешкім жоқ оны сен қайда, кімнен үйреніп жүрсің?» - дейді. «Мен көптеген тілдерді зерттегенмін, **70-тен астам тілді білемін»,** -деп жауап қайтарады әл-Фараби.

● Белгілі биограф Ибн Халликан қалдырған мәліметтер бойынша, әл-Фараби 70-тен астам тіл білген.

◄ **ФАРАБИ ЕҢБЕКТЕРІ** – **АЛҒАШҚЫ РЕТ ШЕТЕЛДЕРДЕ.**

● Әбу Насырдың «ДАНАЛЫҚ МАРЖАНДАРЫ» атты трактаты мың жылдан бері **Шығыс университеттерінде** оқу құралы болып келді.

● Фараби музыка зерттеушісі, асқан теоретик болған. Оның «Музыканың үлкен кітабы» «Китаб ал-мусики ал-Кабир» деп аталатын көлемді шығармасын бүкіл музыка тарихшылары біразыздан музыка теориясы жайлы жазылған маңызды еңбектердің қатарына қосады. **Парижде** француз тілінде 930-1932 жылдары **РУДОЛЬФ ЭРЛАНЖЕ** аударған осы кітаптың бірінші бөлімі басылды.

● Мысыр оқымыстысы **ОСМАН АМИН** Фарабидің «Ғылымдар энциклопедиясын» («Ғылымдар классификациясы», «Ғылымдар тізбегі» деп те аталады) 1949 жылы бастырған.

● «Жаратылыстанудың биік (діни) негіздері туралы трактат» атты еңбегінің арабша нұсқасы 1950 жылы Туркияда **Анкара қаласында** басылып шықты.

● «Евклидтің бірінші және бесінші кітаптарының кіріспелеріндегі қиын жерлерге түсініктемелері» ескі еврей тіліне аударылған (арабша қолжазбасы сақталмаған).

● Неміс ғалымы **ДИТЕЕРИЧ** «Жұлдыз бойынша болжаулардың қайсысы дұрыс, қайсысы теріс» трактатының арабша нұсқасын бастырған.

◄ **ӘБУ НАСЫР әл-ФАРАБИ – ЭНЦИКЛОПЕДИСТ- ҒАЛЫМ.**

● Фараби ғылымның алуан түрлі саласын **–** ФИЛОСОФИЯ МЕН ЛОГИКАНЫ, МАТЕМАТИКА мен ФИЗИКАНЫ, АСТРОНОМИЯ мен БОТАНИКАНЫ, МИНЕРОЛОГИЯ мен МУЗЫКАНЫ қамтиды. Осынау ұланғайыр еңбектерінің ішінде теология, тіл ілімі, әлеуметтану, этика мен эстетика мәселелері де үлкен орын алады. . Оларды шешуде әл-Фараби өзінің көптеген трактаттарын, «ҒЫЛЫМДАРДЫ КЛАССИФИКАЦИЯЛАУ ТУРАЛЫ СӨЗ», «КАТАГУРИЙАС КІТАБЫ» немесе «Категориялар», «ДИАЛЕКТИКА», «ӘРІПТЕР КІТАБЫ», «ДАНАЛЫҚ ГЕММАЛАРЫ», «ЛОГИКАДА ҚОЛДАНЫЛАТЫН СӨЗДЕР», «АНАЛИТИКА», «ДӘЛЕЛДЕУ», «МУЗЫКА ТУРАЛЫ ҮЛКЕН КІТАП», «ПОЭЗИЯ ӨНЕРІНІҢ КАНОНДАРЫ ТУРАЛЫ ТРАКТАТ», «ПТОЛОМЕЙДІҢ «АЛЬМАГЕСТІНЕ» КОММЕНТАРИЙ», «АДАМ ДЕНЕСІНІҢ ОРГАНДАРЫ ТУРАЛЫ», «ХИМИЯ ӨНЕРІНІҢ ҚАЖЕТТІЛІГІ ТУРАЛЫ» және т.б. арнады.

**◄ ӘЛ-ФАРАБИДІҢ МӘҢГІЛІККЕ ТЫНЫС ТАПҚАН УАҚЫТЫ ЖӘНЕ ЖЕРІ.**

● Фараби Шам шаһарында (Сирия) һижраның 339 жылы режеб айында (қазіргі жыл санау бойынша 950 жыл. желт.), жасы сексеннен асқан тұста көз жұмды. Дамаск шаһарының Баб ас-Сағир (Кіші қақпа) жағындағы зиратқа қойылады. Оны жерлеуді Сайф ад-Даула Хамдани (Сирия, Алеппо билеушісі) өзі басқарады. Бұл жайында мәліметті Ибн Халликан еңбегінен де, басқалардан табуға болады.

● Фарабитанушы М.Хайруллаев әл-Фарабидің өмірден өтуі жайындағы деректер бойынша төмендегідей мәлімет береді: «Фараби қазасы туралы екі дерек бар. Біріншісінде ғалымдар оны Шамда қайтыс болған десе, екіншісінде Әбу Насыр қасына бірнеше адам ертіп, Асқалан қаласына бара жатқанда, жол торыған қарақшылардың қолынан қаза тапқан. Сайд ад-Даула қарақшыларды тауып дарға асқан» («Әбу Насыр әл-Фараби», 1982).

● Фараби зиратындағы арабша мәтіннің қазақша аудармасы: «Әл-Фатиха Бисмиллаһир-рахманир-рахим. Бұл кесене Ислам ғалымы, философы, әдебиетшісі, музыкашы Әбу Насыр әл-Фараби деген атпен белгілі Мухаммед бин Мухаммед бин Тархан Узлагтікі. Ол һижри 260 жылы Фарабта туылып, һижри 339 жылы Дамаскіде қайтыс болды» (2006 жылғы мәліметтен).

**◄ ҚОСЫМША МАҒЛҰМАТТАР.**

● Әл-Фараби өмірінің мүшелдік кездерін өткізу ісін алғашқы бастаған Түркия ғалымдары. Ислам қайраткері **Ахмад Аташ** және т.б. **1950 жылы әл- Фарабидің қайтыс болғанына 1000 жыл толған мерекесін өткізеді**. Олар Фараби еңбектерінің тізімін жариялады (160 атау).

● Біздің елде 1975 жылы 8-13 қыркүйекте әл-Фарабидің туғанына 1100 жылдығы мерекесі атап өтілді:

- бұл шараға 1971 жылы Мәскеуде болған ғалымдар тарихына арналған **ХАЛЫҚАРАЛЫҚ ХІІІ КОНГРЕСТЕ** әл-Фараби мирасына арналған симпозиум алғышарт жасады.

- Сол мәжілісте әл-Фарабидің туғанына 1100 жыл толған тойын өткізу туралы **ШЕШІМ**  қабылданды.

- Мәжіліске Германия ғалымы Х.Бул төрағалық етті.

●1975 жылы Мәскеу және Бағдад қалаларында халықаралық аренада Әбу Насыр әл-Фарабидің туғанына 1100 жылдық мерейлі тойы атап өтілді.

● 1100 жылдық мерейтойда **МӘСКЕУ ЖӘНЕ АЛМАТЫ** қалаларында алтыкүндік «**ӘЛ-ФАРАБИ ЖӘНЕ ШЫҒЫС ХАЛЫҚТАРЫНЫҢ ҒЫЛЫМЫ мен МӘДЕНИЕТІНІҢ ДАМУЫ» атты**  халықаралық ғылыми конференция өтті.

● Конференция жұмысына РКФСР, ҚАЗАҚСТАН, ОРТА АЗИЯ РЕСПУБЛИКАЛАРЫНАН, ГДР, ВЕНГРИЯ, РУМЫНИЯ, ЧЕХОСЛОВАКИЯ, ИРАН, ИРАҚ, ЙЕМЕН, КУВЕЙТ, ЛИВИЯ, СУДАН, МАРОККОДАН келген 800-ге жуық ғалым қатысты.

● 1991 жылы Қазақ Мемлекеттік Педагогикалық университетінің ректоры проф. Т.С.Садықовтың ұйымдастыруымен тұңғыш рет Алматы, Шымкент қалаларында Қазақ-Американ практикумы пясында Фараби оқулары өткізілді.. Мұнда рухани мұралардың, мәдениеттікң өзара байланыс мәселелері талқыланды.

● Тәуелсіздік таңымен бірге республика ғылымы мен білімінің ордасы **–**  **ҚАЗАҚ ҰЛТТЫҚ УНИВЕРСИТЕТІНЕ** Қазақ КСР министрлер Кабинетінің 1991 жылғы 23 қазандағы № 629 қаулысы негізінде Шығыстың ұлы ойшылы, энциклопедист-ғалым **ӘБУ НАСЫР ӘЛ-ФАРАБИДІҢ ЕСІМІ БЕРІЛДІ.**

● Шымкент қаласындағы Мәдениет институтына әл-Фараби есімі берілді.

● **2006 жылы** сол кездегі Қазақстан Мұсылмандары діни басқармасының төрағасы, Бас муфти Әбсаттар қажы Дербісәлінің ұйымдастыруы және басқаруымен зиялы топ Сирия Араб Республикасында болып қайтты:

- Дамаскідегі «Баб ас-сағир» **–** «Кіші қақпа» **қабірстанындағы Әбу Насыр әл-Фарабидің зиратында** Бабамызға Құран бағышталынып, тағзым етіліп, Отырар топырағы салынды және сондағы Мысырды 17 жыл билеген Қазақ жерінің тағы бір перзенті **Сұлтан аз-Захир Бейбарыс (1217-1277) кесенесінде** дұға оқылып, топырақ салынды және кесененнің жағдайымен танысты;

- Сұлтан аз-Захир Бейбарыс кесенесі жанындағы әл-Адиллиа (ХІІІ ғасыр) медресесінен әл-Фарабидің ескерткішін тауып, оны суретке, бейнетаспаға түсіріп қайтты;

- Елдің Уақыф министрі Зияд ад-Дин әл-Аййуби, Жоғары білім министрі Гийяс Баракат пен Дамаск университетінің ректоры Уаил Муалла мырзалар делегация мүшелерін қабылдап, ғылыми, мәдени, рухани байланыс мәселелері талқыланды;

- сапар қорытындысы бойынша, Сирия Араб Республикасының Бас муфтиі, шейх, доктор Ахмед Бадр ад-Дин Хассун мен Қазақстан Мұсылмандары діни басқармасының төрағасы, Бас муфти, профессор Әбсаттар қажы Дербісәлі өзара ынтымақтастық туралы келісімшартқа қол қойды;

- делегация әлөФараби зираты топырағын туған жері Отырарға жеткізу үшін ала келді.

● ҚР Тұңғыш Президенті, Елбасы Н.Ә.Назарбаев 2007 жылы Сирияға барған іс-сапарында Әбу Насыр әл-Фараби және Сұлтан аз-Захир Бейбарыстың басына барып зиярат етті, **ӘЛ-ФАРАБИ МАВЗОЛЕЙІ ҚҰРЫЛЫСЫНЫҢ ҚАЗЫҒЫ ҚАҒЫЛДЫ** және Сұлтан Бейбарыс мавзолейінің күрделі жөндеуден өткізу көзделді.

● Жоғарыда аталған құрылыстар Қазақстан тарапынан 2011 жылы аяқталды (бабаларымыздың мазарлары құрылысы аяқталды және жөндеуден өтті), алайда Сириядағы саяси ахуалдың қиындығымен байланысты бұлардың ашылуы, сөйтіп, іске қосылуы іске аспады.

● 2015 жылы сәуір айында **ХАЛЫҚАРАЛЫҚ ФАРАБИ ФОР**УМЫ өтті.

● ҚР Президенті Қасым-Жомарт Кемелұлы Тоқаев 2019 жылғы қыркүйектің 2 жұлдызындағы ҚР парламент палаталарының бірлескен отырысындағы кезекті сессияның ашылуында Қазақстан халқына жолдауын жариялады. Жолдауда 2020 жылы тойланатын **ӘБУ НАСЫР ӘЛ-ФАРАБИДІҢ 1150 ЖЫЛДЫҒЫН ХАЛЫҚАРАЛЫҚ ДЕҢГЕЙДЕ АТАП ӨТУГЕ** Үкіметке тапсырма берді.

● Қазақстан тарапынан қаржыландыруымен **САЛЫНҒАН «ӘЛ-ФАРАБИ МӘДЕНИ-ТАРИХИ ОРТАЛЫҒЫ ЖӘНЕ КЕСЕНЕСІНІҢ»** қазіргі жағдайымен жақынырақ танысуды және **2020 ЖЫЛЫ ӘБУ НАСЫР ӘЛ-ФАРАБИДІҢ 1150 ЖЫЛДЫҒЫН ӨТКІЗУГЕ ДАЙЫНДЫҚ ШАРАЛАРЫН ҰЙЫМДАСТЫРУДЫ** мақсат тұтқан қазақстандық делегация (құрамында әл-Фараби атындағы Қазақ Ұлттық университетінің ректоры, академик Ғалымқайыр Мұтанов, танымал кинорежиссер, сценарист Сергей Әзімов және оның түсіру тобы, белгілі журналист, «QAZAQSTAN» телеарнасындағы «Парасат майданы» бағдарламасының жүргізіушісі Дархан Әбдік және телеарнаның түсірушілер тобы, әл-Фараби атындағы ҚазҰУ-нің шығыстану факультетінің деканы Ықтияр Палтөре) 2019 жылы Түркияның Ыстанбұл, Ливанның Бейрут, Сирияның Дамаск қалаларында іс-сапармен болып қайтты:

- қазақстандық делегация тарапынан Сирияның Халықаралық академиясында әл-Фарабидің өмірі мен шығармашылығына арналған дөңгелек үстел өткізілді; Жиын соңында халықаралық акамедиядағы дөңгелек үстел өткен Үлкен залды **«ӘЛ-ФАРАБИ АТЫНДАҒЫ ҮЛКЕН ЗАЛ»** деп атау туралы шешім қабылданды;

- делегация мүшелері Дамаск қаласының мэрі Әдел әл-Олабимен кездесуде құрылысы аяқталған «Әл-Фараби мәдени-тарихи орталығы және кесенесі» ғимаратының болашағы туралы пікір алмасып, бұл мавзолейдің ресми түрде пайдалануға берілу тиістігігі мәселесі қарастырылды. Қазіргі жағдайында мавзолей Сирияның да, Қазақстанның да меншігінде емес, ендеше осы **ҒИМАРАТҚА ҚАТЫСТЫ ЗАҢДЫ ШЕШІМ** шығарылуы тиіс;

- Әл-Фарабидің басына тұрғызылған музей **ДАМАСКІНІҢ ДӘЛ ОРТАСЫНДА** орналасқан және **ОНЫҢ АУДАНЫ 5200 ШАРШЫ ШАҚЫРЫМДЫ** құрайды. Бүгінгі заманғы құрылыс талаптарына сай салынған ғимарат.

● Әл-Фараби атындағы ҚазҰУ-і ӘЛ-ФАРАБИ ЕСКЕРТКІШІН орнату, ӘЛ-ФАРАБИ КІТАПХАНАСЫ және ӘЛ-ФАРАБИ МҰРАЖАЙЫН ашу арқылы Ұлы ғұламаға тағы да Тағылым жасалды.

● 2016 жылдың 15 желтоқсанында ҚазҰУ қалашығында ӘЛ-ФАРАБИ АЛАҢЫ, Мәңгілік Ел қақпасынан Әл-Фараби ескерткішіне дейін апаратын ӘЛ-ФАРАБИ ЖОЛЫ, Әл-Фараби ескерткішінің екі жағында шығыстық стильде орнатылған ӘЛ-ФАРАБИ ШАМЫНЫҢ ашылу салтанаты болды.

● Әбу Насыр әл-Фарабидің 1150 жылдығын атап өту рәсімінің тұсауы әл-Фараби атындағы ҚазҰУ-де 2020 жылдың 29 қаңтарында өткен салтанатты жиында ресми түрде кесілді.

● Жыл аясында атқарылатын төмендегідей іс-шаралар өткізу қарастырылды:

-

-

-

-

-

-

-

-

●

●

●

●●

Әл-Фараби Әл-Фараби Әл-Фараби Әл-Фараби Әл-Фараби Әл-Фараби

**ӘДЕБИЕТТЕР:**

1. Касымжанов А.Х. Абу Насыр аль-Фараби. Алматы, 1997.-127 с.

2. Касымжанов А.Х. Аль-Фараби. Алматы, «Қазақ университеті», 2019.- 202 с.

3. Әл-Фараби және рухани мұра. Алматы: Қайнар, 1994.

4. Көбесов А. Әл-Фараби. Алматы, «Қазақстан», 1971.- 172 бет.

5. Алимжанов Ануар Турлубекович. Степное эхо. М., «Советский писатель», 1980, 512 стр.

6. Келимбетов Н. Древние литературные памятники тюркских народов: Учебное пособие/ Перевод Г.Толегулулы.-Алматы: Раритет, 2013.-424 с.

7. Сөнбес жұлдыздар / Құраст. Б.Ысқақов. – Алматы: Қазақстан, 1989.- 272 бет – (Достық дастаны).

8. Кекілбаев Ә. Өркениет өзегі. – Егемен Қазақстан.-2007.- 19 мамыр.

9. Дәдебаев Жанғара. Шығыстың ұлы үш ұстазы. Әбу Насыр әл-Фараби (екінші ұстаз). – Парасат.- 2008.- 22

10. Серікқали Хасан. Отырар аңызы немесе Әбу Насыр әл-Фарабидің өскен ортасы.- Ақиқат.- 2011.-№ 3

**ТАҚЫРЫП 2. ӘЛ-ФАРАБИДІҢ БОЛМЫС ТУРАЛЫ ІЛІМІ.**

Әл-Фарабидің болмыс туралы ілімін сабақтамас бұрын, философияда жалпы болмыс ұғамының қысқаша мәніне тоқталалық.

**БОЛМЫС** – кең мағыналы, терең ауқымды категория. БҰЛ НЕ ДЕГЕН ҰҒЫМ? Ол шексіз де сантүрлі материалдық және рухани әлемдегі барлық құбылыстарын білдіреді.

Болмыс, **біріншіден, ТАБИҒАТ БОЛМЫСЫ** –  **оның заттары, құбылыстары, үрдістері,** ал табиғаттың, өз кезегінде, адам сансынан тыс, тәуелсіз мәңгі өмір сүретіні заңдылық. **Екіншіден,** бұл тән мен рухтың, табиғилық пен әлеуметтік бірлігінен тұратын ерекше тірі жан – **АДАМ БОЛМЫСЫ.** Табиғат дамуының жемісі мен жеңісі бола отырып, адам – өзіндік ерекше рухани әлемнің иесі. **Үшіншіден,** бұл – адамдардың рухани іс-әрекетінің өзара қарым-қатынасының әлемі болып табылатын **ҚОҒАМДЫҚ БОЛМЫС**. Қоғам адамның ойы мен еркі әрекет ететін сферасы (саясат, экономика және т.б.) болып табылады. **Төртіншіден,** бұл-**РУХАНИЛЫҚ ӘЛЕМІ.** Сөзімізді анықтай түссек, руханилық – адамдардың сана-сезімі мен идеялардың, эмоция мен образдардың, ұғымдар мен түсініктердің әлемі. Руханилық – бұл дін, мораль, өнер, ғылым, құқық формасында өмір сүретін қоғамдық сана. Демек, барлық бар нәрсе – болмыс, яғни бар болу.

Болмыс туралы ілім әл-Фараби философиясында маңызды орын алады. Мәселеге қатысты ой тұжырымдарын Фараби **«Қайырымды қала тұрғындарының көзқарастары жайындағы трактат», «Азаматтық саясат», «Мемлекеттік қайраткерлердің нақыл сөздері», «Ғылымдардың жіктелуі туралы сөз**» еңбектерінде пайымдайды.

Аристотель сияқты әл-Фараби да **бастапқы бастаулар** туралы мәселе қояды. **Әл-Фарабидің айтуынша, БОЛМЫС АЛТЫ САТЫДАН НЕМЕСЕ БАСТАУДАН тұрады.** Дүниеде өмір сүретін бізге белгілі барлық заттар ОСЫ АЛТЫ НЕГІЗДЕН шығады.

**Ғұлама бұл тұжырымын анық түрде өзінің «Азаматтық саясат» еңбегінде** (бастапқы бетінде) жүйелеп орналастырады: «Әбу Насыр былай дейді: Алты түрге бөлінген денелер мен акциденциялардың болмысына себепкер **бастаманың үлкен-үлкен алты сатысы бар;** бұлардың ішінде **Бірінші себеп бірінші басқышта болады, Екінші себепкер – екінші басқышта, әрекетшіл ақыл-парасат – үшінші басқышта, жан – төртінші басқышта, форма – бесінші басқышта, материя – алтыншы басқышта тұрады.** Бірінші басқышта тұратынның көп болуы мүмкін емес, ол тек біреу, жеке-дара ғана болады, ал қалған басқыштағылардың әрқайсысында көптік бар. Бұлардың үшеуі денеде емес және денелердің [ішінде] де емес: бұлар Бірінші себеп, Екінші себептер және әрекетшіл ақыл-парасат. [Қалған] үшеуі дененің ішінде болады, бірақ өздері дене емес: бұлар жан, форма, және метерия.

Сөйтіп, ӘБУ НАСЫРДЫҢ түсінігі бойынша, 6 негізден (сатыдан) тұратын БОЛМЫС, басқаша айтсақ, болмыстың себептері төмендегідей иеархиямен орналасады:

1. БІРІНШІ ТҰЛҒА

2. АСПАН ДЕНЕЛЕРІ

3. ӘРЕКЕТТІ АҚЫЛ-ОЙ.

4. ЖАН (АДАМ ЖАНЫ ).

5. ФОРМА.

6. МАТЕРИЯ.

**І. БІРІНШІ ТҰЛҒА**

Әл-Фарабидің араб тілінде қолданған **«Ал-мауджуд ал-аууал»** ұғымы **«Бірінші Тұлға» деген мағынаны** білдіреді. **Бірінші Тұлға деп әл-Фараби Алла тағаланы,** Бірінші Себепті: (ас-сабаб ал-аууал) және Бірінші Қозғауышты (ал - мұхаррик ал-аууал) айтады. Ғұламаның өз пікірін берелік: «Бірінші [Тұлға] жөнінде **– бұл Құдіретті Алла деп сену керек**» («Азаматтық саяса» трактаты).

Осы тұста **атаулық тұрғыдан анықтап аларлық** маңызды мәселе бар. Әл-Фарабидің ҚҰДАЙДЫ, АЛЛА ТАҒАЛАНЫ еңбектерінде араб тілінде берген атаулары оның аударылған еңбектерінде және ойшыл туралы қалам тартқан зиялы қауымның шығармаларында әртүрлі аталып жүргеніне назарларыңызды аудартамыз: Бірінші Тұлға, Бірінші Себеп, Бірінші Қозғаушы, Бірінші Мән, Алғашқы Мән, Бастапқы Мән.

**ІІ. Болмыстың Алғашқы Себебі айналасындағы Аристотель мен әл-**

**Фарабидің пікірлеріне қысқаша аналогия жасайық:**

**А)** **Аристотель** болмыс туралы ілімнің негізін салушы және оның негізгі принциптерін әйгілі «Метафизика» еңбегінде тұжырымдағаны мәлім.

**Ә)** Аристотель Құдайды – «Әлемнің жаратушысы» ұғымымен берді.

Б) Фараби «Бірінші Себеп», Бірінші Тұлға және т. с. атаулармен ауыстырады.

В) Бастапқы Мән әл-Фараби үшін Аристотельдің әрекетсіз Алғашқы қозғаушысынан айтарлықтай ерекшеленеді, сөйтіп, ол барлық болмыс пен ойлаудың жанды бастауы болып табылады.

Г) «Қайырымды қала тұрғындарының көзқарастары туралы трактатында» философ “Бірінші Себеп” ұғымын енгізеді және оны ең алдымен, материяны қажетсінбейтін болмыс ретінде қарастырады.

**ІІІ. Әл-Фарабидің «Қайырымды қала тұрғындарының көзқарастары туралы трактаты» еңбегі бойынша БІРІНШІ ТҰЛҒАНЫҢ БОЛМЫСЫН өз пікірімен ұсыналық** (тек 1,3 және 6 пунктерінен қысқа үзінді алдық).

**1. БІРІНШІ ТҰЛҒА ТУРАЛЫ.**  **Бірінші Тұлға** – барлық жан біткеннің өмір сүруінің бастапқы себебі. **[Жалғыз] сол ғана кемшіліктен ада: басқа жан біткеннің бәрінде** –  **Одан басқасында** –  **ең болмағанда бір кемшілік немесе бірнеше [кемшілік] бар.** Ал Біріншіні [Тұлғаны] алатын болсақ, ол мұндай [кемшіліктің] бәрінен ада, өйткені Оның тіршілігі кәміл және болмысында басқаның бәрінен озық, Одан кәміл жетілген ешнәрсе жоқ және Одан бұрын ешнәрсе де болмақ емес. Бұл ретте Оның тіршілігі ең мәртебелі дәрежеде әрі ізгі, әрі кәміл жетілген.

**Ол** – **Бірінші себеп. Сондай-ақ** Оның болмысында мақсат та, ниет те жоқ, сондықтан тегінде **ол осы мақсат пен ниетке талпынбайды, өйтпесе мұның өзі Оның өмір сүруінің себебі болар еді де, Оның өзі Бірінші себеп болудан қалар еді.** Сонымен қатар Оның болмысы Өзінен бұрынғы ешқандай нәрсені пайдаланған жоқ, өйткені Ол өзінен төмен нәрсені пайдаланудан әманда аулақ.

**Ол мәңгілік**, Оның субстанциясы мен парқындағы тіршілігі де әманда аулақ**. Мәңгілік, өзінің тіршілігін баянды ету үшін ол басқа ешнәрсені керек етпейді;** өзінің мәңгілік болмысында – Ол өз субстанциясына, өз болмысының мәңгілігіне дән риза, сондықтан Оның болмысына ұқсас тіршілік те, Оның болмысымен тең [түсерлік] дәрежеде де жоқ және әсте болмақшы да емес.

**3. ОНДА ҚАРАМА-ҚАРСЫЛЫҚТЫҢ [БАР ЕКЕНДІГІНІҢ] БЕКЕРЛІГІ ТУРАЛЫ**

**... Бірінші Тұлға өзінің болмысымен біте қайнасқан, сондықтан Оның тіршілігіне ешқандай басқа болмыстың мүлде қатысы жоқ және түрі жағынан Оның болмысына ұқсайтын болмыс та жоқ. Демек,** –  **Ол бірегей!** Сонымен қатар, ол өзінің тегі жағынан жалғыз. Бұл жағынан алып қарағанда да: Ол – бірегей!

**6. ҚҰДІРЕТТІҢ ҰЛЫЛЫҒЫ, ӘСКМДІГІ МЕН ДАҢҚЫ ТУРАЛЫ**

Бірінші себептің кемелділігі барлық нәрсе біткеннен өзгеше болатыны сияқты, **Оның ұлылығы, әсемдігі мен даңқы басқа ұлылық немесе даңқ атаулыдан өзгеше.** [Оның бойындағы] ұлылық пен даңқ Оның субстанциясында тиянақталатын шеңберлер, ал бұлар Оның субстанциясы мен парқынан өзге ешнәрсеге де тиянақтамайды. **Оны мадақтасын, мадақтамасын, Оның ұлылығы мен даңқы өзінде, Ол мәртебелі, әсем де даңқты.**

**ІҮ.** **БІРІНШІ СЕБЕПТЕН бүкіл БОЛМЫС пайда болатындығы** туралы мәселе (ЭМАНАЦИЯ ТЕОРИЯСЫ).

**А)** Ғұламаның пікірімен сөзімізді негіздейік:  **Бірінші Тұлға** –  **болмысты туғызушы. Бірінші Тұлға жаралғаннан бергі ақиқат нәрсе, болмыс біткеннің бәрі өз болмысына сәйкес осыдан келіп шығады.** Бірінші Тұлға өзіне бола өмір сүреді, ал өзге болмыстар Оның аясында өмір сүреді, демек, Оның субстанциясына, оның болмысына ділгір ( «Қайырымды қала тұрғындарының көзқарастары туралы трактаты», 7. ДҮНИЕДЕГІ БАРЛЫҚ; ЗАТТАРДЫҢ ОДАН ҚАЛАЙ ПАЙДА БОЛҒАНЫ ТУРАЛЫ).

**Ә)** Ендеше **Әл-Фарабидің пікірінше, ҚҰДАЙ – ҒАЛАМ МЕН АДАМДЫ ЖАРАТУШЫ,** себебі Бірінші Себеп өз-өзіне сыймай тасып ағады (эманациялайды).

**Б)** Эманация (латын тілінде, emanation – истечение) – истечение из единого, целого. Біртұтастан, бүтіннен тасу, ағу, тарау деген мағынаны білдіреді.

**В**) **Бұл ілімдік бағыттың негізін қалаған Плотин** (Plotinos, 205 жылы Ликопольде, Египет туылды, 270 жылы Минтурнэ, Кампания қайтыс болды). Ол атақты Платонның (шын аты Аристокл) іліміне жаңа тыныс беріп, **философияда жаңа ілімді – неоплатонизмді негіздеді**. Оның мәніне үңілелік: «... Выступил также систематизатором неоплатонизма. Он исходил из «единого», которое является первосущностью, но не разумом, не предметом разумного познания. **«Единое» выделяет из себя благодаря излиянию (эманацию) мировой дух, нус**. Нус производит из себя мировую душу; он заключает в себя мир идей, истинный мир ...».

**Г)** **АЛ-ФАЙД** **–** сөзбе-сөз алғанда «өту» деген ұғым. Бұл сөзбен әл-Фараби платондық терминді **–** эманацияны **–** белгілеген. Осыдан Әл-Фараби жаңа платоншылдықтың эманациялық теориясының белгілі бір ықпалында болды деуге саяды. Дүние, әл-Фарабидің пікірінше, ҚҰДАЙДЫҢ ЭМАНАЦИЯСЫ. Бұл эманацияда болмыстың иерархиялық түрде орналасатын сатылары белгілі бір түрде рет-ретімен келіп отырады.

**Ғ)** Міне, дәл осы тұста ғұламаның Тәңірдің эманациясы үрдісін өз еңбегіне жүгіне отырып анықтайық. (Әл-Фарабидің «Қайырымды қала тұрғындарының көзқарастары туралы трактаты», 10 пункті).

**ЕКІНШІ PET ӨМІР СҮРУШІЛЕР [ЗАТТАР] ТУРАЛЫ ЖӘНЕ КӨПТІҢ ПАЙДА БОЛУЫ туралы.**

**Бірінші себептен Екіншісінің болмысы келіп шығады**, бұл да - мүлде тәнсіз субстанция және материяда жоқ болмыс. **Ол өз парқын пайымдайды және Бірінші себепті пайымдайды,** ал оның оз парқынан пайымдайтыны - оның өз парқы ғана, бұдан басқа дәнеңе де емес. Мұның өзі Бірінші себептен әлденені пайымдайтындықтан, бұдан қажетті түрде **Үшіншінің болмысы келіп шығады.** Ол субстанциялық жағынан өз мәнінде болатындықтан бұдан қажетті түрде **Бірінші Аспанның болмысы келіп шығады**.

**Үшіншісі де материяда емес; ол оз субстанциясы арқасында интеллект болып табылады;** ол өз парқын пайымдайды және **Бірінші себепті пайымдайды.**

Субстанциясы жағынан ол өз мәнінде болғандықтан, бұдан қажетті түрде **қимылсыз жұлдыздар әлемінің болмысы келіп шығады**. Ол Бірінші себептен әлденені пайымдайтындықтан бұдан қажетті түрде Төртіншінің болмысы келіп шығады. [Соңғының] өзі де материяда емес. Ол өз парқын пайымдайды және **Бірінші себепті пайымдайды.**

Субстанциясы жағынан ол өз парқында болғандықтан, **бұдан қажетті түрде Сатурн әлемі келіп шығады**. Ал оның өзі Біріншіден бірдеңе пайымдайтындықтан, бұдан қажетті түрде Бесіншінің болмысы келіп шығады. Осы Бесінші де материяда емес, Ол өз парқын пайымдайды және **Бірінші себепті пайымдайды**.

Субстанциясы жағынан ол оз парқына енгендіктен, бұдан қажетті түрде **Юпитер** әлемінің болмысы келіп шығады. Ол Бірінші себептен бірдеңені пайымдайтындықтан, бұдан қажетті түрде Алтыншының болмысы келіп шығады. [Соңғының] өзі де материяда емес. Ол өз парқын пайымдайды және **Бірінші себепті пайымдайды**.

Субстанция жағынан оны оз парқында болғандықтан, бұдан қажетті түрде **Марс әлемінің** болмысы келіп шығады. Ол Бірінші себептен бірдеңені пайымдайтындықтан, будан қажетті түрде Жетіншісінің болмысы келіп шығады. [Соңғының] өзі де материяда жоқ. Ол өз парқын пайымдайды және **Бірінші себепті пайымдайды**.

Субстанциясы жағынан ол өз парқына енгендіктен, бұдан қажетті түрде **Күн әлемінің** болмысы келіп шығады. Ол Бірінші себептен бірдеңені пайымдайтындықтан, бұдан қажетті түрде Сегізіншінің болмысы келіп шығады. [Соңғының] өзі де материяға енбеген. Ол өз парқын пайымдайды және **Бірінші себепті пайымдайды**.

Субстанциясы жағынан ол өз парқында болғандықтан, бұдан қажетті түрде **Шолпан әлемінің болмысы келіп шығады**. Ол Бірінші себептен бірдеңені пайымдайтындықтан, будан қажетті түрде Тоғызыншының болмысы келіп шығады. [Соңғының] өзі де материяда емес. Ол өз парқын пайымдайды және **Бірінші себепті пайымдайды**.

Субстанциясы жағынан олөоз парқына енгендіктен, бұдан қажетті түрде **Меркурий әлемінің болмысы** келіп шығады. Ол Бірінші себептен бірдеңені пайымдайтындықтан, бұдан қажетті түрде Оныншының болмысы келіп шығады. [Соңғының] өзі де материяда емес. Ол өз парқын пайымдайды және **Бірінші себепті пайымдайды.**

Субстанциясы жағынан ол өз парқына енгендіктен, бұдан қажетті түрде **Ай әлемінің болмысы келіп шығады**. Ол Бірінші себептен бірдеңені пайымдайтындықтан, бұдан қажетті түрде Он біріншінің болмысы келіп шығады. Бұ да **–** (20-бет) Он бірінші де материяда жоқ. Ол өз парқын пайымдайды және **Бірінші себепті пайымдайды**. Бірақ оз тіршілігінің негізі ретінде материяны мүлде керек етпейтін болмыстың түрі осымен бітеді. Бұлар **–** өзінің мәні жағынан интеллектілер және интеллекцияның пайымдалғыш объектілері ретіндегі жеке болмыстар. Аспан денелерінің болмысы **Ай әлеміне келіп аяқталады**. Дегенмен бұлар, өзінің жаратылысы жағынан, циклдық қозғалыста болады.

**Д)** ҒҰЛАМАНЫҢ ТҰЖЫРЫМДАРЫН ЖҮЙЕЛЕП АЙҚЫНДАП АЛАЙЫҚ:

**1-ден,** берілген мәтінде БІРІНШІ СЕБЕПТЕН Болмыстың Екінші (аспан денелері) және Үшінші (әрекетті ақыл-ой) сатыларының келіп шығуын және олардың әрқайсысы өз парқын және Бірінші себепті пайымдайтынын көрсетті.

**2-ден,** аспан денесіне кіретін тоғыз себепті саралайды (БІРІНШІ АСПАН БОЛМЫСЫНАН бастап АЙ ӘЛЕМІМЕН аяқтайды және бұлардың әрқайсысы да өз парқын және Бірніші Себепті пайымдайды).

**3-ден,** Үшінші сатымен (басқаша Үшінші Болмыс, Үшінші Барлық) «БІРІНШІ АСПАННЫҢ» болмысы бітеді. Бұл не деген сөз?!

**4-ден,** Бұл Аспан денелері, Әрекетті ақыл-ой кіретін АЙ ЖҮЙЕСІНДЕГІ БОЛМЫС деп танылады, ал келесі қалған үш сатыдан тұратын «АЙ АСТЫНДАҒЫ БОЛМЫС», яғни біз өмір сүріп жатқа ӘЛЕМ болып табылмақ.

**5-ден,** сонымен, Бірінші Себеп **–** Құдай, тек **Құдайға ғана жекешілдік** тән, қалған **бес сатыға көпшілік** тән.

**6- дан,** ғұламаныңонтологиялықсұрағын қарастырған отандық философтар оның алғашқы себептер туралы ілімі лексикалық-теологиялық сипатта және мұнда жаңа платоншылардың эманациялық теориясының ықпалын көруге болады деп пікір білдіреді.

**7-ден,** осы тұстан бастап Екінші болмыстан ары қарай пайымдауымызды жалғастырайық.

**Ү. ЕКІНШІ САТЫ: АСПАН ДЕНЕЛЕРІ**

**Ал-мауджадат ас-сауани** – **«ЕКІНШІ ТҰЛҒА».** Бірінші тұлғадан шығатын екінші тұлғалар аспан әлемінде. Әл-Фараби айтқандай, бұл «Аспан денелері», яғни «қозғалмайтын жұлдыздар» сферасы. Екінші себептер –тоғыз: Біріншісі **Аспанның болмысы**, келесісі **Қимылсыз жұлдыздар әлемінің болмысы.** **Сатурн Юпитерді** тудырады, содан кейін **Марс, Күн, Венера, Меркурий, Ай** болмыстары дүниеге келеді. АСПАН БОЛМЫСЫ АЙМЕН бітеді. Бұлардың барлығына ғұламаның Тәңірлік эманация теориясын талдаған кезде-ақ тоқтаған болатынбыз. Сонымен, **тоғызын тағы бір рет түсінікті болу үшін қысқа тізбекпен беріп өтелік**: АСПАН, ҚОЗҒАЛМАЙТЫН ЖҰЛДЫЗДАР, САТУРН, ЮПИТЕР, МАРС, КҮН, ВЕНЕРА, МЕРКУРИЙ, АЙ.

Мәселені ғұламаның «Азаматтық саясат» еңбегінде айтылған өз пікірімен шегендеп қорытындылайық: «... Екінші [себептер] аспан денелерінің болмысына себеп, осылардан барып сол денелердің субстанциялары пайда болады. **Екінші [себептердің] әрбіреуінен аспан денелерінің біреуінің болмысы туады.** Жоғарғы **Екінші [себептерден] Бірінші аспанның болмысы қажетті түрде туады, төменгісінен – Ай сферасының болмысы туады,** ал осылардың аралығында орналасқан аралық себептердің әрбіреуінен аспан денелерінің әрбіреуінің болмысы пайда болады. Екінші [себептердің] саны аспан денелерінің санына [тура келеді]. **Екінші [себептерді] «рухтар», «періштелер»** және тағы сондай сөздермен белгілеу керек».

**ҮІ. «ӘРЕКЕТТІ АҚЫЛ-ОЙ»**

**А)** Ең соңғы космостық интеллект – «әрекетшіл интеллект» **(АЛ-'АКЛ АЛ-ФА'АЛ)** – Ай сферасында.

**Ә)** Әл-Фараби трактаттарында бұл сөздің басқа баламалары да бар, мәселен, «харакетшіл ақыл», «әрекетшіл интеллект», «әрекетшіл ақыл-парасат».

**Б)** Әл-Фарабидің жүйесінде “харакетшіл ақыл” екі әлемнің ортасындағы шекарада орналасқан.

**В) Әрекетшіл интеллект** дүниеде бар нәрселердің ішінен алдымен ең жетілгендерін таниды. Әрекетшіл интеллект материяға өзінің парқында бар қасиетті береді, бірақ материя оларды түрліше қабылдайды.

**Г)** Әл-Фараби философиясында онтология мен гносеология тығыз байланыста тамырлас болып келеді. Солай болуға тиіс те, себебі Бар болу мен оны Тану (Таным) арасын шартты түрде айыруға болады, алайда ара-жігін сөгуге болмайтыны айғақ. Сондықтан да біз ақыл-парасат сұрағын ойшылдың таным ілімінде толымды қарайтын болғандықтан, ғұламаның «Азаматтық саясат» трактатындағы нақтылы тұжырымдарын ұсынумен шектелелік: **«Әрекетшіл ақыл-парасаттың әрекеті ақыл-парасатты жануардың, [адамның] қамын жеуде және соның өзінің қабілеті жететін жоғарғы дәрежеде оны жетілдіруге тырысуда, атап айтқанда, бақытқа жеткізуде. ...** Әрекетшіл ақыл-парасаттың мәні бір және [осыған сәйкес] саты ақыл-парасатты жануарлардың [материядан] арылғанын және олардың бақытқа жеткенін көрсетеді. Әрекетшіл ақыл-парасатты «Адал рух», «Қасиетті рух» және басқа осындай атаулармен атаған жөн, ал саты дегенімізді **–** періштелер жайы деп және басқа осы сияқты атаулармен атау керек».

**ҮІІ. ЖАН (АҚЫЛ ЖАНЫ)**

**А) АН-НАФС АЯ-ИНСАНИЙА** – **«АДАМ ЖАНЫ».**

**Ә)** Әл-Фарабидің пікірінше, жан болмыстың төртінші сатысы. Бұл ұғымға қатысты тұжырымдарын ғұлама «Даналық таңба тастар» және «Мәселелердің мәні» еңбектерінде пайымдайды.

**Б)** Әл-Фараби жанның құрылымы қарастырғанда, Аристотельдің «Жан туралы» шығармасын меңгере отырып, оның көзқарастарын өзіндік талдауымен қолданғаны байқалады.

**В)** Әл-Фарабидің пайымдауынша, АДАМ ЖАНЫ әртүрлі қабілеттер немесе күштерге ие.

**Г)** Фараби атап өткен адам жанының негізгі күштері төмендегідей:

- ал-куууат ал-газийа – «ҚУАТ БЕРУШІ КҮШ»;

- ал-куууат ал-хасса – «ТҮЙСІКТЕНДІРУШІ КҮШ»;

- ал-куууат ал-мутахаййила – «ЕЛЕСТЕТУШІ КҮШ»;

- ад-куууш ал-мухаррака – «ҚОЗҒАУШЫ КҮШ»;

- ал-куууат — ан-нузу'ийа – «ТАЛПЫНУШЫ» НЕМЕСЕ

«ТАЛПЫНДЫРУШЫ» КҮШ;

- ал-куууат ан-натика – «ПАРАСАТТЫ» немесе «ОЙЛАУШЫ» КҮШ.

**Ғ)** бұл жерде де ЖАН КҮШТЕРІН саралаумен шектелелік, себебі таным үрдісіне тоқталған сәтте әрқайсысының мәнін ашуға әрекет жасалынбақ.

**ҮІІІ. ФОРМА ЖӘНЕ МАТЕРИЯ**

**А)** **АС-СУРА** – **«ФОРМА», ИЛ-МАДДА** – **«МАТЕРИЯ»,** форма мен материя, әл-Фарабидің пікірінше, болмыстың бесінші және алтыншы сатылары.

**Ә)** Аристотель сияқты әл-Фараби де **барлық денелер материя мен формадан тұрады** деп есептеді.

**Б)** Әбу Насыр **«Қайырымды қала тұрғындарының көзқарастары туралы трактатының» мазмұнында** 12 пунктпен берілген «МАТЕРИЯ МЕН ФОРМА ТУРАЛЫ» бөлімінде форма мен материяның арақатынасын анықтайды: «Бұл **болмыстардың** әрқайсысы **екі бөлшектен құралған:** бірі ағаш сәкі сияқты, екіншісі сәкінің пішіні тәрізді. **Ағаш сияқтысы - материя** және алғашқы материя, ал **оның пішіні** сияқтысы болмыстың **формасы** мен түрі болып табылады. ... **Материясыз** форманың субстанциясы да, болмысы да болмақшы емес. **Материя форманың болуы арқасында өмір сүреді,** ал егер ешқандай форма болмаса, онда ешқандай материя да болмаған болар еді ...».

**Фараби пайымдауларынан туындайтын ТҮЙІНДЕР қандай болмақ?**

**БІРІНШІ ТҮЙІН:** Ай асты, яғни Жер Планетасындағы (біз өмір сүріп оған дүниеде) материя мен формадан тұратын ЗАТТАР, НӘРСЕЛЕР –АҚИҚАТ

**ЕКІНШІ ТҮЙІН:** – материя мен форманың бөлінбес, ажырамас бірлігі тезисі.

**ҮШІНШІ ТҮЙІН:** Жоғарыда мысалға алынған сәкіге қатысты ойды қарапайым тілге аударсақ, МАТЕРИЯ дегеніміз – сәкідегі ағаш; ФОРМА – сәкінің пішіні, мәселен, шаршы, дөңгелек, доғал және т.б. түрде болуы.

**В)** Ғұлама «Азаматық саясат» еңбегінде осы мысалы арқылы категорияларды негіздейді: «Форма денелік субстанцияда болады, мысалы, төсекағаштың сыртқы формасы – төсекағашта, ал материясы – төсекағаш [жасалған] ағашта. **Форма дегеніміз – денелік субстанцияны шындық ететін нәрсе.** Мысалы, төсекағаш ағаш болғандықтан ол **потенциалды төсекағаш** болып табылады және ағаш төсекағаштың сыртқы формасына келгенде, ол **шын төсекағашқа** айналды».

Ендеше ФОРМА – **ЗАТТЫҢ НАҚТЫ, ШЫН (АКТУАЛДЫ) ӨМІР СҮРУІ,** АЛ МАТЕРИЯ **– ЗАТТЫҢ МҮМКІНДІГІ.**

Мұндағы категориялар: СУБСТАНЦИЯ, НАҚТЫ, ШЫНДЫҚ, АҚИҚАТ, МҮМКІНДІК.

**Г)** Фарабидің «Азаматтық саясат» трактатынан тағы бір мысал берелік: «... Көру **–** субстанция. Көздің денесі оның материясы, ал [көздің] көру қабілеті соның формасы болып табылады. **Тек осыларды біріктіргенде ғана көру шындыққа айналады.** Басқа табиғи денелердің бәрінің де жағдайы осылай».

**ІХ.** **АКЦИДЕНЦИЯ және СУБСТАНЦИЯ категориялары**

**А)** Абу Насыр әл-Фараби жоғарыда аталған шығармасында материя мен форманы баяндау барысында СУБСТАНЦИЯ ЖӘНЕ АКЦИДЕНЦИЯ категорияларынан да айналып өтпейді.

**1-ден, АКЦИДЕНЦИЯ** (ЛАТЫН ТІЛІНДЕ ACCIDENTIA – КЕЗДЕЙСОҚТЫҚ ЖАҒДАЙ, КЕЗДЕЙСОҚТЫҚ (СЛУЧАЙ, СЛУЧАЙНОСТЬ) – заттың мәнін терістемейтін кездейсоқ, болмашы, өзгермелі қасиет.

**2-ден,** Фараби: «Өздігінен бар болмайтынды, өмір сүрмейтінді біз акциденция деп атаймыз»,-дейді.

**3-ден,** «Азаматтық саясат» трактатында әл-Фараби: «... **Формалар акциденцияларға ұқсас,** өйткені олардың екеуінің өмір сүруі үшін **субстраты болуы керек.** Формалардың акциденциялардан айырмасы мынада: акциденциялардың субстраттары акциденциялар үшін өмір сүрмейді және солардың иесі болу үшін тағайындалады. Ал **формалардың субстратына,** атап айтқанда**, материяға** келетін болсақ, бұлар формалардың иесі болу үшін арналған».

**4-ден,** көріп отырғанымыздай, акциденциялар, әл-Фараби бойынша, өздерінің **қасиеттері жағынан, яғни өзгермелілігі жағынан**, формаға ұқсас.

**5-ден,** ендеше акциденциялар деп әл-Фараби заттар қасиеттерінің белгілерін, әртүрлі сапалық жағынан өзгеруші күйлерді түсінеді.

**6-дан,** **акциденциялардың бірнеше тектері бар:** САПА, УАҚЫТ, ОРЫН, ҚАТЫНАС, КҮЙ ЖӘНЕ ІС-ӘРЕКЕТ.

**7- ден,** **СУБСТАНЦИЯ** (ЛАТЫН ТІЛІНДЕ SUBSISTERE **–** МӘН (СУЩНОСТЬ) **–** қарапайымтүсінікте олматерияның, заттыңбаламасы (синонимі); ал философиялық тұрғыда **–** өзгеріске түсіп отыратын жағдайлар мен қасиеттерге кереғар өзгермейтін; өзгеде және өзгенің арқасында емес, өзінде және өзінің арқасында өмір сүретін нәрсе.

**8- ден,** ғұламаның «Өздігінен бар болатын, өмір сүретін субстанция деп аталады» дейтін анықтамасы жоғарыда берілген түсініктемені бекіте түседі.

**9- дан**, ойшылдың«... Форма материяда ғана өмір сүре алады, **ал материя өзінің субстанциясы** және жаратылысы бойынша формаға бола өмір сүреді, мұның мәні форманы алып беруде...» тұжырымы субстанцияның заттың негізімен байланыстығын, демек, **СУБСТАНЦИЯ «МАТЕРИЯ» КАТЕГОРИЯСЫНА ӨТЕ ЖАҚЫН** және заттың мәнін білдіру үшін қолданатындығын көрсетеді.

**10-дан, Субстанцияға жататындар** – ЖЕР, АСПАН, ЖҰЛДЫЗДАР, ЖЕРДІҢ ҚҰРАМДАС БӨЛІКТЕРІ: тастар, су, жануарлар мен өсімдіктердің түрлері.

**11-ден, арапайым субстанциялар:** төрт элемент: ОТ, АУА, ЖЕР, СУ.

**Х. Әл-Фарабидің болмысты «МҮМКІН-БАР БОЛУ» мен «ҚАЖЕТТІ БАР БОЛУДЫҢ» АРА-ҚАТЫНАСЫ ТҰРҒЫСЫНАН ҚАРАСТЫРУЫ.**

◄ Бұл сұраққа қатысты Платонның, Аристотельдің. Әл-Фарабидің тұжырымдарын параллель етіп қарастырайық.

◄ Платонның пайымдауынша, БОЛМЫС **БАР БОЛУЫ МІНДЕТТІ** және **ШЕКТУЛІ** болып екіге бөлінеді.

Платон **бұл әлемді** ШЕКТЕУЛІ БОЛМЫС деп санайды. Ал **идеялар әлемін** МІНДЕТТІ БОЛМЫС деп есептейді.

◄ өмір сүріп отырған әлеміміз түсінікті, ал оқырмандарға оның **«ИДЕЯЛАР ӘЛЕМІНЕН»** қысқаша түсініктеме (шынтуайтына келсек, осы бір ғана сұрақтың өзін қысқа ұғындыру мүмкін емес.) берелік: **1)** Платонның философия саласында жасаған төңкерісі **–** оның **ЭЙДОС (ИДЕЯ) ӘЛЕМІН** ашқандығы; **2)** оның пікірінше, егер бұл әлемдегі заттар сезім арқылы танылса, ал ақыл-оймен танылатын ұғымдарға ИДЕЯЛАР ӘЛЕМІ сәйкес келеді; 3) ендеше Платон үшін ИДЕЯЛАР – ОЙ ЕМЕС, ойдың зерттейтін пәні, ОЛ – ШЫНАЙЫ БОЛМЫС; 4) демек, идея заттардың терең мәнін құрайды, оның бітімін қалыптастырады, сол себепте де оны дүниеге әкеледі.

◄ Аристотель «Метафизика» еңбегінде **БОЛМЫСТЫ БАР БОЛУЫ МІНДЕТТІ**  және **МҮМКІН** деп екіге бөліп қарастырады.

◄ **БАР БОЛУЫ МҮМКІНДІГІ,** ол мынандаймағыналарға келеді:

1) Бар болу үшін қабілетті болу, бар болған уақытта да бір түрден басқа түрге ауыса алу; 2) Бар болған уақытта әрекет жасау.

◄ **БАР БОЛУЫ МІНДЕТТІ,** ол төмендегідей мағыналарға келеді:

**1)** Ол әрекет жасамайды, ал уажиб (міндетті) болса әрекетті түрде бар, ортаға шыққан; **2)** Басқасына мұқтаж емес, ол өздігінен бар; **3)** Ол бірқалыпты болады, яғни өзгермейді; **4)** Ол жалғыз, егер көп болса, арасында қайшылықтар болатын еді; **5)** Міндетті болмыс әрекетсіз болуы керек, өздігінен бар, ешкімге және ешнәрсеге мұқтаж емес, бір ғана жағдайда қалу керек және жалғыз болу керек.

◄ Сонымен, Аристотель бойынша, **БАР БОЛУЫ МІНДЕТТІ,** ОЛ – ӘРЕКЕТСІЗ АЛҒАШҚЫ ҚОЗҒАУШЫ.

◄ Әл-Фарабидің тұжырымы Аристотельмен сабақтас екендігін көруімізге болады, оның пікірінше, **«ҚАЖЕТТІ-БАР БОЛУ, НЕГІЗ» – ҚҰДАЙ.** Болмыстың алғашқы себебі, алғашқы негізі және алғашқы қозғаушысы.

◄ Болмыстың қалған 5 сатысы – АСПАН ДЕНЕЛЕРІ, ӘРЕКЕТТІ АЫЛ-ОЙ, ЖАН, ФОРМА ЖӘНЕ МАТЕРИЯ – болмыстың **«МҮМКІН-БОЛУЫНА»** жатады.

**ХІ. ЗАТТАР мен ДЕНЕЛЕР.**

**А)** Әл-Фараби бұл философиялық мәселені «Ғылымдардың жіктелуі туралы», «Азаматтық саясат», «Мемлекеттік қайраткерлердің нақыл сөздері», «Қайырымды қала тұрғындарының көзқарастары туралы трактатында» көтереді. **Соңғы шығармасында 11 пунктпен «БІЗДЕ [ДҮНИЕДЕ] ӨМІР СҮРУШІ ЗАТТАР МЕН ДЕНЕЛЕР ТУРАЛЫ»** атаумен берілген бөлімінде қарастырады: Осы [**ай астындағы болмыстар**] **–** **не табиғи, не жасанды болмыстар.** Табиғи [болмыстар] жасанды [болмыстар] үшін алғы шарттар жасайды және уақыт жағынан бұлардан бұрын жаралған. Өздерінен бұрын өмір сүруші табиғи [болмыстар] болмаса жасанды [болмыстар] өмір сүрмес еді. **Болмыстардың ішінде мынадай табиғи денелер болады:** от, ауа, су, жер сияқты элементтер мен және осылар тектес басқа [заттар], мәселен, бу, жалын, т. т.; тас сияқты минералдар және соларға ұқсас заттар; өсімдіктер; парасатсыз жануарлар және [ақырында] парасатты жануарлар».

**Ә)** **1-ден,** денелердің жасанды және табиғи болатындығын тұжырымдайды.

**2-ден,** Ал-мауджудат аг-таби 'ийа термині «ТАБИҒИ БАР НӘРСЕЛЕР», ая-муджудат алирадийа — «ӨЗ БЕТІНДІК ТҰЛҒАЛАР» ұғымын береді. «**Табиғи өмір сүруші заттар»** деп әл-Фараби төрт негізгі элемент **(су, ауа, от және жер), «өз бетіндік заттар»** деп олардың әр түрлі ұштасуын түсінеді. Фарабитанушылар ғұламаның төрт элемент туралы ілімінде көне грек материалистері, әсіресе Милет мектебі философтарының көзқарастарына сүйенген деп пікірлер айтады. Орайы келіп тұрғанда, олардың алғашқы дүниенің негіздері жайындағы ой-тұжырымдарын естеріңізге салайық. Мәселен, ФАЛЕС ДҮНИЕНІҢ НЕГІЗІНДЕ ЖАТҚАН АЛҒАШҚЫ ЗАТ **СУ;** АНАКСИМАНДР – **АПЕЙРОН;** АНАКСИМЕН **– АУА;** ГЕРАКЛИТ **– ОТ** деген-ді.

**3-ден,** жасанды денелердің негізін табиғи денелер құрайтындығын атап

өтеді.

**4-ден,** ғұлама бұл жерде табиғи денелерді саралап өтеді.

**Б)** Әл-Фараби **«Мемлекеттік қайраткерлердің нақыл сөздері» трактатында** жасанды және табиғи денелерге қайта оралады: «... Мысалы, **жасандыға** төсек, семсер, әйнек және тағы сондайлар, **табиғиға** – адам және басқа жанды жәндіктер жатады. Олардың (денелердің) әрқайсысы екі заттан: материядан және материя формасынан құралады».

**1-ден,** ғұлама табиғимен қатар жасанды болмыстың құрылымын анықтайды.

**2-ден,** ойшыл денелерді табиғи және жасанды деп және оларға нелер жататынын ғана анықтап қоймай, оларды тағы бір қырынан, яғни жасанды дүниелер **АДАМ арқылы** дүниеге келетіндігіне тоқталады: «... **Жасанды денелер** – бұлар, мысалы, шыны, семсер, төсек ағаш, киім-кешек және **жалпы өнер қолданылып жасалған және адам еркімен жасалған нәрселер**. Ал **табиғи денелер** – **бұлар өнердің және адам еркінің қатысуынсыз болған денелер,** бұлар, мысалы: аспан, жер және осылардың аралығындар, өсімдіктер мен хайуанаттар. ... Жасанды денелердің болуы соларды жасаушылардың арқасы. Мысалы, төсек ағаш – **ағаш ұстасының**, ал семсер – **семсер соғушы ұстаның арқасы**». («Ғылымдардың жіктелуі туралы сөз» еңбегіндегі 4-тарауы «Табиғат ғылымдары және тәңірлік ғылымдар туралы», «Физика» бөлімі).

**3-ден,** Фарабидің **ТАБИҒИ** және **ЖАСАНДЫ ДЕНЕЛЕР** сөздері бүгінгі философиялық ілімде **«БІРІНШІ ТАБИҒАТ**» және **«ЕКІНШІ ТАБИҒАТ»** ұғымдарымен белгілі. «Бірінші табиғат» деп адам қолымен өзгеріске түспеген тағы, ал «екінші табиғат» деп адамның іс-әрекеті арқылы өзгеріске түскен табиғатты атаймыз.Адамның санасы мен рухының екінші табиғатттың туындыларында **«сөнуі», «заттануы»** және «саналы» **іс-қаракеттерінің жетістіктері мен зардаптары** – бұл өз алдына бөлек жаңа тақырыптың мәселелері болмақ.

**4-ден,** жоғарыда аталған еңбегінде Фараби **жасанды және табиғи денелердің материясы мен формасын, субстанциясы мен акциденцияларын,** денелерге қатысты небір құбылыстарды мысалдар арқылы пайымдап түсіндіреді. Ғұламаны тек кейбір ойларын ортаға салайық: «... **Жасанды денелерде акциденциялардың** қандай мақсаттар мен міндеттер үшін болатынына келсек, **мысалы**, киімге сән беру үшін жасалатын киімнің әсемдігі, жаудың үрейін алу үшін семсердің жалт-жұлт етіп тұрғаны, төсек ағаштың сыртқы түріне сән беру үшін оған салынатын оюлар, ішіндегі нәрселер көрініп тұруы үшін шынының мөлдір болуы».

Фараби **жасанды дененің формасы мен материясын, субстанциясын** түсінікті де анық етіп береді: «... Мысалы, **семсер екі нәрсенің арқасында сесемсер болып отыр:** өткірлігінің және металдың арқасында. **Өткірліг**і – оның **формас**ы мен құрылымы арқылы әрекет етеді. **Металл** – бұл соның **материясы және субстанциясы**; оның формасы мен құрылымының осы материя арқылы көрінуі»

Әбу Насыр әл-Фараби **табиғи денелер** жөніндегі пікірлері де толымды да терең түсініктемелерімен ерекшеленеді: **«Ал табиғи денелердің жайына келсек:** бұлардың әрқайсысы **тек белгілі бір мақсат, міндет үшін ғана өмір сүреді.** Мысалы, табиғи денелерге тән жағдайлар мен акциденциялардың қай-қайсысы да бір мақсат және міндет үшін өмір сүреді, әрбір дененің және әрбір акциденцияның әрекет ету және жасалу себептері болады, өздері осыдан келіп туады» дей келе, оларды анықтайды: «**Табиғи денелердің** әрбіреуінің өз **болмысы** мен нарқының болуы **екі нәрсенің арқасы**: **1)** семсердің өткірлігінің семсерге қатынасы сияқты, яғни табиғи дененің формасының арқасы; **2)** семсер жасалған металдың семсерге қатынасы сияқты, яғни формасының негізі болып табылатын табиғи дененің материясының, субстанциясының арқасы».

**5-ден**, Фараби табиғи денелердің өзін ажыратып қарастырады: **«Табиғи женелер жай денелер және күрделі денелер болып бөлінеді**. **Жай денелер** – бұлар басқа бір денелердің көмегінсіз өмір сүре алатын денелер, ал **күрделі денелер** – дүниеде өмір сүруі басқа денелерге тәуелді денелер, мысалы хайуанаттар мен өсімдіктер».

**Б)** **Әбу Насыр әл-Фараби «Азаматық саясат» трактатында денелерді** анық етіп бір тізбекпен саралап ұсынады: **«Денелер алты текке бөлінеді**: **1)** аспан денелері; **2)** ақыл-парасатты жануарлар; **3)** ақыл-параасатсыз жануарлар; **4)** өсімдіктер; **5)** минералдар; **6)** төрт элемент. **Денелердің** осы алты тегінің орайласуынан пайда болатын **жиынтық – дүние».**

**В)** **Ат-тафадул** – белгілі бір құбылыстардың өздерінің басымдылық дәрежесіне қарай орналасуы мағынасында дифференциялануы мағынасын береді. Әл-Фараби бұл терминді иерархия мағынасында денелерді орналастыруда қолданды және денелердің орналасуының өзінің мәнін ашып көрсетті. Ойшылдың тұжырымдамасын ұзақ болса да, өз күйінде бергенді жөн көрдік: **«Материяны керек ететін формалардың әрқилы сатылары** **болады. Ең төменгі сатыда төрт элементтің формалары тұрады,** олар сан жағынан төртеу және олар бәрі де бір түрге енетін төрт материяның ішінде болады. От үшін форманың қызметін атқаратын нәрсе, ауа үшін де өзі де материя бола алады. Барлық басқа элементтерде де істің жайы нақ осы сияқты. **Қалған формалар элементтердің араласуынан және бірімен-бірінің орайласып ұштасуынан туады**. **Біреулері жоғары, енді біреулері төмен болады.** Мысалы, **элементтердің формаларына** қарағанда **минералдардың формалары** анағұрлым жоғары сатыда тұрады. **Өсімдіктер** өзінің барлық әралуан түрлерінің **формалары минералдардың формаларынан** анағұрлым жоғары сатыда тұрады. **Ақыл-парасатсыз жануарлардың** барлық алуан түрлерінің **формалары өсімдіктер формаларынан** анағұрлым жоғары сатыда болады. Сонан соң **ақыл-парасатты жануарлардың формалары ақыл-парасатсыз жануарлардың формаларына** қарағанда жоғары сатыда тұрады. Форма мен бірінші материя өздерінің болмысы жағынан ол бастамаларға қарағанда кем жетілген, өйткені олардың әрқайсысы өзінің болмысы үшін және өмір сүруі үшін бас қасына зәру болады».

Болмыс мәселесі әл-Фараби философиясында басты орынға ие, оның барлық дерлік шығармаларында қарастырылады. ОЛАРДЫҢ БӘРІНДЕГІ НЕГІЗГІ ОЙ – болмыстың құрылымын түсінуге талпына отырып, АДАМ ӨЗ ӨМІРІНІҢ МӘНІН ТАБУҒА ҰМТЫЛУЫ.

**ӘДЕБИЕТТЕР:**

1. Әбу Насыр әл-Фараби. Қайырымды қала тұрғындарының көзқарастары жайындағы трактат.- Әл-Фараби // 10 томдық шығармалар жинағы. – Астана, 2007.- 4-том. Әлеуметтік философия. Этика. Эстетика. - 38-123 б.

2. Әбу Насыр әл-Фараби. Азаматтық саясат - Әл-Фараби // 10 томдық шығармалар жинағы. – Астана, 2007.- 5-том. Әлеуметтік философия. Этика. Эстетика. - 31-91б.

3. Әбу Насыр әл-Фараби. Мемлекеттік қайраткердің нақыл сөздері // Қазақтың тәлімдік ой-пікір антологиясы. – 1 т. – Алматы: Рауан, 1994.- 108-110 б.

4. Әбу Насыр әл-Фараби. Ғылымдардың жіктелуі туралы сөз //10 томдық шығармалар жинағы. 1-том. – Астана, 2007.- 163-207 б.

5. Әбу Насыр әл-Фараби. Ғылымдардың шығу тегі туралы //10 томдық шығармалар жинағы. 1-том. – Астана, 2007.- 207-214 б.

6. Әл-Фараби және қазіргі заман: оқу құралы / Ғ.М.Мұтанов, К.Х.Таджикова, М.Ш.Хасанов, Г.Ж.Нұрышева, Г.Қ.Құрманғалиева, А.С.Сырғақбаева, Б.А.Джаамбаева; жалпы ред.басқ.Г.Ж.Нұрышева. – 2014. – 239 б.

7. Нұрышева Г.Ж. Философия: оқулық / Г.Ж. Нурышева. Алматы, 2016.-280 б.

Мырзалы С. Философия. Толықтырылып, түзетіліп шығарылған басылым/ 8. С.Мырзалы – Алматы: «Бастау» баспасы, 2017. – 648 бет.

9. Айбек Бейсенов. Әл-Фараби философиясындағы болмыс концепциясы.– Ақиқат. – 2006. – №5 – 47-50 бб.

**ТАҚЫРЫП 3. ӘЛ-ФАРАБИДІҢ ТАНЫМ ТУРАЛЫ ІЛІМІ**

**А)** «ТАНЫМ» ДЕГЕНІМІЗ НЕ? Жалпы алғанда адамның айналасындағы қоршаған табиғатты, санқырлы дүниені, адамзаттың жаһандық өзгерістерімен сабақтасқан коғамды, күрделі өмірлік құбылыстарды және, ең бастысы, өзін-өзі тану үрдісін айтамыз. Ендеше берілген тұжырымға орай **ТАНЫЛУШЫ** және **ТАНУШЫНЫҢ** болу қажеттілігі туындайды.

**Танылушы Таным объектісі деп аталады**, себебі ол танымдық қызмет бағытталған нәрсе болып табылады. Бір сөзбен айтқанда **ТАНЫЛУШЫ –БОЛМЫС,** қарапайым тілге көшірсек, атом, молекула, кітап, адамның өзі болмаса тұтастай табиғат және т.с.с. болуы мүмкін. Бұл тізімді әрі қарай жалғастырар болсақ, таным объектісі материалдық дүние, рухани құбылыс, сондай-ақ субъектінің өзі де бола алады.

**Танушы – Таным субъектісі,** яғни белгілі бір мақсатқа бағытталған танымдық қызметті атқарушыны айтамыз. Демек, ол **–** адам  немесе тұтастай қоғам болуы мүмкін, әйтеуір бірдеңені танып білуге тырысушы.

Жоғарыда айтылған пікірлерімізден шығатын тұжырым: таным объектісі мен субъектісі бір-бірінің мәнділігін шарттастырады: субъектісіз объект болмайды, объектісіз субъект болмайды.

**Таным** адамға зат пен құбылыстардың **сыртқы** қасиеттері мен қатынастарынан бастап, оның тереңдегі ішкі байланыстарына дейін түйсінуге мүмкіндік беріп, заттың мәнін, ішкі құпия-сырларын меңгеруге жағдай жасайды.

Таным туралы философиялық ілім – ТАНЫМ ТЕОРИЯСЫ немесе **ГНОСЕОЛОГИЯ** деп аталады. Гносеология (грек тілінен аударғанда gnosis – таным (познание) және logos – ілім (учение) – таным туралы ілім дегенді білдіреді. Сонымен қатар танымға қатысты философияда **ЭПИСТЕМОЛОГИЯ** деген термин қолданылады, бұл заңдылық та, өйткені танымнан тыс білім де, ғылым да болуы мүмкін емес. ЭПИСТЕМОЛОГИЯ (грек тілінен алғанда episteme – білім (знание) және logos – ілім (учение) – білім туралы ілім деген мағына береді.

Әл-Фараби шығармашылығында болмыспен қатар, таным теориясы да өзекті орын алады.

Ғұламаның ТАНЫМ МӘСЕЛЕЛЕРІН қарастырған ЕҢБЕКТЕРІ:

- «ПЛАТОН ФИЛОСОФИЯСЫ ЖӘНЕ ОНЫҢ БӨЛІМДЕРІ. БҰЛ БӨЛІМДЕРДІҢ БАСЫНАН БАСТАП СОҢЫНА ДЕЙІН ОРНАЛАСУЫ»;

- «АРИСТОТЕЛЬ ФИЛОСОФИЯСЫ»;

- «ЕКІ ФИЛОСОФТЫҢ – ҚҰДАЙЫ ПЛАТОННЫҢ және АРИСТОТЕЛЬДІҢ КӨЗҚАРАСТАРЫНЫҢ ОРТАҚ ЖАҚТАРЫ ТУРАЛЫ»;

- «ҚАЙЫРЫМДЫ ҚАЛА ТҰРҒЫНДАРЫНЫҢ КӨЗҚАРАСТАРЫ ТУРАЛЫ»;

- «ЕКІНШІ ҰСТАЗ әл-ФАРАБИДІҢ ИНТЕЛЛЕКТ [сөзінің] МАҢЫЗЫ ТУРАЛЫ ПАЙЫМДАУЛАРЫ» және т.б.

**Ә) ӘЛ-ФАРАБИ адамның танымдық қабілеттерін «ЖАН КҮШТЕРІ» деп атайды.**

Әбу Насыр әл-Фараби «Мемлекеттік қайраткерлердің нақыл сөздері» трактатының 6 пунктінде ЖАН КҮШТЕРІН саралап, олардың әрқайсысын талдаудан өткізеді: «**Жанның** басты бөлшектері мен **күштері бесеу:** **нәрленетін, түйсінетін, сезетін, ұғатын және ақыл-парасатты».**

**Біріншіден,** бес ТАНЫМДЫҚ ҚАБІЛЕТІН, **екіншіден,** олардың кейбір атаулық өзгерістеріне назарларыңызды аударғымыз келеді (ғұламаның трактаттарымен танысып-табысу барысында кездесіп қалар келеңсіздіктерді болдырмау мақсатымен ұсынылуда).

**- ҚОРЕКТЕНУ КҮШІ** (Нәрлендіру күші);

**- СЕЗІМДІК немесе ТҮЙСІК КҮШІ** ( Сезінуші күш);

**- ЕЛЕСТЕТУ КҮШІ** (Қиялдаушы күш);

**- ҰМТЫЛЫС КҮШІ немесе ҚОЗҒАЛТУШЫ КҮШ** (Ұмтылушы күш);

**- ОЙЛАУШЫ немесе АҚЫЛ-ОЙ КҮШІ** ( Ақыл-парасат күші).

**І. ҚОРЕКТЕНУ КҮШІ** (Нәрлендіру күші).

Ғұлама қоректену күшіне анықтама бере отырып, оның өзін адам организміне әсер етулеріне байланысты бірнеше күштерге жіктейді: «Нәрлендіру [күші] тұтас алғанда бұл сол, не **ас** та, **аспен** бірге немесе **сол арқылы** әйтеуір бір **әсер ететін күш** ... Нәрлендіруші [күшке] **ас қорыту** күші, **тудырушы,** **өзіне тартушы**, **ұстаушы, ажыратушы** және **айдаушы** болып табылатын өсу күші жатады ... Нәрлендіруші [күш] деп, әрбір **жеке мүшеде пайда болатын қанды** сол мүшеге ұқсағанға дейін пісіп-жетілу дәрежесіне жеткізетін күшті атаған әділетті болады».

Ендігі кезекті ғұламаның қоректену күшінің құрамдас бөліктерін сипаттауына берелік:

- «Ас қорытушы [күш] – бұл алдыңғы асты **қарын** мен **ішекте** одан **қан [пайда болатын]** дәрежеге дейін пісіріп жетілдіретін, ал онан кейін [бұған даяр затты], мәселен, **бауырда қанға айналғанға** дейін қорытатын күш».

- «Өсу [күші] – бұл **ас арқылы** **дене мүшесінің** үлкенділігін оның **дамуына** қарай барлық бағытта, ол әрбір мүше үшін мүмкін болған көлемнің шегіне жеткенге дейін, **ұлғайта беретін** күш».

- «Тудырушы [күш] – бұл қанның қасиеттеріне жақындай үйлесетін **астың артығынан,** сол артық асты сіңіруден қалдырған **тәнге түрі жағынан ұқсас, басқа тәнді** туғызатын күш» (Фараби бұл жерде ұрғашы және еркек күшін айтып отыр және «бұл екеуінен түрі соларға ұқсас басқа жануар пайда болады» деп, нәрестенің дүниеге келуін айтады).

- «Өзіне тартушы [күш] **асты бір орыннан екінші орынға**, ол өзі қоректендіретін тәнге жетіп, онымен қабысып, араласқанға дейін тарта береді».

- «Ұстаушы [күш] – тәннен келген **асты дененің тамырларында сақтайтын** күш».

- «Ажыратушы [күш] – әрбір мүшеге жіберу үшін оларды бір-бірінен айыратын, **астың артығын ажырататын** күш».

- «Айдаушы [күш] – **астың әртүрлі артық түрлерін** бір орыннан екінші орынға айдайтын күш».

Философ бұл жерде астың организмде бүкіл ағзалардан өту барысындағы биологиялық-физиологиялық, химиялық реакциялауға түсуі арқылы адамды қоректендіріп, нәрлендіруі, сөйтіп, адам бойына қуат- қайрат беретін қабілет күшін айқындайды.

**ІІ. СЕЗІМДІК немесе ТҮЙСІК КҮШІ.**

Сезім мүшелеріне берілген бүгінгі таңдағы ғылыми анықтамаға және оның бес түріне назар аударайық.

**Сезім мүшелері** — сыртқы қоршаған ортадан және ағзаның өзінің ішкі органдарынан келген ақпаратты алғашқы талдау жасайтын перефериялық арнайы анатомдық-физиологиялық жүйе. Қоршаған ортадағы барлық мәліметтерді біз сезім мүшелерінің көмегімен аламыз.

Адамда 5 сезім мүшесі бар:

1. КӨЗ – көру мүшесі;

2. ҚҰЛАҚ – есту мүшесі;

3. ТІЛ – дәм сезу мүшесі;

4. МҰРЫН – иіс сезу мүшесі;

5. ТЕРІ – сипап сезу мүшесі.

Әл-Фараби сезімдік қабілет туралы не дейді? «**Сезінуші** [күш]–жалпыға мәлім бес сезімнің бірімен қабылдайтын күш». Демек, сезім таным үрдісінде үлкен рөл атқарады, адам белгілі затты сипап көруі, дәмін татуы, иіскеуі, естуі арқылы сол зат жөнінде мағлұмат алады, тәжірибе жинақтайды.

Ғұлама **сезімдік таным** төмен, бірақ қажетті саты деп есептеп, материядан қол үзіп, **абстракция** мен **ұғымның** қалыптасуына алып келеді деп есептейді.

◄ АБСТРАКЦИЯ (латын тілінде abstraction – дерексіздену (филос. термин ретінде қолданылуы) ( орыс тілінде – отвлечение). Абстракция кең емес, тар мағынасында – біздің ғылыми шынайы танымға қол жеткізуміз үшін жекелік, кездейсоқтық, мәнсіздіктен кетіп, жалпылығын, мәнділігін, қажеттілігін баса айтып атап көрсету. Абстракция түсінікті қалыптастырудың құралы болып табылады.

**ІІІ.** **ЕЛЕСТЕТУ КҮШІ** (Қиялдаушы күш).

Философтың елестету күші туралы пікірі қандай? «**Қиялдаушы** [күш] – сезім арқылы қабылданатын заттардың бейнелерін, олар **енді сезім арқылы тікелей** **қабылданбайтын болғаннан кейін, есте сақтайтын**, бір-бірімен әртүрлі **қиюластыра қосатын** және толып жатқан **амалдар арқылы бір-бірінен айыратын күш;** бұл қосылған бейнелердің **кейбіреулері ақиқат**, ал **басқалары жалған** [бейнелерді] береді. Мұның өзі өңде де, түсте де [болады]. Бұл және нәрлендіруші [күштердің] басқа күштерден айырмашылығы сол, бұлар **ұйқы кезінде** де әрекет ете алады». **Біріншіден,** адам бойындағы бұл қабілеттің қандай да бір тылсымдық күрделілік қасиетін бағамдаймыз, **екіншіден,** жоғарыдағы екі сатыға қарағанда қаншалық тереңдігін сезінеміз, **үшіншіден,** қиялда жақсы елестету мәселелеріне философ «Мемлекеттік қайраткерлердің нақыл сөздері» еңбегінің 51,52 пункттерінде қайта оралады (қараңыз), **төртіншіден,** адамның ұйқыға кеткен кезде көретін түс туралы айтылып отыр (түс көру мәселесіне де ғұлама ерекше тоқталады), **бесіншіден**, аталған адам қабілетін күшті Фараби жан күштерінде өз алдына бөлектеп арнайы қосады.

Бұл не деген сөз? Әбу Насыр әл-Фараби Аристотельдің танымқа қатысты еңбектерін зерделегені белгілі, ол ҚОРЕКТЕНУ, СЕЗІНУ, ҚОЗҒАУШЫ, АҚЫЛ сынды **4 танымдық қабілетті**  атап өтсе, Фараби оған маңызды деп тапқан адамның бесінші қабілетін ажыратып көрсетіп толықтырады.

**ІҮ. ҰМТЫЛЫС КҮШІ немесе ҚОЗҒАЛТУШЫ КҮШ.**

Әбу Насыр әл-Фараби адамның аталан қабілеті жөнінде былай тұжырымдайды: «**Ұмтылушы күш** – ұмтылудың арқасында жануардың **бір нәрсеге талпынуын,** бір нәрсені қалауын немесе **жақтырмауын, іздеуін** және **қашуын, ұнатуын** және **жиренуін, ашулануын** және **ләззат алуын, қорқуын** және **батылдығын, үрейленуін, қаталдығы** мен **аяушылығын, сүйініші** мен **жек көруін, құмарлығын, шабыттануын** және басқа жан құбылыстарын тудыратын күш. Бұл күштің құралдары – тәннің барлық мүшелерінің және тұтас дене қозғалысын, мәселен, қолдың ұстау, аяқтың жүру қабілетін және басқаларын туғызатын құралдар». Қозғалтушы күшті философ жан-жақты етіп түсіндірген, сондықтан бұл арада қосалқы баяндаулар артық болып табылмақ.

**Ү. ОЙЛАУШЫ немесе АҚЫЛ-ОЙ КҮШІ.**

Әл-Фарабидің саралаған соңғы адам бойынан табылар қабілетіне де жеттік: «**Ақыл-парасат күші** – адам **ойлауына, пайымдауына, ғылым** мен **өнерді ұғынуына** және **жақсы қылық пен жаман қылықты айыруына** көмектесетін күш. Бұл күш **практикалық және теориялық** болып екіге бөлінеді. Практикалық күш кәсіптік және ойлаушылық болып бөлінеді. **Теориялық күш** адамның дүниеде бар және қасиетті жағынан біздің жасаумызға немесе бір қалыптан екінші қалыпқа өзгертуімізге келмейтін заттарды танып білуіне көмектесетін күш. ... **Кәсіптік немесе шеберлік күш** – кәсіпті меңгеруге, мәселен, **балташы, егіншілік, медицина, теңізде жүзу өнерін үйренуге** көмектесетін күш. Ойлау күші – біз бір затты жасағымыз келгенде, оны жасауға бола ма, жоқ па, егер жасауға болса, бұл істі қалай орындауға тиісті болатынымызды білуімізге, оны ойша елестетуімізге көмектесетін күш».

Ақыл-ой күші осыған дейін аталған күштердің болмыстық негізінде және осы күштер дамуының белгілі бір кезеңдерінен өтуінің жоғары сатысына көтерілуімен сипатталады.

Ақылды күшпен Адам өнер мен ғылымды, кәсіпті игереді, өз іс-әрекетін бағамдайды, мәселен, жақсылық пен жамандықты, пайда мен зиянды, жағымды мен жағымсызды және т.с.с. ажыратып танып біледі.

◄ Фараби **«БАҚЫТҚА ЖЕТУ ЖОЛЫНДА» еңбегінде** ойлау қабілетінің объектісі және ойлау қабілетіне байланысты ізгілікті көтереді. Философ «Ойлау қабілетінің объектісі болып табылатын заттар олардың тек түпкі мақсатқа жету жолында келтірер пайдасына ғана қарай анықталады», -дей келе ойлау қабілетін «ойшылдық, жамандық, жалғандық ізгіліктер» деп бөледі. Ғұламаның пайымдауларын берелік: «**Ойшылдық ізгілік дегеніміз** – әлденендей бір ізгі мақсатқа барынша көп пайда келтіретін нәрсені анықтауға жұмсалатын ізгілік. **Жамандықты көздейтін мақсатқа** жетуде барынша көп пайда келтіретін нәрсені анықтау үшін **жұмсалатын ойлау қабілеті** ойшылдық ізгілік бола алмайды, сондықтан оны басқаша атаған жөн. Егер де **ойлау қабілеті жалған игілік жолында** барынша көп пайда келтіретін нәрсені анықтау үшін жұмсалатын болса, онда **бұл қабілет ойдағы жалған ізгілік** болғаны».

Ендеше ғұлама бұл жерде философиялық тұрғыдан адамның ойлау күшінің бағыттық мазмұнын ажыратып, яғни «Адам» деген ұғымның ақыл-оймен пайымдалатын мазмұнын ашып отыр.

Орайы келіп тұрғандықтан айтайын дегеніміз – Адам тұжырымдамасы философ туындыларының өзегі екені даусыз. **Бұл біріншіден**, ал **екіншіден,** ол өз алдына дара қарастырылатын проблема болмақ, **үшіншіден,** «Мемлекеттік қайраткерлердің нақыл сөздерінде» (тек бір кітабы аясында айтылғанын ғана Сіздердің назарларыңызға ұсынып отырмыз) Фараби «ойлы адам», «ысылмаған адам», «абыржулы адам», «пайымдағыш адам» және т.с.с. ұғымдарды талдай келе, адам бойындағы «даналық», «зеректік», «тапқырлық», «ұғымталдық», «көрегендік», «ақымақтық» қасиеттерді (қабілет деп айтылады) де пайымдаулардан өткізеді (қараңыз: 34, 36,38, 40, 42, 43, 44, 45, 46 пункттер).

◄ ӘЛ-ФАРАБИ **таным ілімінің философиялық түйіндік схемасы**: АДАМ – ТАНЫМ – БАҚЫТ. Иә, дәл осылай, ғұлама Бақытқа таным арқылы қол жеткізеді деп тұжырымдайды.

«Мемлекеттік қайраткерлердің нақыл сөздері» еңбегінің 71 пункітінде: «... Ең дұрысы, бақыт – оқығанда, сабақ алғанда білімді игеру, әртүрлі өнерлерді үйренгенде оларды игеру, [оларға сәйкес] жұмыстарды орындау сияқты игілікті істер арқылы қол жететін мақсат». Тек қосарымыз – философ адамның алған білімі, меңгерген кәсібі ізгі де игілікті қаракеттерге жұмсағанын қалайды.

«Адам, -деп жазды әл-Фараби, **бақытты парасаттық теориялық күш арқылы таниды** және **танып біледі»**. Бұл адам алғашқыны және бірінші білімді пайдаланып және танығанда болады, **талпынғыш күш арқылы** бақытқа жету жолдарын іздейді, ал **практикалық күш көмегімен** оған жету үшін қандай әрекет жасау керектігін толғанады. **Талпынғыш күштердің құрал әдістері арқылы** білген әрекеттерді жасайды. **Қиялдау және сезімтал күштер парасатты күшке көмек береді** және **дайындайды,** адамды бақытқа жету жолында әсер ететін әрекеттерге **итермелейді**, тек содан кейін ғана адам **толық игілікке жетеді.**

**Фараби біріншіден,** таным өте күрделі үрдіс екендігіне көзімізді жеткізеді, **екіншіден,** адамның жан күштерінің төменінен жоғары сатысына дейінгі сатыларының үйлесімді қызметінің арқасында іске қосылатын парасатты ой механизмін негіздейді, **үшіншіден,** тану үрдісі **түйсік** және **ойлау арқылы** жүретіндігін айшықтайды. Басқаша айтсақ, философ танымның **негізгі екі түрін** – **сезімдік таным мен ақыл-ой танымын** –жіктеп, оларды салыстыра отырып, әрқайсысының мәнін ашады.

◄ Әл-Фараби **СЕЗІМДІК ТАНЫМ** заттың сыртқы, өзгермелі қасиеттері мен белгілерін (акциденцияларды), ал **АҚЫЛ-ОЙ** тұрақты және мәндік қасиеттерін (субстанцияны) игереді.

◄ Ақылды түйсіктен ерекшелендіретін бір нәрсе – ОҒАН ТҮСІНУ ТӘН.

◄ Әл-Фараби **АҚЫЛ-ОЙ КҮШІН «ЕКІНШІ ҰСТАЗ ӘЛ-ФАРАБИДІҢ ИНТЕЛЛЕКТ [СӨЗІНІҢ] МАҢЫЗЫ ТУРАЛЫ ПАЙЫМДАУЛАРЫ»** трактатында жан-жақты талдауға түсіреді. Философ еңбегінің бірінші бетін **интеллект ұғымының алты мағынасын** ашудан бастайды және, ең бастысы, оның бұл мәселені зерделеуде Аристотельдің осы нысанадағы трактаттарымен («НИОМАХ ЭТИКАСЫНЫҢ» алтыншы кітабы, «ДӘЛЕЛДЕМЕЛЕР», «ЭТИКАНЫҢ» алтыншы кітабы, «ЖАН ТУРАЛЫ», «МЕТАФИЗИКА») қаруланып, тұжырымдарын зейіндегенін, ойының да ұлы философтың пікірімен сабақтасқаны айқын көрініс табады. Фараби еңбегінің бетін ашалық: «**Интеллект деген сөзді түрлі мағынада қолдануға болады**. **Біріншісі** – қарапайым сөзде, адам жөнінде айтқан кезде қолданылады. **Екіншісі** – әркім өзінше түсініп, мутакалимдердің үнемі айтысқа түскенде айтатын мағынасынды. Олар былай дейді: «Бұл өзі парасат растаған кезде айтылады» немесе «Бұл парасат теріске шығарылған кезде айтылады». Интеллектің [сөзінің] **үшінші [мағынасы]** Аристотельдің «Екінші Аналитика» (әл-Фараби Ал-бурхан – «Дәлелдеме» деп атаған, курсив біздікі) деген трактатында айтылған. **Төртінші мағынасы** – тағы да сол Аристотельдің «Этика» деген еңбегінің алтыншы кітабында айтылған. **Бесіншісі** – «Жан туралы» трактатта. **Алтыншысы** – «Метафизикада» айтылған».

**ИНТЕЛЛЕКТ: БІРІНШІ МАҒЫНА.**

Интеллектінің **бірінші мағынасы** ойлы, ақылды азаматты көргенде тоқтамға келетін **«парасатты адам» деген ұғымды** **береді.** Философ интеллектінің бірінші мағынасын әр қырынан қарастырады. Мәселен, **1-ден,** ол қарапайым сөзде парасатты адам мағынасында қолданатын интеллектіні «интеллекция актысы» деп түсінеді; **2-ден,** адамды парасатты деп атау үшін «парасаттыға сенім керек», ал сенім дегеніміз – қайырымдылық» деп түйіндейді; **3-ден,** жұрт **«**парасатты деп қайырымды, – жақсылыққа асық, жамандықтан қашық адамды айтады» деген тұжырымын бекемдей түседі. **4-ден,** жамандыққа дайын тұрған адамдарға бұл эпитетті қолданыла берілмейтінін, «мұндай адамды «зұлым», «қу» тағысын-тағы сондай атпен атайды» деп атын атап түсін түстейді. Ақылын, тапқырлығын жамандық жолына беретін адамды әр жағынан талқыға сала келе, «Сонымен, олардың (жұрттың деген сөз, курсив біздікі) пайымдауларынан шығатын қорытынды, **қайырымды адам болудың үстіне ақылды** және **тапқыр адам** өзінің бұл сапаларын мадақтауға тұрарлық істер жасау үшін немесе бұзақы істерден аулақ болу үшін қолданатын адам ғана парасатты адам деп саналады. ПАРАСАТТЫ АДАМ ОСЫНДАЙ». Мұнан артық келелі түйін болар ма!

Оқырман қауымды әл-Фараби шығармаларымен етене қауыштыру мақсатымен ғұламаның дана сөздерін қаз қалпында және үзінділерін көлемді етіп беру сынды бізде абзал ниет туындайды. Алайда бұл мәселені ғұламаның төмендегі кемелді ұғымымен аяқталық: «Демек, парасатты адам, сонымен бірге қайырымды адам болып табылады».

**ИНТЕЛЛЕКТ: ЕКІНШІ МАҒЫНА**

Ортағасырлық мұсылман әдебиетінде **кала́м**  араб тілінде «сөз» дегенді білдіреді – слово, речь.

Бір жағынан, догмат-салафиттер және екінші жағынан, мистик сопылар өкілдерінен іргесін аулақтатын, керісінше, калам мен философияны тоқайластыратын нәрсе – олардың жоғары инстанция ретінде ақыл-ойға жүгінуі.

ХІІІ ғасырдан бастап калам мен философияның арасында жақындық бола бастайды. Оған мутакаллимдер тарапынан аш-Шахрастани мен Фахруддин ар-Рази, ал философтар жағынан Насруддин ат-Туси шығармашылығы ықпал етті.

Мутакаллимдер мен философия өкілдерінің арасындағы өзгешеліктер; пайымдаудың бастаулары **біріншілер үшін** исламның нормативтік принциптері мен осы дінге тән мәселелер болса, **ал екіншілері үшін** ақыл-ойдың нормативтік принциптері және фәлсафалаудың антикалық үлгілері. Мұтакаллимдер ҮІІІ ғасырда қалыптасты.

**Мутакаллимдер** – мұсылмандардың калам деп аталатын догматикалық діни ілімін жақтаушылар.

Ойшыл олардың интеллект туралы түсініктері төмендегідей деп көрсетеді: «Мұның өзі парасат нені құптаса, сол» немесе «Парасат нені қабылдаса сол» немесе «Нені қабылдаса сол» дейді; бұлай дегенде олар әуел бастан-ақ барша жұртта қалыптасқан пікірді айтады. Сөйтіп, барша жұрт қабылдаған немесе көпшілік қабылдаған пікірді бұлар интеллект деп атайды».

**ИНТЕЛЛЕКТ: ҮШІНШІ МАҒЫНА.**

Интеллектінің үшінші мағынасын **туа немесе жастайынан біткен қасиетінің арқасында** ақиқат және т.с.с. туралы мағлұматтар алуға жағдай жасайтын жан қабілеті деп түсініңіз. Сөйтіп, **1-ден,** ғұламаның айтуы бойынша, жан өзіне қалай және қайдан **мұндай қабілеттің келгенін** білмейді; **2-ден,** алайда онда ешқандай компиляция (аналогия, яғни түсіндірме) жасау болмаса ой толғауы арқылы емес, тумасынан қажетті алғышарттар, түсініктер жөнінде мәліметтер алуға мүмкіндік беретін **жан күштері**  деп атайды; **3-ден,** ғұаманың пікірінше, «бұл қабілет ешбір ойланбай-ақ, ой талқысына салмай-ақ алғашқы мағлұматты қабылдайтын жанның бір тарабы».

**ИНТЕЛЛЕКТ: ТӨРТІНШІ МАҒЫНА**

Төртінші мағынасында интеллект деп адамның ерік істерінің табиғаты аясындағы (еркін, ерікті таңдау) және объектідегі әрбір дара нәрседен алына және жүре келе **тәжірибеден туған жанның осы бір бөлігі** айтылады. Философтың пайымдауынша, бұл мағынаның құрамдас бөліктері қандай? **1-ден,** интеллектісі бар адамның **пікірлердің қайсысын қабылдауы** немесе **қабылдамауы,** ақиқат деп тануы болмаса таппауы **ерік істерінің (еркі) жаратылысында** болуы керек; **2-ден,** философ ендеше адамның ерік істері арқылы жасайтын пікірлері қабылдау, қабылдамауды «ақылға салып кесіп-пішетіндер үшін **жанның бұл бөлігінде принциптер** болып табылады» дейді; **3-ден,** «... дәл **бұл принциптер** де заттардың, еріктердің, практиканың жәрдемімен танып-білуге тиіс нәрселерді зерттеуде интеллектілі, парасатты адамға [қызмет] етеді»; **4-ден,** интелектінің адам бойына молайып ұлғая, «ой қорытындысының шыңдала» және оның жаңамен толыға түсуі үрдісінің үздіксіз жүретіндігін айтады (басқаша айтсақ, білімге білім қосылады, тәжірибе жинақталады); **5-ден,** «Аристотель интеллект деп атаған жанның осы бөлшегі жөнінде **адамдар бірінен-бірі озуға тырысады, адамдардың бірінен бірінің айырмасы – жанның осы бөлшегінде»** деп түйіндейді. **6-дан,** өнердің (кәсіптің, нәрсенің) бір саласы бойынша ой санасы әбден жетіліп беделге ие болумен сабақтас **БЕДЕЛДІ АДАМ ұғымын** алға тартады. Беделді адам дәрежесіне ұзақ уақыт бойына тәжірибе жинақтаған, білімі кемел, «ой қорытындылары нығайған», кәсібін жетік меңгерген адам жетеді. «Беделді [адам» дегеніміз, егер ол бір мәселе хақында пікір айтса да, оның пікірі даусыз қабылданады және тексеруді қажет етпейді. Тіпті, ешқандай дәлелдемемен негізделмесе де, оның айтқаны қабылданады»,-деп оның қаншалықты абыройға ие екендігін атап көрсетеді.

**ИНТЕЛЛЕКТ: БЕСІНШІ МАҒЫНА.**

Әбу Насыр әл-Фарабидің төл сөзімен берелік. Талдауды керек етпейтін дәл де анық, түсінікті берілген: ««Жан туралы» трактатында Аристотель айтатын интеллектіге келетін болсақ, ол мұны **төртке бөледі**: **а) потенциалды; ә) актуальды; б) жүре келе дарыған және в) әрекетшіл интеллект».** Фараби Аристотельдің берген интеллект түрлерін қабылдай отырып, ол одан әрі әрқайсысын пайымдауға көшеді.

**ИНТЕЛЛЕКТ: АЛТЫНШЫ МАҒЫНА**

Аристотельдің «МЕТАФИЗИКА» трактатында берілген.

◄ **ИНТЕЛЛЕКТ ТҮРЛЕРІ**

**1**.**ПОТЕНЦИАЛДЫ ИНТЕЛЛЕКТ.**

**А) АРИСТОТЕЛЬ** бұл интеллектіні «МҮМКІНДІК АҚЫЛ» («МҮМКІН АҚЫЛ», аударылымы әртүрлі) деп атап, «Жан туралы» трактатында төмендегідей сипаттама береді: «Мүмкін ақыл белгілі түрде өзіне ой заттарын қамтиды, бірақ шындығында, ойламай тұрғанда ол болмайды».

**Ә) ӘЛ-ФАРАБИ:** «Потенциалды интеллект – бұл өзі әлдебір жан, жанның бір бөлшегі, жан қабілеттерінің бірі немесе **материядан** дүниеде бар заттардың парқы мен **формасын абстракциялай алатын** немесе соған даяр әлде бірдеңе», -деп анықтайды. Бәрі айқын да түсінікті. Демек, потенциалды интеллект барлық адамға тән, бұл ақылдың мәнді (форманы) танып біле алатын потенциалды мүмкіндігі, **жанның өмір сүріп жатқан заттан (материядан) оның формасын, яғни мәнін ажыратып бөліп қарау қабілеті**.

Аталған категория туралы түсінігімізді бекемдей түсу үшін ғұламаның пікірлеріне тағы оралайық: «... дүниеде бар нәрселердің формасына әлі ие болмай тұрған кезде, ол потенциалды интеллект болып табылады, ал бірақ әлгі формалар сонда ілгеріде көрсеткеніміздей (осы сөйлемнің алдында философ мысалдар арқылы ПИ-ні талдаудан өткізеді, соны меңзеп отыр, курсив біздікі), жүзеге асты дегенше, актуальды интеллекке айналады».

**2.АКТУАЛДЫ ИНТЕЛЛЕКТ.**

**А) АРИСТОТЕЛЬ** үшін актуальды интеллект «ойлауды – ойлау» болып табылады, аталған ұғыммен сабақтастырады.

**Ә) ӘЛ-ФАРАБИ:** «Егер субстанциядан абстракцияланған **интеллекцияның пайымдалғыш объектілері** осы парықта жүзеге асатын болса, онда бұл объектілер **интеллекцияның актуальды объектілеріне айналады.** Субстанциядан абстракцияланудан **бұрын** бұлар **интеллекцияның потенциалды объектілері болып еді ғой**, ал **субстанциясынан айырылып, олар актуальды объектілерге айналады**, өйткені сол парықтың формаларында жүзеге асты. Сонымен, бұл парық интеллекцияның актуальды объектілері арқылы **актуальды интеллектіге** айналды». **1-ден,** кейбір ұғымдарды түсініп алайық: субстанция (алдыңғы), абстракция (осы) тақырыптарда талданған; философтың **«парық»** деген термині «танушы» дегенді білдірсе, **«интеллекциялық акт»** деп ғұлама жақсылық (нақтырақ ізгілік) пен ақиқаттың үйлесімді ұштасуын атайды, «**объектілердің»**  анықтамасы «ұғымдар» болып тұр. **2-ден,** түйсіну үшін берілген сөз тіркестеріне үңіліңіз, олар: интеллекцияның пайымдалғыш және актуальды объектілері; **3-ден,** қарапайым сөзбен айтсақ,кез келгензатты (болмысты) тануға дейін **интеллект екі, субъект және объект, жағынан** да потенциалды; **субъект жағынан ол** әлі өзін дамытпаған пайымдау қабілеті ретінде потенциалды. Объект жағынан затқа ой жүгіртуге, оны ақылмен пайымдауға болады, оған мүмкіндік бар.

Ақылмен пайымдауға болатын **парықтарды (танушыны)** – интеллекция объектілерін – пайымдау, оларды **потенциалдылықтан нақтылыққа** **айналдыру** арқылы потенциалды интеллект актуальды интеллектіге, шын интеллектіге айналады.

**Б)** Интеллектінің бұл түрін қарастыруды **философтың қысқа да нұсқа** баянатымен аяқталық: «Сөйтіп, **актуальды интеллект** дегеніміз осы **парықтың формасы**, ал **парық**тың өзі бейнебір актуальды **интеллектің субстанциясы».**

**3.** **ЖҮРЕ КЕЛЕ ДАРЫҒАН ИНТЕЛЛЕКТ.**

**А) ӘЛ-ФАРАБИ:** «Актуальды интеллект, бұлар актуальды пайымдалғыш болғандықтан, интеллектінің формалары болып табылатын интеллекцияның пайымдалғыш объектілерін пайымдағанда, бұған дейін актуальды деп саналып келген интеллект жүре келе дарыған интелектіге айналады».

**Ә)** қарапайым түрде пайымдасақ, бұл субъектінің заттарды өзінің меншікті формаларына айналдыру қабілеті.

**4. ӘРЕКЕТШІЛ ИНТЕЛЛЕКТ.**

**А) АРИСТОТЕЛЬДІҢ** пайымдауынша, әрекетшіл интеллект дегеніміз – ешуақытта да материяда болмаған және онымен мүлде байланысы жоқ абстракцияланған форма.

**Ә)** **ӘЛ-ФАРАБИ** әрекетшіл интеллектіні теориялық тұжырымдарын мысалдармен көрсете отырып жан-жақты талдауға түсіреді. Берілген мынау мысалдың сызбасын жасайық; **қараңғы уақыт** (қараңғылық) **– адамның көзі** (көз жанары) – **мөлдірлік** (физикада сәуленің шағылысуы заңы арқылы көздің көрі процесін еске түсіріңіз; хрусталик – көз жанары; мөлдірлік деп аударылған ) – **күннің көзі** (түскен жарық, сәулелі жарық) – **айналадағы заттар.** Енді осы ұғымдардың көмегімен потенциалды интеллектінің актуальды интелектіге айналуын және, ең бастысы, **әрекетшіл интеллектінің** осы **АКТУАЛЬДЫ ИНТЕЛЕТІНІ ЖАСАУДА МАҢЫЗДЫ ТЕТІК** – АЙНАЛДЫРАТЫН ПРИНЦИП болып табылатындығын анықтаймыз. Ол үшін айналымдық сатылардан өтейік**: 1-ден,** көз жарықты қабылдаған бойда актуальды көру жанарына айналады; **2-ден,** алайда көздің актуальды көргіш болуы **ЖАРЫҚ** пен **МӨЛДІРЛІК** көз жанарында актуальды жүзеге асқандықтан емес; **3-ден, КӨЗ** актуальды мөлдірлікті **қабылдап барып** **қана** КӨЗ ӨЗІ ДЕ көрінетін нәрселердің формаларына ие болады және ТЕК ОСЫНЫҢ НӘТИЖЕСІНДЕ актуальды көргіш болады.

**4-ден,** «Бұрын потенциалды жанары ғана болып келген КӨЗДІҢ актуальды көргіш көзге айналу, ал потенциалды көрінгіш нәрсенің актуальды көрінгіш нәрсеге айналу принципі – **КӨЗДЕ КҮННІҢ КӨМЕГІМЕН ПАЙДА БОЛҒАН МӨЛДІРЛІК».**

**5-ден,** «Осылайша,- дейді Фараби потенциалды интеллектіге тиесілі парықта да **АКТУАЛЬДЫ МӨЛДІР НӘРСЕНІҢ** көзге көрінгіш нәрсеге айналған дәрежесіндегідей дәрежеде [актуальды] жүзеге асатын **БІР НӘРСЕ БАР».**

**6-дан,** одан әрі философ ойын былай сабақтайды:«Атап айтқанда, **ОҒАН ОСЫ ҚАСИЕТТІ БЕРІП ОТЫРҒАН ӘРЕКЕТШІЛ ИНТЕЛЛЕКТ;** ал осы әрекетшіл интеллект интеллекциясының **пайымдалғыш** **потенциалды** объектілерін **актуальды** объектілерге айналдыратын принципке айналады».

**7-** ден, Фарабидің тұжырымдамасымен қарастырып отырған мәселені тоғыталық: «Сәулесімен көзге жарық түсіріп, оны актальды көреген ететін және осының арқасында **көрінетін нәрсені актуальды көрінетін нәрсеге айналдыратын күн сияқты,** нақ осы сияқты **әрекетшіл интеллект** те ОҒАН ОСЫ ПРИНЦИПТІ БЕРІП, **потенциалды интеллектіні актуальды интеллектіге айналдырады».**

Ғұлама шығармаларындағы тұжырымдар айналадағы дүниені тану – күрделі, қайшылықты күрделі үрдіс екендігін, АҚИҚАТҚА белсенді, творчестволық бейнелеудің белгілі бір жүйелілігі арқылы қол жеткізілетіндігін мойындатады.

**ӘДЕБИЕТТЕР:**

1. Әбу Насыр әл-Фараби.Қайырымды қала тұрғындарының көзқарастары туралы. - Әл-Фараби // 10 томдық шығармалар жинағы. – Астана, 2007.- 4-том. Әлеуметтік философия. Этика. Эстетика. - 38-123 б.

2. Әбу Насыр әл-Фараби. «Мемлекеттік қайраткерлердің нақыл сөздері».- Әл-Фараби // 10 томдық шығармалар жинағы. – Астана, 2007.- 4-том. Әлеуметтік философия. Этика. Эстетика. – 144-190 б.

3. Әбу Насыр әл-Фараби. Бақытқа жету жайында. - Әл-Фараби // 10 томдық шығармалар жинағы. – Астана, 2007.- 5-том. Әлеуметтік философия. Этика. Эстетика. – 301б.

4. Әбу Насыр әл-Фараби. «Екінші ұстаз әл-Фарабидің интеллект [сөзінің] маңызы туралы пайымдаулары». - Әл-Фараби // 10 томдық шығармалар жинағы. – Астана, 2007.- 2-том.- 32-42 б.

5. Әл-Фараби және қазіргі заман: оқу құралы / Ғ.М.Мұтанов, К.Х.Таджикова, М.Ш.Хасанов, Г.Ж.Нұрышева, Г.Қ.Құрманғалиева, А.С.Сырғақбаева, Б.А.Джаамбаева; жалпы ред.басқ.Г.Ж.Нұрышева. – 2014. – 239 б.

6. Нұрышева Г.Ж. Философия: оқулық / Г.Ж. Нурышева. Алматы, 2016.-280 б.

7. Философский энциклопедический словарь.- М.: ИНФРА-М, 2006.-576 с. – (Б-ка словарей «ИНФРА-М»).

**ТАҚЫРЫП 4. ӘБУ НАСЫР ӘЛ-ФАРАБИДІҢ ЛОГИКА ІЛІМІ.**

**ЛОГИКА ДЕГЕН НЕ ІЛІМ?** **Логика** (гректің logos –логос ) – **1)** дұрыс, яғни логикалық ойлау қабілеті (способность правильно, т.е. логически мыслить); **2)** бірдейлігі, ұқсастығы және оны теріске шығару ілімі (учение о тождестве и его отрицании, Г.Якоби), дәйекті, қисынға сәйкес және танымның әдістері туралы ілім (логика ғылымы) (учение о последовательности и методах познанания) (логика ғылымы).

Бұл жерде біз тек логика атауына жалпылық тұрғысынан анықтама ғана бердік. Оның тарихы тереңде және әр кезеңдегі дамуы, оның мектептері мен бағыттары, салиқалы философтардың бұл саладағы көзқарастары – мұның бәрі өз алдына үлкен мәселе. Тек қосарымыз – «логика» сөзін алғаш рет стоиктер енгізді (стоицизм мектебі 500 жылдай уақыт өмір сүрген, негізін қалаушы Зенон) және ғылым ретінде батысеуропалық логиканың негізін салушы «логиканың атасы» Аристотель болып табылады.

**Әл-Фарабидің логика ілімі туралы не білеміз?** **Біріншіден**, ойшыл өзіне дейінгі философтардың ілімге қатысты пайымдауларын ыждақаттылықпен зерттеуден өткізді, **екіншіден,** негізінен **АРИСТОТЕЛЬДІҢ** еңбектерін, соның ішінде басты логикалық туындысы **«ОРГАНОНДЫ»,** терең зерделей келе оған түсініктеме жасады. **Үшіншіден,** сондай-ақ оның «Категориялар туралы», «Түсіндіру туралы», «Бірінші Аналитика», «Екінші Аналитика», «Топика», «Софистика», «Риторика», «Поэтика» еңбектерін талдауға түсірді.

**Төртіншіден,** фарабитанушылар логикаға арналған Фарабидің өзінің 40 трактатының бүгінгі күнге жеткендігін мәлімдейді. **Бесіншіден,** олардың бірқатарын атасақ, мәселен, «Дәлелдеу туралы кітап», «Әріптер кітабы», «Логика бойынша кіріспе бөлімдер», «Эйсагоге» кітабы немесе «Кіріспе», «Катагурийас» кітабы немесе «Категориялар», «Силлогизм», «Софистика», «Риторика», «Поэзия өнерінің канондары туралы трактат», «Поэзия өнері туралы». **Алтыншыдан,** біздің әл-Фарабидің болмыс пен танымнан кейін логика ілімін бірізділікпен қарастырып отырғандағы себебіміз, ойшыл ең бастысы – **дүниені АНЫҚ АҚИҚАТТЫ түрде танып-білуге** қол жеткізудің заң-заңдылықтарын, әдіс-тәсілдерін, амал-жолдарын, бағыт-бағдарларын пайымдап, тұжырымдап, онымен қауымды қауыштырып қаруландырады.

Ендеше Фарабидің ЛОГИКА туралы басты тұжырымдарын анықтауға кіріселік.

Әбу Насыр әл-Фараби **«ҒЫЛЫМДАРДЫҢ ЖІКТЕЛУІ ТУРАЛЫ СӨЗ»** трактатының екінші тарауында логика ғылымына орын береді. Тарау «логика (ғылымы туралы)» деп аталады және мұнда ғылымға түгелдей не енетіні, оның пайдасы мен зерттеу пәні, ғылым атының мағынасы және оның бөлімдерін саралап барып, олардың әрқайсысының мазмұнына тоқталатындығын баяндаған кіріспе сөзімен бастайды. Және сол ретпен бөліктерге жіктейді: **«Логика анықтамасы», «Логика ғылымының пайдасы», «Логика ғылымының зерттеу пәні», «Логика ғылымы және грамматика», «Логика ғылымының бөлімдері».**

**І. ЛОГИКА АНЫҚТАМАСЫ.**

Сонымен, ғұламаның ілімге берген анықтамасын қаз-қалпында ұсыналық: «**Логика өнері ақылды жетілдіруге бағытталған заңдар жиынтығын береді**, ол қатеге ұрыну мүмкіндігі бар ақыл нысандарын танудың барлық жағдайларында АДАМДЫ ДҰРЫС ЖОЛҒА, АҚИҚАТҚА бағдарлайды; ақыл нысаналары жөнінде қателесуден, мүлт кетуден және адасудан сақтап, қорғайтын заңдарды үйретеді, нысаналарды ақылмен тану барысында әлдебір адамның сол жөнінде қателеспегеніне кепілдік берілмейтін жағдайда, соларды тексеруге болатын заңдарды ұсынады». **1-ден,** анықтаманы ойшылдан асып түсіп беру мүмкін емес, **2-ден,** сөйлемнің басындағы «логика өнері» деген ұғымға назарларыңызды аудартқымыз келіп отыр. Фараби барлық ғылымдарды антикалық жіктеу дәстүрімен теориялық және практикалық деп бөлетінінен хабардарсыз және теориялық білімді ғұлама ғылым, ал практикалық білімді өнер, яғни кәсіп деп атаған-ды. Демек, Фараби логиканы практикалық ғылымдардың қатарына қосқаны көрініп тұр. **3-ден,** логика АДАМДЫ, қарапайым тілде айтқанда, жақсыны жаманнан, шындықты өтіріктен, ақиқатты жалғаннан түбегейлі ажырата білуге бағыттайтын ТУРА ЖОЛҒА, дұрысы заңдарға жетелейтінін тұжырымдайды, **4-ден**, бұл, өз кезегінде, АДАМНЫҢ қателіктерге бой алдырмауына, ұрынбауына бастар еді, **5-ден,** ендеше, ӘРБІР АДАМ АҚИҚАТ қана адамның рухани және ғылыми жағынан дамуына ықпал ететінін түсінгені абзал.

**ІІ. ЛОГИКА ҒЫЛЫМЫНЫҢ ПАЙДАСЫ.**

Ойшыл логика ғылымының МАҚСАТЫ оның АДАМҒА пайдасын тигізуі (адам үшін пайдалы болуы) деп білдеді.

**Біріншіден**, бір нәрсені зерттегенде қандай жағдайда **ақиқатты табуға, қателеспеуге кәміл сенімді бола аламыз** деген сұрақты қойып, ой-пікірлерін түйіндейді. Фараби **жолымызд**ы **қайдан бастауымыз**, **қандай жолмен** **жүруіміз** және **қайда бара жатқанымызды**, сондай-ақ **ақыл-ПАРАСАТЫМЫЗДЫҢ КӨЗІ неге** **жеткенін** және **ақылымыздың** нәрселерді бірінен соң бірін **қалай танитынын** білуіміз керек, міне, сол сәтте өзімізді адасудан аластап, анық емес нәрселердің бәрін түйсініп, іздену жолымызда қателіктер мен олқылықтардан сақтанамыз деген тұжырымға келеді. Егер қателікті сезген уақытта, дер кезінде тексеріп, оларды түзетіп дұрыстаймыз деп түйеді.

**Екіншіден,** ғұлама **жоғарыда атап өткен** ақиқатқа жету жолын **біздің** бір нәрсеге байланысты **басқалардың көзін жеткізу** немесе, керісінше, **басқалардың** да бірдеңенің ақиқаттығына қатысты **біздің көзімізді** **жеткізуде** ұстанылуы тиіс деп негіздейді.

**Үшіншіден,** егер олардың пікірлерінің растығы тұжырымдар мен дәлелдер арқылы анықталса, біз **БІЛІМ мен ПАРАСАТҚА** **сүйеніп**, оларға **қосыламыз**, ал егер олардың пікірлерінің қателігі анықталған жағдайда, онда біз **БІЛІМ мен ПАРАСАТҚА сүйеніп** одан шеттейміз деп түйіндейді.

**Төртіншіден,** «егер **біз логиканы білмесек**, онда осы нәрселердің бәрі жөнінде біздің бағдарымыз теріс және қарама-қарсы болып шығады»,-дейді ғұлама.

**Бесіншіден**, ойшыл егер логиканы білмесек («логикадан надан болсақ» деген терминмен сөйлейді), адамның **дұры**с айтып тұрғанына неліктен сенетінімізді, пікірінің **қалайша, қай жағынан дұрыс екенін**, оның дәлелдерінің **қалай растай алатынын** немесе егер адам **қате пікірде** болса, **қалайша, қай жағынан қателескенін**, **нендей қате** екенін және оның **дәлелдері** **қалайша** пікірлерінің дұрыстығына көз жеткізе алмайтынын біле алмаймыз деп ашып көрсетеді.

**Алтыншыдан,** ендеше дұрыс пен бұрыстың байыбына бара алмайтын күй кешсек, **ақиқатты жалған, жалғанды ақиқат деп ұйғарым** жасауға әкеліп соқтыртатын **ащы шындықтың** бетін ашып сақтануға шақырады.

**Жетіншіден,** Фараби логика ілімімен қаруланбаған адамның **психологиялық көңіл-күйін** анықтап адамның қобалжу сәтіне сипаттама береді.

**Сегізіншіден,** логикадан сауатсыз болудың неге апарып соқтыратын ойшылдың өмірлік тәжірибеден беретін мысалымен бекіте түселік: «... егер біз логикадан сауатсыз болсақ және әлгіндей адамдарды сынап көре алмасақ, ... жақсы деп ойлап жүрген адамымыздың оңбаған алдамшы болып шықпауына кепіл жоқ, өтірікшіге көмектесіп, білместіктен бізді мазақтап жүрген [адамды] қолдап жүруіміз мүмкін немесе біздің кінәлап және одан қашқалақтаған адамымыздың, керісінше, жақсы болып шығуын біз сезбеуіміз мүмкін. **ЛОГИКАНЫ БІЛМЕУДІҢ ЗИЯНЫ мен ОНЫ БІЛУДІҢ ПАЙДАСЫ ОСЫНДА**». Сөз жоқ, маржан сөздер, тамаша ойлар!

**Тоғызыншыдан,** **«логиканың қажеті жоқ артық нәрсе»,** «логика заңдарынан ешнәрсе білмей-ақ ақиқаттан ешқашан жаңылмайтын ақылға жетік адам болған дейтіндердің» ортада табылып қалатынын, бұл жалғандыққа қадам жасау екендігін жоғарыдағы мысалдармен сабақтастырып, логиканы адамдардың жете меңгеруі тиіс деп санайды.

**ІІІ. ЛОГИКА ҒЫЛЫМЫНЫҢ ЗЕРТТЕУ ПӘНІ.**

Фараби ЛОГИКАНЫҢ ЗЕРТТЕУ ПӘНІ – АҚЫЛМЕН ПАЙЫМДАЛАТЫН ОБЪЕКТІЛЕР деп тұжырым жасайды. Себебін былай түсіндіреді: «... өйткені СӨЗДЕР осыларды көрсетіп тұр және СӨЗДЕРДІҢ ӨЗІ, өйткені олар ақылмен пайымдалатын объектілерді меңзеп тұр». Қарапайым тілге көшірсек, егер бір пікірді өзіміз және басқалар үшін растағымыз келсе, онда сол пікірді растау қызметін өзіне жүктеген АҚЫЛМЕН ПАЙЫМДАЛАТАТЫН ОБЪЕКТІЛЕР арқылы пайымдап, СОЛ ТУРАЛЫ ТҮСІНІКТІ СӨЗДЕРМЕН ОЙ-ПІКІР алынады.

**ІҮ. ЛОГИКА ҒЫЛЫМЫ және ГРАММАТИКА**

Ғұлама көтерген сұрақтарға төмендегідей анықтама береді: «Логика сөздер үшін заңдар жасап беретіндігі жағынан грамматикамен **ұқсас** болып келеді, дегенмен одан **ерекшелігі** де бар, себебі **грамматика тек қайсібір халықтың ғана тіліндегі сөздерге** заңдар жасаса, логика **барлық халықтардың сөздеріне** жарайтын ережелер береді». Демек, грамматика кез келген арнайы **бір халықтың сөздеріне тән заңдарды** береді, бұл түсінікті де, сондай-ақ бір тіл бөлек халықтан оларға ортақ нәрсені алады, алайда осы белгіні екі тілге ортақ болғандықтан емес, сол белгінің өз тілінде болғандығына байланысты ғана алады. Ал логика болса **бір ғана халықтың сөздеріне тән емес, барлық халықтар үшін ортақ** болып табылатын заңдарды ұсынады.

**Ү. ЛОГИКА ҒЫЛЫМЫНЫҢ БӨЛІМДЕРІ.**

Бұл тарауда Фараби **ЛОГИКАНЫҢ СЕГІЗ БӨЛІМІ** және сөйлемдегі көзқарастардың және сұрақтың ДҰРЫСТЫҒЫН ТЕКСЕРУГЕ қатысты қолданылатын **СИЛЛОГИЗМНІҢ ТҮРЛЕРІ** сынды екі маңызды мәселені көтереді. Ойшыл логиканың сегіз бөлімді сезіз тарау деп атап, олардың әрқайсысы жеке кітаптан тұратынын анықтайды.

**БІРІНШІ ТАРУДА** **жекелеген ақылмен пайымдалатын объектілердің заңдылықтары** және оларды айғақтайтын сөздер **«Категориас» деген кітапқа** енгендігін айтады.

**ЕКІНШІ ТАРАУДА** **жай пайымдаулардың заңдары** берілгендігін және олардың «Бариминиас» кітабында екендігін хабарлайды.

**ҮШІНШІ ТАРАУДА силлогизмнің бес өнеріне ортақ пайымдаулар** **«Бірінші Аналитика» кітабына** кіргізілгені айтылады.

**ТӨРТІНШІ ТАРАУДА дәлелдемелік пайымдауларды тексеретін заңдар** қарастырылған және олар **«Екінші Аналитка» кітабында** берілген деп көрсетеді.

Әбу Насыр сегіз тараудың ішінен **төртінші тарауды маңызы** және **алатын орны жағынан** ерекшелейді. **Себебін анықтайық; 1-ден**, ойшыл логика өзінің басты мақсатына осы төртінші тараудың арқасында жетеді деп түйіндейді, **2- ден**, мұны ол бұл тарауда философияны зерттейтін нәрселердің заңдары және осы заңдарды іс-әрекеттерін кемеліне жеткізетін жайлардың толымды ұсынуымен түсіндіреді; **3-ден,** алдыңғы үш тарауды Фараби АЛҒЫ СӨЗ, КІРІСПЕ, ӘДІС деп қарайды, **4-ден**, төртіншіден кейін келетін төрт тарауды (бесінші, алтыншы, жетінші, сегізінші) **екі себеп үшін қажет** деп табады. **Қандай себептер?** Төртінші тарау үшін олар қызмет етеді. **Біріншіден**, олардың әрқайсысы белгілі бір көмек беруші немесе қолдаушы, яғни қару ретінде пайдаланылады, **екіншіден,** пайымдаулар барысындағы көзқарастарды бекіту үшін керек. Фараби бір өнердің заңын екінші өнердің заңынан ажырата алмасақ (бұл жерде әңгіме силлогизмнің түрлері туралы болып отыр), Ақиқатты таппаймыз дегенді айтып тұр.

Айталық, дәл осы пайымдауда диалектикалық болмаса софистикалық немесе поэтикалық т.б. әдістердің қайсысын таңдау керектігін білмеген жағдайда, бірінің орнына екіншісін, екіншісінің орнына үшіншісін, яғни дұрыс пайымдау амалын пайдаланбағандықтан, қате тұжырымдар жасалатынын айтады. Мысалы, анық білімнен күшті жорамалдарға ауытқып кету, сенімге ауытқып кету, сенімін қиялдағы түсініктерге құрып кету т.с.с.

Ғұламаның төмендегі келтірген мысалы тұжырымды анықтай түспек: «Бұл мына бір жайтқа ұқсас: дәрі-дәрмектерді және азық-түліктерді білетін қайсыбір адам **оларды құрамындағы уды білмесе де, сипаттарына қарап,** соларды білетіндеріне сенімді; мұндай адамды дәрі-дәрмекті болсын, азық-түлікті болсын қолдануға жіберуге болмайды, себебі ол мұны түсінбегендіктен өз-өзін мерт етеді».

**БЕСІНШІ ТАРАУДА** диалектикалық өнерге және оның әрекеттерін толымды да кемелді ететін барлық заңдар қарастырылған және сөйтіп, **диалектикалық пайымдаулар «Топика»** атты кітапта берілгендігін баяндайды.

**АЛТЫНШЫ ТАРАУДА ақиқаттан адастыратын,** алдайтын және шатастыратын нәрселердің заңдары қарастырылып, **«Софистика» кітабына** жиыстырылған. Бір шыбықтың екі ұшы сияқты, мұнда тек адастыру, алдау т.с.с. емес, сондай-ақ адам қалаған мақсатына жету үшін өзі адасатын және **өзін адастыратын** **нәрселерден қалай сақтану керектігі туралы** пайымдаулар берілген. «Софистика» грек тілінен аударғанда, «жалған білім» дегенді білдіреді,-дейді Фараби.

**ЖЕТІНШІ ТАРАУДА** сөздің, демек сөйлеудің де, түрлерін және **шешендердің,** сөз майталмандарының **сөздерін тексеретін, сынайтын заңдар** **«Риторика» кітабында** берілген. Сөйлеу өнерін меңгеруге қатысты риторикалық пайымдаулар жан-жақты қарастырылған. Фараби ойын «бұл кітап «Риторика» аталады, яғни шешендік өнер деген», -деп қорытындылайды.

**СЕГІЗІНШІ ТАРАУДА** кең тараған **поэтикалық пайымдау түрлерін,** өнердің әрбір саласында қолданылатын заңдарды қамтып, өлең кітабы деп аталатын **«Риторикада»** берілген.

**ЕНДІ ЕКІНШІ СҰРАҚҚА, ЯҒНИ СИЛЛОГИЗМГЕ ТОҚТАЛАЛЫҚ**. **Силлогизм (грек тілінде – sollogismos** – қорытындылау-подытоживание) – жалпыдан жеке шығарылған ой қорытындысы (умозаключение от общего к частному). **СИЛЛОГИСТИКА – ҚОРЫТЫНДЫ ШЫҒАРУ ТУРАЛЫ ІЛІМ** (учение об умозаключениях).

Силлогизм – кесімді екі пікірден жаңа үшінші пікір алынатын ой тұжырымы.

Фараби силлогизмнің, басқаша айтсақ**, тиянақты ой қорытындылаудың БЕС ТҮРІН атайды** және әрқайсысы туралы түсініктеме береді.

**ОЛАР:** ДӘЛЕЛДЕМЕЛІК, ДИАЛЕКТИКАЛЫҚ, СОФИСТИКАЛЫҚ, РИТОРИКАЛЫҚ, ПОЭТИКАЛЫҚ**.**

**ДӘЛЕЛДЕМЕЛІК.** Бір оқулықтарда ол АПОДЕЙКТИКАЛЫҚ деп те аталады, оны ФИЛОСОФИЯЛЫҚ өнерге жатқызамыз.

**АПОДИКТИКАЛЫҚ (грек тілінде – apodeiktike [episteme**] – дәлелдеуге қызмет ететін ғылым – наука, служающая доказательству)– бұлтартпайтын, шүбәсіз, сөзсіз дұрыс (неопровержимый, безусловный правильный). Аподиктикалық пікір логикалық қажеттілікті немесе табанды сенімді білдіреді. Аподейктикалық пайымдау – қарама-қарсылықсыз, дау-дамайсыз, дәлелденген пайымдау.

«Дәлелдемелік – бұлар біздің білгіміз келіп отырған нәрсеміз жөнінде анық білім беру үшін айтылатын пайымдамалар»,-деп түсіндіреді ойшыл. Бір нәрсені зерттеу үшін АДАМ туа біткен қасиетін пайдалана ма, болмаса ол туралы біреумен әлде нәрсені растау үшін өзі біреумен сөйлесе ме бұл маңызды емес, ең бастысы, осының бәрінде де мүлдем ешбір қайшылығы жоқ анық білім берілуі тиіс. Бұл білімде адасушылық және одан шығатын қате түсінік болмауы тиіс, сенімсіздік пен күмән тудыратын мәлімет болмауы шарт екендігін Фараби негіздейді.

**ДИАЛЕКТИКАЛЫҚ** – ойды тұжырамдаудың енді бір әдісі. Диалектика – (грек тілінде dialektike [techne]) – әңгімені өрбіту өнері (искусство вести беседу) – дәлелдемелер өнері, логикалық ғылым (искусство аргументации, наука логики).

Фарабидің айтуы бойынша, **диалектикалық пайымдауларды екі жағдайда қолдануға болады: бірінші** – егер сұрақ қоюшы адам жауап берушіге ЖЕҢІСІН қолдан беріп қойса (мыс., сұрақ қоюшы жауап берушіге өз позициясын сақтауға, оның жеңісіне кепілдік беретін тақырыбын қолдаса т.с.с.), бұл пікір таластырушы екеуінің арасындағы әңгіме диалектикалық жолмен жүрген жоқ деп табады, **екінші –** егер адам анық емес пікірді анық деп, бәрінен бұрын, оған өзін, өзгені де сендіруге тырысып, сол пікірді өткізуге әрекет жасағанда қолданады.

Қарапайым тілге аударсақ, **ДИАЛЕКТИКАЛЫҚ ПАЙЫМДАУ ДЕГЕНІМІЗ** – жалпы қабылданған және жалпыға мәлім заттар бойынша пікір алмасу барысында **өз тұжырымын** **дауласушы адамнан басым түсу** үшін оңтайлы пайдалануы болып табылмақ.

**СОФИСТИКАЛЫҚ ПАЙЫМДАУ.**

Фараби силлогизмнің бұл әдісітің белгілерін анықтайды: «Софистикалық пайымдауларға: **адамды адастыру, жолдан тайдыру, алдап кету**, хақ емес нәрсені хақ деп, ал хақ нәрсені хақ емес деп шатастыру тән, олар сондай-ақ ғалым еместі беделді ғалым, ал дана ғалымды дана емес деп пайымдайды». Бұл өнерді біраз қамту мақсатымен **түсініктемелер тізбегін қарастыралық**. **1-ден,** ойшыл «софистика» атауының өзі грек тілінен алғанда «софия» **–** «дана» және «истос» «жалған» деген сөздерден құралып, «жалған даналық» ұғымын беретіндігіне тоқталады; **2-ден,**  жұрттың «Софиста» деген көне заманда өмір сүрген адамның аты екендігі туралы пікірдің қателігін, бұлай ойлаудың ақылға сыйымсыдығын атайды; **3-ден,** софистика дегеніміз кәсіптің атауы деп түсіндіреді; **4-ден,** кез келген бір нәрсе жөнінде айтқан кезде, алдап адастыруға, жолдан тайдыруға қабілетті адам софист деп аталады дейді; **5-ден,** «бұл атпен»,- дейді ғұлама,- «адамды кәсібіне, сөз сөйлеу мәнеріне қарап, ол адамның кім болғананына қарамастан, оның өтірікті келістіріп, алдап кететін қасиетіне қарап, осылай атап кеткен»; **6-дан,** осындай өтірікші адам өзін дана, ғалым, абзал жан деп есептесе, ал басқа біреу жайында, шындыққа сай келмейтініне қарамастан, оны бұзылған адам ретінде көрсетіп қате пікір тудырады**; 7-ден,** олақиқатты жалған, ал жалғанды ақиқат деген тұжырымды орнатады; **8-ден,** демек, бұл кәсіптің көмегімен АДАМ сөйлеу және ойлау барысында басқаны адастырады, өтірік айтады, алдайды; **9-дан,** қорыта айтқанда, софистикалық ойлау әдісі пікір алмасушы **адамды адасушылыққа апарғысы келген кезде** қолданылады.

**РИТОРИКАЛЫҚ ӨНЕР.**

Әбу Насыр әл-Фарабидің берген сипаттамасы толымды да терең: «Риторикалық пайымдаулар – қандай пікір болмасын, **адамды соған СЕНДІРЕ алатын** және оның ақыл-парасаты оған не айтса да, соны бүкпесіз қабылдайтын және әлсіз болса да, ол [пікірді] растап беретін пайымдаулар». **1-ден,** пікір таластыруда біреуінің пайымдаулары мен онда қолданатын әдістері жағынан екіншісінен артық түсіп асып жатады деп негіздейді; **2-ден,** демек, біреуінің нәрсені растаулары басқасына қарағанда анағұрлым нанымды да сенімді, тиянақты болып келетіндігін алға тартады**; 3-ден**, Фараби сенімді растауларды қаншалықты көп келтірген сайын, пікірлер соншалықты нанымды да тәжірибемен растала түседі, ендеше олар соғұрлым жанды қанағаттандырып тыныштандырады деген ой қорытындысын жасауға болады деп түйіндейді; **4-ден,** демек, ғұламаның ойынша, СЕНІМДІ ТҮРДЕГІ РАСТАУЛАР күшті күдік туғыза қоймайды. Сонымен, **5-ден,** риторикалық ой толғау сенімді білімге қол жеткізуінсіз-ақ, **пікір алмасып отырған адамның қандай да бір нәрсеге көзін жеткізу үшін қызмет** етеді.

**ПОЭТИКАЛЫҚ ӨНЕР.**

Фараби бұл ой тұжырымы туралы ойын былай сабақтайды: «Поэтикалық пайымдаулар – атқаратын қызметі белгілі бір талқыланатын мәселеде қайсыбір жағдайды немесе ең лайықты, не ең жақсы нәрсені, әдеміні не сұрықсызды, ұлыны болмаса болмашыны не тағы сол секілді нәрселерді қамтитын пайымдаулар». Сұрақты анықтай түссек, **1-ден,** бір нәрсе жөнінде сымбатты немесе сұрықсыз т.с.с. түрлерді сипаттап айтқан тұста (әсіресе келеңсіз дүниелер, мәс., жиіркенішті, қорқынышты т.б.), адамда өзіміз елестеткендей емес екендігіне көзіміз жетіп, ішіміз біліп тұрса да әдемілік болмаса сұрықсыздық туралы ҚИЯЛЫМЫЗДАН ТУЫНДАҒАН СЕЗІМНЕН арыла алмаймыз деп түсіндіреді; **2-ден,** біз бейне нақ сол поэтикалық пайымдауларда айтқандай деп сеніп әрекет етеміз деп көрсетеді**; 3-ден,** демек, адам көбінесе **БОЛЖАМЫ мен БІЛІМІНЕ ЕМЕС, өзінің қиялдарына жүгінеді;** **4-ден,** ендеше поэтикалық пайымдауда пікір таластырушы адам қарсыласының теріс немесе оң эмоциясын шақыра отырып, оның жан дүниесінің имагинативтік күшіне ықпал етеді.

**ИМАГИНАТИВТІК – ИМАЖИНАЦИЯ (ЛАТЫН ТІЛІНДЕ)** – воображение, фантазия, образное наглядное представление, сила воображения – елестету (оймен көз алдына), қиял, қиялдау, бейнелі көрнекі ұсыну, қиялдау күші дегенді білдіреді.

Фарабидің логика және граммматикаға қатысты пайымдауларын ғалымның «ҒЫЛЫМДАР КЛАССИФИКАЦИЯСЫ ТУРАЛЫ СӨЗ» трактатында қарастырған едік. Қазір сіздердің назарларыңызға «БАҚЫТ ЖОЛЫН СІЛТЕУ» еңбегінде осы мәселеге байланысты ойларын бермекпіз.

Әл-Фараби еңбектерінде логика мен грамматиканың өзара қатынасы мәселесі маңызды орын алады. Ғұлама өзінің **«БАҚЫТ ЖОЛЫН СІЛТЕУ»** трактатында **біріншіден,** олардың өзгешелігін және **екіншіден,** оларға тән ұқсастықтарын анықтайды.

Ойшыл логика сөз арқылы ой-пікірін білдіру болғандықтан, көп адамдар бұл өнердің мақсаты адамның өз ойын дұрыс жеткізе білуінде деп есептейді, бірақ мұның қате түсінік екенін айтады. **Адамның ӨЗ ОЙЫН ДҰРЫС АЙТА БІЛУГЕ ҮЙРЕТЕТІН ГРАММАТИКА ӨНЕРІ деп түйіндейді**.

Ғұлама «**ЛОГИКА ӨНЕРІ** болса, **ОЙЛАҒАН ОЙДЫҢ ДҰРЫСТЫҒЫ ЖӨНІНДЕ БІЛІМ БЕРЕДІ** және ойлаған ойдың дұрыстығына жетуге қабілет береді».

Фараби грамматика мен логиканың арасында біраз ұқсастықтық бар дей келе, оларды жүйелейді: белгілі бір тілде сөйлейтін адамдардың әдет-ғұрыптарына сай **тек дұрыс сөйлеу үшін** ТІЛДІ ЖӨНДЕЙТІН ГРАММАТИКА ӨНЕРІ СИЯҚТЫ, логика өнері де барлық нәрсе туралы адам **тек дұрыс ойлау үшін** ОНЫҢ АҚЫЛЫН жөндейді. Ойшылдың өз сөзімен түйінделік: «Жалпы алғанда, логика өнерінің ақыл-ой зердесі жете алатын мәндерге қатынасы қандай болса, грамматика өнерінің сөздерге қатынасы да сондай. Бұлардың ұқсастығы осындай».

Әбу Насыр әл-Фараби **«ЛОГИКА. ЛОГИКА БОЙЫНША КІРІСПЕ**» трактатын МЕЙІРІМІ МЕН ІЗГІЛІГІ МОЛ АЛЛАНЫҢ АТЫМЕН бастай келе, **біріншіден,** еңбегін логика өнерін оқып-үйренуге тілек білдіргендерге, сондай-ақ білуді қажет деп табатындарға ұсынады; **екіншіден,** ілімді көлемді бірнеше бөліммен пайымдап шығады.

**БІРІНШІ БӨЛІМДЕ** ойшыл сөздердің, сөз тіркестерінің әр ортада қолдану мағынасының әртүрлілігін көрсетеді; **1- жағдайда** «тек білікті мамандар» (Фараби оларды «хатшылық өнердегі» деп анықтайды) қолданатын сөздер бар; **2- жағдайда** сөз қауым жұртқа танымал, алайда оны өнер (кәсіп деген ұғымды білдіреді) иелері бір мағынада, ал халық басқа мағынада түсінеді; **3- жағдайда** хатшылар айтып, болмаса кәсіп иелері қолданынып жүрген немесе жалпы халық пайдаланып жүрген сөздің бірі алынады, ойшылдың сөзімен айтсақ, «мағыналарымен ауысатын» сөздер бар. **4- жағдайда** «халықтағы жалпы белгілі сөздердің арасында, олар халық арасындағы мағыналармен, өнерден [хабардарлармен] бірдей қолданылатындары да кездеседі».

Философ халыққа жалпы танымал сөздер кәсіптің қандай да бір саласында қолданыста жүр, алайда осы кәсіпке жетік мамандар оларды жұрттан өзгеше түсінетін болса, онда **өнер иелерінің түсінген варианты маңызды** болып табылмақ деген шемім жасайды. «Бұл оның тарапынан кез келген жағдайда бұл қателік те, дұрыстан алшақтау да емес. Бұл [қағида] басқа өнерлерге де таралады».

**ЕКІНШІ БӨЛІМДЕ** ойшыл танылатын заттардың ішінде кейбіреуі дәлелдемей, ойланбай, пайымдамай, қорытынды жасамай-ақ танылады, ал енді біреулерін тану үшін, керісінше, ойланып-толғанып, пайымдап, нәтижесін саралау керек деп түсіндіреді.

Фараби келесі кезекте сол **ОЙЛАНУСЫЗ, ДӘЛЕЛДЕРСІЗ** танылатын заттың (тура осылай зат деп береді) **ТӨРТ ТҮРІН** атайды да, олардың әрқайсысына тоқталып, түсініктемелер жасайды.

Сонымен **ЗАТТАРДЫҢ ТӨРТ ТҮРІ:**

1. ҚАБЫЛДАНҒАНДАР

2. ЖАЛПЫ БЕЛГІЛІЛЕР

3. СЕЗІММЕН ҚАБЫЛДАНАТЫНДАР

4. БІРІНШІ АҚЫЛМЕН ҰҒЫНЫЛАТЫНДАР.

**1**. **ҚАБЫЛДАНҒАНДАР –** бұлар, яғни елге еңбегі сіңген ТҰЛҒАНЫҢ бекітуімен болмаса қолдауына ие болуымен қабылданатындар.

**2. ЖАЛПЫ БЕЛГІЛІЛЕР –** бұлар не? Ғалымның айтуы бойынша , **1-ден,** бүкіл болмаса көпшілік адамдардың арасындағы; **2-ден,** немесе ғалымдар мен олардың көрнекті өкілдерінің ортасындағы; **3-ден,** осы соңғылардың арасында кең тараған, оның бер жағында, оларға ешбір адам қайшы келмейтін (осы тұста ғұлама бірқатар мысал келтіреді, соның біреуін келтірейік «ата-ананы құрметтеу парыз болып табылады»); **4-ден**, кез келген кәсіптегі адамдарға негізінен белгілі; **5-ден,**  кәсібімен елге танымал болған адамдардың **көзқарастары** болып табылады. Соңғы мамандарға қатысты ойын мысалмен анықтай түседі: «Мысалы, жалпы дәрігерлерге немесе олардың арасындағы айрықша шеберлеріне тән жалпы белгілілер». Ендеше жалпы белгілерді белгілі бір қоғамдық ортадағы және көптің көңілінен шыққан қөзқарастар тізбегі деп білгеніміз дұрыс.

**3. СЕЗІММЕН ҚАБЫЛДАНАТЫНДАР.** Өзінің аты айтып тұрғандай **бес сезім мүшесімен** (алдыңғы тақырыпта сезім мүшелерін анықтағанбыз, қараңыз) **түйсінілетін заттар.** Фарабидің берген мысалын берелік: «Мысалы, «Зейд осында отыр» немесе «Қазір **–** күндіз».

**4. БІРІНШІ АҚЫЛМЕН ҰҒЫНЫЛАТЫНДАР.** Ғұлама **бұлар туғаннан бізге белгілі болатындай** және расталған ақиқат пен білім сияқты көрінетін біздің өзіміздің **пайымдауларымыз.** Ең бастысыолардың қалай және қайдан келгенін біз білмейміз,- деп ойын сабақтайды. Берген мысалдарын қарастырайық: «Әрбір үштік **–** тақ сан, ал әрбір төрттік жұп сан», «Заттың әрбір бөлігі бұл заттың өзінен кіші, ал әрбір тұтастық оның бөліктерінен үлкен». Мұндай білім түрлері адамның (біздің) пайымдаулары мен ой қорытындылары арқылы танылады.

**ҮШІНШІ БӨЛІМІНДЕ** Фараби **заттың МӘНДІ, акцидентальды өмір сүре алатындығын** «бірдеме» сынды есімдікті септеу арқылы пайымдайды: зат БІРДЕМЕДЕ, БІРДЕМЕНІҢ ҚАСЫНДА, БІРДЕМЕ ҮШІН, БІРДЕМЕМЕН, БІРДЕМЕДЕН. Басқаша айтсақ, осы есімдікті қосақтай отырып, заттың мәндік болмысы, оның табиғаты ашылады.

Ғұлама мәселені бірқатар мысалдарды келтіре отырып пайымдайды, тек соның біреуін берелік: «бесті екіге көбейту нәтижесінде онның мәнді өмір сүруін береді». Пифогордың кестесін еске түсірсек, бесті екіге көбейтсе он болады, ендеше математикалық амалдың нәтижесінде ОНДЫ шығаратын БЕСТІ ЕКІГЕ КӨБЕЙТУ ЗАТТЫҢ (бұл жерде онның) МӘНІ болып табылады.

Ойшыл **БІР ЗАТ БАСҚА БІР ЗАТТЫҢ БЕС ЖАҒДАЙДА АЛДЫН АЛАТЫНДЫҒЫ** схемасын ұсынады.

1) уақыт бойынша

2) табиғаты бойынша

3) жайы бойынша

4) артықшылығы, жетілгендігі бойынша

5) басқа зат өмір сүруінің себебі сапасында.

Тізбекті қысқаша тоқталып түсіндірейік.

**1) УАҚЫТ БОЙЫНША АЛДЫН АЛУШЫ.**

**Өткен шақта болған** заттың АЛДЫН АЛУШЫНЫҢ уақыты қазіргіден алыс, ал келесінің уақыты қазіргіге жақын тұрады. **Болашақта күтілетін**  заттың АЛДЫН АЛУШЫНЫҢ уақыты қазіргіге жақын, ал келесі болатын заттың уақыты қазірігден алыс тұрады (болады) деп түсіндіреді.

**2) ТАБИҒАТЫ БОЙЫНША АЛДЫН АЛУШЫ.**

Ойшыл бұл сұрақты да мысалдармен пайымдайды, соның біреуін талдайық; бір және екі цифрларын алады. **БІР**, әлбетте, **ЕКІ САНЫНЫҢ АЛДЫН АЛАДЫ** және екінің өмір сүруі үшін қажетті болмақ, екі цифры жоғалып кеткен жағдайда **БІР САНЫ ҒАЙЫП БОЛМАЙДЫ**.

Ал егер БІР САНЫ жоғалып кетсе, ҚАЖЕТТІЛІКПЕН екі саны да жоғалып кетеді, алайда егер БІР ӨМІР СҮРІП ЖАТСА, осыған орай екі санының да өмір сүруі ҚАЖЕТТІЛІГІ шықпайды.

Ендеше алдын алушы бір заттан кейінгі екінші заттың жоғалуынан алдын алушы зат ғайып болмайды. Ал егер алдын алушы бірінші зат жойылып кетсе, екінші зат та жойылады, әйтсе де екінші зат өмір сүру қажеттілігінен айырылмайды.

**3) ЖАЙЫ БОЙЫНША АЛДЫН АЛУШЫ.**

Жайы бойынша алдын алатын затқа (нәрсеге) бұл орын оған қатысты ма әлде басқаға қатысты ма, бәрібір, бастапқы нүктеге ең жақын тұрады. Мәселен, СӨЗ және кітаптың КІРІСПЕСІ негізгі әңгіменің АЛДЫН АЛАДЫ.

**4) АРТЫҚШЫЛЫҒЫ НЕМЕСЕ ЖЕТІЛУІ БОЙЫНША** **АЛДЫН АЛУШЫ.**

Бұл жерде ғұлама екі дәрігердің медицина саласында қайсысы өз ісінің шебері, сол дәрігірдің көш алды тұратындығын пайымдайды. **Бұл біріншіден, ал екіншіден,** ізгі тектілігі бойынша салыстыру жолымен би өнеріне қарағанда ДАНАЛЫҚТЫҢ, яғни бишіден гөрі дананың артық екендігін тұжырымдайды.

**5) СЕБЕБІ БОЙЫНША АЛДЫН АЛУШЫ.**

Ғұлама бұл жердетең құнды екі затты өзіне қамтитын себеп бойынша алдын алатын болмыстың қажетті байланысын түсіндіреді. Мысалы, КҮННІҢ ШЫҒУЫ және КҮНДІЗГІ МЕРЗІМНІҢ ӨМІР СҮРУІ. Демек, егер күндіз бар, мұнда КҮННІҢ АТУЫ ҚАЖЕТТІЛІК, керісінше, КҮН АТСА, күндізгінің болуы қажеттілік. Мұнымен қатар ғұлама **тағы бір тың тұжырым жасайды**: жоғарыдағы пайымдаулар болмыстың қажетті байланысындағы тең құнды құбылыстар, дегенмен КҮНДІЗГІНІҢ ӨМІР СҮРУІНІҢ СЕБЕБІ **–** күннің атуы, бұл біріншіден, бірақ екіншіден, КҮНДІЗГІНІҢ БАР ЕКЕНДІГІ күннің атуының себебі болып табылмайды. **Қорытынды қалай болмақ**? Ендеше **КҮННІҢ АТУЫ СЕБЕП БОЙЫНША КҮНДІЗГІНІҢ АЛДЫН АЛУШЫ болып табылады.**

**Қарапайым БЕСІНШІ БӨЛІМДЕ** Фараби ұғынылған **СӨЙЛЕУЛЕРДІ** (сөйлемдерді) **ҚАРАПАЙЫМ** немесе **КҮРДЕЛІ** (қарапайым емес) деп екіге бөліп қарастырады. **Қарапайым сөйлеудің үш түрін саралайды**, олар: «ЕСІМ», «СӨЗ», «ҚҰРАЛ».

**ЕСІМДІ ғұлама былай түсіндіреді:** «бұл идеяны білдіретін, қарапайым сөйлеу, ол өз мәнімен, құрылымымен және формасымен бұл идеяның [өмір сүру] уақытын көрсетпей-ақ, дербес және өз-өзімен түсініле алады. Мысалы: «жануар», «адам» және т.с.с.

**«СӨЗ» атауын грамматикалық «ЕТІСТІК» категориясымен** баламалап, етістікті де ғұлама дербес, өз-өзімен түсініле және сол мезгілде құрылымы мен мәні бойынша идея өмір сүре алатын қарапайым айтылым деп біледі. Дәл осы тұста СӨЗ бен ЕТІСТІК туралы әл-Фарабидің «Ғылымдардың жіктелуі туралы сөз» трактатының «Логикада қолданылатын сөз тіркестері» деп аталатын бөлімінде берген түсініктемесін ұсынғанымыз дұрыс та қажет: «... ойланып айтылған сөздер **есім және сөз** деп аталып **екіге бөлінеді**. **СӨЗДЕР – араб тіліндегі тіл мамандарының айтуынша, етістіктер** және оларға есім мен сөзден құралатын сөздер де жатады. ... **СӨЗДЕР – ЕТІСТІКТЕР ДЕ БОЛАДЫ.** Мысалы: келе жатқан, келеді, барады, ұрды, ұрып жатыр, ұрады, сол сияқты т.б.».

«ҚҰРАЛ» атауын да «ДЕМЕУЛІК ШЫЛАУ» ДЕГЕН КАТЕГОРИЯМЕН АЛМАСТЫРЫП, ол туралы дербес, өз-өзімен түсініле алмайтын, тек есімге, етістікке қосылуы арқылы идеяны білдіретін қарапайым айтылым деп санайды. Мысалы, «Қашан біз аттың **үстінде**  ...».

**ТАҒЫ БІР ТҮСІНІКТЕМЕНІҢ КЕЗЕГІ КЕЛІП ТҰР.** Фараби мұрасын аударып жүрген отандық аудармашылар төмендегідей комментарийлер береді: «... Араб тілінде сөз үшке бөлінеді: есім [исмун], етістік [филун] және әріп [харф]. Әл-Фараби: «[Әріптерді] тіл мамандары көмекші сөздер деп атайды. Бұлар белгілі бір нәрсеге бір мазмұнды үстеу үшін көмекші қызмет атқарады,-деп» айтқандай, араб тіліндегі «харфтер» қазақ тіліндегі сияқты жай ғана дыбыс болып қоймайды. Бұлар есім сөздердің және есімдіктердің де қызметін атқарады. Қазақ тілінде бұл әріптердің қызмет қылу аясы кең болғандықтан, мысалы: **ЖАЛҒАУЛЫҚ, ШЫЛАУ, ҮСТЕУ** және **ДЕМЕУЛІК** т.б**. жалпы «КӨМЕКШІ СӨЗДЕР» деп атайды.** Сол себепті мәтінде келген сөздерді біз қазақ тіліндегі сияқты мынау «демеулік», «шылау», т.б. деп отырмай, қазақ тілінде қалыптасқан бұлардың жалпы атауы **– «КӨМЕКШІ СӨЗДЕР»** деп отырмыз». Тек түйіндесек, **1-ден,** «ЕСІМ», «СӨЗ», «ҚҰРАЛ» атауларын қарастыру барысында соңғы екеуін «СӨЗ» «ЕТІСТІК» деп, ал «ҚҰРАЛ» «ДЕМЕУЛІК ШЫЛАУ» деп, оларға анықтамалар берілді, 2-ден, демеулік шылауларды бір мәтіндерде көмекші сөздер деп аударылғандығын назарларыңызға саламыз.

Фарабидің айтуынша, **КҮРДЕЛІ СӨЙЛЕМДЕР** үш тектен (сөзден) немесе екеуінен тұрады және оладың екі алғашқы түрі бар деп көрсетеді: олардың бірі **– ХАБАРЛАУШЫ ҚОСЫНДЫНЫ,** ал басқасы **– ШАРТТЫНЫ, ЕРЕКШЕНІ** және **ШЕКТЕУШІНІ** өзінде ұстайды.

**ЖОҒАРЫДА АЙТЫЛҒАН ЖАСАЙТЫН ТҮЙІН: 1-ден,** Фараби логика өнерін оқып-білуге ниет еткендерге ілімнің сан қырларының кейбір тұстарын пайымдаудан өткізеді, 2-ден, **КЕЗ КЕЛГЕН ҰҒЫМ** немесе **ПАЙЫМДАУ** сөз немесе сөз тіркестерімен берілетіндігін, алайда әрбір сөз бен сөз тіркесі ұғымдар мен пайымдауларды білдіре бермейтіндігіне назар аудартады.

**СОНЫМЕН, ТАҚЫРЫПТЫ ҚОРЫТАЛЫҚ**: Фарабидің логика ілімі ғұламаның еңбектеріне талдау жасау жолымен зерделенді. Ойшылдың «Ғылымның классификациясы туралы сөз» трактаты арқылы логикаға анықтама берілді, логика ғылымының пайдасы, логика ғылымының зерттеу пәні, логика ғылымы және грамматика, логика ғылымының бөлімдері жан-жақты қарастырылды.

Ғұламаның **«БАҚЫТ ЖОЛЫН СІЛТЕУ»** еңбегі бойынша логика мен грамматиканың ұқсас тұстары мен айырмашылықтары сараланды.

Әбу Насыр әл-Фарабидің **«ЛОГИКА. ЛОГИКА БОЙЫНША КІРІСПЕ**» трактаты толымды түрде талдауда түсірілді.

**ӘДЕБИЕТТЕР:**

1. Әбу Насыр әл-Фараби. Ғылымдардың жіктелуі туралы сөз. – әл-Фараби //10 томдық шығармалар жинағы. 1-том. – Астана, 2007.- 163-207 б.

2. Әбу Насыр әл-Фараби. Бақыт жолын сілтеу. - әл-Фараби //10 томдық шығармалар жинағы. 4-том. – Астана, 2007.- 124-144 б.

3. Әбу Насыр әл-Фараби. Логика. Логика бойынша кіріспе. - әл-Фараби //10 томдық шығармалар жинағы. 3-том. – Астана, 2007.- 21-30 б.

4. Әл-Фараби және қазіргі заман: оқу құралы / Ғ.М.Мұтанов, К.Х.Таджикова, М.Ш.Хасанов, Г.Ж.Нұрышева, Г.Қ.Құрманғалиева, А.С.Сырғақбаева, Б.А.Джаамбаева; жалпы ред.басқ.Г.Ж.Нұрышева. – 2014. – 239 б.

5. Философский энциклопедический словарь.- М.: ИНФРА-М, 2006.-576 с. – (Б-ка словарей «ИНФРА-М»).

**ТАҚЫРЫП 5. ӘЛ-ФАРАБИ ЖӘНЕ ТІЛ ТУРАЛЫ ІЛІМ.**

**ТІЛ МӘСЕЛЕСІ** ӘЛ-ФАРАБИДІҢ ШЫҒАРМАШЫЛЫҒЫНДА БАСТЫ ОРЫН АЛАДЫ. Әл-Фараби тіл білімі бойынша **«Ғылымдардың жіктелуі туралы сөз»**, **«Әріптер кітабы»** (Китаб аль-хуруф), **«Сөз бен әріп туралы», «Жазу өнері туралы», «Өлеңнің ұйқасы мен өлшемі туралы», «Өлеңнің ырғағы туралы», «Поэзия өнерінің негіздері туралы**» сынды еңбектерін жазды.

**«Ғылымдардың жіктелуі туралы сөз»** трактатында әл-Фарабаи өз заманының **ғылыми білімінің барлық салаларын саралап жүйелеп,**  олардың зерттеу пәндерін, міндеттері мен мақсаттарын анықтады.

Фараби сараптаған ғылымдар тізбегінде ТІЛ ТУРАЛЫ ІЛІМ бірінші орын алады, ендеше ғұлама тілді ғылымның ең маңызды да басты саласы деп тұжырым жасайды, себебі кез келген ғылымды баяндау мен пайымдау тек тіл және тілдік таңба арқылы іске асырылатындығын негіздейді.

Мұндай пайымдаудың айқын көрінісі ғұламаның белгілі ғылымдарды бес тарауға бөліп, соның бірінші тарауын «Тіл және оның бөлімшелері туралы ғылым» деп атағандығы болып табылмақ.

**І. ӘЛ-ФАРАБИ ТІЛ ҒЫЛЫМЫНЫҢ ЕКІ БӨЛІМІ ТУРАЛЫ**

Сонымен, Фарабидің «Тіл туралы ғылым» атты тарауын талдауға ұшырату арқылы ғұламаның көзқарастарын қарастыралық. «Тіл туралы ғылым тұтас алғанда екі бөлімнен тұрады: Біріншісі: қандай да бір халықтың тіліндегі сөздерді есте сақтау және олардың әрқайсысының нені білдіретінін [мағынасын] білу. Екіншісі: сол сөздерді [билеуші] заңдарды білу»,-деп Фараби тіл мәселесінің негізгі екі қырын анықтайды. Бұдан әрі ғұлама заң ұғымына қатысты түсініктемелер береді; **1-ден,** заңдарды бір нәрселерді жан-жақты қамтитын әмбебап пікірлер деп біледі**; 2-ден,** заң сол бір өнерге қатысты басты белгілерді қарастыруы керектігін алға тартады; **3-ден,** заңның сол өнерге қатыссыз нәрселердің еніп кетпеуі, сөйтіп, қателіктерге соқтырмауы үшін қажеттілігін атап өтеді; **4-ден,** заң сол өнерді сипаттайтын тұстарды зерттеп, оларды есте сақтауды жеңілдетіу үшін жасалатынын ескертеді; **5-ден,** кез келген өнерде **әрбір қорытынды ой** сол кәсіптің (өнердің) заңы, яғни **каноны**  болып табылады деген ұғыммен түйіндейді; **6-ден,** сіздерді бір авторлардың Фарабидің аталған еңбегінде «канонды» «қанун» деген терминмен аударғанын ескерткіміз келеді; **7-ден,** оқырманға түсінікті болу үшін ойшылдың канон туралы өз баяндауларын ұсыналық: «... Сондықтан **көне заманның адамдары сан, сапа, тағы басқалар жөнінен сезімнің қателесуі мүмкін жағдайда,** соны тексеріп көру үшін жасалған қандай да болсын құралды канон деп атаған. Мысалы, тіктеуіш, циркуль, сызғыш, таразы. Сондай-ақ арифметикалық кестелер мен жұлдыздар кестелерін және ұзақ шығармалардың қысқаша тұжырымдарын канондар деп атаған...»; **8-ден,** Фарабидің пайымдауларына қарапайым тілмен түсініктеме берсек, заң біздерді бір нәрсенің басты ерекшеліктерін айқындай отырып, терең түсініктер алып, жадымызда сақтауға ықпал ететін тұжырымдармен қаруландырады.

Фараби осы тұстан әрі қарай тіл мәселесіне көшеді: «Біз әрбір халықтың тіліндегі **сөздер өзінің мағынасы жағынан жай сөздер және күрделі сөздер** болып екі түрге бөлінеді дейміз». **Біріншіден,** ғұлама жай («ақ», «қара» т.б.) және күрделі («Бұл адам **–** хайуан», «Амр **–** ақ» т.б.) сөздерді мысалдар келтіру арқылы көрсетеді. **Екіншіден,** жай сөздерді, өз кезегінде, **жалқы** («Зайд», «Амр») және қандай да нәрсенің тегі мен түрін айғақтайтын **жалпы** («адам», «ат», «ақ» т.б.) есімдерге бөліп көрсетеді. **Үшіншіден,** нәрсенің тегі мен түрін көрсететін ЖАЙ СӨЗ **есімдерге, етістіктерге, демеулік шылауларға** бөлінетіндігін атайды. **Төртіншіден,** есімдер мен етістіктерге аталық , аналық тек пен жекеше және көптік түр тән деп біледі. **Бесіншіден,** **етістіктер осы, өткен және келер шақтардан** тұратындығына назар аудартады.

**ІІ. ӘЛ-ФАРАБИ ТІЛ ҒЫЛЫМНЫҢ ЖЕТІ БӨЛІМІ ТУРАЛЫ**

Ғұламаның бұл мәселеге қатысты тұжырымын төл сөзімен берелік: «Әрбір халықтың тіл туралы ғылымы үлкен жеті бөлімге бөлінген: жай сөздер туралы ғылым, сөз тіркестері туралы ғылым, жай сөздердің заңдары туралы ғылым, сөз тіркестерінің заңдары туралы ғылым, дұрыс жазу заңдары, дұрыс оқу заңдары және өлеңді дұрыстап шығару ережелері».

Көріп отырғанымыздай, Фараби кез келген халықтың тіліне тән заңдылықтарды атап анықтайды және олардың әрқайсысына сипаттатма береді. Олардың әрқайсысына тоқталып қарастыралық.

**А)** **ЖАЙ СӨЗДЕР ТУРАЛЫ ҒЫЛЫМ**

**Ә) СӨЗ ТІРКЕСТЕРІ ТУРАЛЫ ҒЫЛЫМ**

**Б) ЖАЙ СӨЗДЕРДІҢ ЗАҢДАРЫ ТУРАЛЫ ҒЫЛЫМ**

**В) СӨЗ ТІРКЕСТЕРІНІҢ ЗАҢДАРЫ ТУРАЛЫ ҒЫЛЫМ**

**Г) ДҰРЫС ЖАЗУ ЗАҢДАРЫ**

**Ғ) ДҰРЫС ОҚУ ЗАҢДАРЫ**

**Д) ӨЛЕҢДІ ДҰРЫСТАП ШЫҒАРУ ЕРЕЖЕЛЕРІ**

**А)** **ЖАЙ СӨЗДЕР ТУРАЛЫ ҒЫЛЫМ**

Фараби бұл ғылымның құзырындағы мәселелерді сабақтайды: «Жай сөздер туралы ғылым **нәрселердің түрі мен тегін** көрсететін әрбір **жеке сөздің мағынасын ашып береді:** бұл ғылым сол **жеке сөздердің есте сақталуы** және олардың сол тілге, сондай-ақ **басқа тілдерден ауысқан сирек қолданатын** және **жалпыға мәлім сөздерге сай баяндалуы** болып табылады». Ойшыл пайымдауының тамырына үңіле түссек, онда **1-ден,** бұл ғылым әрбір жеке сөздің мәнін ашады; **2-ден,** олардың (жеке сөздердің) есте сақталуын қарастырады; **3-ден,** бұл тілге тән **төл** және **кірме сөздерге** тоқталады, **4-ден,** осы тілге **мүлдем жат** сөздер мен **жалпыға мәлім сөздер** туралы баяндайды.

**Ә) СӨЗ ТІРКЕСТЕРІ ТУРАЛЫ ҒЫЛЫМ**

Әл-Фарабидің біз қарастырып отырған трактатымен танысу бақытына ие болып жатсаңыздар, оқу барысында түсінбестік туындамас үшін айтарымыз **–**  кейбір аударылымында бұл ғылым **«Сөз оралымдары туралы ғылым»** деп берілген. Атаулары әртүрлі болғанмен, екі вариантта да Фарабидің ой тұжырымы өз дәрежесінде ашып көрсетілгендігін асыға жеткізгіміз келеді.

Сонымен,**Фараби бұл ғылым жөнінде не дейді?** «Сөз тіркестері туралы ғылым **–** бұл белгілі бір халықта кездесетін құрамды сөздерді білу, сол халықтардың атақты шешендерінің, ақындарының, риторларының жасағандарын, мейлі ұзақ, мейлі қысқа болса да, өлеңмен немесе қара сөзбен жазылса да [олардың барлық туындыларын] ауыздан-ауызға таратып, есте сақтау». Бұл ғылымның атқарар қызметі түсінікті де, яғни әр халықтың ортасынан шыққан сөз майталмандарының прозалық яки поэзиялық түрдегі қысқа да нұсқа, болмаса ойларын тоғыта, төге түсіп беретін аталы да нақыл сөздерін ұрпақтан-ұрпаққа жеткізіп, есте сақтауға тәлімдеу. Демек, «бұл белгілі бір халықта кездесетін қанатты сөздер туралы ғылым» болып табылмақ.

**Б) ЖАЙ СӨЗДЕРДІҢ ЗАҢДАРЫ ТУРАЛЫ ҒЫЛЫМ**

Бұл мәселені қарастырмас бұрын Сіздердің назарларыңызды аудартар жайт **–** қазіргі жәнекелесі тарауға (Сөз тіркестерінің заңдары туралы ғылым) Фараби тереңірек тоқталып, көлемді етіп баянат береді.

Ғұламаның аталған ғылым туралы пайымдаулары ішінен, біздің ойымызша, шартты түрде басты екі мәселені даралап алуымызға болатын сияқты. Жай сөздердің заңдары туралы ілім **біріншіден,** **дауысты және дауыссыз дыбыстар**, олардың сан-салалы қаракет ету түрлерін зерттейді; **екіншіден,** **жай сөздердің жасалу үлгілерін көрсететін заңдарды** ұсынып баяндайды.

Сонымен, **ДЫБЫСТАР МӘСЕЛЕСІН** саралаудан бастайық. Жай сөздердің заңдары туралы ғылым ең алдымен алфавитті жасауға негіз болған **дауыссыз дыбыстардың** санын, оларды шығарудағы ауыз-мұрын, яғни тыныс алу жолдары мүшелерінің қызметін, одан әрі **дауысты дыбыстарға** көшіп, олардың мағыналы сөзді айту барысында **қайсысы еніп**, ал **қайсысы енбейтінін** және қажетті дыбыстардың **ең төменгі** (минималды) және **ең жоғарғы** (максималды) саны қатысатынын анықтайды, сондай-ақ сөзді өзгертулерге ұшыратқанда (мыс., сөзге екі немесе одан да көп түрлерді пайдаланғанда, аталық болмаса аналық жұрнақтарды жалғағанда, туынды сөз жасағанда т.б.) сөздің құрамында **өзгеріссіз қалатын дыбыстарды**, керісінше, жұрнақтар арқылы жасалған сөздегі **өзгеретін және қосарланып кететін дыбыстырын** зерттейді. Әрине, бұл жерде және алдағы қарастыратын тарауларда араб тіліне қатысты айтылып отырғаны түсінікті.

Енді **ЖАЙ СӨЗДЕРДІҢ ЖАСАЛУ ҮЛГІЛЕРІН БЕРЕТІН ЗАҢДЫЛЫҚТАРДЫ** анықтайық.

Бұл ғылым **түбір** және **туынды сөздердің түрлерін** ажыратады, соңғыларының түр үлгілерін береді деп көрсетеді Фараби. Әсіресе аталған ғылымның етістікке қатысты мәселелерге тереңдей зерттеу жасайтындығын ғұламаның баяндауларынан байқаймыз. Мәселен, Фарби зерттеудің төмендегідей буындарын береді, біз оларды тізбектеп саралайық: **1-ден,** **етістіктен жасалған** есімдер мен есім еместерді анықтайды; **2-ден**, демек, есімдердің етістікке қалай айналатынын көрсетеді; **3-ден**, **етістік үлгілерінің түрлерін** береді; **4-ден,** етістіктің **бұйрық райы** мен **тыйым салу түрін** жасау үшін етістікті өзгерту жолдарын анықтайды; **5-ден,** етістіктің **САН ЖАҒЫНАН АЛҒАНДАҒЫ** түрлерін көрсетеді, олар: **1.** үш дауыссыз, төрт дауыссыз, одан да көп **дауыссыз дыбыстан тұратын етістіктер**, **2**. **қосарланған** етістіктер **3.** **қосарланбаған** етістіктер; **6-дан,** етістіктің **САПА ЖАҒЫНАН АЛҒАНДАҒЫ** түрлерін қарастырады, олар**: дұрыс** етістіктер және **бұрыс** етістіктер; **7-ден,** осындай етістіктердің аталық және аналық текте, сондай-ақ екіге, одан да көп түрге жіктелу жолдарын анықтайды; **8-ден,** **етістіктің жақтары** мен **шақтары** туралы түсінік береді. Фараби «жақтар дегеніміз: мен, сен, анау, яғни **–** ол» дей келе, «Сонан соң [бұл ғылым] қиын айтылатын сөздердің айтылуын оңайлату үшін не істеп, нені өзгерту қажет екенін зерттейді» пайымдауымен бұл мәселені аяқтайды.

**В) СӨЗ ТІРКЕСТЕРІНІҢ ЗАҢДАРЫ ТУРАЛЫ ҒЫЛЫМ**

Фараби аталған ғылым жөнінде «**Сөз тіркестерінің заңдары туралы ғылым екі бөлімнен тұрады: Бірінші бөлім** **–** есімдер мен етістіктерді құрап, орналастырғандағы сөздердің «соңы» [яғни аффикстері] жөніндегі ережелерді жасайды. **Екінші бөлім** бұлардың орналасу шарттарының ережелерін ... көрсетеді...» деп негіздейді.

Фарабидің осы ғылымды талдауы ұзақ-сонар түсіндірулерге ұласады. Біз де басты тұстарын тізбектен өткізелік. Бұл жерде негізінен **жұрнақтар, септік жалғаулар, демеулік шылаулар** жөнінде пайымдаулар назарға ілігеді. Енді осыларды жіктеп топтастырайық.

Сөйтіп, **1-ден,** бұл ғылым жұрнақтардың барлық түрін тізбектейді; **2-ден,** есім мен етістікке қандай жағдайда қандай жұрнақ жалғанатыны туралы түсінік береді; **3-ден,** жұрнақтар, бәрінен бұрын, есімдерге, ал содан кейін етістіктерген тән екендігін түсіндіреді; **4-ден,** **есімдерде** жұрнақтардың **сөздің басында**, ал етістікке **сөз соңында** келетін **жұрнақтар тән** депмысалдар арқылы негіздейді; **5-ден,** Фараби келтіретін мысалдар төмендегідей: есімдерге қатысты **–** арабартикіліндегі немесе басқа тілдерде алиф-ләм (яғни **–** әл) деп келетіні сияқты, сөздің басына қосылады, ал араб тілінде есімдер мен етістіктердің соңына келетін жұрнақтары, мысалы, үш тануин, үш харакат, сукун және араб тілінде қосымша (аффикс) ретінде қолданылатын тағы басқалары. Міне, Фараби біз саралаған мәселелерді ғылымның зерттеу объектілері ретінде пайымдайды. **6-дан,** осы тұста Сіздерге түсінікті болу үшін АФФИКС (affixe; affix; affisso) терминіне анықтама бере кетейік: «Элемент, который включается в слово с целью изменения его смысла, значения, функции, роли, причем без нарушения его единства, называется аффиксом или, часто аффиксальным (affixal) элементом. В соответствии с тем, где ставится аффикс **–** в начале, в середине или в конце слова, **– его называют префиксом, инфиксом, суффиксом**». Демек, сөздің бірлігін бұзбай оның мазмұнын, мәнін, қызметін, рөлін өзгерту мақсатымен оған жалғанатын элемент аффикс деп аталса, оның басында, ортасында және соңында жалғануымен байланысты атаулары көрсетілгендей өзгеріске түседі.

Ойшылдың **септік жалғаулар** жөніндегі пікірлері қандай? **1-ден,** бұл ғылым септелген кезде өзгеріске түспейтін сөздер де бар екендігін көрсетеді; **2-ден,** кейбір септікте септелетін, ал кейбірінде септелмейтін сөздер болатындығын анықтайды; **3-ден,** барлық септіктерде септелетін сөздердің де барлығы айтылады; **4-ден,** жекеше түрде ерекше септелетін есімдер де аталып, бұл есімдердің әрбір септікте жұрнақтары әртүрлі болатындығын анықтайды; **5-ден,** бұл есімдердің екілік және көпше түрде септелуі беріледі; **6-дан,** қажет тұстарын мысалдармен бекітеді.

Демеулік шылаулар жөнінде ғұламаның пайымдауларын өз сөзімен тұжырымдалық: «Ал демеулік шылауларға келетін болсақ, әдетте бұлардың әрқайсысы немесе кейбіреулерітек бір ғана «жағынан» өзгереді де, қайсыбірі екі «жағынан» да өзгереді, мұның бәрі түсіндіріледі». Сонымен, **біз әл-Фарабидің сөз тіркестері туралы ғылымның бірінші бөліміндегі пайымдауларын саралап талдаудан өткіздік.**

Енді ғұламаның **сөз тіркесін құрудың ережелерін беретін бөліміне тоқталсақ, біріншіден,** бұл ғылым сол тіл сөздерінің тіркесуі және орналасуы тәртібін; **екіншіден,** сөздерді неғұрлым оңтайлы тіркеген және орналастырған сайын, сөз тіркесінің де соғұрлым ұтымды шығатынын түсіндіріп беретінін көрсетеді.

Әбу Насыр әл-Фарабидің өз трактатында араб тілінің фонетикасын, лексикасын т.б. қарастырғаны белгілі, дегенмен де қазақ тілімен сабақтастырып аналогия жасасақ, оқырманға жоғарыда берілген материалды түйсіну көкжиегі біраз болса да ашылар ма еді?! Мұндағы айтпағымыз не?

Қазақ тіліне терең бойламасақ та, бірінші ретте **–** жұрнақтарға, екінші ретте **–** септік жалғауларға, үшінші ретте **–** демеулік шылауларға қысқаша тоқталайық (бұл тарауды осы ретпен қарастырғанымызды білесіз).

Ғұлама жұрнақтарды, септік жалғауларды, демеулік шылауларды қарастырған бұл тарауын бүгінгі тіл білімімен айтқанда, оның **морфология саласын** қарастырып отыр. **Морфология** **– сөз бен оның формалары туралы тіл білімінің бір саласы.** Сөйлеген кезімізде сөздерді тілдегі (қазақ, араб т.б.) түрлі бөлшектер бір-бірімен байланысқа түсіреді. Сол байланысты жүзеге асыру **түбір мен қосымшаға** жүктеледі. **ТҮБІР СӨЗДІҢ МАҒЫНА** **БЕРЕТІН БӨЛШЕГІ** болса, **ҚОСЫМШАНЫҢ ЖҰРНАҚ деп аталатын түрі** жаңа сөз тудырады немесе сөзді түрлендіреді. Ал **ЖАЛҒАУЛАР** сөз бен сөзді байланыстырады.

Қазақ тілінде **қосымшаның екі түрі бар: жұрнақ және жалғау.** Қосымша дегеніміздің өзі не? Оны үстірт қарастырудың өзі қаншалықты күрделі екендігін ескере отырып, тек қосарымыз **– сөздің түбіріне қосылып, оған қосымша мағына үстейтін бөлшек қосымша деп аталады.**

◄ **ЖҰРНАҚ** **–** өзі жалғанған сөздің мағынасын өзгертетін немесе оған мағына үстейтін, сөз бен сөзді жалғастыру, байланыстыру қызметіне қатыспайтын қосымша. Мысал келтірейік: сый+лық, сый +ым, сый +лау, сый+ла. Осы төрт сөздің негізі біреу **– сый.** Туынды сөз немесетуынды түбір **– жұрнақ жалғану арқылы** бір түбірден өрбіген сөздер.

◄ **СЕПТІК ЖАЛҒАУ** **–** зат есімдердің мағыналарын түрлендіріп, оларды басқа сөздермен байланыстыратын жалғау. Септік жалғаулар сөз мағынасын өзгерпейді. Сөз бен сөздің арасындағы қарым-қатынасты жасайды. Өздеріңіз білетіндей, қазақ тілінде 7 септік бар: Атау септік (студент), Ілік септік (студент + тің), Барыс септік (студент + ке), Табыс септік (студент + ті), Жатыс септік (студент + те), Шығыс септік (студент + тен), Көмектес септік (студент+ пен).

◄ **ДЕМЕУЛІК ШЫЛАУЛАР. ШЫЛАУ СӨЗДЕР –** мағыналары жағынан да, сыртқы тұлғалары жағынан да, қызметтері жағынан да өздерінің бастапқы шыққан тек-төркіндерінен біржола қол үзген, лексика-грамматикалық жағынан жеке сөз табы болып қалыптасқан сөздер. Қазақ тілінде шылаулардың түрлері: **жалғаулықтар** (мен, пен, яғни, бірақ, ендеше т.б.); **септеуліктер** (үшін, туралы, арқылы, кейін, соң, таяу, бірге т.б.); **демеуліктер** (біздің атап өткен шылауымыз), оның өзі жеті түрден тұрады (сұраулық демеуліктер **–** ма, ме, па, пе т.б.), (нақтылық демеуліктер **–** қой, ғой,-**ды,** - **ді т.б.**), (күшейткіш демеуліктер **–** -ақ,-ау, да, де т.б.), (шектік демеуліктер **–** қана, ғана,-ақ т.б.), (болжалдық демеуліктер **–** -мыс, - міс, -ау), (салыстыру демеуліктер **–** түгіл, тұрсың тұрмақ), (қомсыну демеулігі **–** екеш сөзі жатады). Біздіңше, енді бұл ғылымның зерттеу мәселелері аз болса да оқырманға түсінікті болды деген ойдамыз.

**Г) ДҰРЫС ЖАЗУ ЗАҢДАРЫ**

Дұрыс жазу заңдары, яғни жазу ережесі туралы ғылым бүгінгі таңда тіл саласында ОРФОГРАФИЯ деп аталады. Грекше «дұрыс» және «жазамын» сынды ұғымды білдіреді. **Орфография** **– жазудағы бірізді ережелердің жүйесін жасап зерттейтін фонетиканың бөлігі.** Демек, бұл емле, сөздерді дұрыс жазу ережелерінің жиынтығы болып табылмақ. Ендеше Фараби араб тілі орфографиясын қарастырып, бұл ғылым әуелде белгілі бір сөзді жазуда таңбаланатын болмаса таңбаланбайтын әріптердің түрлерін анықтайды, содан кейін барып, егер жазуда таңбаланатын әріп болса,оның жазылу әдіс-тәсілдерін көрсетеді деп пайымдаулар жасайды.

**Ғ) ДҰРЫС ОҚУ ЗАҢДАРЫ**

Фарабидің бұл ғылымның зерттеу объектілері туралы анықтамаларына жүгінбес бұрын, әңгіме **ОРФОЭПИЯ** туралы болып отырғандығын айтпақпыз. Орфоэпия **–** сөз ішіндегі, сөз арасындағы дыбыстар өзгерісін ескеріп, ұлттың сөйлеу ерекшелігін сақтау заңдылықтары. Басқаша айтсақ, жеке сөздерді, сөз тіркестерін әдеби тілдің қалыптасқан нормасына сай дұрыс сөйлеу ережелері. Мәселен, қазақ тілінен мысал келтірелік: жазылуы: Өлең **–**сөздің патшасы, сөз **–** сарасы (Абай). Айтылуы: Өлөң **–** сөздұң патшасы,сөз **–** сарасы (Абай).

Араб тіліндегі сөз, сөз тіркестерінің дұрыс оқылуы тұрғысынан әл-Фараби төмендегідей заңдылықтарды көрсетеді: **1-ден,** әріп нүктелерінің орнын; **2-ден,** жазу барысында таңбаланатын және таңбаланбайтын әріптердің белгілерін; **3-ден,** ұқсас әріптерді ажырататын белгілерді; **4-ден,** әріптер ықпалдасқан және қосарланған жағдайда қолданатын белгілерді; **5-ден,** сөйлемдерді ажырату үшін қойылатын белгілерді үйретеді. Ғұлама кішігірім сөйлемдердің белгілері орта және үлкен сөйлемдердің белгілерінен ерекшеленеді дей келе, бұл ғылым бір-бірімен байланыста және керісінше, арасында айырмашылықтары бар сөйлемдер мен сөз тіркестерінің таңбаларын анықтап, түсініктеме жүргізетінін айтады.

**Д) ӨЛЕҢДІ ДҰРЫСТАП ШЫҒАРУ ЕРЕЖЕЛЕРІ**

Фарабидің еңбегінде бұл бөлім «поэтика» деп те аталады және ол «тіл біліміне жақындығы тарапынан поэтика үш [бөлімнен тұрады]» деп пайымдайды.

Еңбекте көрсетілген үш бөлімді қарастырамыз, соның **БІРІНШІСІ БОЙЫНША** нендей сұрақтар көтерілген? Фараби **алдымен** өлең өлшемдерінің тізбегімен әліппе әріптерінің өлең жолдарында орналасу тәртібі аталады, **әрі қарай** әрбір өлшемде әрбір бейттің саны, өлеңнің қанша дыбыстан және буыннан тұратынын анықтай отырып, өлең өлшемдері зерттеледі, содан кейін толық өлшемдердің **толық емес** өлшемдерден айырмасы және қандай өлшемдердің құлаққа жағымды, көркем де әсем шығатыны ажыратылады деп түсіндіреді. Көріп отырғанымыздай **–** жалпы **бірінші бөлімде өлең өлшемдері** қарастырылған деп қорытынды жасауымызға болады.

**ЕКІНШІ БӨЛІМДЕ** негізінен **өлең ұйқасы** айтылады, сұрақты түсіну үшін оның өзін үш саты арқылы қарастыралық. Сонымен Фараби **әуел баста** өлең соңындағы қайсыбірінде бір, ал ендібірінде бірнеше формадан және қайсысында толық, ал қайсысында толық еместен тұратын ұйқастар қарастырылады деп көрсетеді. **Бұдан әрі** ғұлама қандай өлеңде оның басынан аяғына дейін ұйқас бір ғана дыбыстан тұрады, ал дастанда қолданылатын сөз соңындағы ұйқастардың қайсысы бір дыбыстан көп болады және өлең соңында дыбыс ең көп дегенде қанша болуы керектігі анықталады деп баяндайды. Фараби **аяғында көп дыбысты ұйқастар зерттелетінін** айтады; мәселен, дыбыстардың бірін айтылуы жағынан тепе-тең түсетін дыбыстармен ауыстыруға болатынын не болмайтыны түсіндіріледі және егер ауыстыруға келсе, онда қайсысын осындай дыбыстармен ауыстыруға болатыны қарастырылады деп түсіндіреді.

**ҮШІНШІ БӨЛІМ** әл-Фарабидің айтуы бойынша, «өлеңдерде қолдануға болғанмен, қара сөзде қолдануға келмейтін сөздерді зерттейді». Сөйтіп, ғұлама «Тіл туралы ғылым» атты бірінші тарауын «Тіл туралы ғылымның әрбір бөлімінің мазмұны, міне, осылар»,-деп аяқтайды.

**ІІІ. ФАРАБИДІҢ «ӘРІПТЕР КІТАБЫ» БОЙЫНША ТІЛГЕ**

**ҚАТЫСТЫ ПАЙЫМДАУЛАРЫ**

Әбу Насыр әл-Фарабидің тіл жөніндегі сындарлы тұжырымдарын сабақтаған трактатының бірі, әрине, оның **–**  «Әріптер кітабы». Отандық аударылымның бір нұсқасына сүйенсек, іргелі еңбек отыз үш тарауды қамтыған үш бөлімнен тұрады. Шығармада тіл құбылысын санқырлы, сан-салалы тұстармен ықпалдастыра қарастырған.

**І БӨЛІМ «КАТЕГОРИЯЛАРДЫҢ АТАУЛАРЫ МЕН БӨЛШЕКТЕРІ».** Он сегіз тарауды біріктіретін І бөлім «Категориялардың атаулары мен бөлшектері» деп аталады. Тараулармен таныстырып өтелік: «Шындығында», «расында» (1); «Қашан» бөлшегі (2); Категориялар (3); Екінші ақылға сыйымды негіздер (4); Өнер мен ғылымның объектілері (5); Категориялар атауы (6); Сөздің түрлері мен олардың флексиялар бойынша өзгеруі (7); Байланыс (8); Қатынас (9); Қарым-қатынас пен байланыс (10); Категориялардың саны мен байланысы (11); Акциденция (12); Субстанция (13); Мән (14); Тіршілік етуші, баршылық (15); Зат (16); «Не үшін» (17); Демеулік шылау «анау», «арқылы», «дан» (18).

Солардың ішінен **«ӨНЕР МЕН ҒЫЛЫМНЫҢ БІРІНШІ ОБЪЕКТІЛЕРІ» АТТЫ АЛТЫНШЫ ТАРАУЫНДА** ғұлама « Алғашқы сөйлем ең әуелде алғашқы объектілер мен олардың құрамына мән-мағына береді. Осыған кіретіндер логика өнері, табиғат туралы ғылым, азаматтық ғылым, математикалық ғылым мен метафизика ғылымдарының алғашқы объектілері болып табылады»,-деп көрсетеді.

Фараби **сөздің ойлау формасымен қабысқан** сәтіндегі оның тілдік белгінің жетілгендік дәрежеге көтерілетіндігін негіздейді : «... ол бұрынғыны не белгілер арқылы, не әріптер арқылы, не дауыс арқылы, не ой жүйесінен өткізілмеген сөздер және оларды жеткізетіндердің формаларын қарастырмай жатып-ақ көрсетеді.  **Сол арада олар не сол керекті сөз болып шықпайды, не олар жеткіліксіз сөздер болып табылады.** Мидың арнайы бір амалынан кейін ақылмен танылатын, **ақылға сыйымды болып шығатындары ғана** ойды жеткізуші болып табылатындары олардың ішіндегі **кемелдері** болып табылады».

Ғұлама **«СӨЗДІҢ ТҮРЛЕРІ МЕН ОЛАРДЫҢ ФЛЕКСИЯЛАР БОЙЫНША ӨЗГЕРУІ» АТТЫ ЖЕТІНШІ ТАРАУЫНДА** жанның ақылды күші қандай да заттарды шектеулі, шартты, қажеттілік және т.б. үйлестіру әдістер арқылы пайымдауларын (растаушы және терістеуші) туғызады, «осылайша **сөздер пайда болады** және де олардың қасиеттері анықталады, олар туралы ойланады және оларды түзетеді, солардың арқасында ақылмен танылатынға еліктеу мүмкіндігі қолға түседі, **соның нәтижесінде сөздердің** түрлері пайда болады» деп көрсетеді.

Сондай-ақ Фараби адамның **тіл қату, сөйлеу сынды тума қасиетін** де назардан тыс қалдырмайды: «**Адам табиғатынан сөздер арқылы сөйлейтін болып жаратылған,** (сөздермен) әлденеге сілтейтін, көрсететін және әлденеге оқытатын болып жаратылған. Сол сияқты, адам өзінің **миындағы заттар** жоғарыда сипатталып жеткен жағдайларда **ақылмен танылатын болуы да адамның жаратылысынан бар нәрсе»**,-деп тұжырым жасай келе, дегенмен, адамдардың өз ойын айту, барды түсіндіру және оларды оқыту кезінде ғана жіберіп отырған қателіктерін (егер сондай дүние орын алса) табуға, яғни көруге мүмкіндік болатындығына да тоқталады. Мұнан әрі ғұлама біздер, адамдар, сөздер арқылы ақылмен танылған дүниелер идеясын беретін болсақ, анықтау, түсіндіру принциптерін ұстануға тиіс екендігімізді заңды құбылыс деп табады. Мәселен, ғұламаның мына пайымдауы ойымыздың түп мағынасын береді: «Олай болмаған жағдайда **адамдар мен өсімдік пен тастар арасында** (ешқандай) айырмашылық болмас еді. Дәл соны адам мен жануарларды (салыстыра отырып) та айтуға болады. **Адам үшін оқыту мен түсіндірудің болғаны қажет.** Ал оны сен (өзіңнің қалауың бойынша) тәсілдер арқылы анықтай (аласың) және де олар адамдар арасында анықталғаннан соң ғана мүмкін болмақ. Ал егер мән-жай дәл осылай болса, онда ақылмен танылатындар өздерінің орналасуына сай (принциппен) қайталанады».

**ІІ. БӨЛІМ. СӨЗДІҢ, ФИЛОСОФИЯ МЕН ДІННІҢ ПАЙДА БОЛУЫ.**

**Трактаттың екінші бөлімі** он тоғызыншы тараудан жиырма бесіншіні қоса есептегенде, **жеті тарауды** біріктіреді. Мәселен, Дін мен философия туралы алдыңғы және кейінгі деген (мағынасында) айтылады (19); Белгілі бір халықтың әріптері мен сөздерінің пайда болуы (20); Халық тілінің негіздері және оны дамыту (21); Жалпы өнердің пайда болуы (22); Халықта силлогистикалық ғылымдардың пайда болуы (23); Философия мен дін арасындағы байланыс (24); Аттарды ойлап шығару және оларды біреулерден иемдену (25).

Осылардың ішінен **«БЕЛГІЛІ БІР ХАЛЫҚТЫҢ ӘРІПТЕРІ МЕН СӨЗДЕРІНІҢ ПАЙДА БОЛУЫ» ТАРАУЫ** бөлектеп айтуды қажет етеді, себебі мұнда Фараби тілге қатысты ойларын жүйелеген.

**БІРІНШІДЕН**, Фараби **адамның** дыбыстауы барысында оның **соған тиесілі органдарының үйлесімді жұмысын тиянақтап баяндайды:  «**Дауыстық дыбыстардың пайда болуы тамақтың бір немесе бірнеше бөліктеріндегі немесе мұрын қуысының қандай да бір бөлігінде не еріннің дем алу не дем шығару кезеңіндегі ауаның соққысының нәтижесінде пайда болады, **себебі бұлар дем алу кезіндегі ауа соққыларын жасай алуға қабілетті ағзалар.** Осы бір соғатын нәрсе дем алу кезінде өкпеден және кеңірдектің тереңінен ауаны тамақ жаққа шығаратын күш, ол, өз кезегінде, мұрын қуыстарына, ауызға және ерін ортасына қарай ығысады. Кейін тіл, осы ауаны қабылдай отыра, оны ауыз қуысынан бірінен соң бірін тіс негіздерінің сәйкес бөліктеріне итеріп, оны ауыз қуысының бөлігіне апарып соқтырады. Тіл басқан және соққы шығарған әрбір ауа бөліктерінен белгілі бір дыбыстар қалыптасады. Бұл дыбысты тіл ауаның көмегімен ауыз қуысының бір бөлігінен екінші бөлігіне алмастырады. Осылайша көп мөлшерде үзіліссіз және белгілі дыбыстар түзіледі».

**ЕКІНШІДЕН,** Фараби адамның өз ойын жеткізуге тырысу үрдісінің күрделі де санқырлы кезеңдерін сипаттап береді: **А)** егер де адам өзінің ойында не бар екендігін келесі бір адамға жеткізуді қаласа, онда ол одан түсіндіріп беруді сұраған адамға бастапқыда соған айтқысы келгенді жеткізу үшін **белгілерді пайдаланады**; Ә) содан кейін бұл адам **дауысты қолданады; Б)** кейін ол **түрлі дауыстық дыбыстарды** **қолданады**, олардың әр жеке дыбысы, жеке сезіммен қабылданатын затты меңзеп, **белгі арқылы** сезіммен қабылданатын **заттарды таңбалайды; В)** **әр белгіге**, жоғарыда көрсетілгендей, осы белгіден тыс қолданылмайтын **белгілі бір дыбыс бекітіліп беріледі.** Сонымен**, әр жеке дыбыс әр жеке белгіге сәйкес келеді.**

**Г)** **сол алғашқы дыбыстар алфавиттің әріптері болып шықты**. Бұл дыбыстардың белгілерге қатысты болғандығынан, **алғашқыда олар** **санаулы бір мөлшерде** ғана болып, адамдардың ойындағы **барлық нәрселерге сәйкес келе бермеді**. Сол кезде олар **осы әріптерді**, олардың **ара-қатынасын, реттілігін бір жүйеге** келтіруге мәжбүр болды. Осылайша **екі** немесе **бірнеше әріптерден сөздер** құрастырылды. Сөздерді адамдар заттарды белгілейтін таңба ретінде пайдаланды. Жоғарыда пайымдауларды қысқа жолмен, яғни сұлба бойынша берсек, төмендегідей нәтижелер шығады: **БЕЛГІ – ДАУЫС– ДАУЫСТЫҚ ДЫБЫСТАР – ТІЛДІК ТАҢБА, басқаша айтсақ ӘРІП – CӨЗ – СӨЗ ТІРКЕСТЕРІ.**

**ҮШІНШІДЕН,** ойшылдыәрбір ұлттың тілдік ерекшеліктері ойландырғаны, сөйтіп, оның себептеріне үңілгендігі анық. Бұл жайында Фарабидің ой тұжырымы танымдылығымен айшықталады: «Тіл алғашында адам үшін оңай қозғалысқа келетін бөлікте қозғалысқа түсетіндігі анық мәлім. **Бір қоршаған ортадан шыққан және өз денелерінің ағзалары бойынша ұқсас жандардың** тілдерінің қозғалысының ауыз қуысының белгілі бөліктерінде бірдей болуының туа біткен қасиеті бар. Бұл қозғалыстың түрі - сол адамдар үшін ең оңай жол. **Басқа қоршаған орта мен басқа елдің тұрғындарының ағзалары жоғарыда келтірілгендерден ерекшеленсе**, оларда да ауыз қуысының бір бөлігінен келесі бөлігіне реттеле қозғалуға деген туа біткен қабілеттер бар және де ол басқа қоршаған ортадан шыққан адамдарға тән қозғалыстарға қарағанда олар үшін әлдеқайда оңай болып көрінеді. Осылайша**, әр халықтың олар белгілерге айналдыратын дыбыстары да ерекшеленеді.** Осылар арқылы біреулер келесі біреулерге олардың ойында не бар екендігін жеткізеді немесе сезіммен қабылдайтын заттарды меңзейді. **Бұл халықтар тілінің айырмашылығының бірінші себебі».**

**«ХАЛЫҚ ТІЛІНІҢ НЕГІЗДЕРІ ЖӘНЕ ОНЫ ДАМЫТУ»** сынды **жиырма бірінші тарау** бірқатар тілдік мәселелердің толымды да тереңдей зерделеуімен еріксіз назар аудартады.

**БІРІНШІДЕН,** Аристотельдің ізімен Фарабидің тілдің пайда болу мәселесін **КЕЛІСІМ ТЕОРИЯСЫ** арқылы шешкендігін алға тартатын отандық фарабитанушылардың тұжырымдауын, міне, тікелей осы тараудан табасыз. Ғұламаның құнды пікіріне (толық күйінде беріліп отыр) құлақ салалық: « ... **алғашында** осы халықта **әріптер мен сол әріптерден туратын сөздер пайда болады**. Бұл аталған халықтың **бір адамдарының екінші біреулермен келісімге келуінің** бастауы болып табылады**. КЕЛІСІМ БЫЛАЙ ЖҮЗЕГЕ АСАДЫ**: олардың біреуін басқа біреуге қарым-қатынас барысында белгілі бір затқа анықтама беру үшін қандай да бір сөз немесе дыбысты қолданған кезде және **оны тыңдаушы естіп,** **есіне сақтаған кезде жүзеге асады**. Ал **тыңдаушы, өз кезегінде,** осы **сөзді қалыптастырған бірінші адаммен сөйлескенде** осы сөздері қолданады. **АЛҒАШҚЫ ТЫҢДАУШЫ СӨЗДІ ҚАЛЫПТАСТЫРУШЫҒА ЕЛІКТЕП, ОНЫМЕН КЕЛІСІМГЕ КЕЛЕДІ.** **ЕКЕУІ ДЕ ОСЫ СӨЗГЕ ҚАТЫСТЫ КЕЛІСІМГЕ КЕЛІП, ОНЫ ЖАЛПЫ ҚОҒАМҒА ОРТАҚ БОЛУ ҮШІН БАСҚАЛАРМЕН СӨЙЛЕСКЕНДЕ ҚОЛДАНАДЫ**. Содан кейін осы аталған **қоғамның кез-келген мүшесіне**, **көршісіне** жоғарғыдағы затты жеткізу қажет болса, оның есіне **сөз авторы** түседі, одан естігенін ол есіне сақтап, осы берілген заттың **анықтамасы ретінде оны бекітеді**. **Дыбыстар** бірінен соң бірі пайда болып, **аталған елдің тіліне сәйкес** бола бастайды. Олар адамдардың сол дыбыстардың пайда болуын икемдеп, өз істерін меңгеруге үйренгенше пайда бола береді, бұл сөздер олар үшін әлі сәйкес дыбыстық құрылымы жоқ қалған заттарды анықтауда қажет болып табылады. **Осылайша, белгілі бір халықтың тілі қалыптасады»**.

**ЕКІНШІДЕН,** осы тараудаәр халықтың тарихи шежірелік өмір сүру уақыты олардың өз тілін жасаужәне дамытуымен ықпалдаса, сабақтаса және ұзақ та күрделі түрде жүргендігін, бара келе сөздерді ретке келтірумен арнайы адамдардың айналысқандығына көзімізді жеткізеді: **1- ден,** олар (халық) сөздерді мағынасына және шынайылыққа жақындатты; **2- ден,** адамдардың тарапынан сөздерді «бұрынғы күйлеріне қарағанда жақсырақ және, мүмкіндігінше, мағыналық тәртібін зерттеудің» ұдайы жүруі ұғымдарды жаңару жолына түсіргені хақ; **3- ден,** «олар идеялар арасындағы және идеяларға еліктеу арасындағы ерекшеліктерді көрсетуге ұмтылды және бұл іспен өз қалауы бойынша емес, сөздерді реттеумен заңды негізде» арнайы адамдар айналысты.

**ҮШІНШІДЕН,** Фарабиадамдар өз ғұмырында сөз құрастыруда тәжірибе жинақтайтынын, ұлтына тән тіл өзгешеліктерін бекемдей түсетінін, осының бәрі өзге тілдік құбылыстардың енуіне қарсылық пиғылын туғызатынын да біздерді хабардар етеді: « ... өзіне тән қасиеттеріне байланысты адамдар сөйлеуді өз сөздерімен және өз әріптерімен, өзіне тән ой қорытынды шығару арқылы өзі **білім сөз құрай бастады**. Сөз құрау арқылы олар өздерінің **сөйлеу әдеттерін көбейтті** және де өзінің **ой қорытындысын құрастыруға үйренді.** Бұл әдеттер олардың өзінің жанында және тілінде бекітілгендіктен, **олар бұл әдеттен басқаны білмеді**. **Адамдар өз тілін басқа тілдің сөздерінің кіруінен сақтаған,** басқа сөз құрамынан, өздеріне тән әдетті сөз құрамынан басқадан, басқа тәртіптен, ой тұжырымынан, өздері үйренген әдеттен басқалардан сақтанған».

Фараби **«ЖАЛПЫ ӨНЕРДІҢ ПАЙДА БОЛУЫ» атты жиырма екінші тарауында** белгілі адамдар тобының тілді жетілдіру сынды қажетті, абыройлы да азаматтық іспен айналысатындығын тағы да тілге тиек етеді: «... **Адамдар сөздер мен өлеңдерді** өткен және осы шақтағы өздеріне қажетті істер туралы мағлұмат беру үшін пайдаланған болатын. Осылайша, халықта **сөздер мен өлеңдерді ауыздан ауызға мұралап беріп отыратын адамдар** пайда болды. **Солар арқылы әлгі айтылғандардың барлығы жеткізіліп отырды».**

Ғұлама мұндай шығармашылық тұлғалардың іс-әркеттерінің көпжақтылығына сипаттама береді:

**БІРІНШІДЕН**, ойшылдың сипаттауында олар көркем сөз өнерін игерген өз халықтарының шешендері болған, олар бастапқыдан данышпандар мен негіздіқалыптастырушы болды, олар халыққа өз тілдерін қайтарған тұлғалар болды.

**ЕКІНШІДЕН**, олар осы халық тілінде бұрын кездеспеген сөз тіркестерін құрды.

**ҮШІНШІДЕН,** олар белгілі сөздердің синонимдерін анықтап, негіздеп, ұғымдардың санын көбейтіп еселеді.

**ТӨРТІНШІДЕН,** олар алдыңғы ұрпақтардан жеткен шетел тілдерінен енген сөздерді адамдарға түсіндіріп берді, ал қалғандары бұларды бір-бірінен біліп жаттап жүрді.

**БЕСІНШІДЕН**, олар ішкі қасиеттеріне, түріне, тегіне сай келмейтін заттарды да қарастырып, таңылған атауларының қисынсыз да сәйкессіздігін түйсініп, «мүмкін, бұларға атау берген де болар».

**АЛТЫНШЫДАН,** сөйтіп,осы шешендерден «басқа қалған адамдар бұл атауларды білмеді, себебі олар үшін сол атаулар бөтен болды»

**ЖЕТІНШІДЕН,** олар халықтардың сөздерінің мәніне үңіліп, қажет жағдайда қате тұстарын түзетті.

**СЕГІЗІНШІДЕН,** олар дыбысталуы қиын сөздерге көңіл бөліп, алдымен дыбысталуды жеңілдетті және құлаққа дыбыстарды жағымды етті. Демек, дыбысталуды жеңілдетіп, оны естуге жағымды ете алды.

**ТОҒЫЗЫНШЫДАН,** «олар алғашқы адамдардың **қосылған сөздердің дыбысталуының күрделілігіне тоқталды**, алғашқы адамдар бұны сезінгенімен, олар дер кезінде түзелмеген, шешендер осыны біліп, дыбысталудың жағымсыздығын сезді».

**ОНЫНШЫДАН,** олар сөздердің мүмкін болатын бірлігіне және тәртібіне көңіл бөле аударып зерттеді.

**ОН БІРІНШІДЕН,** осылай сөздерге алғашқы күйлеріне қарағанда енгізілген тиесілі түзетілулер тілді жақсарта түскені анық.

**ОН ЕКІНШІДЕН,** сөйтіп, ұрпақ негізінен ата-бабаларының сөздері мен өлеңдерін, мағлұматтық хабарламаларын, өткен дәуірлердің тарихи деректерін сақтайды.

**ОН ҮШІНШІДЕН,** олар бір-біріне өздері жаттағандарды (ғұлама бұл жерде өлең, қисса, дастан т.б. меңзеп отырғаны белгілі) қалдырып отырды, ал бұл іс оларға қиын болып көрінді, осылайша хат, **жазу пайда болды**.

**ОН ТӨРТІНШІДЕН, «**алғашқыда ол жүйесіз болып келді, алайда уақыт өте келе ол түзетіліп, сөздерді хаттарға еліктей отыра, оларға жақындай отыра қайталады. Бұл ежелгі уақыттағы сөздерді оларға ұқсас идеяларға, мүмкіндігінше, жақындата түсу үлгісімен жүрді».

**ОН БЕСІНШІДЕН,** **олар сол сөздер арқылы кітаптарға есте сақтауға қиын тұстарды түсірді**  және уақыт өте келе ұмытылған және күмән туғызған заттарды және келешек ұрпаққа қалдырғысы келген тұстарды, өздерінен алшақ басқа өңірлердегі адамдарға түсіндіргісі, **жеткізгісі келген тұстарды хатқа түсірді.**

**ОН АЛТЫНШЫДАН, «**кейінен, өзіміз көріп отырғанымыздай, **тіл білімі өнері пайда болады, себебі адам өлеңдерді, сөйлемдерді, күрделі түйіндерді сақтаған соң қарапайым түсінікті сөздерді сақтауға ұмтылды»**.

**ОН ЖЕТІНШІДЕН**, **СӨЗ** **АРҚЫЛЫ** үйретуге және үйренуге болады және айтылғандардың кемшілігін анықтауға болады. **Бұл жазуға да қатысты.**

**ОН СЕГІЗІНШІДЕН,** осылайша **адамдар бес өнерді игереді:** риторика, поэзия өнері, өз өлеңдерін, хабарламаларын және әңгімелерін сақтауға қатысты өнер, тіл білу өнері және жазу өнері.

**«Әріптер кітабында»** Фарабижікелей (мәселен, «Дін мен философия туралы алдыңғы және кейінгі деген (мағынасында) айтылады», «Философия мен дін арасындағы байланыс») және жанама түрдедін, дұрысырақ дін мен философия, мәселесі жайында ойларын тұжырымдайды. Сондайдың бірі **«АТТАРДЫ ОЙЛАП ШЫҒАРУ ЖӘНЕ ОЛАРДЫ БІРЕУЛЕРДЕН ИЕМДЕНУ» жиырма бесінші тарауында** дін қызметкерінің, ойшылдың тілімен айтсақ, дінді енгізушінің, бұл салада атауларды енгізу іс-қызметі әр қырынан баяндалады. Саралауғаа түсіргенде, мынандай жүйелік ретте қарастырғанына көзіміз жетеді.

**А)** **Егер де халықта басқа бір болмаған дін пайда болса,** сол дінді енгізетін адам оларға атау беріп анықтағысы келсе, онда сол халықта бұрын кездеспеген атауларды ойлап табады, болмаса оларға жақын, ұқсас заттардың атауларын пайдаланып әпереді.

**Ә) Егер сол бір халықта (әлгі дін енгізілмей) тұрғанда басқа бір дін болған болса**, онда ол сол діннің канондарының атауын (енгізілгелі отырған) діннің ұқсас канондарын атауға пайдаланады.

**Б) Егер де дін немесе оның бір бөлігі басқа халықтан алынғалы отырса,** онда сол дінді енгізуші кейде [басқа халықтың дінінің] канодарының атауын алған. Атаулар сол мағынасында пайдаланылады, бірақ сөздің өзінің өзгеруі мүмкін. Сөздің дыбыстары мен олардың құрылымы әлгі халықтың әріптері мен солардың құрылымы арқылы белгіленеді. Ол сөзді айту оңай болу үшін қажет.

**В)**  **Егер сол халықта диалектика мен софистика пайда болса,**  оның өкілдері атаулары болмаған идеяларды сөз арқылы белгілеу қажетті деп тапса, олар онда **өз**  **әріптерінен** сөздер құрастырып шығарады.

**Г)**  **Егер** **оларда философия пайда болатын болса**, ал оның өкілдері оларға бұрын белгісіз болған идеяларды сөз арқылы жеткізу қажеттілігін сезінсе, онда да сол жаңа айтқандағыдай жайт орын алады.

**Ғ) «Егер де философия қарастырылып отырған халыққа басқа бір халықтан жеткен болса,** онда сол философия өкілдеріне философияны берген **бірінші халықтың философиялық идеяларды белгілеген сөзіне назар аудару керек болады»**. Фараби неге **ИДЕЯЛАРДЫ БЕЛГІЛЕГЕН СӨЗДЕРГЕ** назар аудару керек деп табады?

**Ең бастысы екі халыққа бірдей белгілі ортақ идеялардың қайсысы бірінші**халықтан алынып отырғаны анықталған тұста, «өз халқының тілінен олар түптің түбінде сол идеяны беретін сөзді алады», -деп ойшыл. Фараби бұл жерде не айтқысы келіп отыр?! Демек, егер де СЕН басқа халықтан бір идеяны алған күннің өзінде оның ұғымын өз тіліңнің балама сөзімен бер дегенді негіздеп тұр. «**Ол сөз қарапайым халық арасында танымал сөз**. Сөйтіп, барып олар философиялық идеялардан алынған атаулар арқылы әлгі идеяларды белгілейді»,-.деп ойын әрі қарай сабақтайды.

Назарыңызды ғұламаның «**Ол сөз қарапайым халық арасында танымал сөз» деген пікіріне құлақ салыңызшы,** бұл – біздіңше, данышпандық тұжырым, ИДЕЯНЫ ХАЛЫҚТЫҢ ТІЛІМЕН беріп отырсың дегенді білдірмек.

**Д)** Ал **егер бірінші халық** өз халықтық идеялардың **атауын екінші халыққа** белгісіз идеяларды алып бере салған жағдайда, **осы идеялар** екінші халыққа белгілі **басқа халықтық идеялармен біріншіден**,ұқсас, ал **екіншіден,** соның атауының өзі екінші халықта болса, онда бірінші халықтан қабылдағын атаулардан бас тартқан жөн болады,-дейді Фараби. Демек, ғұлама **екінші халық өздерінде бар халықтық мағынасы бар идеялардан өз сөздерін алып,** оларды сол философиялық идеяларды белгілеу үшін пайдаланғаны жөн деп түйіндейді.

Философиялық ұғымдарға қатысты Әбу Насыр әл-Фарабидің ой тұжырымдарын қорытындыласақ,  **философиялық идеяларға** мағыналары халықтық идеяларға ортақ халық сөзінің басым бөлігін құрайтын сөздер қолданады деген тоқтам жасауда. Мұндағы оның айтпағы әр ұлт философиясының тұрпаты сол халықтың санасына сіңген, жүрегінен орын алған тіркестер деп тұр.

«Әріптер кітабының» **ІІІ БӨЛІМІ «СҰРАҚ БӨЛШЕКТЕРІ»** атауымен белгілі. Бөлім жиырма алтыдан бастап отыз үшіншімен аяқталатын сегіз тараудан тұрады: Сөйлеу түрлері (26); «Не» деген бөшек (27); «Қандай» деген бөлшек (28); «Қалай» жалғаулығы (29); «Ма? Ме? Ба? Бе? Солай ма?» бөлшегі (30); Философиялық сұрақтар мен олардың бөліктері (31); Ғылымдағы сұрау бөлшектер (32); Басқа силлогистикалық өнерлердегі сұраулық шылаулары (33).

Жоғарыдағы бөлімнің

МЕНІКІ

162 б.) Бір адамның келесі біреуге арнаған кез-келген сөзі кез-келген сөйлемі әлгі адам не өзіне бірдеңені талап еткенде, не өзі әлденені біреуге ұсынғанда айтылады. Басқаға әлденені ұсына отырып айтылған сөз сенімді шығады,

сөйтіп ол бекітетін, мақұлдайтын, не растайтын, не терістейтін сөйлем болып табылады.

Ол кесімді немесе шартты сөйлем бола алады.

Ол не таң қалу, не тілек білдіру болып табылады. Одан басқа да сөздер туындап жатады. Ол сөздердің құрамы мен формасы алдыңғы созбен байланысты келесі келетін сөздің қандай ықпалға түсетіндігін байқатады.

Іс-әрекеттің ненің арқасында жасала бастағандығынан шақыру, жалыну - жалбарыну, мінәжат ету, руқсат ету мен тыйым салу, сол сияқты, ынталану, бас тарту, бұйрық беру де шығады.

Біреуге қарап сөйлеген қаратпа сөзде ең бастысы сол сөз арнап айтылып отырған адам құлағымен де, ақылымен де өзіне соз айтып отырған адамға деген қызығушылығын білдіруі тиіс. Өзіне деген үндеуде не айтылғанын тыңдауы тиіс. Қаратпа сөз өздігінен алғанда шақырушы бөлшекпен байланысты қарапайым сөйлеу.

(Сол бір шақырудың) күші дегеніміз шақырушының шақырылған адамның құлағына болсын, ақылына болсын жететіндей және де сол сөз арналып отырған адам тарапынан оған қызығушылық тудыратындай толық айтылған сөздің күші, ал толық айтылған сөздің күші белгілі бір мөлшерде толық зейіннің көрсеткіші болып табылады. Шақыру тіл қатудың түрлеріне қатыстылардың барлығының алдында тұр.

Содан кейін, яғни үндеуден соң келесі тіл қату түрі келеді. Ол түрдің көмегімен адам ұсыныс немесе талап етуді көрсететін сөздер арқылы өзінің дегеніне жетеді. Әлденені ұсынатын сөз адам (өзінің сөзін) бастайтын нәрсе болуы мүмкін. Оған басқа адамның тарапынан қажетсіздік танытылуы да мүмкін әлде соның алдында қажеттілік бары білдірілуі де мүмкін. **Басқа біреу тарапынан қажеттілік таныту дегеніміз ең бастысы оның жауап беруінде.**Айтылған талап соның әлденені талап ететіндігін дауысы арқылы білдіретін адамнан шығып жатқандығын көрсетеді.

Сөз арқылы айтылу дегеніміздің өзі әлдебір әрекет. Оның үстіне, соз айту деген қажеттілік қандай да бір нақтылы әрекетті қажет етуші сөздік құрылымдардың болуының алғышарттарының бірі болып табылады. Бірақ сөз дегеніміз сөйлеу, тіл қату емес. Сөйлеу сөздерден құралады. Ал сол сөйлемді дыбыстап беру және айту дегеніміз тіл қату барысында және сөздермен жеткізу барысында пайдаланылатын нәрсе. Тіл арқылы және дыбыстардың көмегімен жеткізілетін нәрсе ақыл-ойдағы (барды) сөздер арқылы жеткізуге сәйкес. Дыбыстап айту - белгілі бір әрекет, амал, сөйтіп, артикуляцияның қажеттілігі белгілі бір амал істеу қажеттілігі болып табылады. Ол бірдеңені басқасына тәуелді ететін нәрсе болып табылады.

Қаратпа сөз өздігінен алғанда шақырушы бөлшекпен байланысты қарапайым сөйлеу. Бұл бөлшек дауысты дыбыстың біреуінен турады. Егер де шақырып отырған адамның алыс (қашықтықта) тұрғандығына байланысты немесе оны естудің қиындығына байланысты, немесе шақырушы адамның абдырап қалуынан туындайтын мазасыздануға байланысты (163 б.) қажеттілік туындайтын болса, оның дыбысты созып айтуына да болады. (Сол бір шақырудың) күші дегеніміз шақырушының шақырылған адамның құлағына болсын, ақылына болсын жететіндей және де сол сөз арналып отырған адам тарапынан оған қызығушылық тудыратындай толық айтылған сөздің күші, ал толық айтылған сөздің күші белгілі бір мөлшерде толық зейіннің көрсеткіші болып табылады. Шақыру тіл қатудың түрлеріне қатыстылардың барлығының алдында тұр.

Содан кейін, яғни үндеуден соң келесі тіл қату түрі келеді. Ол түрдің көмегімен адам ұсыныс немесе талап етуді көрсететін сөздер арқылы өзінің дегеніне жетеді. Әлденені ұсынатын сөз адам (өзінің сөзін) бастайтын нәрсе болуы мүмкін. Оған басқа адамның тарапынан қажетсіздік танытылуы да мүмкін әлде соның алдында қажеттілік бары білдірілуі де мүмкін. **Басқа біреу тарапынан қажеттілік таныту дегеніміз ең бастысы оның жауап беруінде.**Айтылған талап соның әлденені талап ететіндігін дауысы арқылы білдіретін адамнан шығып жатқандығын көрсетеді.

Сөз арқылы айтылу дегеніміздің өзі әлдебір әрекет. Оның үстіне, соз айту деген қажеттілік қандай да бір нақтылы әрекетті қажет етуші сөздік құрылымдардың болуының алғышарттарының бірі болып табылады. Бірақ сөз дегеніміз сөйлеу, тіл қату емес. Сөйлеу сөздерден құралады. Ал сол сөйлемді дыбыстап беру және айту дегеніміз тіл қату барысында және сөздермен жеткізу барысында пайдаланылатын нәрсе. Тіл арқылы және дыбыстардың көмегімен жеткізілетін нәрсе ақыл-ойдағы (барды) сөздер арқылы жеткізуге сәйкес. Дыбыстап айту - белгілі бір әрекет, амал, сөйтіп, артикуляцияның қажеттілігі белгілі бір амал істеу қажеттілігі болып табылады. Ол бірдеңені басқасына тәуелді ететін нәрсе болып табылады.

Сөз арқылы артикуляциялау қажеттілігі дегеніміз сөздермен жеткізу, сөйлеу қажеттілігі емес, дегенмен, олардың әрқайсысын қисынды түрде бір-бірімен туындату. Сөздер арқылы жеткізу дегеніміз сұрақ, ал артикуляциялау қажеттілігі дегеніміз мүлдем басқа дүние. Алайда, бұл қажеттіліктің мүмкіншілігі көп жағдайда әлдене туралы сұрақ қою мүмкіншілігі. Сондықтан да біздің сөйлемдердегі, мысалы, "таразышы анау-мынау туралы айт", "маған анау-мынау туралы ақпарат бер, хабарла" деген сөйлемдердегі мүмкіндік әлдене туралы сұрақтың мүмкіншілігі болып табылады.

Әрбір сөйлемде әлденені талап ету бар да, соған жауап берудің де болуы қажет. Үндеуге деген жауап болып оны не қабылдау, не одан бас тарту болып табылады, ал жалбарыну мен сұрануға жауап болып садақа беру немесе бермеу болып табылады. Сол сияқты, бұйыру, тыйым салу мен тағы сондай басқаларға жауап болып бас ию, не тілді алмау болып табылады. Әлдене туралы сұраққа жауап (164 б.) болып не он жауап, не теріс жауап табылады. Олардың екеуі де кесімді пайымдауларға жатады. Адамның әлденені ұсынуын білдіретін әрі бастауы сол заттың өзіне деген қажеттіліктен туындайтын сөз де кесімді пайымдау болып табылады.

Ғылыми диалог әлденені қандай да бір нәрсені тану барысында пайдалану қажеттілігін туындатады. Ғылыми диалог төмендегідей сөйлем турлеріне бөлінеді: не ол әлде бір нәрсе туралы сұрақ / түрінде айтылған / сөйлем болады, не ол кесімді сөйлем болады, не ол сұраққа жауап / түріндегі сөйлем / болады, не ол сөзге кіріспе болып табылады. Әлдене нәрсе туралы бір нәрсеге көз жеткізу қажет болғандығы туралы, әлдене туралы көзқарасы / болуы керектігі / туралы және жан дүниесінде ол туралы идеяның қалай пайда болатындығы туралы, не оның болмысы, не оның тіршілігі, не оның тіршілік себебіне күдік келтірмеу үшін сол әлдене туралы айтуды ғылым талап етеді.

.

.

Тілдің пайда болуы, логика мен грамматиканың арақатынасы, философиялық ұғымдардың арнайы лексикада бейнеленуі, арабтілді философиядағы терминдер мен терминология мәселелері бойынша іргелі зерттеулері арқылы әл-Фараби қазіргі заманғы тіл білімінің дамуына да өзіндік үлес қосып отыр.

**ӘДЕБИЕТТЕР:**

1. Әбу Насыр әл-Фараби: Ғылымдар классификациясы туралы сөз.- 7 томдық жинағы.- Алматы: RS; Халықаралық Абай клубы. - 2019.

2. Әріптер кітабы. -Т.2: Философиялық трактаттар. - 2019.-224 б., сурет.

Әл-Фараби. Таңдамалы трактаттары/ Құраст.: Ә.Нысанбаев, Ғ.Құрманғалиева, Ж.Сандыбаев. – Алматы: «Арыс» баспасы, 2009.– 656 б.

3. К.Х.Тәжікова. Әбу Насыр әл-Фараби шығармашылығындағы тіл және тілдік таңба философиясы. - Әбу Насыр әл-Фараби. 10 томдық шығармалар жинағы. 10-том. Әл-Фараби мұрасы: қазақстандық философиялық зерттеулер (1991-2008). Биобиблиография. Астана: ТОО «Лотос-Астана», 2009.- 432 бет.

4. Әбу Насыр әл-Фараби. 10 томдық шығармалар жинағы. Метафизика. 2-том. Астана: «Лотос-Астана» баспасы, 2007.- 336 б.

5. Әл-Фараби және қазіргі заман: оқу құралы.– Алматы: Қазақ университеті, 2014. – 239 б.

6. Марузо Ж. Словарь лингвистических терминов. Перевод с французского

Н.Д. Андреева.Издательство иностранной литературы.- Москва.-1960.- С. 436.

**ТАҚЫРЫП 6. ӘЛ-ФАРАБИ ЖӘНЕ ҒЫЛЫМДАР ЖҮЙЕСІ.**

Әбу Насыр әл-Фараби өз заманының ғылымдарын теориялық бір жүйеге келтіріп, олардың ТАНЫМ ҮРДІСІНДЕГІ рөлін айғақтады.

Антикалық заманның өзінде **ғылым салаларының философиядан бөлек ажыратылып қаралмағандығы белгілі.** Сөзімізге Аристотельдің ғылыми білімдер туралы философиялық шығармалары-ақ айқын дәлел болады. Демек, сол антикалық кезеңде-ақ **ғылым тарихы мен философия бұртұтас және бөлінбес** ағым ретінде танылғаны мәлім. Ендеше Аристотельдің еңбектерін терең де тиянақты зерделеген Әбу Насырдың да ғылымдардың мазмұны тұрғысынан (мәнін, мақсатын, міндеттерін, әдіс-тәсілдерін, әлеметтік-тарихи қажеттілігін т.б.) сындарлы теориялары мен тұжырымдарын бекемдеуі заңды құбылыс еді.

Ортағасырдан жетіп, тек Жаңа дәуірде жаратылыстану ғылымдары дербес сала ретінде қалыптаса бастаса, бұл үрдіс ХҮ-ХҮІІ ғасырларда белсенді жүрді. Сөйтіп, мәселен, **механика, астрономия, математика** сынды ғылым салалары өздерінің пәндік дәрежесіне көтерілді. ХҮІІІ ғасырда **химия** өз алдына дербес ғылымға айналды. ХІХ ғасырда **биология, антропология,** сондай-ақ **қоғамдық-экономикалық пәндер** қалыптаса бастады. ХХ ғасырда философияға етене жақын **психология, этика, эстетика, саясаттану, әлеуметтану** пәндері жеке ғылым салаларына айналды. Түйіндейін деп отырғанымыз – бүгінгі **сан-салалы ғылымдардың философия аясында пайда болғандығын** және оның дамуы барысында бөліну процесінің жүргендігіне Сіздердің назарларыңызды аударту ғана болмақ.

Бүгінгі таңда біздер ғылымның сан қырлы, көп астарлы әлеуметтік феномен ретіндегі АДАМЗАТ ҚОҒАМЫНДАҒЫ рөлін азаматтық деңгейде түйсіне отырып, Фарабидің сол кездің төрінен тылсым да жұмбақ, ЖАСАМПАЗДЫҚ КҮШТІҢ ҚҰДІРЕТІН пайымдауға ұшыратқанын көреміз. Әбу Насыр адамзаттық ғылым философиясына қомақты үлесін қосты.

**Ғұламаның ғылымдар саласына** қалам тартқан **еңбектері** қатарынан «Ғылымдардың пайда болуы», «Физиканың кейбір принциптері», «Вакуум туралы», «Аристотельдің физикасына түсініктеме», «Химия өнерінің қажеттігі туралы», «Евклидтің бірінші және бесінші кітаптарының қиын жерлеріне түсініктеме», «Алмагеске түсініктеме», «Алмагеске қосымша кітап», «Адам денесінің мүшелері туралы», «Жануар денесінің мүшелері, атқаратын қызметтері мен потенциялары туралы», «Адам денесінің мүшелері бойыншаАристотельмен келіспеушіліген байланысты Галенге қарсылық білдіру туралы» т.с.с.

Тақырыпты қарастыруды Фарабидің ғылым салалаларын саралап ой зерегінен өткізген, сөйтіп, тұжырымдарын сабақтаған сүбелі трактатының бірі – **«Ғылымдардың классификациясы туралы сөз»** еңбегінен басталық.

Аталған **трактат ауқымды бес бөлімнен тұрады**: Тіл туралы ғылым (І); Логика (ІІ); Математика (ІІІ); Табиғи және құдайы ғылым (ІҮ); Азаматтық ғылым, юриспруденция және догматтық дін ілімі (Ү). Оқу құралының 4- және 5-тақырыптарын қарастырған кезде, біздер аталған трактаттың бірінші, екінші бөлімдеріне тоқталған болатынбыз. Бұл **біріншіден**, ал **екіншіден,** осы тақырыпта үшінші бөлімді сабақтаумен шектелеміз. **Үшіншіден,** авторлар тарапынан Фарабидің әсіресе математика, физика, химия салаларына қатысты көзқарастарын назар аударылады.

**ІІІ БӨЛІМ. МАТЕМАТИКА ҒЫЛЫМЫ**

**Әл-Фараби оны 7 бөлікпен қарайды:**

1. САНДАР (АРИФМЕТИКА) ҒЫЛЫМЫ;

2. ГЕОМЕТРИЯ ҒЫЛЫМЫ;

3. ОПТИКА ҒЫЛЫМЫ;

4. ЖҰЛДЫЗДАР ТУРАЛЫ ҒЫЛЫМ;

5. МУЗЫКА ТУРАЛЫ ҒЫЛЫМ;

6. САЛМАҚТАР ТУРАЛЫ ҒЫЛЫМ;

7. ШЕБЕР ТӘСІЛДЕР ТУРАЛЫ ҒЫЛЫМ.

**САНДАР ҒЫЛЫМЫ.** Фараби аталған ғылымды практикалық (қолданбалы) және теориялық деп екіге бөледі.

**Қолданбалы арифметика** негізінен **сандарды,** яғни заттардың, нәрселердің сандық мөлшерін көрсетіп зерттейді деп, ойшыл оған мысалдар келтіреді: адам, жылқы, динар, дирхем және басқа заттарды сандары. Адамдар бұл ғылымды базарлық және азаматтық істерде қолданылатындығын атайды.

**Теориялық арифметика** **САНДАРДЫ** **ОЙША ОҚШАУЛАП** дерексіздендіріп қарастырады. Басқаша айтсақ, **СЕЗІМ АРҚЫЛЫ ҚАБЫЛДАНАТЫН ЖӘНЕ ҚАБЫЛДАНДАЙТЫН** нәрселердің, олардың саналуға тиістілерінің барлығын **АБСОЛЮТТІК МАҒЫНАДА** зерттейді.Теориялық арифметика барлық басқа ғылымдарда қолданыс табатындығын атап өтеді.

Теориялық сан ғылымы тақ пен жұп, тең немесе тең емес, өлшемдес болмаса өлшемдес емес т.с.с., сонымен қатар сандармен жүргізілетін алуан түрлі амалдарды (қосу, алу, көбейту, бөлу), бір санның екіншісіне үлестік салмағын (квадрат, куб), саның бүтін және бүтін еместігін, санның түбіріне қатысты амалдық операцияларды және т.б. барлығын зерттейді.

◄ **ҚОСЫМША ТҮСІНІКТЕМЕ: АРИФМЕТИКА** – грек тілінде  **arithmetike aritmos – «**сан» деген ұғымды білдіреді. Арифметика – сандар (бүтін және бөлшек) және оларға қолданылатын амалдар туралы ғылым.

Б.з.б. ҮІІ-ІҮ ғғ. грек ғалымдары Пифагор, Евдокс, Евклид, Эратосфен, Архимед т.б. арифметика мәселелерін терең зерттеген.

**ГЕОМЕТРИЯ ҒЫЛЫМЫ.**

Аталған ғылымның да Фараби екі түрін атайды: қолданбалы және теориялық.

Ғұламаның **ҚОЛДАНБАЛЫ ГЕОМЕТРИЯ** ғылымы жөніндегі пайымдауларының түйіндері төмендегідей: қолданбалы геометрия өмірде қолданыста болатын материалдан жасалған заттардың сызықтары мен бедерлерін зерттейді. Мәселен, **біріншіден,** ағаш, тас, темір ұсталары өздерінің кәсіптеріне сәйкес ағашты, тасты, темірді іс басында пайдаланған кезде, сол заттардың сызықтары мен бедерлерін зерттейді; **екіншіден,** жер өлшеушісі жер бедері өлшемдерін қажет еткенде, практикалық геометрияға жүгінеді; **үшіншіден,** қайсібір денедегі квадрат, шеңбер (дөңгелек), үшбұрышты зерттейді. Фарабидің өз сөзімен қорытындылалық: «... Егер ағаш ұстасы **ағаш денені** пайдаланатын болса, егер темір ұстасы **темір денелерді**, егер тас қалаушы **тас денелерді**, **жер бетін және егіндіктің ауданын** өлшеумен жер өлшейтін адамдар айналысса, қолданбалы геометрия осылардағы сызықтар мен **беттерді** қарастырады».

**ТЕОРИЯЛЫҚ ГЕОМЕТРИЯ** сызықтарды, беттерді және денелердіжалпылама қарастырады. Әбу Насыр әл-Фараби оны төмендегідей сипаттайды: « ... Теоретик дененің қандай екенін ойша елемей оған жалпылама түрде қарайды. Ол жазықтықты, квадратты, шеңберді және үшбұрышты жалпылама қарастырады да, бұл денелердің қандай екеніне, оның материясының нендей болатынына және оның қалайша түйсінілуіне мән берілмей, тек оны абсолюттік мағынада ағаш, кірпіш немесе темір ретінде емес, жалпы геометриялық дене ретінде қарастырады».

**Теориялық геометрия 1-ден,** сызықтардың, бедерлердің, геометриялық денелердің (жазықтықтың, кубтың, сфераның, ппирамиданың т.б. деп айтсақ болады) формалары, мөлшері, тепе-теңдігі, тепе-теңдігі еместігін; **2-ден,**  олардың орналасу түрлерін, тәртібін (мәс., нүктелер, бұрыштар, т.с.с.); **3-ден,** олардың пропорциялы және пропорциялы емес, өлшемдес және өлшемдес емес, берілген және берілген емес, рационалды және иррационалдығын; **4-ден,** белгілі бір форма түрінде жасалатын нәрсенің қандай әдіспен алынатындығын; **5-ден**, себептерін жерттейді және **6-дан,** осның бәрі күмәндануға жол бермейтін анық білімнің ұсынған дәлелдемелері арқылы зерттейді. Міне, Фарабидің пайымдауларынан негізінен біз сараптаған жоғарыдағыдай тұжырымдарды көреміз.


Фараби **бұл ғылым бірі** сызықтар мен жазықтықтарды, **екіншісі** геометриялық денелерді зерттейтін **екі бөлімнен тұрады** деп атап көрсетеді. Соның ішінде **денелерді зерттейтін бөлім** КУБ, КОНУС, СФЕРА, ЦИЛИНДР, ПРИЗМА, ПИРАМИДА т.б. екі қырынан қарастырып зерттейді. **Біріншіден,** бұлардың әрқайсысын өз бетінше, яғни **өз алдына жеке** қарастырса, **екіншіден,** бұларды **бір-бірімен қатынаста,** демек, бірін екіншісімен салыстыру, болмаса теңдік пен айырмашылық жағынан, сондай-ақ белгілі бір ретпен, яғни сызықты бетке, бетті денеге, бетті бетке, денені денеге т.б. орналастырып қарастырады деп пайымдайды.

Фараби геометрия мен арифметиканың бастаулары мен негіздері барлығын, олардың анық та шектеулігін, ал сол бастаулардан туындайтын нәрселердің әлі анықтала қоймағандығын және шексіздігіне назар аудартады.

Осы ғылымға қатысты тараудың соңында ғұлама Евклидтің «Негіздер кітабында» (аудармашылардың бірі «Негіздер кітабы» десе, екіншісі кітапты «Бастамалар» деп атаған) геометрия мен арифметиканың негіздері баяндалғанын, ежелгі математиктердің өздерінің шығармаларын **анализ** және **синтез сынды екі әдіспен** қарастырғанын, ал Евклидтің өз кітабын тек синтез әдісімен жазғанын баяндайды.

**◄ҚОСЫМША ТҮСІНІКТЕМЕ: БІРІНШІДЕН, геометрия** гректің geometria, яғни geo **– Жер,** metrio **– өлшеу** дегенекі сөзден құралып,қазақшаға мағынасы **«жерді өлшеу»** деген ұғымға саяды. Бұлай аталуы ғылымның жерді өлшеу жұмыстарында қолданысқа түсуімен түсіндірілмек. **ЕКІНШІДЕН,** бұл ғылымның алғашқы нышандары **Ежелгі Мысыр (Египет)** елінде шықты. **ҮШІНШІДЕН,** жер өлшеу өнерін мысырлықтардан үйренген **ежелгі гректер** оны алғашқы кезде өз тілінде «Геометрия» деп атаған. **ТӨРТІНШІДЕН,** осы сөз кейінде көптеген халықтардың тіліне еніп, ғылыми терминге айналды. **БЕСІНШІДЕН,** шын мәніндегі жер өлшеу ғылымын Аристотель геодезия деп атап, геометриядан ажыратып айырып берді.

**Геометрия ғылымы нені зерттейді?**  Геометрия ғылымы **жалпы айтқанда** геометриялық фигуралардың тіктөртбұрыш, екіншісі үшбұрыш, үшіншісі шеңбер және т.б. қасиеттерің зерттейді. Геометриялық фигураларға мына фигураларды жатқызуға болады:



**Бұл біріншіден, ал екіншіден,** ғылымматематиканың **КЕҢІСТІК ФОРМАЛАРЫ** мен **ҚАТЫНАСТАРЫН**, **ҚҰРЫЛЫМЫН** және солар іспеттес басқа да формалар мен қатынастарды зерттейтін саласы болып табылады. **Үшіншіден,** **КЕҢІСТІК ФОРМАЛАРЫ дегеніміз не?** Геометриялық фигуралар кеңістік формалары (түрлері) деп есептеледі. Мәселен, геометрия ғылымы бойынша СЫЗЫҚ тартылып тұрған СЫМ немесе ШАР ДОМАЛАҚ ДЕНЕ емес, міне, осылар **КЕҢІСТІК ФОРМАЛАРЫ** деп аталады. **Төртіншіден, КЕҢІСТІК ҚАТЫНАСТАРЫ** ше? Кеңістік қатынастары **ФИГУРАЛАРДЫҢ** МӨЛШЕРІ мен ОРНАЛАСУЫН анықтайды. Қайтадан геометриялық денелер арқылы мысал келтірелік: «... центрлері ортақ, радиустары 3 және 5 см-ді құрайтын шеңберлер бір-бірімен қиылыспайды, біріншісі екіншісінің ішінде жатады». Мұндағы бірінші шеңбер – кішісі; екіншісі – үлкені; біріншісі екіншісінің ішінде орналасқан; демек, **КЕҢЕСТІК ҚАТЫНАСТАРЫ «ҮЛКЕН», «КІШІ», «ІШІНДЕ», «СЫРТЫНДА» ұғымдары арқылы** анықталады. **Бесіншіден, ТЕҢ, ПАРАЛЛЕЛЬ** және т.б. сөздер де кеңістік қатынастарын сипаттайды.

Бүгінгі таңда геометрия ғылымының салалары мен бағыттары сан алуан. Тек кейбіреуін аталық: **евклидтік геометрия; планиметрия –** бір жазықтықта жатқан фигураларды зерттің ғылым. **(мәселен,**  үшбұрыш, квадрат, нүкте, т.с.с.**); стереометрия** **–** кеңістіктегі фигураларды зерттейтің ғылым ( сфераның, кубтың, конустың көлемің есептеу) және т.б.

Сөйтіп, **ЭЛЕМЕНТАРЛЫҚ ГЕОМЕТРИЯ екі бөлімнен** тұрады: жазықтықты геометрия және денелер геометриясы. Жазықтықты геометрия екі өлшемнен – ұзындығы мен ені – тұрады. Денелер геометриясы – үш өлшем геометриясы болып табылады (ұзындығы, ені, биіктігі). Бұлар конус, сфера, цилиндр және т.с.с. сынды денелер. Б.з.д. 280 жылы египеттік Александрия қаласында өмір сүрген ғалым Евклид геометрия жөніндегі «Негіздер» кітабын жазып, ол 2000 жыл бойына осы ғылым саласындағы басты оқулық болып келді. Бүгінгі таңда элементарлық геометрия Евклидтік геометрия деп аталады және қазіргі ғалымдар Евклид еңбегінің жетімсіз тұстарынан бас тартып, оны оңтайлы пайдалануда.

**ОПТИКА ҒЫЛЫМЫ.** Фараби ОПТИКА да геометрия зерттейтіндей, денелердің формаларын, шамаларын, тәртібі мен қалыптарын, теңдігі мен теңсіздігін және т.б. қарастырады деп пайымдайды. Геометрия сызықтарды, жазықтықтарды және геометриялық денелерді анағұрлым жалпылама және абсолюттік мағынада зерттейтінін айтқанбыз.

Екі ғылымға тән ортақтығын анықтадық, енді оптиканың геометриядан ажырар тұстары қандай?

Көптеген нәрселердің формасы, қалпы, тәртібі және т.с.с. сырт көзбен қараған кезде, сол заттардың шын мәнісіне мүлдем сәйкес келмейді, ендеше дәл осы тұста біз оптика ғылымына жүгінуге тиіспіз. Фараби «оптиканы бөліп алу қажет болды» дей келе, шындығында ТӨРТБҰРЫШ белгілі бір қашықтықта қараған кезде ДӨҢГЕЛЕК, ал бір жазықтықта жатқандардың біреулері төмен, екіншілері жоғары, алдыңғы жақтағылардың көбісі артқы жақта орналасқандай және т.с.с. көрінетіндігін тізіп мысалдарды береді.

Ендеше ғұлама « Осы ғылым арқылы нәрсенің көзге көрінген қалпы мен шындығында қандай болып табылатын қалпы, яғни сондай болып көрінген нәрсе мен ақиқатында тап сондай нәрсе арасында айырмашылық ажыратылады; осының бәрінің себебі беріледі, [сондай-ақ] ақиқат дәлелдер арқылы мұның неге осылай екені түсіндіріледі; көздің қателесуі мүмкін әрбір нәрседе қате жібермей, керісінше, нәрсенің мөлшерін, формасын, қалпын, тәртібін және көздің қателесуі мүмкін басқа жағдайларды қарастырғанда ақиқатқа жету үшін қажетті түрде айла-амалдар түсіндіріледі».

Сонымен қатар Фараби оптиканың АДАМ өзінен алыста орналасқан объектілердің қашықтығын анықтауға мүмкіндік беретіндігін мысалдардың көмегімен анықтайды. Адамдар қиянда орналасқан денелердің бір-бірінен және өздерінен қаншалықты алыс-жақындығы туралы біле алатын болады. енді соларды топтастыралық:

**1 МЫСАЛ.** Биік ағаштар мен дуалдардың биіктігі, аңғарлар мен өзендердің ені, таулардың биіктігі мен аңғарлардың тереңдігі;

**2 МЫСАЛ.** Адамның тұрған жерінен немесе жердің кез келген нүктесінен бұлттарға және басқа да нәрселерге дейінгі арақашықтықты;

**3 МЫСАЛ.** Аспан денелеріне дейінгі қашықтықтыған және оптикалық бақылау аспаптардың көмегімен олардың көлемін білуге;

Фараби «Және олардың кейбіреулерін қателеспеу үшін көз жанарын нысанаға бағыттайтын құралдардың көмегімен, ал біреулерін құралдарсыз да біле алады», - деп көрсетеді.

Бұдан әрі Әбу Насыр заттарды, денелерді, нәрселерді көзіміздің қалай көретіндігіне тоқталады : «КӨЗ ЖАНАРЫ ауған және көретін нәрселердің бәрі **АУАДАН** немесе көз жанарымыз бен көзіміз түскен нәрсенің арасында орналасқан **МӨЛДІР НӘРСЕДЕН ӨТЕТІН СӘУЛЕЛЕРДІҢ** арқасында көреді».

Сөйтіп, Фараби «мөлдір денелерден өтіп, көзбен көрілетін нәрсеге түсетін» **СӘУЛЕЛЕРДІ түрлерге** бөледі: **ТҮЗУ, АУЫТҚЫП КЕТЕТІН, ШАҒЫЛЫСҚАН, СЫНЫҚ.**

**«ТҮЗУ [СӘУЛЕЛЕР]** – бұлар көз жанарынан шыққан соң, көзден түзу бағытта тарайтын, тарап өтіп барып жоғалатын сәуле».

**АУЫТҚЫП КЕТЕТІН [СӘУЛЕЛЕР]** – бұлар көз жанарынан шығады да, таралу барысында сәуленің түзу таралуына кедергі жасайтын айнаға кездесіп, соның әсерінен АЙНАНЫҢ БІР ШЕТІНЕ ҚАРАЙ ҚИСЫҚ БҰРЫЛАТЫН СӘУЛЕ. Осы сәулені айнаның қарсы беті, бақылаушы орналасқан жаққа қарай бұратын болады. Әл-Фараби трактатының бір аудармасында бұл сәуле **ИІЛГЕН СӘУЛЕ** деп берілген.

**ШАҒЫЛЫСҚАН** (бір аудармада **ШАҒЫЛЫСУШЫ) СӘУЛЕ** – бұлар бақылаушының көз жанарынан шығып, айнадан өзінің бастапқы таралу бағытына қарай кері адамға оралатын, яғни оның көзіне ілігетін сәуле. Бақылаушы осы сәулені көреді.

**СЫНЫҚ** (бір аудармалық нұсқада **СЫНУШЫ) СӘУЛЕ** – бақылаушының көз жанарынан шығып, айнадан бақылаушы жаққа қарай бұрылатын сәуле, бұл түсінікті, алайда ОСЫ СӘУЛЕ АЙНАДАН енді кез келген БҮЙІР ЖАҚҚА БҰРЫЛЫП ЗАТТЫҢ немесе БАҚЫЛАУШЫНЫҢ оң болмаса сол жағына, төбесіне, ту сыртына түскен кезде сол нәрселерді көруге мүмкіндік беретін сәуле.

Фараби адамның затты көру ортасын анықтайды: «Затты көруге арналған орта: АУА немесе СУ, немесе АСПАН, немесе ӘЙНЕКТЕР т.с.с. құрастырылған дене және АЙНА жалпы алғанда мөлдір дене болып табылады».

Оптика бөлімін ғұламаның сөздерімен аяқталық: «Сонымен, оптика әлгі айналардың әрқайсысынан осы төрт сәуле түрімен көрінетін, сонымен қатар бақыланатын затқа тән нәрселерді зерттейді. Ол екі бөлікке ажыратылады: алғашқысы түзу сызықты сәуле арқылы бақыланатын нәрселерді зерттесе, екіншісі – түзу сызық емес сәуле арқылы зерттеледі – БҰЛ АЙНА ТУРАЛЫ ҒЫЛЫМ САЛАСЫ болады».

**◄ҚОСЫМША ТҮСІНІКТЕМЕ.** Қазіргі заманғы бұл ғылымның қысқаша анықтамасы төмендегідей: **ОПТИКА** – оптикалық **сәуле шығарудың табиғатын**, оның **таралуын,** **жарық пен зат арасындағы** әсерлесу кезінде байқалатын **құбылыстарды зерттейтін** физиканың бөлімі.

**ЖҰЛДЫЗДАР ТУРАЛЫ ҒЫЛЫМ**. Фараби бұл бөлімінде математикалық ғылымның салалары ретінде бүгінгі тілмен жіктетйтін болсақ, АСТРОЛОГИЯ және АСТРОНОМИЯҒА тоқталады.

Фараби «Жұлдыздар туралы ғылым» деген атаумен екі ғылымды түсінеміз: алғашқысы – ШЫРАҚТАРДЫҢ БАҒАМДАУЫ (жұлдыздардың «үкімдері» жайындағы) жайлы ғылым; екіншісі – математикалық астрономия» деп жазады.

Сонымен, Әбу Насырдың шырақтардың бағамдауы жөніндегі ғылымына келсек, бір сөзбен айтқанда, **өткенді, болып** **жатқанды** және **болашақты болжайтын ғылым.**  **Біріншіден,** ЖҰЛДЫЗДАРҒА қарап, қандай үкімдер (болжамдар) жасауға болады; **екіншіден,** адамдардың түстерін қалай жоруға болады (не күтугеболады); **үшіншіден,** құстардың ұшуы бойынша жорамал болжамжар жасау; **төртіншіден,** Фараби бұл ғылымды «... аталған ғылым ТӘСІЛҚОЙЛЫҚҚА да КӘСІПКЕ де жатады» деп сипаттайды.

Әбу Насыр әл-Фараби астрономия жайында «... бұл ғылымға да, математика ғылымына да жатады» дей келе, бұл саланың **АСПАН ДЕНЕЛЕРІ** мен **ЖЕРДІ** **үш бағыт бойынша зерттейтінін** атап көрсетеді.

**БІРІНШІ БАҒЫТ**. Бұлардың әлемдегі реті, олардың пішіндері, шамалары мен көлемдері, бірінің екіншісіне қатысы, орналасу қашықтығы анықталады.

**ЕКІНШІ БАҒЫТ.** Бұл ғылымаспан денелерінің қозғалысын,олардың санын анықтайды, бұлардың барлық қозғалыстарының айналмалы (сфералық) қозғалыс екендігін дәлелдейді. Бұл **біріншіден,** ал **екіншіден,** бұлардың қайсысының шыраққа жататыны және жатпайтыны, әрбір жеке-дара шыраққа тән қозғалыстар, яғни шырақтың әрқайсысына осы қозғалыстар мен олардың бағыттарының неше түрі сәйкес келетіні зерттеледі. **Үшіншіден**, бұл ғылым барлық аспан денелерін, бұлардың әрбіріне жеке-дара нелердің тән болатынын, олардың қосылуы (бірігуі), жақындасуы, алшақтауы жағдайында нелердің туындайтынын және бір-біріне қатысты әртүрлі қалыпта болуы түсіндіріледі. Төртіншіден, бұл ғылым бұлардың (аспан денелерінің) Жерге қатысты орналасуынан туындайтын мысалы, **КҮННІҢ ТҰТЫЛУЫ СЕКІЛДІ ҚҰБЫЛЫСТЫ** болмаса Жердің әлемдегі орнына байланысты туындайтын мәселен, **АЙДЫҢ ТҰТЫЛУЫ, КҮННІҢ ШЫҒУЫ ЖӘНЕ БАТУЫ** «т.т. олардың нешеу екендігін, бұлардың қандай жағдайларда және қай уақыттарда пайда болатыны әрі қанша уақытқа созылатытын зерттейді».

**ҮШІНШІ БАҒЫТ**. Бұл ғылым Фарабидің айтуы бойынша, «Жерді адам тіршілік ете алатын немесе тіршілік етуге жарамсыз деген тұрғыдан зерттейді». Ғұлама бұл сөзімен не айтқысы келгендігін қарастыралық. Ендеше ғылым Жердің тіршілік етуге қолайлы (жарамды) бөлігінің ауқымын мөлшерлейді, бөліктердің климаттық жағдайы (қанша климаттық зонадан тұратындығы) түсіндіріледі, елді мекендердің саны, олардың әлемдегі орны мен ретін санамалап тізеді. Сонымен қатар аталған ғылым әлемнің айналуы климаттық жағдай мен елді мекендер үшін нендей өзгерістерді туғызатынын және «ЖЕРДІҢ ӨЗ ОРНЫНАН ҚОЗҒАЛМАЙТЫНДЫҒЫНА БАЙЛАНЫСТЫ күн мен түннің алмасуын, бұған [шырақтың] тууы мен батуын, күн мен түннің ұзақтығы және оның қысқаруын т.с.с. зерттейді». Сөйтіп, біздер ғұламаның бұл ғылымның зерттеу объектілерін саралап тізбекпен қарастырып шықтық.

Назарларыңызды аудартар жайт – Фарабидің математика ғылымына жатқызған музыка ғылымына осы тарауда тоқталмаймыз, себебі ол өз алдына жеке қарастырылады.

Сөйтіп, ғұламаның математика ғылымының тізбегіндегі екі ғылымды – **салмақтар туралы** ғылым және **шеберлік тәсілдері туралы** ғылымды – зерделейік.

**САЛМАҚТАР ТУРАЛЫ ҒЫЛЫМ.** Фараби бұл ғылымның **мәселені екі түрлі,** **біріншіден,** олардың шамаларын және тікелей осылар арқылы өзге де шамаларды анықтауды қарастыратынын айтады. Ары қарай ғұлама «Бұл –ТАРЗЫЛАР ТУРАЛЫ ІЛІМНІҢ бөлімдерін зерттеу болып есептеледі» деп көрсетеді. **Екіншіден**, бұл ғылым салмақтарды өздерінің қозғалысымен және олардың әсерінен туындайын өзге қозғалыстардың көзқарасымен салыстырып қарастырады. Фараби ойын әрі қарай анықтай түседі: «Бұл – МЕХАНИЗМДЕР БӨЛІКТЕРІ АРҚЫЛЫ ауыр заттарды көтеру және оларды бір орыннан екінші орынға тасымалдауды зерттеу болмақ».

**ШЕБЕРЛІК ТӘСІЛДЕР ТУРАЛЫ ҒЫЛЫМ**. Бұл ғылымға Фараби төмендегідей анықтама береді: «Шеберлік тәсілдер туралы ғылым – аталып өткен математикалық ғылымдарды талқылау және дәлелдеу тәсілдерімен дәлелденген бар нәрселерді табиғи денелерге сәйкестендіру әрі нақты түрде көрсету үшін қандай тәсілдің керектігі жайлы ілім». Сонымен бұл **біріншіден,** ал **екіншіден,** осы ғылымдардың барлығы сызықтарды, беттерді, денелерді, сандарды және т.б. шын мәнісінде ТАБИҒИ ДЕНЕЛЕРДЕН дерексіздендірілген ұғымдар ретінде қарастырады. **Үшіншіден,** ғұлама бұл жерде денелерді **ТАБИҒИ** және **ТҮЙСІНЕРЛІК ДЕНЕЛЕР** деп ажыратып өтеді. **Төртіншіден,** табиғи денелерге дәлелденген математикалық ережелерді қолдану үшін оларды дайындау және бөгеттерді жою үшін тетіктер жасау қажет. **Бесіншіден,** сонымен, шеберлік тәсілдер туралы ғылым [математиканы] іс жүзінде табиғи және түйсінерлік денелерге жасанды жолмен пайдаланудың әртүрлі тәсілдері мен әдістерін ұсынатын ілім.

Соңғы екі ғылымды бағамдап қорытындыласақ; БІРІНШІСІ: ТАРАЗЫ ТУРАЛЫ ІЛІМ. Бұл ілім әртүрлі заттар мен денелердің меншікті салмағын табу әдістерін қарастырады.

ЕКІНШІСІ – МЕХАНИЗМДЕР ТУРАЛЫ ІЛІМ. Бұл ілім рычаг, блог, шығыр, винт, сына тәріздес механизм-мәшинелердің жұмыс істеу принциптерін қарастырады. Фараби оны ШЕБЕР ТӘСІЛДЕР ТУРАЛЫ немесе мысқылдап «ҚУЛЫҚТАР ТУРАЛЫ ҒЫЛЫМ» деп атаған.

◄ Фараби грек астрономы Клавдий Птолемейдің «Альмагес» еңбегіне қатысты екі трактатын жазды:

**1. «АЛЬМАГЕСКЕ ТҮСІНІКТЕМЕ»** (түсініктеме беріп өңдеді);

**2.** «**АЛЬМАГЕСКЕ ҚОСЫМША КІТАП**» (өз тарапынан теориялық, яғни математикалық және практикалық қорытындылар жасады, идеяларын, пікірлерін пайымдады).

«ӘЛМАГЕСКЕ» ҚОСЫМШАЛАР КІТАБЫ (ТРИГОМЕТРИЯЛЫҚ) ТАРАУЛАР деп берілген Әбу Насыр әл-Фарабидің трактаты ХІҮ тараудан тұрады. Сіздерде қызығушылық тудырып, өз беттеріңізше зерделеуге ықылас тудырып жатса деген ниетпен тарауларды тізбектеп шықпақпыз.

І ТАРАУ. Хордалардың және синустың қасиеттері туралы:

ІІ ТАРАУ. Егер доғаның хордасы белгілі болса, доғаны толықтырушы

хорданың шамаларын анықтау туралы.

ІІІ ТАРАУ. Дөңгелектің ширек хордасының шамаларын анықтау туралы.

ІҮ ТАРАУ. [Дөңгелектің] хордасының үштен бір бөлігінің шамасын анықтау

туралы.

Ү ТАРАУ. Дөңгелектің хордасының оннан бір және бестен бір бөлігінің

шамасын анықтау туралы.

ҮІ ТАРАУ. Кейіннен болатын жайттың алғышарттары туралы.

VII ТАРАУ. Хордалары белгілі екі доға айырымының хордалар шамаларын

анықтау туралы

ҮIII ТАРАУ. Белгілі хорда бойынша жарты доға хордасының шамасын анықтау

туралы

ІX ТАРАУ. Хордалары белгілі екі доға қосындысы хордаларының шамаларын

анықтау туралы

X ТАРАУ. Кейіннен болатын жайттың алғышарттары туралы

ХІ ТАРАУ. Бір градустық хорданы анықтау туралы және ол арқылы [өзгедей]

хордаларды құрастыру

ХІІ ТАРАУ. Бірінші және екінші көлеңкелердің қасиеттері туралы

ХІІІ ТАРАУ. Бірінші көлеңкенің шамасын анықтау туралы

ХІҮ ТАРАУ. Екінші көлеңкенің шамасын анықтау туралы

**◄ҚОСЫМША ТҮСІНІКТЕМЕ.**

«Әлмагес» (ал-Маджисти) – александриялық ғалым Клавдий Птоломейдің (б. З. II ғасыры) **«МАТЕМАТИКАЛЫҚ ҚҰРЫЛЫС»** деген классикалық астрономиялық шығармасының арабша атауы.

К.Птоломейдің шығармасы ислам елдерінде тригонометрияның дамуына өзіндік үлес қосты. Еңбек 828 жылы алғаш рет араб тіліне аударылған, орта ғасырлық Шығыстың көптеген ғалымдары бұл еңбекке түсініктемелер жазылып, қайта өңделген. Әл-Фараби «Әлмагеске» алғаш түсініктемелер жазғандардың бірі болды.

Отандық философтар «Әлмагеске» түсініктемелер және «Қосымшалар кітабының» Лондонда Британ мұражайында жалғыз ғана қолжазбасы сақтаулы.деп көрсетеді.

«ҚОСЫМШАЛАР КІТАБЫ» 59 ТАРАУДАН ҚҰРАЛҒАН. Оның 14 тарауы тригонометрияға қатысты; біз жоғарыда атауларын ұсындық. Басқа 45 тарау астрономия саласына арналған.

◄ Әбу Насыр әл-Фарабидің **«ЕВКЛИДТІҢ БІРІНШІ ЖӘНЕ БЕСІНШІ КІТАПТАРЫНЫҢ КІРІСПЕЛЕРІНДЕГІ ҚИЫН ТҰСТАРЫНА ТҮСІНІКТЕМЕЛЕР»** трактатының бір аударылымында БІРІНШІ КІТАП бойынша Трактат нүкте, сызық, түзу сызық, бет және жазықтыққа анықтама беруден басталады: **«НҮКТЕ** – ешқандай бөлігі жоқ нәрсе. **СЫЗЫҚ** – енсіз ұзындық. Сызықтың шеттері – екі нүкте. **ТҮЗУ СЫЗЫҚ** – бойындағы кез келген нүктеге қатысты біркелкі орналасқан сызық. **БЕТ** – тек ұзындық пен ен ғана. Беттің шеттері – сызықтар. **ЖАЗЫҚТЫҚ ДЕП АТАЛАТЫН ТЕГІС БЕТ** – бойында түгелдей жатқан кез келген түзу сызыққа қатысты біркелкі орналасқан бет».

Фараби аталғандардың барлығы (нүкте, сызық және т.с.с.) денеде бар дей келе, ең бастысы оларды сезіну арқылы және ақыл-ой арқылы анықтаудың негізінен **екі жолын** көрсетеді.

**СЕЗІНУ ҮШІН** бәрінен ең жақыны – ДЕНЕ, одан кейін – БЕТ, сонан соң – СЫЗЫҚ, осылардың ең алыстағысы **НҮКТЕ** болып табылады деп көрсетеді. **АҚЫЛҒА СӘЙКЕС КЕЛЕТІН РЕТТІЛІК** мынадай болады: ең алдымен **НҮКТЕ** келеді, одан кейін – СЫЗЫҚ, сонан соң – БЕТ, сонан соң ДЕНЕ болады.

Ғұлама бұдан әрі «**ДЕНЕ** – әр бағытта ұзындығы болатын нәрсе, зерттеу заты ретіндегі дене осындай»,- деп оған сипаттама береді. **ФИЗИКАЛЫҚ ДЕНЕНІҢ МӘН-МАҒЫНАСЫ** жөнінде пайымдаулар жасайды. **Біріншіден,** ғұлама «физиктер дененің мән-мағынасы ұзындық емес әрі ұзындыққа енетін нәрсе де емес деп есептейді; **дененің мән-мағынасы тек ұзындықпен қабаттас болады**» деген тұжырымдама жасайды. **Екіншіден,** дененің мән-мағынасын Аристотельдің пайымдауларымен бекемдейді: «Сондықтан біз әр бағытқа созылған ұзындығы болатын затты қарастырғанда, біз оның денелік мән-мағынасы болады дейміз. Аристотель осылай қарастырған: ол бірде **мән-мағынаны ұзындыққа ие дене** деп есептесе, кейде **денені оның мән-мағынасынан өзге [барлық] жан-жаққа бағытталған ұзындық** деп есептеген. Оның «Категория» деген кітабында дене мөлшер түрлерінің бірі болып қарастырылған».

Әбу Насыр **ДЕНЕНІ ҰЗЫНДЫҒЫ ЕНІ ЖӘНЕ БИІКТІГІ БОЙЫНША** математиктердің көзқарастарын ортаға салады. «Біз ұзындық, ен және тереңдік немесе биіктік туралы айтқанымызда, шындығында біз үш бағыттағы **созылыңқылықтарды** қарастырамыз, бұларды біріктіруіміз мүмкін және оларды біріктіріп ойлаймыз. Осы жағдайда болуы мүмкін нәрсе дерексіздендірілген дене, яғни математикада қарастырылатын дене болады»,- деп атап көрсетеді. Ғұлама **егер ұзындық пен ен ғана** қарастырылатын болса, онда мүмкін болатын нәрсе **БЕТ БОЛАДЫ,** ал егер **ұзындық** деп аталатын бір бағыт **қана қалса**, болуы мүмкін нәрсе **СЫЗЫҚ БОЛАТЫНДЫҒЫ** туралы ойын жеткізеді.

Фараби бұл трактатында **ДЕНЕНІҢ ШЕТІ** туралы мәселе көтеріп, маңызды тұжырымдар жасайды: «Денелердің шеттеріндегі нәрселерден, яғни дененің шетін құруға болады; осы жағдайда дененің шеті болмақ». Одан әрі Әбу Насыр **денені оның шетінсіз** ойлауға болады, онда **дененің шеті ДЕНЕ БОЛЫП ТАБЫЛМАЙТЫНДЫҒЫН, ол** – **БЕТ** болатындығын және БЕТ тереңдік немесе қалындық бағытта емес, ұзындық пен ендік бағыттарға бөлініп, яғни екі бағытта созылыңқы болатындығына назар аудартады.

Фараби одан әрі математиктер мен физиктердің **БЕТТІҢ ЖӘНЕ СЫЗЫҚТЫҢ ШЕТІН** қалай орналастыратынына тоқталады. Бет – дененің тереңдік немесе қалыңдық бағыттарындағы шеті. **БЕТТІҢ ДЕ ШЕТІ БОЛАДЫ, МҰНДАҒЫ ШЕТ –– СЫЗЫҚ.**

**МАТЕМАТИК СЫЗЫҚТЫҢ ШЕТІН НҮКТЕ ДЕП АТАЙДЫ**, оған нүкте деген атаудың берілу себебі – ол сызықтан оқшауланып болжанады.

**«ФИЗИКТЕР НҮКТЕНІ СЫЗЫҚҚА ЖАНАСЫП ЖАТУШЫ РЕТІНДЕ ҚАРАСТЫРАДЫ**, ал математиктер оны сызықтан оқшау жеке - дара болу мүмкіндігі болатын нәрсе ретінде қарастырып, баяндауды содан бастайды. **Нүктенің сызықтың соңы болуына қарамастан**, ол оқшауланып болжанады да біз айтқан себеп бойынша ең бастапқы орынға қойылып, соның анықтамасымен басталады»

**◄ТҮЗЕТУ:** Математик сызық деген тек жалғыз ғана ұзындық деп, оны жоғарыда айтылғандай түсінеді. Сызықтың шеттері – екі нүкте. Бұл өзінен өзі түсінікті. Бұдан әрі қарай түзу сызық дегеніміз өзінің бойындағы кез келген нүктелерге қатысты біркелкі орналасқан сызық дейді.

**БҰЛ АНЫҚТАМАНЫҢ СӨЗДЕРІНДЕ ШАТАСУ МЕН КЕМШІЛІК БАР.**

МІНЕ, осы жерде **Фараби өз түзетуін енгізеді**. СӨЙТІП, ғұлама **ТҮЗУ СЫЗЫҚ** пен **ҚИСЫҚ СЫЗЫҚТЫҢ** бойында жататын **нүктелердің орналасуы** әртүрлігін негіздейді. Мәселен, **түзу сызықтың бойында жататын нүктелер** сызық бойында бір-біріне **қарама-қарсы** жатса (солай болуы қажет), ал **қисық сызықтың бойында жататын нүктелер** осы сызықтың бойында бір-біріне қарама-қарсы орналаса алмайды деп көрсетеді. Ендеше бұдан шығарған Фарабидің аксиомасы төмендегідей: «... себебі тек түзу сызық болатын өзге сызықтардың бойында ғана нүктелер бір -біріне қарсы орналасады».

**◄ТҮЗЕТУ:** «Бет дегеніміз – бұл тек ұзындық пен ен ғана, ал беттің шеті – сызық, -дейді. Бұл да өзінен өзі түсінікті. Бұдан әрі ол: жазық бет дегеніміз – оның бойында жататын кез келген түзу сызыққа қатысты біркелкі орналасқан бет, -дейді». Осылай дей келе, Фараби тұжырымды **қалай ұғыну керектігін** анықтайды.

СӨЙТІП, Фараби беттердің **ЖАЗЫҚ БЕТ** және **ДЕНЕЛІК** бет деп екі түрін даралап атап,  **СФЕРАНЫ**  ДЕНЕЛІК БЕТКЕ жатқызады да, оның сызықтарының орналасуына тоқталады: «Сферада жататын сызықтар **осы беттің бойында бір-біріне қарама-қарсы жатпайды**, жазық беттерде ғана әлгілер бір - біріне қарама-қарсы жатады.

**◄ТҮЗЕТУ:** Фараби **ЖАЗЫҚ БҰРЫШҚА берілген анықтаманы** мейлінше дәлірек, нақтырақ етуді талап етеді. Ол бірінші берілген анықтаманы ұсынады да, оны қалай түсіну керектігін пайымдайды: «Бұдан әрі қарай ол: жазық бұрыш - жазықтық бойында түйісетін, бірақ та бір түзудің бойында жатпайтын екі сызықтың бір -біріне көлбеулігі, -дейді. **ОСЫ СӨЙЛЕМДЕ ШАТАСУ МЕН ҚАЙШЫЛЫҚ БАР, МҰНЫ БЫЛАЙ ҰҒЫНУ КЕРЕК»**

СӨЙТІП,ФАРАБИ ӨЗ ЕРЕЖЕСІН БЕРЕДІ: «**ЖАЗЫҚ БҰРЫШ** – бұл **бір жазықтықта жататын** әрі **бір түзудің бойында жатпайтын** екі сызықтың түйісуінен, яғни бұлар созылыңқылығы бойынша **беттеспейтін түзулерден түзілген ОЙЫСТЫҚ»**.

Ғұлама ойыстықтың бір сызықтың бойында иілу туғызатындығын, ал егер екі сызық түйіссе, онда олардың түйіскен тұсында дөңестік және ойыстық пайда болатындығын кесіп айтады және сыртқа қарай бағытталған тұсында дөңестік, ішке қарай бағытталған тұсында ойыстық пайда болады деп түйіндейді. «Сондықтан,-дейді Фараби,- БҰРЫШ – жазықтықтағы бір-біріне **көлбеу екі сызықтың түйісуінен** пайда болатын, **бірақ** та кез келген емес, **БІР ТҮЗУДІҢ БОЙЫНДА ЖАТПАЙТЫН ОЙЫСТЫҚ.** Міне, осылай АНЫҚТАМА береді.

Сонымен қатар Әбу Насыр жазық бұрышты анықтағаны бір басқа, **ДЕНЕЛІК БҰРЫШҚА** да сипаттама береді: «Денелік бұрыш дегеніміз – әрбір екеуі жазық бұрыш түзуші үш сызықтың түйісуінен пайда болатын ойыстық», -деп түсіндіреді.

**◄ТҮЗЕТУ:** Фараби Евклидтің екінші кітабына түсініктемесінде ШЕКАРА, ПІШІН және пішіндердің ЖАЗЫҚ және ДЕНЕЛІК түрлеріне тоқталады. Алдымен Фараби автордың пікірін береді де оны ДҰРЫС ТҮСІНДІРУГЕ кіріседі: « Математиктің осы кіріспедегі шекара дегеніміз – **бұл заттардың шеті** дегенін түсіндіру керек. **Мұны былай ұғыну керек**, **ШЕКАРА –** ЗАТТЫ **ҚОРШАЙТЫН** ШЕТІ**»**.

Нүктеге қатысты Фарабидің ойын өзінен артық ешкім айта алмас, сол себептен ғұламаның айтқанын қаз-қалпында береміз: «**НҮКТЕ ДЕГЕНІМІЗ** –бір нәрсенің шеті, бірақ оны шекара демейді, ал шекара немесе шекаралар – пішінді (фигураны) **қоршайтын** нәрсе.

Фарабидің ПІШІН және ОНЫҢ ТҮРЛЕРІНЕ БЕРГЕН АНЫҚТАМАЛАРЫ да өзекті.

**ПІШІН ДЕГЕН** – бұл бір сызықтың немесе бір, екі, үштен немесе одан да көп сызықтардың шеттерімен қоршалған бет, немесе оны бір, екі, үш немесе одан да көп беттер қоршайтын дене. Кез келген **БЕТТІ СЫЗЫҚ** немесе бірнеше сызық қоршайды, ол **ДЕНЕН**І бір немесе **бірнеше БЕТ ҚОРШАЙДЫ.**

**ПІШІНДЕР ЕКІ ТЕКТІ: ЖАЗЫҚ** ЖӘНЕ ДЕНЕЛІК болады.

**ЖАЗЫҚ ПІШІНДЕР** – тек ұзындығы мен ені болатындар.

**ДЕНЕЛІК ПІШІНДЕР** – жазық пішіндердің анықтамасына қалындық немесе тереңдік деген сөздердің бірі қосылып анықталатын пішіндер.

Фараби Евклидтің екінші кітабына жасаған түсіндірмесін төмендегідей оймен аяқтайды: «Осы кіріспедегі **өзгелердің барлығы өзінен-өзі түсінікті».**

**◄ ӘБУ НАСЫР ӘЛ-ФАРАБИДІҢ «ВАКУУМ» ТРАКТАТЫ.**

Фараби трактатын вакуум бар теориясын жақтаушылардың келтіретін жалпы екі тәжірибесіне тоқталып талдау жасайды. Алғашқысының мазмұнын қысқаша берелік; олар тесігі симметриялы имек ыдысты төмен қаратып суға төңкереді де қайта көтеріп шығарады. Міне, осы кезде ЫДЫСҚА СУ КІРМЕЙДІ, себебі БОСТЫҚ ЖОҚ, яғни АУА БАР.

Екінші мысалды ғұламаның өз сөзімен ұсыналық: «Сондай-ақ олар іші қуыс, ұзын, аузы тар немесе ұзын, іші де, аузы да тар, іші бос гүл суы шынысын алып, дәл осылай суға батырған. Жағдайдың алғашқы ыдыстағыдай болғанын көрген кезде, **ЫДЫСТЫҢ АУАМЕН ТОЛЫ ЕКЕНДІГІ ТУРАЛЫ ШЫҒАРҒАН НӘТИЖЕЛЕРІ НАҚТЫЛАНҒАН.**

**КЕЙІН ШЫНЫНЫҢ АУА СЫН ШЫҒАРЫП**, шынының аузын саусақтарымен басып тұрып суға батырған. Судың ішінде саусақтарын тартып, шынының аузын ашқан кезде, тартылыс немесе кері итеру күшінің әсерімен **СУДЫҢ ШЫНЫНЫҢ АУЗЫНАН ІШКЕ ЕНГЕНІН КӨРГЕН.**

**Олар осы көргендерін былайша түсіндіреді:** шыныдан ауа шығарып алынған кезде, шынының ішіне кірген **судың орнына мөлшерлес шыныдан ауа шығарылған.** Негізінде **БҰЛ ЖЕРДЕ БҰДАН БҰРЫН ШЫҒАРЫЛҒАН АУАНЫҢ ОРНЫНДА БАСҚА БІР ДЕНЕ БОЛМАҒАН».**

**Фараби осы екі тәжірибеден вакуум бар деушілер қалай дәлелдер келтіретінін анықтап береді: «**Міне, осы пікірлердің барлығы олардың пікірінше, мынаған дәлел бола алады: **АУА ШЫҚПАЙ ТҰРЫП ЫДЫСТАҒЫ АЛЫП ТҰРҒАН ОРНЫ** ауа шыққаннан кейін толығымен босап қалған. Су ішке кіріп, толтырғанға дейін ол жер бос тұрған. Ішінде еш нәрсе болмаған бос кеңістік вакуум болып табылады. Сондай-ақ осы кісілердің вакуумның бар екендігі туралы дәлел ретінде қабылдаған нәрселері, міне жоғарыда айтылғандар».

**ЕНДІ ФАРАБИДІҢ ПАЙЫМДАУЛАРЫНА КЕЗЕК БЕРЕЛІК:** Мәселені былайша түсіндірсек те болады: шыныдан **АУАНЫҢ ҮШТЕН БІРІ** шықты деп есептейік. Алайда аталған ауа шыққаннан кейін де, шынының **ҮШТЕН ЕКІСІ** БҰРЫННАН СОНДА БАР ауамен толы болады.

Шыққан ауаны (басқаша айтсақ, сорып алынған ауаны шыныдағы ауаның үштен бірі деп есептейік. Демек ауа шыққаннан кейін де шынының үштен екісі бұрыннан сонда бар ауамен толы болады. Сөйтіп, шынының үштен бірі (үштен бір бөлігі) ауадан босайды. Айталық, бұл бөлік ыдыстың орта жағын қамтысын. СОНДА ШЫНЫДАҒЫ ҚАЛҒАН ЕКІ БӨЛІК АРАСЫНДА қандай да **БІР АРА-ҚАШЫҚТЫҚ БАР МА?**

Осы тұстан Фарабидің өзіне сөз берелік: «Сұрағымызға жауап ретінде олар «иә» немесе «жоқ» деп жауап беруі мүмкін.

**ОЛАР «ИӘ» ДЕЙТІН БОЛСА,** шыққан ауаның орнына осы үштен бір бөлікті алып тұрған нәрсенің ұзындық, кеңдік пен тереңдіктен пайда болған көлемі бар бір нәрсе болғандығын қабылдайды деген сөз. Демек, бұл жерде белгілі бір көлем бар.

**ЕГЕР ОЛАР «ЖОҚ» ДЕП ЖАУАП БЕРСЕ**, онда былай деу керек: ауадан босаған бөлікті толтырғанға дейін шынының аузынан ақырын кірген су бөліктерден тұрмайды ма? Ол жерге алғаш кірген су шынының түбіне жеткенге дейін, яғни, шыныға кірген нүктеден бастап тоқтаған нүктеге дейін пайда болған ағысында және әрекетінде бір ұзындық пен көлемнің болған -болмағандығы туралы бізге түсіндіріңіз. Бұл сұраққа міндетті түрде «иә» деп болымды жауап береді. Демек, ол жерде БІР ҚАШЫҚТЫҚ БАР».

Дәл сол секілді қай тұрғыдан қарастырылмасын, судың бөліктері оңға-солға жайыла бастаған нүктеден бастап, ең соңына жеткен жерге дейін барлық бағыттарда **БЕЛГІЛІ ҚАШЫҚТЫҚТАН ӨТЕДІ. ОЛАЙ БОЛСА, БҰЛ ЖЕРДЕ БЕЛГІЛІ БІР ҰЗЫНДЫҚ, КӨЛЕМ МЕН ТЕРЕҢДІК БАР**. ... Олай болса, осы үштен бір бөлікте көлемі, ұзындығы, кеңдігі, тереңдігі бар, шет жақтары мөлдір және денеге тән басқа сипаттары да бар бір дене бар. Демек, шыныдан көргендерінен айтуынан шығуы керек нәтиже – осы **ҮШТЕН БІР БӨЛІКТІҢ МҮЛДЕМ БОС БОЛҒАНДЫҒЫ ЕМЕС, ОЛ ЖЕРДЕ БІР ДЕНЕНІҢ, ЯҒНИ, ШЫҒАРЫЛҒАН ДЕНЕДЕН БАСҚА БІР ДЕНЕНІҢ БОЛҒАНДЫҒЫ.** Бірақ біз оның **ҚАНДАЙ ДЕНЕ ЕКЕНДІГІН ЖӘНЕ ОНЫҢ НЕ ЕКЕНІН БІЛМЕЙМІЗ.**

Ғұламаның жоғарыдағыдай қорытындысына философиялық тұрғыдан түсініктеме берген танымал фаарабитанушының бірі – Ауданбек Көбесов: «Тәжірибеге сүйеніп вакуум жоқ деген қорытындыға келе отырып, Фараби оның қандай дене екенін білмейміз деп ашып айтып отыр. Бұл ғылымдағы үлкен нышан; шын ғалым мен «көріпкел» әулиенің айырмашылығы – белгілі бір нәрсе мен белгісіз нәрсенің парқын ажыратып, белгісіз мәселелердің басын аша білушілікте. Фараби бұл тұрғыда да ғылым тарихындағы көш басында тұрғанын байқаймыз».

**◄ҚОСЫМША** **ТҮСІНІКТЕМЕ.**

ФАРАБИДІҢ «ВАКУУМ» ТРАКТАТЫ. ВАКУУМ (vaccuum – латын тілінен аударғанда бос – бос кеңістік дегенді білдіреді; пустота – пустое пространство).

Отандық фарабитанушылардың айтуынша, Фарабидің бұл трактаты араб тілінен түрік және ағылшын тілдеріндегі аударылымында 1951 жылы Түркияда басылып шыққан. Осы нұсқадан трактаттты Қазақстан Ғылым академиясында фарабитанушы ғалымдар орыс және қазақ тілдеріне аударылып, ХАЛЫҚ ИГІЛІГІНЕ айналды.

**А)** Ертеден-ақ МАТЕРИЯДАН, ЗАТТАН ТЫС БОС КЕҢІСТІК БОЛА МА немесе кеңістік әрқашан да материямен бірге сабақтас па деген сауалдар туған.

**Ә)** мұндай маңызды мәселе туралы ДЕМОКРИТ ПЕН АРИСТОТЕЛЬ сынды грек ойшылдары да тұжырымдар жасаған.

**Б)** **Демокрит** ӨЗІНІҢ ДҮНИЕ БӨЛІНБЕЙТІН АТОМНАН ТҰРАДЫ деген теориясына сәйкес, АТОМ ТЕК БОС КЕҢІСТІКТЕ ОРНАЛАСЫП түзіледі, ендеше БОС КЕҢІСТІК БАР деп тапты.

**В) Аристотель** ТАБИҒАТТА БОС КЕҢІСТІК ЖОҚ деп санады.

**Г)** Орағасырда бұл мәселе қайта көтерілді. **Діншіл философтар,** яғни мутакаллимдер (оларды мұсылман догматиктері деп те атайды) «БОСТЫҚ БАР» деген пікірде болды.

**Ғ) Фараби және оның шәкірттері** Аристотельдің ізін қуып, ВАКУУМ ЖОҚ деп есептеді. Тұжырымын негіздеу үшін фарабитанушылардың айты бойынша, эксперимент (тәжірибе) жасау жолына, физика ғылымының сол кездегі жетістіктеріне және логикалық ойлау жүйесіне сүйенді деп көрсетеді.

**ӘДЕБИЕТТЕР:**

1. Әбу Насыр әл-Фараби.Ғылымдар жіктелуі туралы сөз. - әл-Фараби //10 томдық шығармалар жинағы. 1-том. – Астана, 2007.- 163-207 б.

2. Әбу Насыр әл-Фараби.Альмагеске қосымша кітап. - әл-Фараби //10 томдық шығармалар жинағы. 6-том. – Астана, 2007.- 110-126 б.

3. Әбу Насыр әл-Фараби. Евклидтің бірінші және бесінші кітаптарының кіріспелеріндегі қиын тұстарына түсініктемелер. - әл-Фараби //10 томдық шығармалар жинағы. 6-том. – Астана, 2007.- 226-234 б.

4. Әбу Насыр әл-Фараби. Вакуум туралы мақала. - әл-Фараби //10 томдық шығармалар жинағы. 6-том. – Астана, 2007.- 58-67 б.

5. Әл-Фараби және қазіргі заман: оқу құралы / Ғ.М.Мұтанов, К.Х.Таджикова, М.Ш.Хасанов, Г.Ж.Нұрышева, Г.Қ.Құрманғалиева, А.С.Сырғақбаева, Б.А.Джаамбаева; жалпы ред.басқ.Г.Ж.Нұрышева. – 2014. – 239 б.

6. Нұрышева Г.Ж. Философия: оқулық / Г.Ж. Нурышева. Алматы, 2016.-280 б.

7. Көбесов А. Әбу Насыр әл-Фараби. – Алматы: Қазақ университеті, 2004.- 176 бет.

8. Ликум А. Все обо всем. Компания «КЛЮЧ – С». Филологическое общество «СЛОВО» АСТ. Москва 1995.- с. 511.

**ТАҚЫРЫП 7. ӘЛ-ФАРАБИ ЖӘНЕ «МУЗЫКАНЫҢ ҮЛКЕН КІТАБЫ».**

Түріктің кім кеміткен музыкасын,

Фараби тоғыз ішекті домбырасын?

Шерткенде тоқсан тоғыз түрлендіріп,

Жұбанып, кім тыймаған көздің жасын?!

**(М.Жұмабаев. «Түркістан» өлеңі)**

ӘЛ-ФАРАБИ «ҒЫЛЫМДАР ЭНЦИКЛОПЕДИЯСЫ ТУРАЛЫ СӨЗ» ТРАКТАТЫНДА математика ғылымына арифметика, геометрия, оптика, жұлдыздар туралы, салмақтар туралы, шеберлік тәсілдер туралы ғылымдармен қатар, **МУЗЫКА ТУРАЛЫ ҒЫЛЫМДЫ** жатқызғаны белгілі.

Фараби бұл ғылымның **ӘУЕН САЗЫНЫҢ**, яғни **МЕЛОДИЯ** түрлерінің тамырын қайдан алатындығын, нендей мақсатпен шығарылатынын, сезімді баурап алу күшін арттыру үшін әуендердің қандай дәрежеде болуы қажеттіін зерттейді деп атап көрсетеді.

Осы атау аясына екі ғылымның түсінелетіндігі анықталды: **МУЗЫКА ТУРАЛЫ ҚОЛДАНБАЛЫ ЖӘНЕ ТЕОРИЯЛЫҚ ҒЫЛЫМ.**

Музыканың қолданбалы ғылымына ТАБИҒИ және ЖАСАНДЫ ЖОЛМЕН жасалған АСПАПТАРДАН сезіміміз қабылдайтын әуен сазын шығару тән деп ғұлама оның міндетін негіздейді.

**ТАБИҒИ ҚҰРАЛДАР** қатарына Фараби алқымдағының барлығы деп КӨМЕЙДІ, ТІЛДІ және МҰРЫНДЫ; ал **ЖАСАНДЫ АСПАПТАРҒА** ФЛЕЙТА, ЛЮТИЯ және т.б. жатқызады.

Музыкант әдеттте әуезді аспаптар арқылы ҮН (тон), ӘУЕН және осыларға қатыстылардың барлығын шығарады деп көрсетеді.

Ғұламаның **ТЕОРИЯЛЫҚ МУЗЫКА** **ЖАЙЫНДАҒ**Ы пайымдауларына тоқталайық.

Ойша жорамалдап сипаттайтын музыка туралы теориялық ілім тондар мен мелодияның шығу себептерін, мелодияны қай аспаптың және қайдай мүшенің қатысатынынан тәуелсіз түрде есту сезіміміздің заты ретінде қарастырады.

**Музыка туралы теориялық ғылымды Фараби ҮЛКЕН БЕС БӨЛІМГЕ жіктейді.**

**БІРІНШІ БӨЛІМ.** Мұнда осы ғылымның негіздері мен принциптері, негіздерді қолдану әдістері, бұл өнердің зерттелу тәсілдері және оның бөліктері мен оны зерттеушіге қойылатын талаптар туралы сөз болады.

**ЕКІНШІ БӨЛІМ.** Бөлімде осы өнердің бөліктері, ТОНДАРДЫ ШЫҒАРУ және олардың саны мен сапасы жөнінде әңгіме болады, бір тонның екінші бір тонға қатысы түсіндіріліп дәлелденеді. Тондардың орналасуы мен реттік түрлеріне түсініктемелер беріледі және соның нәтижесінде саралап іріктелінген қажетті тон әуен сазын тудырумен үйлестіріледі.

**ҮШІНШІ БӨЛІМ.** Бұл жерде жасанды аспаптарды жасау туралы талқылаулар мен дәлелдемелер, бұларды олардың шамалары мен реттері бойынша орналастыру айтылады.

**ТӨРТІНШІ БӨЛІМ.** Бөлім тондардың МЕТРЛІК НЕГІЗІН ҚҰРАУШЫ табиғи ырғақтардың (ритмдердің) түрлеріне арналған.

**БЕСІНШІ БӨЛІМ.** Мұнда жалпы ӘУЕНДЕР ШЫҒАРУ, соның ішінде **поэтикалық,** яғни жан дүниені тылсым күшпен әерлендіретін ақындық, **сөздерді,** әуен мақсатына орай пайдалану арқылы КЕМЕЛ ӘУЕНДЕР мен АРНАЙЫ МАҚСАТТЫ КӨЗДЕП ШЫҒАРЫЛАТЫН ӘУЕНДЕРДІ ШЫҒАРУДЫ айқындау туралы сөз болады.

Сонымен, біздер Әбу Насыр әл-Фарабидің «Ғылымдар классификациясына сөз» трактатындағы музыка туралы ғылым бөлімін талдап қарастырдық.

Енді ғұламаның «МУЗЫКАНЫҢ ҮЛКЕН КІТАБЫ» ЕҢБЕГІ НЕГІЗІНДЕ ОНЫҢ МУЗЫКА САЛАСЫ ТУРАЛЫ ТҰЖЫРЫМДАРЫН ҚАРАСТЫРАЛЫҚ.

**«МУЗЫКАНЫҢ ҮЛКЕН КІТАБЫ»** трактаты көлемді еңбек болып табылады. Ғұламаның бұл еңбегі оның 10 томдық шығармалар жинағының 8 және 9-томдарына біріктірілген. Музыка туралы үлкен кітаптың (1-кітап) мазмұнына бойлау үшін негізінен екі бөлімге бөліп, біздіңше, ара жігін **«МУЗЫКА ӨНЕРІНЕ КІРІСПЕ. БІРІНШІ СӨЗ»** және **«МУЗЫКА ӨНЕРІНЕ КІРІСПЕ. ЕКІНШІ СӨЗ»** бөлімдерімен ажыратуға болады.

**◄МУЗЫКА ӨНЕРІНЕ КІРІСПЕ. БІРІНШІ СӨЗ. «МУЗЫКА» ҰҒЫМЫ ЖӘНЕ ОНЫҢ МАЗМҰНЫ**

Тараудың атының өзі айтып тұрғандай, 12 мәселенің барлығы дерлік музыканың мазмұнын ашуға бағытталған деп айтуға болады. Ғұлама көтерген мәселелер тобы төмендегідей:

- МУЗЫКА ӨНЕРІНІҢ ПІШІНДЕРІ

- ӘУЕНДІ ОРЫНДАУ ПІШІНІ

- ӘУЕН ШЫҒАРУ ПІШІНІ

- ОРЫНДАУ ЖӘНЕ ОЙЛАП ШЫҒАРУ ПІШІНДЕРІН САЛЫСТЫРУ

- ӘУЕНІҢ ТҮРЛЕРІ МЕН МАҚСАТТАРЫ

- ӨЛЕҢ ӘНДЕРІНІҢ ЖАСАЛУЫ

- ЖАСАЛҒАН АСПАПТАРДЫҢ ШЫҒУ ТЕГІ

- ТӘЛІМ МЕН ПРАКТИКАЛЫҚ ЖАТТЫҒУ

- «ҒЫЛЫМ» ҰҒЫМЫ ЖӘНЕ ОНЫҢ МАЗМҰНЫ

- ТЕОРИЯЛЫҚ ТӘЛІМ

- ДӘЛЕЛДЕУДІҢ НЕГІЗДЕРІ МЕН ТӘЖІРИБЕСІ

- ТЕОРИЯЛЫҚ ӨНЕРДЕГІ ҒАЛЫМНЫҢ ТЕГІ (БІР АУДАРМАСЫНДА ТҮРІ)

Енді жоғарыда берілген мәселелер туралы Фараби пайымдауларының басты мазмұнын ашуға тырысалық.

◄ **МУЗЫКА ӨНЕРІНІҢ ПІШІНДЕРІ.**  Фараби әуендерді қамтыған **ӨНЕРДІҢ БІРНЕШЕ ПІШІНІ БАР** деп табады. **Бұлардың бірі** тыңдаушы ТЫҢДАУ ТҮЙСІГІМЕН қабылдайтын әуендерді шығарады, **екінші пішіні** әнді салу қабілетінің жоқтығына қарамастан, тек құрастырып шығарумен шектеледі. Осы екі пішіндер бірігіп, **қолданбалы музыка өнері** деп аталады,-дейді Фараби.

**Музыканың теориялық жағы** мұны музыканың теориялық өнері деп аталады дей келе, ғұлама өнер бүтіндей алғанда бір пішіндерден және ДАРЫНДЫЛЫҚ пен ӘЗІРЛІКТЕН тұрады деп түйіндейді. Бұдан әрі айтқан пікірін анықтай түседі: «Олар ойлау қабілетінен мақұрым емес, мен ойлау қабілеті деп АДАМҒА ТӘН АҚЫЛДЫ меңзеп отырмын».

◄**ӘУЕНДІ ОРЫНДАУ ПІШІНІ**. Фараби бұл пішіннің АДАМДА ЕКІ ҚАСИЕТТІҢ ҮНДЕСКЕН КЕЗІНДЕ пайда болатындығын атайды: **біріншіден,** ойлап шығарған әуендері бойынша бейне елестерінің болуы; **екіншіден,** әуен дыбысын аспапта еркін орындай алуы.

Фараби бұл жерде «соғатын мүше» деген сөз тіркесін пайдаланады да , оған төмендегідей мазмұн береді; **мұның бірі** – **АДАМНЫҢ ҚОЛЫ,** қол аспапты (мысалы, УД немесе МИЗАФА ) өзі немесе басқа заттың көмегімен ұрып әуезді шығарады. Екіншісі – адамның көкірегіндегі ауаны ауыз қуысының (тамақтың) көмегімен ӘУЕЗДІ АУЫЗДАН ШЫҒАРАТЫН МҮШЕ. Мәселен, ауа қысымының арқасында мүше шығарған МИЗМАР деген аспаптан жеткен дыбыс немесе адамның дауысын шығаратын ТАМАҚ МҮШЕЛЕРІ.

Бұл пішін жөніндегі Фараби пайымдауларының тағы бір тұстарына назарларыңызды аударалық: «... Бұл пішін ойдан және ойлау әрекетінен және басқа аспаптан шығатын өзге пішіннен құралатыны айқын. Әуендердің бұл көрінісі, СЕЗІМ арқылы қабылданып, ЕЛСТЕГІ НӘРСЕНІ әуен арқылы жеткізуге бейімділігіне, практикалық заттардың образдарын жасауға жәрдемін тигізеді. ЕЛЕСТІҢ бұл түрі дайындыққа және көп жағдайда үздіксіз орындау тәжірибесіне қатысты». Ғұлама бұл формадағы **ЕҢ КЕРЕМЕТ БІЛІМДІ** анықтайды: **біріншіден,** ең жақсы әуенге артықшылықтың берілуі; **екіншіден,** дыбыстардың бір-біріне қаншалықты жақындығы мен қашықтығының анықталуы; **үшіншіден,** ойда туындаған елеске сәйкес әуендерді шығару үшін аспапты қандай соқққымен шерту керектігін анықтай білуі.

◄**ӘУЕН ШЫҒАРУ ПІШІНІ**. Фарабидің бұл пішін жайлы пікірлерінің бастыларынан тізбек тұрғызайық. **Біріншіден,** ЖАҚСЫ ӘУЕНДІ жаман әуеннен, КӨРКЕМ ДЫБЫСТЫ жаман дыбыстан, ҮЙЛЕСІМДІ ДЫБЫСТЫ үйлесімсіз дыбыстан ажырата алу қабілеті болса, **екіншіден,** дыбыстарды реттілікпен қоя білуінің арқасында оны құлаққа жағымды ете білсе, **үшіншіден,** олардан кемелденген әуен шығара білу құдіретіне ие болса ғана АДАМНЫҢ ӘУЕН ШЫҒАРУ ПІШІНІНЕ ие болатындығы айтылады. **Төртіншіден,** жағымды дыбыстарды ғана тану үшін әуенді есту мен ажырата білу қабілеті күшті БОЙЫНДА ТУМА ҚАБІЛЕТІ БАР АДАМ болуы тиіс. **Бесіншіден,** егер әуен шығаруды НИЕТ ЕТКЕН АДАМ ән айтса немесе музыка аспабында ойнаса, онда әуендер ОНЫҢ ЖАДЫНДА сақтала бастайды. **Алтыншыдан,** музыкант әуен композициясына қатысты естілетін дыбыстарға құлақ салуға арқа сүйеуі керек. Демек, **жетіншіден,** бұл, өз кезегінде, ұзақ машықтықтың арқасында күшейіп, кемелдене түседі, сөйтіп, АДАМ оның көмегімен ЕЛЕСТЕТКЕН НӘРСЕЛЕРІН ТҮГЕЛДЕЙ АҚЫЛ ЕЛЕГІНЕН өткізеді.

◄ **ОРЫНДАУ МЕН ОЙЛАП ШЫҒАРУ ПІШІНДЕРІН САЛЫСТЫРУ.** **Біріншіден,** орындау және ойлап шығару бір адамның бойында жиі табыла бермейді. **Екіншіден,** бұл екі пішін бір адамның бойынан да жиі табылады деп Фараби музыканттардың бірқатарын атайды. **Үшіншіден,** ғұлама екі пішіннің мақсатына қарай, қайсысының басымдыққа ие болатындығы жөнінде түсініктерін береді. **Төртіншіден,** соңында, приоритетті ойлап шығару пішініне береді: «... ӘУЕНДІ ШЫҒАРУ ПІШІНІН орындау пішініне қарағанда БАСШЫ және ТАБИҒАТЫНАН АНАҒҰРЛЫМ ЕРТЕ деп тоқтап қабыл алайық».

◄**ӘУЕНННІҢ ТҮРЛЕРІ МЕН МАҚСАТТАРЫ.**

Фараби бұл бөлімінде мәселені талдай келе, негізінен **ӘУЕННІҢ ҮШ ТҮРІНІҢ** бар екені белгілі болды деп, оларды көрсетеді: **«бiрi** – жанды рахаттандыратын [мулəз-зə] əуен; **екiншiсi** – күйзелiс тудыратын [инфиъалия] əуен; **үшiншiсi** – образдарды хабарлайтын [мухаййлə] əуен». Ғұламаның пайымдауларының негізгілерін айғақталық: **біріншіден**, бұлар табиғи болған сайын әсерлі болады деп түйіндейді; **екіншіден, рахаттандыратын əуендердің**  көңiлдi жұбату жəне толықтай демалдыру; **үшіншіден,** **желiктiретiн əуендер** болса белгiлi күйзелiс салдарынан көңiл-күйдi туғызу; **төртіншіден, образдарды хабарлайтын əуендер** әсерлігін ақындық, риторикалық сөздерге ден беру арқылы әсерлендіру үшiн қолданылатындығын атап өтеді.

Фараби осы үш түрді қамтыған әуеннің даусыз кемел де қалаулы әрі пайдалы деп тани отырып, бұларға АҚЫНДЫҚ СӨЗДЕРДІҢ ЫҚПАЛЫ зор екендігін еске салады: «**Сөз де осы сияқты**: құлақты рахаттандыратын дыбыстармен бiрiккен шақта тыңдаушы оған қатты құмарлықпен əуестенедi». Демек, әуен бұлармен қосылғанда олардың əрекетi анағұрлым аяқталған жəне ақындық сөздердiң ықпалдылығы анағұрлым күштi əрi кемел болып шығады және талап еткен мақсатқа сонда қол жеткізуге болады деп түйіндейді. Ендеше кемел әуен осылардың басын бір жерге тоғыстырған сәтте ғана ұтымды шығатынын айғақтайды.

Фараби тамаша әуеннің **АДАМНЫҢ ҮНІНЕН**, сондай-ақ кейбiр кемел компоненттерi болса **АСПАПТАРДАН ДА** шығуы мүмкiн деп көрсетеді. Сөйтіп, орындау пішінінің екі түрін атайды: «бiрiншiсi – **вокалды əуен** ретiнде болған кемел əуендердi орындау пiшiнi; екiншiсi – **жасанды аспаптармен** **шығатын əуендi** орындау пiшiнi. Бұған удта шертiп ойнау өнерi [синаъ ад-дарб əл-ъидан], танбурда [əт-тəнабир] ойнау өнерi сияқты басқа да аспаптар жатады».

Әбу Насыр дыбыс үйлесімдігі мен ақындық сөздің кескініне сәйкес әуенннің келесі түріне кіретін өнерлерді саралайды: өлең айту [əл-ғинə] өнерi, жоқтау айту [əн-ниияха] мен эллегия өнерлерi, қасида оқу [қауль қасаид] өнерi, қирағатпен оқу өнерi мен түйекештердiң өлеңдерi жəне т.б. жатады. Бұларға жəне осыларға ұқсас жанрларға анықтама берiп жату артық деп көрсетеді және мұны біз де қолдаймыз.

◄**ӨЛЕҢ ƏНДЕРIНIҢ ЖАСАЛУЫ.**

Фараби әндердің дүниеге келуі адамға туғанынан берiлетiн, белгiлi табиғи қабiлеттiлiгiне байланысты мәселесін де атап өтеді.

Ғұлама әннің ауыр жұмыстан алдандыратынын, шаршауға бой алдырмайтынын, бірізділік істен жалықпауға көмектесетінін, анағұрлым ынталы жұмыс жасауға жұмылдыратынын растайды

**Шаршау қозғалыстан пайда болатынын, ал уақыт дегенiмiз қозғалысқа тəн** дей келе, Фараби бұл екеуiнің бiр-бiрiмен байланыстылығы мен ажырамастығын да еске салып өтеді.

Әуеннiң шығуына адамның табиғи инстинктiк қабiлеттiлiгi үлкен рөл атқаратындығын, музыканың практикалық өнерiнiң шығу тегiне адамның табиғи қасиеттері тікелей түрткі болатындығын тағы да баса айтады.

Әбу Насыр ӘУЕЗДІ САЗДЫҢ АДАМҒА ықпал етер сәттерін пайымдайды: «**КЕЙБIРЕУЛЕР** саздан шаршау мен уақытты сезбеулерi үшiн демалыс пен рахат iздейдi. **БАСҚАЛАРЫ** болса белгiлi күй-жай мен күйзелiстi күшейтiп, үдетуге немесе олардың ыдырап, ұмыт болуына талпынады. **ҮШIНШIЛЕРI** сазды, сөйлеген сөздерiн ұғындыру мен мағыналарын түсiндiру мақсатында қолданады».

Бұдан әрі Фараби осылайша осы саз, əуен мен өлеңдер уақыт өте келе олардың əрбiрiнде пайда болып, **БIР ХАЛЫҚТАН БАСҚА ХАЛЫҚҚА БЕРIЛIП**, бiрте-бiрте көбейе түсу үрдісінің заңдылығын ашады.

Кез келген адамның қолынан келе бермейтін өнерді, яғни сазды ойлап шығаратын ТАБИҒИ ДАРЫНДЫЛЫҒЫ мен АҚЫЛЫ БАР адамдардың бiр шоғыры, Фарабидің тілімен айтсақ, АДАМДАРДЫҢ БІР ТАЙПАСЫ, екшеленіп шығатындығын түйіндейді.

Олардың ортасынан ынталылығы асып әуен тудыратындар шығып, әйгілі болған олардың артынан басқалары ереді. Фараби олардың артынан ерудің екі жолын көрсетеді: **БҰЛ ТАБИҒИ ТАЛАНТЫМЕН ЕРЕКШЕЛЕНБЕГЕН,** соның сазындайәуезді әнді шығара алмайтын,дегенменәуен орындаушысы пішінінде қала алатындар немесе өзіне дейінгілердің жетістікткрін қайталап қана қоймай, тiптi оларды **БАЙЫТУҒА МҮМКIНДIК БЕРГЕН ТАБИҒИ ДАРЫНДЫЛЫҒЫМЕН ЕРЕКШЕЛЕНГЕН АДАМДАРДЫҢ ТОБЫ.** Осылайша бұл мұраның ұрпақтан ұрпаққа берілуіғасырлар бойына өз жалғасын тапты деп тұжырымдайды ғұлама.

Фараби **ВОКАЛЬДЫ ƏУЕНДЕР [ƏЛХАН ƏЛ-ИНСАНИЯ]**  жөніндегі пайымдауларында оның сезімдік толқынысты күшейту және әлсірету мақсатында сөздермен біріктіріп жандандырғандағы әсерін ерекше атап өтеді. Бұл туралы ойын Фараби былай сабақтайды: «**Бұған қоса егер құлаққа жаққан дыбыстар сөзбен бiрiксе, онда [тыңдаушының] оны көңiл қойып тыңдап əрi жалықпай құлақ салатынын бiлдi**. Сөйтiп, ол сазды сөзбен қосты, соның арқасында iздеген шамасын тапты».

Адамдардың қуаныш, қайғы, көңіл көтеру, жігерлендіру және т.б. өмірлік жағдайлармен байланысты әуендердің тамырына үңіліп, оларды кемелдендіре түсу үшін де музыканттар өздері шығарған және басқалардың өлеңдерін **ЗЕРТТЕУ МЕН ТАЛДАУДЫҢ ҚАЖЕТТІГІН ТҮЙСІНДІ.** Сөйтіп, бұл өнерді зерттеушілер мен ой елегіне салушылар арта түсті.

Фараби **МУЗЫКАНТТАРДЫҢ ҚҰРМЕТКЕ БӨЛЕНГЕНДІГІН**, парқынша сыйлықтар иеленгедігін, оларды мақтаныш тұтқандар санының өсуін, мұның өзі олардың арасында бір-бірімен бәсекелес туғызғанына да меңзейді. Мұндай жағдайдың **ӨМІРЛІК ЗАҢДЫЛЫҚ** екеніне назарыңызды аудартады: «Бiреуiнде артығымен болған нəрсе екiншiсiнде жетiспейдi немесе əуелгiсi жасай алмаған нəрсенi ақырғысы орындайды, [өнердiң] кемелiне жеткенше немесе оған жақындай түскенше осылай жалғаса бермек».

◄**ЖАСАЛҒАН АСПАПТАРДЫҢ ШЫҒУ ТЕГI**.

Фараби әуендерді аспаптар арқылы сүйемелдеген кезде олар әдемі, әуезді, сұлу, құлаққа жағымды және құрылымы мен жүйелiлiгi жағынан есте жақсы сақталады, сол себептен де орындаушылар аспаптардың дыбыстарын зерттеді, соған сәйкес позицияларын тауып, оларды атаулап және одан әрі дамытты деп атап көрсетеді. Тума қабілеттеріне арқа сүйеген музыканттар дыбыстарды таза күйінде беретін **табиғи жəне жасанды денелердi зерттеу жұмысын** жалғастырды дей келе, ғұлама аспаптардың шығу барысын түсіндіреді: «**Қайсыбiр [дұрыс жолды] тапқан сайын олар мен олардың iзбасарлары уақыт өте оның iшiнен кемшiлiк тауып**, сол нұқсаннан айығу əдiсiн iздедi. ОСЫЛАЙША УД ЖƏНЕ Т.Б. АСПАПТАР ПАЙДА БОЛДЫ».

Сөйтіп, музыканың қолданбалы өнері жетіліп, АДАМ ҮШIН əуендер мен дыбыстардың қайсысы ТАБИҒИ, қайсысы ЖАСАНДЫ, яғни жағымды және жағымсыз екендігі анықталып мəлiм болды. Демек, Фарабидің сөзімен айтар болсақ, «**аспаптарда да дəл осылай уақыт келе олардың қайсысы анағұрлым жетiк, ал қайсысы жетiк емес екенi белгiлi болды».**

Фараби аспаптардың адамның құлағына қиын тиетін, шығаратын өте жоғары дыбыстары (біздіңше, шыңқылдаған дыбыстар) табиғатқа жат әуендерге жатқызылатынын, алайда бұларға белгілі бір жағдайларда жүгінгендігін мысалдар арқылы атайды. Бұлардың қайсібірі дертке дауа ретінде, басқалары тіпті у мақсатында пайдаланылады. Соңғысының пайдалану аясын төмендегідей мысалмен негіздейді: **біріншіден,** ерте заманда Египет патшаларының бұйрығымен қолданылған өлім шақыратын және саңырау ететін ӘСКЕРИ АСПАПТАР мен ҚОҢЫРАУЛАРДЫҢ дауысы; **екіншіден,** Византия императорлары пайдаланған аспаптар; **үшіншіден,** Персия патшалары ұрыс, шабуыл кезінде жалдаған адамдардың дауысы (дұрысы адамдардың айғайы). Жоғарыда пайымдауларын қорыта келе, Фараби **«осылайша, жоғарыда айтқанымыздай қолданбалы өнерлер қалыптасты»** деп түйін жасайды.

Уақыт өте келе, кейбір аспаптарды зерттеген кезде, олардан вокальды орындау ырғағынан емес, басқа жолмен әуен, сарын, дыбыс шығаруға болатыны анықталды. Музыканттар ендігі жерде кейбір саздарды тек аспаптарға тән әдіспен ойлап шығаруды жалғастырды. Сөйтіп, «**дауыспен сүйемелденбейтiн аспапты əуендер осылай жасалды» деп**, мысалға **ертедегi қорасандық жəне парсылардың дауашиндерiн** ғұлама алға тартады. Бұлар вокальды əуендердiң демеуi мен сүйемелдеуiн күшейту үшiн қолданылды, сондықтан оларға барынша елiктелiп ойналған-ды.

Жоғарыда айтылғанға басқа да өнерлердi қосуға болады дей келе, Фараби бұларға **ДУФФТА ОЙНАУ, ТУБУЛ, САНЖАХ, ШАПАЛАҚПЕН СОҒУ ӨНЕРI, БИ ӨНЕРI** мен **ЫРҒАҚТЫ БИ ӨНЕРІН** жатқызып, олардың кемелдiк жағынан алғанда бiр-бiрiнен ерекшеленетіндігін атап өтеді.

**АЛАҚАНДЫ СОҒУ ӨНЕРIНЕ, БИ, ДУФФЫДА, КУРРАЖДА ЖƏНЕ САНЖАХТА ОЙНАУҒА КЕЛЕР БОЛСАҚ** деп Фараби,мүмкіндігінше, оларды топтарға бөліп, анықтама береді. **Біріншіден,** бұлардың барлығы негізінен бiрiне-бiрi ұқсас; **екіншіден,** дыбыстары ұзақ та созылыңқы емес, сондықтан музыкалық емес дыбыстар музыкаға айналады; **үшіншіден,** **ДУФТЫҢ ЖƏНЕ ОСЫҒАН ҰҚСАС АСПАПТАРДЫҢ ЕКПIНI** тек соққы мен оның дыбысы шыққанда ғана əуенге елiктейдi, **төртіншіден,**  **УД** болса **АДАМ ДАУЫСЫН** дыбыстың дiрiлi мен ұзақтығы арқылы салады.

**Фараби УД, ТАНБУР, МИЗАФ, РАБАБ ПЕН МИЗМАР ЖƏНЕ ОСЫЛАРҒА ҰҚСАС Т.Б. АСПАПТАРДЫҢ әуездік қабілеттері төмендегідей сипаттама береді:** **біріншіден,** бұлар дыбысталу ұзақтығы жағынан дабылды аспаптардан асып түседi, **екіншіден,** адам дауысына тән қасиеттерге ие болғандықтан да, олар адам дауыстарымен үйлеседi, **үшіншіден,** әсерлі эмоционалдық күй-жайды бiлдiретiн дыбыстарды бередi, **төртіншіден,** даысқа елiктеу сапасына қарай жалпы аспаптардың **IШIНДЕ РАБАБҚА, СЫРНАЙҒА** жəне осыларға ұқсас аспаптарға тең келерi жоқ, **бесіншіден,** дегенмен бұл аспаптар да адам дауысының қасында жетілмеген.

Фараби АДАМ ДАУЫСЫНА ерекше орын береді: «**АТАЛЫП КӨРСЕТIЛГЕНДЕРДIҢ АРАСЫНДА АДАМНЫҢ ДАУЫСЫНАН АСҚАН ЖЕТIГI ЖОҚ**, яғни ол дыбыстың көптеген қасиеттерiн бiрiктiредi. Қалған дыбыс шығаратын аспаптардың барлығын салыстырғанда оған жетпейдi, олар вокальды əуендердi ұлғайтуға, кеңейтуге, көркемдеу мен елiктеуге жəне есте сақтау үшiн арналған».

◄**ТƏЛIМ МЕН ПРАКТИКАЛЫҚ ЖАТТЫҒУ.**

Фарабидің бұл бөлімдегі пайымдауларын тұжырымдар сипатында ұсыналық: **БІРІНШІДЕН,**  **ТƏЛIМ АЛУ БАРЫСЫНДА** дыбыс шығару мүшелерiн қимылға түсіру жəне əуендердi тарту арқылы ол өнердiң қолданбалы жағын үйренедi. Оның есту жəне көру қабілеті жаңа əсерлердің ықпалымен жетiле түседі. **ЕКІНШІДЕН,** **МУЗЫКАНТ ҮЗДIКСIЗ ЖАТТЫҒУДЫҢ,** дайындықтың нəтижесiнде ғана айтарлықтай шеберлiкке жəне жылдам iске асыру қабiлеттiлiгiне жете алады, сөйтіп, орындау пішінін толықтай немесе табиғи таланты жетелеген жерге дейін игеретін болады. **ҮШІНШІДЕН,** музыканттың орындау барысында өз қимылдарын елестету қабiлетi де **ҮЗДIКСIЗ ТƏЖIРИБЕМЕН КЕЛЕДI,** сондықтан мұндай елестiң өзі күнделікті практикалық жаттығудың арқасында мүмкін болады. **ТӨРТІНШІДЕН,** **ӘНДI ШЫҒАРУ ПIШIНI** алуан түрлi əндердi тыңдау əдетiмен, оларды салыстыру, əрбiр əндегi дыбыстардың орналасу ерекшелiктерiн ұқыпты талдау мен композицияның белгiлi сəттерiне жiтi назар салу арқылы пайда болады. **БЕСІНШІДЕН,** дiлмарлық өнерге, жазу өнерiне және т.б. қалай машықтану керек сияқты, музыкант та тыңдаған үлгiлерге ұқсас əуендердi өзi шығармайынша, жаттығулар, тәжірибелік дағдылармен тікелей айналысу жалғасын таба бермек.

◄ **«ҒЫЛЫМ» ҰҒЫМЫ ЖƏНЕ ОНЫҢ МАЗМҰНЫ.**

Бұл бөлімінде Әбу Насыр музыка өнерiнiң теориялық мəселесiн қысқа түрде баяндауға кiрiседі. **ҚАНДАЙ МӘСЕЛЕЛЕР КӨТЕРІЛГЕН?**

**БІРІНШІДЕН,** əрбiр өнер ақылмен жететiн пiшiн екендігіне тоқтала келе, ғұлама ойлау əуселесiмен бөлінген пiшiндерді **ƏРЕКЕТШIЛ** жəне **ƏРЕКЕТСIЗ** деп екіге бөледі. **ЕКІНШІДЕН,** ғұлама ӘРЕКЕТСIЗ ПIШIН **БIЛУШI** [‘алим] деп аталады, ал əрбiр **ТЕОРИЯЛЫҚ ӨНЕР** ойлаушы [пiшiн] болғандықтан, **БIЛIМ** [‘илм] болмақ, -дейді. **ҮШІНШІДЕН,** «‘Илм» ұғымының түрлi мазмұны түрліше болуы мүмкіндігі және олардың басқа өнерлерге де тән екендігі айтылады да, Фараби: **«МЕН, «БIЛIМ» ДЕГЕНIМIЗ** бiздiң затты бiр болмыс əрi осы болмыстың себебiн ұғынуымызда жəне ол [зат] бiздiң санамызда пайда болғанынан басқа болуы мүмкiн емес деп айтамын», - деп өз түсінігін береді. **ТӨРТІНШІДЕН, БІЛІМ ҰҒЫМЫН** шегелей түседі; білім мазмұнына оған септігін тигізетін анықтау, суреттеу, сілтеу және басқа да нәрселер жататынын айғақтайды. «Ғалым ұғымының астарында бiз осы бiлiмдi игерген адамды меңзеймiз»,- деп бөлімді тамамдайды.

◄**ТЕОРИЯЛЫҚ ТƏЛIМ.**

Фараби музыканың теориялық өнерiн – **АҚЫЛМЕН ЖЕТЕТIН ПIШIН** деп таниды. Музыкант **ƏУЕНДЕР МЕН ОЛАРДЫҢ САЛДАРЫ ЖАЙЫНДА** жанда пайда болып, **алдын ала келген сенiмдi елестердiң негiзiнде** бiледi деп түйіндейді.

Әбу Насыр **СЕНIМДI ЕЛЕСТЕР** деген ұғымға төмендегідей анықтама береді: «... бұл аталмыш бiлiм сусындап отырған БАСТАПҚЫ НЕГIЗДЕР [əл-мабади’ əл-улə] мен БАСТАУЛАРДЫҢ [əл ’əуаил’] ЕЛЕСI, яғни ол тек **өзiнен алдыңғы танымның негiзiнде ғана пайда болуы мүмкiн».**

**«АҚЫЛ ЖЕТЕТІН ПІШІН» ДЕГЕНДЕ ФАРАБИ** бұл актуалды ойлау мәніне ие, дәлірек айтқанда, өзі қалаған уақытта арнайы ойлау операциясын орындауды меңзеп тұрғандығын айтады. Демек, санасында сақталып қалғанды суреттеп беру, əлi танып болмаған немесе күмәнданған нəрселердi ой елегiнен өткiзу, сөйтіп, өзiнде жоқ білімді игеру болмақ.

**«БIЛУШI» СӨЗIНIҢ** астарынан біз танымдық тұрғыдан білмегенін үйрену ниетi бар, мейлінше бiлiм алуға ынтасы мен қабiлетi болған адамды меңзеймiз деп атап көрсетеді.

**БIЛIМ АЛҒАН АДАМ** бар білімін санасына сарқа жинап, қайта жаңғыртумен айналысады да, ал **БIЛIМ АЛМАҒАН АДАМ БОЛСА,** өзіндегі бар дүниесінен (бұл жерде білгенін) айырылады.

Фараби одан әрі ӘУЕНННІҢ шығарылымдық үрдісіне тоқталады. Бұл жердегі пікірлерін топтастырып көрелік. **БІРІНШІДЕН,** ә**уен қасида мен өлеңге ұқсайды. ЕКІНШІДЕН,** ӨЛЕҢНІҢ құрылымы ретімен беріледі: ФОНЕМАЛАР – ҚЫСҚА БУНАҚТАР – ҰЗЫН БУНАҚТАР ТІРКЕСІ – ӨЛЕҢ ШУМАҒЫНЫҢ БӨЛІКТЕРІ – ӨЛЕҢ ШУМАҒЫ – ӨЛЕҢ.

Фараби **ӘУЕНДЕР ДЕ ОСЫ СИЯҚТЫ**: өлеңнiң қасидаға, фонемалардың өлеңмен қатынасы сияқты сол ретпен кете береді дейді. Осылайша өлең шығару өнерiндегi сияқты оларды сарқып, ақырында **ƏУЕНДЕР МЕН ОЛАРДЫҢ САЛДАРЫНА** жеткенге дейiн жалғасатынын негіздейді.

Әбу Насыр **ТҮЙСIКТI СЕЗIМ АРҚЫЛЫ КЕЛГЕН НƏРСЕЛЕР** адам үшiн **ТАБИҒИ ЖƏНЕ ТАБИҒИ ЕМЕС** болады деп ара-жігін ажыратып алып, оларға сипаттама береді.

**«ТАБИҒИ СЕЗIМДЕР ДЕГЕНIМIЗ** – оларды қабылдаған кезде рахаттану сезiмiмен бiрге ерiп жүретiн ерекше кемелдiк сезiмнiң пайда болуы. Ал **ТАБИҒИ ЕМЕС СЕЗIМДЕР ДЕГЕНIМIЗ** – оларды қабылдаған кезде адам қабыл ете алмайтын, жарым жартылай сезiмдердiң келуi. Жетiк сезiну рахатқа бөлейдi, ал сезiнудiң шалағайлығы – жапа шектiредi. Адамның қабылдауына бейiм тұрған жəне адам үшiн табиғи немесе табиғи емес деген көзқараспен қарағанда табиғилық – сезiмдi заттарға тəн болмыстың ең жақсы ахуалы».

Фараби музыка өнеріне қатысты **ТАБИҒИ ЖӘНЕ ТАБИҒИ ЕМЕС НӘРСЕЛЕРДІ** физика, геометрия, астрономия, медицина, математика ілімдерінен келтіретін мысалдар арқылы түсіндіріледі. Мәслен, **ЕКІ ҚАРАМА-ҚАРСЫ ЗАТТЫҢ** **БІРДЕЙ**  қаралатындығын арифметика ғылымы бойынша ЖҰП және ТАҚ сандардың тең деңгейде қарастырылатынын және олардың бірінен-бірі артық болып зерттелмейтіндігін айтады. Сондай-ақ өнерлердің арасында ҚАРАМА-ҚАРСЫ ЗАТТАРДЫҢ кезекпен зерттелетіні айтылады. Бұл жерде ТАБИҒИЛАР бірінші кезекте, ал ТАБИҒИ ЕМЕСТЕР екінші кезекте қарастырылады деп атап өтеді.

◄ **ДƏЛЕЛДЕУДIҢ НЕГIЗДЕРI МЕН ТƏЖIРИБЕСI.**

Фарабидің дәлелдеу негіздері мен тәжірибесі жөніндегі тұжырымдары нендей?

БІРІНШІДЕН, кез келген ӨНЕРДЕГІ ДӘЛЕЛДЕУДІҢ АНЫҚ БАСТАПҚЫ НЕГІЗДЕРІ жанда пайда болады.

ЕКІНШІДЕН, бастапқы негіздердің әрқайсысы сезімде қабылданады және елестетіледі, содан кейін анализ бен синтезден өтіп, қорытылатын интеллектіге тән қозғалысқа тартылады деп үрдіс барысын пайымдайды.

ҮШІНШІДЕН, ақыл тек сезiмдi қабылдаумен ғана шектелмейтiнi анық, яғни тек сезiммен ЗАТТЫҢ МӘНІ мен ол жайындағы шынайы да нанымды пікірге қол жеткізілмейді.

ТӨРТІНШІДЕН, сезім негізінде пайда болғанды ақыл ғана іске асырады, сөйтіп, НАНЫМ-СЕНІМГЕ ЖЕТУГЕ болады.

БЕСІНШІДЕН, белгiлi заттарды **АҚЫЛ** оларды бiрiншi қабылдағанда растауға кұдiреттi, ал ендi басқаларын **СЕЗIМ** əртүрлi жағдайларда қайталанғаннан соң ғана растай алады.

АЛТЫНШЫДАН, затқа қатысты АДАМНЫҢ НАНЫМЫ өз еркі және ол қалаған кезде пайда болмайды, СЕЗІМ АРҚЫЛЫ ТҮЙГЕН нәрсе жайында АҚЫЛ ШЫН ПАЙЫМДАУ жасауға ҚҰДІРЕТІ жеткенде оның нанымы қалыптасады.

ЖЕТІНШІДЕН, кейбір БІРЛІ-ЖАРЫМ МӘНДЕР адамның туылған кезінен бастап қабылданады және осы мәліметтер АҚЫЛ мен СЕЗІМНІҢ АРҚАСЫНДА белгілі дәрежеге жетеді.

СЕГІЗІНШІДЕН, кейде ақыл адамның саналы түрде қатысуынсыз белгiлi бiр затқа қатысты өзiне тəн əрекетке қабiлеттi болады және міне, осы ҚАБІЛЕТ интеллектiң өсуiне байланысты артып отырады. Адам өз бойында **БҰРЫН-СОҢДЫ РАСТАЛҒАН**, бiрақ оның қалай жəне қашан келгенiн бiлмейтiн БЕЛГIЛI БIР БIЛIМНIҢ БАР ЕКЕНIН байқайды. Ендеше мұны адамның болмысына, табиғатына тән КӨКЕЙКӨЗДІК (интуиция) деп саналады.

ТОҒЫЗЫНШЫДАН, бір НӘРСЕЛЕРДІ АНЫҚТАУ ҮШІН БІР МӘРТЕ ҒАНА СЕЗІНСЕ жеткілікті, содан кейін ақыл өзінің ойлау операциясын орындайды. Ал ТАНЫМНЫҢ КЕЙБІР ЗАТТАРЫ БІРНЕШЕ ҚАЙТАЛАП ҚАБЫЛДАУДЫ қажет етеді. Сонда барып қана абсолютті кемел және негізінен анық пікірлер туындайды. Сөйтіп қана расымен дұрыс объективтік пайымдауға АҚЫЛ көз жеткізеді.

ОНЫНШЫДАН, ақылдың әдістердің бірімен СЕНІМДІ БІЛІМГЕ ИЕ БОЛҒАНҒА ДЕЙІН заттарға қатысты қабылдау және бірнеше мәрте қайталауы ТӘЖІРИБЕ деп аталады.

ОН БІРІНШІДЕН, тәжірибе ИНДУКЦИЯ сияқты, алайда екеуі бірдей емес, сезімнің арқасында санада пайда болатын ақыл сияқты әрекет индукцияға тән емес.

ОН ЕКІНШІДЕН, басқаша айтсақ, ақыл санада бекінген сезімді негізге алып, НАҚТЫЛЫҚҚҚА ЖЕТКЕНГЕ ДЕЙІН тәжірибе арқылы ойлау операциясын жасайды.

ОН ҮШІНШІДЕН, ТӘЖІРИБЕМЕН ЖЕТКЕН НӘРСЕ дәлелдің бастапқы негізіне айналады, ал ИНДУКЦИЯ арқылы пайда болған нәрсе ол сияқты болмайды, бұл жөнінде Аристотельдің өзі бірнеше мәрте «Түйсік дәлелдер негізінде пайдаланылады»,- деген болатын.

ОН ТӨРТІНШІДЕН, адам туылған кезінен бастап, сезімдік қабылдау мен түйсіктері арқылы оларда жалпы **ӨНЕРЛЕР МЕН ҒЫЛЫМДАРДЫҢ БАСТАПҚЫ НЕГІЗДЕРІ** болады.

ОН БЕСІНШІДЕН, **МУЗЫКАЛЫҚ ӨНЕРДIҢ ТЕОРИЯЛЫҚ НЕГIЗДЕРI** аталмыш атрибуттарға ие: **бұлардың** кейбiрi табиғи түрде пайда болатын көпшiлiк мақұлдаған бiлiмдер, **басқалары** – өзге өнерлерде дəлелденген пiкiрлер, **үшiншiлерi** тəжiрибенiң арқасында дүниеге келгендер.

ОН АЛТЫНШЫДАН, Фараби музыкалық өнердің теориялық негіздерінің атрибуттарына төмендегідей сипаттама береді:

- **КӨПШIЛIК МАҚҰЛДАҒАН БIЛIМДЕРДIҢ БАСЫМЫ** əрбiр өнерде анықтығы сонша, тiптi, оларды игерудiң де, олар жайында кiтаптар жазудың да қажетi жоқ, бiрақ бұлардың əрбiрi белгiлi пəнде қажетiнше қолданылады.

- **БАСҚА ҒЫЛЫМДАРДА ДƏЛЕЛДЕНIП ҚОЙЫЛҒАН МУЗЫКА ҒЫЛЫМЫНЫҢ НЕГIЗДЕРIНЕ** келер болсақ, не олардың қанша екенi, не пайдалану үшiн қандай өнерден алыну керектiгi белгiсiз, сондықтан оларды қарастыруымызды кейiнге қоя тұруымыз қажет.

- Ендеше, əңгiменi **тəжiрибе арқылы пайда болатын оның негiздерiнiң үшiншi түрiнен бастайық,** сонда барып бұл түр түсiндiрiлiп, екiншi түрге қанша негiздiң кiретiнi əрi оларды қандай өнерден алу керектiгi анықталды.

ОН ЖЕТІНШІДЕН, ендеше шын мәнісінде БАРЛЫҚ ЗАТТАР не табиғи болады немесе өнерлердің арқасында келеді болмаса басқа себептермен пайда болады.

ОН СЕГІЗІНШІДЕН, **ТАНЫМНЫҢ БАСТАПҚЫ НЕГIЗДЕРIНЕ ТЕК ТƏЖIРИБЕ МЕН ТҮЙСIКТIК ҚАБЫЛДАУДЫҢ АРҚАСЫНДА ҚОЛ ЖЕТЕДI**.

ОН ТОҒЫЗЫНШЫДАН, кейбіреулердің пікірінше, даналық пен оған қатысты ғылымдар күллi болмысты қамтиды жəне осы ғылымды игерген адамдар барлығын бiледi деп ойлайды. Сондықтан **ОЛАР ДАНАГӨЙ** – өзiнiң ақылдылығы мен шеберлiгiнiң арқасында емес, бəлкiм оның керемет интуициясымен күллi заттарды түсiне бiлу қабiлеттiлiгiнiң арқасында практикалық өнерлердi ойлап тауып, оны халыққа жеткiзген адам деп сенедi. Бұл пiкiр дұрыс емес.

ЖИЫРМАСЫНШЫДАН, музыканың теориялық өнері практикалық өнерден біраз кешігіп жүреді, яғни музыканың практикалық өнері қалыптасқаннан кейін ғана адамның сезімі арқылы қабылданатын аяқталып шығарылған табиғи әуендер пайда болады.

◄ **ТЕОРИЯЛЫҚ ӨНЕРДЕГI ҒАЛЫМНЫҢ ТҮРI**

Фараби теориялық өнердегі ҒАЛЫМНЫҢ болмысын сомдайды.

- Музыканы талдаушы адамның бойында шынығу арқылы **УАҚЫТПЕН КЕЛГЕН** немесе **ТАБИҒИ ҚАБІЛЕТТІЛІГІ** болуы керек.

- Ол әуендердің, мүкіндігінше, барлығын, болмаса көпшілігін тыңдай келе, олардың арасынан табиғи мен табиғи еместерін, табиғилық мөлшерлерін анықтап айырып талдауға түсірулері қажет және музыкант-практиктердiң **ТАБИҒИ ЖƏНЕ ТАБИҒИ ЕМЕС ДЕГЕН БIЛIМI болуы керек.**

- **Қабылдау дағдысы арқылы жететiн** астрономия, оптика, медицина ғылымдардағы сияқты, бұл өнерде де теоретик үшiн **əуендердi практикалық түрде ОРЫНДАУ МЕН ОЙЛАП ШЫҒАРУ ПIШIНДЕРI ҚОЛЫНАН КЕЛУI КЕРЕК ПЕ ДЕГЕН мəселеге** келсек, онда бұл мiндеттi емес.

- «Астрономия мен медицина өнерлерiн зерттеушi [назир] бақылау мен бiр нəрсенi кесудi өз қолымен жасауы мiндеттi емес, бəлкiм, кескен кездегi бар нəрселер мен бақылау нəтижелерiн жазып алумен шектеледi» деген мысалмен одан әрі ойын музыканттар да осылай істей алатындығына тоқталады.

- «Сол сияқты бұл **өнердiң теоретигiне де МУЗЫКАЛЫҚ АСПАПТАРДЫ ҚОЛЫНА АЛУЫ ШАРТ ЕМЕС, бiрақ, аспаптарда басқа бiреу ойнап,** өзi болса оны тыңдап, оған баға бергенi дұрыс əрi абзал».

- Фараби кез келген ғылым зерттеушісі өзіне дейінгі ілімді пайдалана білуі керек деп табады, мәселен, **астрономиямен шұғылданушылар** өздерiнен бұрынғылардың бақылауларына сүйенiп пайымдаулар жасайды. Сол сияқты теоретик өнердің **БIРЛI-ЖАРЫМ МƏНДЕРIН ҚАБЫЛДАЙ АЛМАҒАН КЕЗIНДЕ,** бұларды ғылыми түсіндірмелерден (анықтамалардан) іздеп пайдалана алады, егер айтқан пікірді дәлелдеу қажет болған жағдайда, сол саладағы ғалымдардың көмегіне жүгіне алады.

- Фараби бұл мәселені астрономның іс-әрекетімен сабақтастырып мысал келтіреді; планеталардың түрлі қозғалыстарының себептерін астрономия ғылымынан толымды таппаған тұста, физиктердің тұжырымдарын пайдаланады, дәлел керек болған жағдайда жаратылыстанудың мəлiметтерiне жүгiнедi.

- Фараби «табиғи жəне табиғи емес əуендердiң айырмасы осы өнердегi **ПРАКТИКТЕРДIҢ МƏЛIМЕТТЕРI НЕГIЗIНДЕ IСКЕ АСАДЫ**» дей келе, **ТЕОРЕТИК БОЛСА** бұл мәліметтерді музыкант-практиктерден пайдалана және оларды ойнап көрсету керек болғанда практиктерге арқа сүйеп, бұл істі соларға тапсыра алатындығын, алайда мұның бәрі басқа өнердегі теоретиктер сияқты **МУЗЫКА ТЕОРЕТИКТЕРІНІҢ ДЕ БІЛІМІН ТӨМЕНДЕТПЕЙТІНІН** атап көрсетеді.

- Бұл ғылымды жетік меңгерген бұрынғылардың ішінен адамдар үшін қабылдауы **табиғи саналатын дыбыстар мен әуендерді естуге қабілетті болмағандар белгілі** деп, екі атақты адам туралы мәліметтер келтіреді. **БІРІНШІСІ** – **МАТЕМАТИК ПТОЛЕМЕЙ «МУЗЫКА ЖАЙЫНДАҒЫ КIТАБЫНДА»** өзiнiң көптеген əуен үндестiктерiн **[мулə’имаат əл-əнғам]** қабылдай алмайтынын осылай айтады. Ал егер оларды тексергiсi келсе, онда бұл тəжiрибе iсiн əбден машықтанған шебер музыкантқа **[əл-мусиқи əлхазиқ]** тапсырады.

**ЕКІНШІСІ**  – кейiн, Аристотельдiң ұлы шəкiрттерiнiң бiрi əрi оның бiлiмiн жалғыстырушы Фемистий [сəмустыйюс] былай деген: «Мен қалам ұштаған математикалық ғылымдардың арасынан, **əл-мафруда** **[просламбаномен]** аталатын дыбыстың **əл-усто [меса]** есiмдi дыбыспен үйлесiмдi екенiн бiлемiн, бiрақ бұл салада машықтануым жеткiлiксiз болғандықтан оны қабылдай алмаймын».

- Бұдан әрі ғұлама **әл-мафруда** және **əл-усто дыбыстардың** қандай аспаптар шығатын анықтайды: «**Əл-мафруда** дегенiмiз – уд аспабындағы **мутлақ əл-баммнан** шығатын дыбыс, ал **əл-усто** – **саббабату əл-мəснəдан** пайда болатын дыбыс ...». Ендi **БҰЛАРДЫҢ ҮЙЛЕСIМДIГI** болса **ЕҢ ЖОҒАРҒЫ КОНСОНАНС** [ағзаму иттифақат] саналады да оны адамның қабылдамай қоюы өте сирек кездеседi. **Фемисти де бұл жайында теориялық түрде бiлгенiмен,** бұл дыбыстар үйлесiмдiгiн естiлмейтiнiн айтады, алайда бұл құбылыс оның теориялық бiлiмдегi мəртебесiне нұқсан келтiрмейдi.

- Фараби теоретик музыканы **ҒЫЛЫМИ ЖОЛМЕН** таныған болса, онда есту қабілеті арқылы қабылдауға қатысты көптеген нәрселерді білмеуі мүмкін екендігін алға тартады.

- Сондай-ақ бұл өнерде бірлік субстанцияларын қабылдамай, оларды қабылдануы мүлдем тең емес **НӘРСЕЛЕРДІ САНАСЫНДА САҚТАУ ҮШІН ЕЛЕСТЕТУ ӘДІСІ** алда жүретініне тоқталады. Мәселен, **жан, ақыл, бiрiншi материя,** сондай-ақ **материядан абстракцияланған заттардың жиынтығын** елестету арқылы түйсінетінімізді атап көрсетеді.

- Ғұлама, басқаша айтсақ, **елестетуге келмейтiн нəрсенi** не пайдалануға, не тəжiрибеден өткiзуге келмейдi деп атап көрсетеді.

- Фараби көру арқылы нәрселердің бірлік мәндерін елестете алмаған жағдайда, оларды қиялмен байланыстыратын басқа әдістің таңдалатынын атайды. «**БҰЛ АНАЛОГИЯ ƏДIСI** [услуб əл-муқояса] немесе **САЛЫСТЫРУ ƏДIСI** [услуб əл-мунасаба] деп аталады» деп анықтайды да, «Музыка өнерiне кiрiспенiң» бiрiншi сөзi тəмамдалды» деп ӨЗІНІҢ «МУЗЫКА ӨНЕРІНЕ КІРІСПЕ. БІРІНШІ СӨЗ» БӨЛІМІН АЯҚТАЙДЫ.

◄ ӘБУ НАСЫР ӘЛ-ФАРАБИДІҢ «Музыканың үлкен кітабының» **«МУЗЫКА ӨНЕРІНЕ КІРІСПЕ. ЕКІНШІ СӨЗ.** АДАМ ҮШІН ТАБИҒИ ӘУЕНДЕР» атты екінші бөлімінің мазмұны төмендегідей мәселелерді (15) талдаудан тұрады:

- ӘУЕН ДЫБЫСТАРЫНЫҢ ЖАҒДАЙЫ

- ТӨМЕНГІ және ЖОҒАРҒЫ ДЫБЫС ДӘРЕЖЕЛЕРІНДЕГІ ТАБИҒИ ЖАЙ-

КҮЙЛЕР

- УД АСПАБЫНДАҒЫ ТАБИҒИ ДЫБЫСТАРДЫҢ САНЫ

- БІРТЕКТІ ҮНДЕР ТОБЫ

- ИНТЕРВАЛ ӨЛШЕМДЕРІ ЖАЙЫНДА

- ИНТЕРВАЛ ӨЛШЕМДЕРІНІҢ БӨЛІНУІ

- ҚАТТЫ және ЖҰМСАҚ ТЕТРАХОРДТАР

- ҚАЛДЫҚ пен ЖАРТЫ ҮН ИНТЕРВАЛДАРЫНЫҢ АЙЫРМАСЫ

- ӨНЕРДІҢ ТЕОРИЯЛЫҚ НЕГІЗДЕРІ

- ПРАКТИКАЛЫҚ ӨНЕРДІҢ ОН КЕМЕЛДІГІ

- БАСТАПҚЫ НЕГІЗДЕРГЕ ЖОЛ

- ДЫБЫС ИНТЕРВАЛЫНДАҒЫ ҚАРАПАЙЫМ АРАҚАТЫНАС

- ҚАТЫНАСТАРДЫ ҚОСУ

- ҚАТЫНАСТАРДЫ БӨЛУ

- ҚАТЫНАСТАРДЫ АЙЫРУ

Фараби мәселе етіп көтерген 15 тақырыпшаның ішінен біздер кез келген адамға жақын, бәрінен бұрын, түсінікті бөлімдерін қарастырмақпыз. Өте мамандандырылған мәселелерді КӘСІБИ МУЗЫКАНТТАРДЫҢ еншісіне қалдырғанымыз абзал.

**◄АДАМ ҮШIН ТАБИҒИ ƏУЕНДЕР.**

Мәселе бойынша Фарабидің тұжырымдарын саралайық:

- Фараби бұл жерде **ТƏЖIРИБЕ АРҚЫЛЫ ТАНЫЛАТЫН МУЗЫКА ӨНЕРIНIҢ НЕГIЗДЕРIН** айқындауға, **ТАБИҒИ ЗАТТАРДЫҢ** не нəрсе екендiгiн жəне оларға **ҰҚСАЙТЫНДАРДЫҢ ДЫБЫСТАРЫН ТАЛДАУҒА** кiрiсетінін айтады.

- **АДАМ ҮШIН ТАБИҒИ ДЫБЫСТАР ДЕГЕНIМIЗ** – барлық адамдарда немесе басым бөлігінде үнемі болмаса көп жағдайда оларды қабылдаған кезде АДАМНЫҢ ЕСТУ ҚАБІЛЕТІ ӨЗІНЕ ШЕГІНЕ ЖЕТЕТІН ДЫБЫСТАР деп анықтайды.

- Адамның қабылдау әлеуеті кемелденуімен қатар ЛӘЗЗАТ келеді, ал олардың қабылдап жатқаны табиғи жолмен болмаса, ол ЖАРАСЫМСЫЗДЫҚ тудырады.

- Дүниедегі рахаттық, кемелдік нәрселер ҚАБЫЛДАУ ТҮЙСІКТЕРІ ӘДЕТТЕГІДЕЙ ЕМЕС АДАМДАРДА табиғи емес жолмен қабаттасып келуі мүмкін. Ғалым төмендегідей мысалмен айтқан пайымдауын анықтай түседі; астың дәмін сезу потенциясы бұзылған (фарабише, «табиғилықтан айныған») науқастарда ДӘМДІ НӘРСЕНІ ҚЫШҚЫЛ етіп сезеді. Ендеше дәл сол сияқты белгілі бір адамның есту потенциясы жаратылысынан табиғи болмаса, онда ол шын мәнісінде ЖАҒЫМДЫ ҮНДЕРДІ ЖАҒЫМСЫЗ және керісінше қабылдайды, алайда бұл СИРЕК КЕЗДЕСЕТІН ҚҰБЫЛЫС.

- Фараби қабылданатын нәрсенің кемелдігіне (нағыз шындығына) көз жеткізу үшін жалғыз адамның ғана сынақтан өткізілуі жеткіліксіз, сондықтан астрономия ғылымындағы сияқты басқа куәгерлер болмайынша, жалғыздың қабылдаған нәрсесі кемел деп танылмайды деп көрсетеді.

- Ғұлама бұдан әрі жағымды және жағымсыз үндерді ҚАБЫЛДАУ ТҮЙСІГІ ТАБИҒИ АДАМДАРДЫ топтайды. Сөйтіп, бұған СОЛТҮСТІКТІҢ 15 пен 45 ЕНДІК аралығында орналасқан елдердің тұрғындары, ӘСІРЕСЕ б.д.д. 1200 ғасырдан бері АЛЕКСАНДР МАКЕДОНСКИЙ ғасырының 40-жылдарына дейін АРАБ МЕМЛЕКЕТІНІҢ құрамына кірген территориясының халқы жатады деп түйіндейді.

- Фараби, сондай-ақ, бұларға ВИЗАНТИЯ ИМПЕРИЯСЫНЫҢ аймағы саналған шығысы мен батысында өмір сүретіндер де кіреді деп санайды. «Бұл өмiр сүруi мен күнкөрiс əрекеттерi табиғи халықтар» деп түйеді.

- Жоғарыда аталған аймақтардың сыртында ғұмыр кешіп жатқан, мәселен, оңтүстiкке қарай **ҚАРА НƏСIЛДIЛЕР**, солтүстiкте **СУДАНДЫҚТАР,** шығыста **ДАЛАНЫҢ ТҮРКI ТАЙПАЛАРЫ** мен батыстағы **КӨПТЕГЕН СЛАВЯН ТАЙПАЛАРЫ** негiзiнен адам үшiн табиғи саналатын нəрселерден анық алшақтайды, əсiресе, солтүстiк аймақтарын мекен еткен тұрғындар деген тұжырым жасайды.

- Демек, ғұламаның пікірінше, **ФИЗИКАЛЫҚ ҚҰРЫЛЫМЫ, АЗЫҚТАНУЫ МЕН ҒҰМЫР КЕШУЛЕРI ТАБИҒИ ХАЛЫҚТАР** көп жағдайда өздерiнiң əрқайсысында бар əртүрлi əуендер мен аспаптарды байқау мүмкiндiгiне ие деп табады.

- Фарабидің бұл бөлімін өзінің тікелей пікірімен аяқталық: «Олардың барлығы бүгiн, бiздiң заманымызда бiр мемлекетте – грек пен византия жəне солардың жанындағы елдердi атамағанда, күллi табиғи аймақтардың тұрғындарын қамтыған **араб мемлекетiнде бiрiккен**. Сол мемлекеттердегi музыкалық өнердiң ахуалы жайында бiзге олар туралы мəлiметтер беретiн араб империясындағы Грекия мен Византиядан шыққандар мен солардың көршiлерiнен жəне музыканың теориялық өнерi жайындағы ежелгi гректердiң кiтаптары арқылы бiлуге болады».

**◄ƏУЕН ДЫБЫСТАРЫНЫҢ ЖАҒДАЙЫ**.

Фараби аталған бөлімді «осы халықтардан шығатын əуендерден бастайық» деп тоқтам жасайды.

Егер біз әуен үлгілерін талдауға түсірсек, онда бұлардың әрбірінің өзі ЕКІ ТҮРЛІ ДЫБЫСТАН құралғанын байқаймыз,- дейді Фараби. **БІРІНШІСІНІҢ ҚЫЗМЕТІ ҚАНДАЙ?**  Осыны анықталық. Мұны ғұлама мысалдар арқылы береді; КИІМДЕГІ – негізгі жіп пен арқауға ЖӘНЕ ҮЙ ҚҰРЫЛЫСЫНДАҒЫ –ағаштар мен кірпішке ұқсайды

**ЕКІНШІСІНІҢ ҚЫЗМЕТІ? КИІМДЕГІ** шашақтар менәшекейдің жағдайына, ал **ҚҰРЫЛЫСТЫҢ** декоры мен нақышына ұқсайды. Мұнан әрі Фараби осы мысалдарды әуендермен сабақтастырады, яғни «Қызметi киiмдегi негiзгi жiптер мен арқауға ұқсайтын дыбыстарды бiз «ƏУЕННIҢ НЕГIЗДЕРI МЕН БАСТАУЛАРЫ», ал дыбыстың екiншi ахуалын «ƏУЕНДI ТОЛЫҚТЫРУШЫЛАР» атаймыз деп тұжырымын жасайды.

Фараби **ƏУЕНДI ТОЛЫҚТЫРУШЫ ЭЛЕМЕНТТЕРДIҢ АРАСЫНАН** бiз əуенге сұлу көркемдiк берiп, құлақты рахатқа кенелтетiндерiн жəне керiсiнше, əуеннiң естiлуiн бұзып, жағымсыз əуенге айналдыратындарын да көремiз. Осылайша əуендердегi осы толықтырушы қосымшалар адамның қабылдауы үшiн **табиғи əрi жетiлген** жəне керiсiнше, **табиғи емес əрi жетiлмеген**, болады деп пайымдайды.

Ғұлама бұдан əрi **ƏУЕНДI ТАЛДАУДЫ** дыбыстардың **ТIРКЕСIМДIК** пен **БIРIЗДIЛIКТIГІ** тұрғысынан жалғастырады. Пайымдауларын ұғымдарға АНЫҚТАМА беруден бастайды: «**ТIРКЕСIМДIК ДЕП** екi немесе одан көп дыбыстардың бiрге шығуын, ал **БIРIЗДIЛIК ДЕП** – олардың естуге кезекпен келуiн айтамыз».

Фараби **ТІРКЕСІМДІК ПЕН БІРІЗДІЛІКТІҢ КЕМЕЛДІГІ МЕН КЕМЕЛСІЗДІГІ ТУРАЛЫ** пайымдауларын береді. Бұлардың кемелдігін аналогия жолымен анықтауға болатынын айтады.

Тiркесiмдiктiң кемелдiгiн **«ДЫБЫСТАРДЫҢ ДОСТАСТЫҒЫ МЕН КОНСОНАНТТЫҒЫ»**, ал оған қарама-қарсысын **«ДЫБЫСТАРДЫҢ ҚАРАМА-ҚАРСЫЛЫҒЫ МЕН ДИССОНАНТТЫҒЫ»** атаулармен айғақтайды.

**БIРIЗДIЛIКТIҢ КЕМЕЛДIЛIГI МЕН КЕМЕЛСIЗДIГIН** Фараби біз  **«ҮЙЛЕСIМДIЛIК»** жəне **«БIРIЗДIЛIКТIҢ КЕЛIССIЗДIГI»** деп атаймыз,- дейді.

Фараби әуендерді бұдан әрі тереңдей зерделеп, бүтін **бір әуенннің** өзі **кейбір топтар мен соларға жәрдем беретін дыбыстардың** арқасында пайда болатынына назар аудартады. Дыбыстардың көмекке келуі арқасында табиғи еместің ТАБИҒИЛЫҚҚА айналатытын көреміз деп тұжырымдайды. Осылайша Фараби жəрдем берушiлiктiң толықтығын **«ДЫБЫСТАРДЫҢ БIРТЕКТIЛIГI»**, ал кемдiгiн – **«ДЫБЫСТАРДЫҢ БIРТЕКТIЛIГI ЕМЕС»** деп атайды.

Фараби **ДЫБЫСТАРДЫҢ ЖОҒАРҒЫ ЖƏНЕ ТӨМЕНГI ДƏРЕЖЕЛЕРIНЕ СƏЙКЕС ЕРЕКШЕЛЕНЕТIНIН** де ажыратып, **«төменгi дыбыстар** анағұрлым артық немесе кем пəстеу, ал **жоғарғылар** – анағұрлым артық немесе кем биiктеу болады» деген анықтамасын береді.

**ТӨМЕНГI ЖƏНЕ ЖОҒАРҒЫ ДЫБЫС ДƏРЕЖЕЛЕРIНДЕГI ТАБИҒИ ЖАЙ-КҮЙЛЕР.**

Бұл бөлімде ДЫБЫСТАРДЫҢ САНЫ жайында мәселе қозғалады:

- ИНТЕРВАЛДЫ анықтайды: жоғарғы мен төменгiнiң дыбыстық орналасу арақашықтығы **«ДЫБЫСТЫҚ ИНТЕРВАЛ (АРАЛЫҚ)»** [əл-б‘уд əс-саутый] деп аталады. Басқаша айтсақ, ең төменгi жəне ең жоғарғы табиғи дыбыстар арасындағы АРАЛЫҚТЫ **ИНТЕРВАЛ** деп білгеніміз жөн.

- Фараби АДАМНЫҢ ТАБИҒИ ДЫБЫСТАРЫНА еретін және еліктейтін МУЗЫКАЛЫҚ АСПАПТАРҒА лайық интервалдың шектерін анықтайды. Сөйтіп, ОСЫНДАЙ ДЫБЫСТАРДЫҢ КӨБІН шығаратын танымал аспаптарды саралайды. Ғұлама «өзімізге танымал аспаптармен ғана шектелейік» деп бірқатарына тоқталып сипаттама береді: **ШАҺРУД, МИЗМАР, УД, НАЙ ЖƏНЕ РАБАБ.**

**◄ШАҺРУД**

- «Сөйтiп бiз былай деймiз: Бұл атрибутка анағұрлым сəйкес келетiн жəне араб империясында кеңiнен таралған аспап – **«ШАҺРУД»**,**-** деп аспаптар туралы пайымдауларын бастайды.

- Фараби аспап бұрын танымал болмаған, **біздің заманымызда жасалған** деп шежірелік уақытын береді.

- Бұл аспапты Александр [Македонский] дəуiрiнен берi **1228 жылы** немесе хижра уақытымен 306 жылы тау бөктерiндегi əл- **МАХ ЕЛIНДЕ САМАРҚАНДЫҚ** сағди, **ХУЛƏЙС ИБН АУАС** есiмдi адам бірінші болып ойлап тауып жасаған деген анықтама береді.

- Сол жерден бұл аспаптың **СОҒД ҚАЛАСЫ** халқына сіңіскенін, одан әрі шекара асып, **МЕСОПОТАМИЯҒА** жеткенін баяндайды. Фараби ол кезде елдерді АРАБТАРДЫҢ ҰЛЫ БАСШЫЛАРЫ басқарған еді деп анықтай түседі.

- Бұдан әрі аспаптың жүріп өткен жолдарын бағамдайсыз**: БАҒДАТ – ЕГИПЕТ – АЛЖИР – СИРИЯ.** Фарабидің айтқанымен жүрсек, аспаптың дыбысын Бағдат қаласы естігенін, кейін Египет пен көрші елдерге өткенін, одан әрі бел асып, Алжир мен Сирияға жеткенін білеміз.

**◄ ҒҰЛАМАНЫҢ БҰЛ АСПАП ТУРАЛЫ ПІКІРІ:**

«Бұл аспапта осы алуан түрлi елдерде өмiр сүрген халықтардың жаңа, ескi əуендерi сылдырлап, аспап дыбыстарының ешбiрi олардың құлақтарына жат келмедi. Егер бiз осы **аспаптың ең төменгi дыбысын алып**, оның **ең жоғарғы дыбысымен салыстыратын болсақ,** онда жоғарғы дыбысты оның төменгi дыбысының екi есе артып **төрт октавты** немесе оның төртiншi потенциясы екенiн табамыз жəне олардың арасында орын алып отырған үш потенция бар. **Бұл дыбыстардың арқасында пайда болған интервал,** осы аспапта шығарылып жатқанның арасындағы **ең үлкенi** болмақ».

**◄МИЗМАР**

- Фараби шаһрудқа ҰҚСАЙТЫН және ОДАН АСАТЫН ИНТЕРВАЛДАРДЫ әртүрлі **ҮРМЕЛІ МИЗМАР** аспаптарда кездестіру мүмкіндігін пайымдайды.

- Ғұлама аталған аспаптағы ДЫБЫСТЫҢ ЕҢ ТӨМЕНГІ және оған жақын тұрған потенция аралығындағы, яғни екі жиек арасында орналасқан БАРЛЫҚ ДЫБЫСТАРДЫ ТАБУҒА болатындығын атап өтеді.

- Жоғарыдағы пікірін ғұлама ҚАЙТАЛАНЫП ЖАТҚАН ДЫБЫСТАР ақиқатында **бiрiншi интервалда орналасқан потенциялар**, демек, бiрiншi интервалдағы потенциялар **адам үшiн табиғи саналатын күллi дыбыстардың жиынтығы** деген тұжырымымен бекемдейді.

- Осы тұста Фараби ТАБИҒИ ДЫБЫСТАРҒА тағы бір рет анықтама беріп кетеді: «**ТАБИҒИ ДЫБЫСТАР ДЕГЕНIМIЗ** – сол халықтардың тiршiлiгiндегi əуендерден құралатын дыбыстары».

**◄**ФАРАБИ АСПАПТАРДЫҢ ІШІНДЕГІ АНАҒҰРЛЫМ КЕМЕЛІ мен ТАБИҒИЫ – **УД, НАЙ ЖƏНЕ РАБАБ** деп есептейді.

**◄** Ғұламабасқа аспаптардың арасынан БАСЫМ КӨПШІЛІГІ **УДҚА** ұқсайтын **МИЗМАРЛАР, МИЗАФТАР МЕН ҚОРАСАНДЫҚ ТАНБУР** сынды аспаптарды атайды.

**◄** Әбу Насыр әл-Фараби **ӘРІПТЕРДЕН СӨЗ** қалай құралатыны сияқты, ДЫБЫСТАРДАН ӘУЕННІҢ пайда болу үрдісін саралайды. Егер әріптер САНМЕН шектеледі де белгілі бір ТІЛДІК ЖҮЙЕЛІ ТІЗБЕККЕ тіркеліп, арнайы формалар мен реттіліктерді құрайтын болса, ДЫБЫСТАР да САНМЕН шектеледі, белгілі түрде реттеле келе арнайы ӘУЕНДІ ШЫҒАРУҒА әзір тұратын ЖИЫНТЫҚҚА бірігеді.

**◄** Ендеше Фарабидің сөзімен айтар болсақ, «дыбыстардың белгiлi реттiкпен бiрiгуi мен адамның қалаған əуенiн құрастыруы үшiн олардың əзiр тұруын «**ПОТЕНЦИЯЛАРДЫ ҚАМТУШЫ ДЫБЫСТАР ЖИЫНТЫҒЫ»** деп атайық. Адам қалаған əуенiн құрастыруы үшiн əзiр тұрған дыбыстардың бұл жиынтығы басқа табиғи немесе табиғи емес жай-күйге де ие болуы мүмкiн. Бiз бұл жағдайларды **«ОРНАЛАСУ КЕМЕЛДIГI»** жəне **«ДЫБЫС ОРНАЛАСУЫНЫҢ КЕМЕЛСIЗДIГI»** деп атаймыз. **ТОЛЫҚ ДЫБЫСТАР ЖИЫНТЫҒЫ–** күллi табиғи потенцияларды қамтыған жиынтық».

**◄УД АСПАБЫНДАҒЫ ТАБИҒИ ДЫБЫСТАРДЫҢ САНЫ.**

Фараби табиғи үн шығаратын аспаптардың ортасынан анағұрлым көп əрi кемелі, **БҰЛ – УД АСПАБЫ** деп табады. Бөлімнің мазмұны тікелей әуендік дыбыстарды толыққанды сараптаудан тұрады, сондықтан бұл мәселені музыканттардың еншісіәне қалдырып, тек айтарымыз **–** УД АСПАБЫНДА қолданылатын үндердің жиынтығы жиырма сегіз және бұлардың бір жиi, екіншілері сирек пайдаланылады.

**◄ ӨНЕРДІҢ ТЕОРИЯЛЫҚ НЕГІЗДЕРІ.**

Фараби ДЫБЫСТЫҢ КӨТЕРIЛУ МЕН ТӨМЕНДЕУ СЕБЕПТЕРIН де қарастырады және ең қарапайым әдісін төмендегідей сипаттайды:

**1. «Дыбыстың жоғарылық өлшемiнiң** айырмасын көрсететiн ең қарапайым əдiс – БҰЛ IШЕКТIҢ ҰЗЫНДЫҒЫ, яғни егер ұзындықта жоғарылық пен төмендiктiң басқа себептерiнен айырмасы жоқ болса, онда **дыбыстың төмендiгi IШЕКТIҢ ҰЗЫНДЫҒЫНА байланысты**, ал **жоғарылығы** – оның **ҚЫСҚАЛЫҒЫНА байланысты».** Ғұламаның бұл тұжырымы түсінікті де анық, сондықтан оны талдау артық болып табылмақ.

**2.** Дыбыстар айырмасының денелер өлшемiмен сəйкес келуi6 яғни дыбыстық ерекшеліктер **ДЫБЫС ШЫҒАРАТЫН ДЕНЕЛЕРДIҢ АЙЫРМАШЫЛЫҒЫНА** байланысты.

**◄Фараби м**узыкалық өнердiң негiздерi туралы пайымдағанда, бұл кәсіптегі танымдар **АРИФМЕТИКА ӨНЕРIНЕН** пайдаланылады.

**◄**  Әбу Насыр музыка өнерi көп мəселелерде **ЛОГИКА ӨНЕРIНIҢ БӨЛIКТЕРI** болған тiл бiлiмi, шешендiк өнерi мен поэтика ғалымдарын қосатыны айқындалады деп түйіндейді

**◄** Ғұламасондай-ақ музыка өнерінің математиканың да бөлiгi екенi анық деп табады, себебі **ДƏЛ МАТЕМАТИКАЛЫҚ ӨНЕРДIҢ СТАТИКАСЫНА** тəн сияқты дыбыстар мен олардың салдарын есептеу қырынан талдайды.

**◄** Сөйтіп, **МУЗЫКАЛЫҚ ӨНЕРДІҢ КЕЙБIР ТЕОРИЯЛЫҚ НЕГIЗДЕРІ** жалпыға танылған бiлiмдерден, басқалары жаратылыстанудан, геометрия мен арифметикадан пайдаланылатыны, ал үшiншiлерi – **МУЗЫКАНЫҢ ПРАКТИКАЛЫҚ ӨНЕРIНЕН** алынатыны мəлiм болды.

**◄** Фарабидің айтуынша, **жалпыға танылған бiлiмдер** мен **теориялық бiлiмдерден** алынған бiлiмдерде жалпы дыбыстар, олардың түрлері мен жай-күйлерi, салдары, қайсысының табиғи немесе табиғи емес екенi маңызды емес.

**◄** Ғұламаның пайымдауынша, **практикалық өнерiнен алынған бiлiмдерде** дыбыстардың анықтамасы, олардың жай-күйлерi мен салдары, адамның қабылдауына қайсысы табиғи жəне табиғи емесiнiң айырмасын түсiну үрдісі жүреді.

**◄** Фараби ТҮЙСІКТІК ҚАБЫЛДАУ НЕГІЗІНДЕ пайда болып, бірінші келетін БІЛІМДЕР ЖЕТКІЛІКСІЗ деп табады. Бұдан әрі талдай жасап, **ТЕОРИЯЛЫҚ ЖАЙ-КҮЙЛЕРДI ҒЫЛЫМ МЕН ПАЙЫМДАРДАН,** ал адам үшiн **ТАБИҒИ ЖƏНЕ ТАБИҒИ ЕМЕС КРИТЕРИЙЛЕРДI ТҮЙСIКТIК ҚАБЫЛДАУДАН** пайдалануға тура келетіні туралы тұжырым жасайды.

**◄ ПРАКТИКАЛЫҚ ӨНЕРДIҢ ОН КЕМЕЛДIГI.**

Фарабидің пайымдауынша, «...Осындай кемелдiлiк – он», соларды саралап тізбектелік.

**БIРIНШI ҮЙЛЕСIМДIК** – əуендердi кеңейтiп əрi əшекейлейдi.

**ЕКIНШI ҮЙЛЕСIМДIК** – əуен дыбыстарының мезгiлдiк аралығы.

**ҮШIНШI ҮЙЛЕСIМДIК** – бiр əуендi толықтыру үшiн дыбыстардың өзара тiркесiмi, мұны «БIРТЕКТIЛIК» деп атадық, - дейді Фараби

**ТӨРТIНШI ҮЙЛЕСIМДIК** – бiр əуендi толықтыру үшiн өзiне ғана тəн дыбыстардың өзара тiркесуi, ғұлама оның «ƏРТЕКТIЛIК» деп аталатын хабарлайды.

**БЕСIНШI ҮЙЛЕСIМДIК** – бiр əуеннiң бойында дыбыстардың реттiлiкпен дыбыстық дəрежеде жоғары немесе төмен орналасып өзара үйлесiмдi бiрiгуi.

**АЛТЫНШЫ ҮЙЛЕСIМДIК** – бiртектi дыбыстардың өзара үйлесiмдi тiркесiм арқылы бiрiгулерi, бұл «КОНСОНАНС» ретiнде танымал.

**ЖЕТIНШI ҮЙЛЕСIМДIК** – бiртектi дыбыстардың əртүрлi əуен пiшiндерiне тiзбектелген үйлесiмдiкпен орналасуы.

**СЕГIЗIНШI ҮЙЛЕСIМДIК** – дыбыстық дəрежелерге сəйкес бекiтiлген əуен негiздерiн əзiрлеу үшiн бiртектi дыбыстар арасындағы интервалдардың үйлесiмдiгi.

**ТОҒЫЗЫНШЫ ҮЙЛЕСIМДIК** – бiртектi дыбыстардың жоғарылық күйлерде барлық дауысты үйлесiмдi алу, мұны «СƏЙКЕСТIК» деп атайды.

**ОНЫНШЫ ҮЙЛЕСIМДIК** – адамның қабылдауы үшiн дыбыстың өзiнiң жоғарылық күйiнiң үйлесiмдiгi.

Біз аталған тақырыпты негізінен Әбу Насыр әл-Фарабидің «ҒЫЛЫМДАР ЭНЦИКЛОПЕДИЯСЫ ТУРАЛЫ СӨЗ» ТРАКТАТЫ бойынша **МУЗЫКА ТУРАЛЫ ҒЫЛЫМҒА** арналған бөлімі және «МУЗЫКАНЫҢ ҮЛКЕН КІТАБЫНАН» **«МУЗЫКА ӨНЕРІНЕ КІРІСПЕ. БІРІНШІ СӨЗ»** және **«МУЗЫКА ӨНЕРІНЕ КІРІСПЕ. ЕКІНШІ СӨЗ»** бөлімдері бойынша қарастырылды.

◄ **ҚОСЫМША ТҮСІНІКТЕМЕ.**

ӘБУ НАСЫР ӘЛ-ФАРАБИ – МУЗЫКА ЗЕРТТЕУШІСІ, ТЕОРЕТИК. «МУЗЫКАНЫҢ ҮЛКЕН КІТАБЫ» («Китаб әл-мусики әл-Кабир») көлемді трактатын бүкіл музыка тарихшылары МУЗЫКА ТЕОРИЯСЫ жайлы аумақты, толымды да маңызды еңбек деп жоғары бағалап, жарыса жазды.

Əл-Фараби «Музыка туралы үлкен кітабында», әрине, араб саздарының диатоникалық табиғатын қарастырып, сол арқылы АРАБ ƏУЕНІНІҢ ЕРЕКШЕЛІГІН ашу жолында ізденіс жасады. Философтар оның музыкалық сазға қатысты зерттеуін Ибн Сина жалғастырды деп санайды.

Фарабидің пайымдауынша, кез келген пəнді зерттеген сияқты, МУЗЫКАНЫ ТЕОРИЯЛЫҚ ТҰРҒЫДАН ЗЕРДЕЛЕГЕНДЕ ДЕ ҮШ ШАРТ сақталуы тиіс болатын. Ендеше ғұлама «Музыка туралы үлкен кітаптың» басында-ақ бұл ойларын ортаға салған-ды: «**Біріншіден,** оның бастауларын [қағидаттарын] жақсы білу керек. **Екіншіден,** осы бастаулардан жəне осы ғылымға қатысы бар деректерден қажетті қорытынды жасай білу қажет. **Үшіншіден,** аталған ғылымдағы қате пікірлерге жауап қайтара білу, ақиқатты жалған нəрседен ажыратып, қатені түзеу үшін басқа авторлардың пікірлерін талдай білу». Отандық философтар Əл-Фараби музыканы зерттеу барысында осы қағидаттарды толық жүзеге асырды деп атап көрсетеді.

Әбу Насыр әл-Фарабидің «Музыканың үлкен кітабының» басында берілген ƏБУ НАСЫР ƏЛ-ФАРАБИДIҢ «МУЗЫКА ТУРАЛЫ ҮЛКЕН КIТАБЫНА» **МАХМУД АХМАД ƏЛ-ХАФНИДIҢ АЛҒЫ СӨЗIНІҢ** кейбір тұстарын берейік:

- «Музыка туралы үлкен кiтап» **ƏБУ ЖАҒФАР МҰХАММЕД ИБН ƏЛ-ҚАСИМ ƏЛ-КИҺРИ** есiмдi уəзiрдiң сұрауымен жазған. (Фараби бұл жөнінде еңбегінің басында көлемді түсініктемесін береді. Тек біз бастапқы сөйлемін ғана ұсыналық: «Сен ежелден келе жатқан байырғы музыка өнерінбілгің келіп, осы жөнінде әрі жеңіл, әрі түсінікті, көптің кәдесіне жарайтын кітап жазуды өтінген едің. ...». (Құрметті Жас! Сізде Қызуғушылық туындаса, өзіңіз Фараби пайымдауларының аяғына дейін кітапты қолыңызға алып оқып таныса аласыз. Біз осыған үміттенеміз!)

- «Музыка туралы үлкен кiтап» 1930-1935 жж. **БАРОН Д’ЭРЛАНЖЕ** француз тiлiнде шығарады; музыка ғылымына қатысты арнайы бөлiк 1935 ж. Лейденде шығады.

Әбу Насыр әл-Фарабидің «Музыканың үлкен кітабының» басында берілген ƏБУ НАСЫР ƏЛ-ФАРАБИДIҢ «МУЗЫКА ТУРАЛЫ ҮЛКЕН КIТАБЫНА» **ҒАТТАС АБД ƏЛ-МƏЛIК ƏЛ-ХАШБАНЫҢ АЛҒЫ СӨЗIНЕН** мәліметтер берелік:

- Сондай-ақ, бiздiң қолымызда 1930-1935 ж.ж. Парижде жарық көрген барон **РУДОЛЬФ Д’ЭРЛАНЖЕНIҢ ФРАНЦУЗ ТIЛIНДЕГI ƏЛ-ФАРАБИДIҢ МУЗЫКА ЖАЙЫНДАҒЫ ЗЕРТТЕУI** бар.

**ОЛ ТӨРТ ДАНА ҚОЛЖАЗБАДАН АУДАРЫЛҒАН.**

**ОЛАР:**

**1. ЛЕЙДЕН КIТАПХАНАСЫНДА** №1427 сақтаулы, 133 беттiк толық қолжазба. Ол 943 хижра жылында көшiрiлген. Бiз оны м [мим] əрпiмен белгiледiк.

**2. МИЛАН КIТАПХАНАСЫНДА** №289 сақтаулы, 195 беттiк толық қолжазба. Ол 784 хижра жылында көшiрiлген.

**3. БЕЙРУТ КIТАПХАНАСЫНДА** сақтаулы толық емес қолжазба.

**4. МАДРИДТЕГI «ЭСКОРИАЛ» КIТАПХАНАСЫНДА** №906 сақтаулы, 183 беттiк толық емес қолжазба. Оның көшiрiлген мерзiмi көрсетiлмеген. **КӨШIРМЕШI – ƏБУ ƏЛ-ХАСАН ИБН ƏБУ КАМƏЛ ƏЛ-КУРДИ.**

**-** **БҰЛ КIТАПТЫ** негiзгi нұсқаларға қарап отырып зерттеу, əсiресе, парақтардың шетiнде шимақталған дүниелердi түсiндiру өте күрделi құбылыс болғандықтан бiздер кейде бұл өнердiң шеңберiнен шығып кететiн пəн еңбектерiне де жəне осы өнер жайында жазылған ескi қолжазбалар мен кейiн жазылған кiтаптарға назар салу мəжбүрiнде қалдық. Сондай-ақ, бұл еңбектi кемел кiтап етiп шығаруымыз үшiн қолымыз жетiп, пайдамызға жараған əдебиеттерге жүгiндiк. Осылайша бiз философ Əбу Насыр Мұхаммед ибн Мұхаммед əл-Фарабидiң музыка өнерi жайындағы осы кiтабын сiздерге ұсынып отырмыз. Расында бiз бұл кiтап қазiргi заман музыка өнерiндегi ғалымдар мен осы өнердiң негiздерiн зерттеушiлерге үлкен көмегiн тигiзедi жəне жоғарғы оқу орындары үшiн сусындайтын қайнар көз болады деп үмiттенемiз. **Баспагер.**

- Фарабидің «Музыканың үлкен кітабында» БIРIНШI БӨЛIМ МУЗЫКА ӨНЕРIНЕ КIРIСПЕ БIРIНШI СӨЗ «Музыка» ұғымы жəне оның мазмұнынан басталады. Фараби МУЗЫКА ҰҒЫМЫНА СИПАТТАМА береді:

«Əуелi музыка өнерi деп ненi меңзейтiнiн қысқаша айта кету керек. **«МУЗЫКА» [ƏЛ-МУСИҚА] СӨЗI ƏУЕНДI БIЛДIРЕДI.** **«ƏУЕН» [ƏЛ-ЛƏХН]** белгiлi тəртiппен құрылған түрлi дыбыстардың жиынтығын жəне əдеттегi сияқты мағынаны бiлдiру үшiн белгiлi əдiспен құрылған, сөз тiркестерi пайда болған **«ƏЛ-ХУРУФ»** фонемаларының жиынтығын бiлдiредi.

- **ФАРАБИДІҢ МУЗЫКАЛЫҚ ӨНЕР ТУРАЛЫ ЖҰМЫСТАРЫНА** ИБН СИНА, ИБН ТУФАЙЛЬ МЕН ИБН БАДЖЖА сүйенеді.

- «Музыка туралы үлкен кітабынан» бөлек əл-Фараби **«ЫРҒАҚТЫ ЖҮЙЕЛЕУ ТУРАЛЫ КІТАП»** («Ырғақтардың жiктелуi туралы кiтап»), **«ЫРҒАҚҚА ҚОСЫМШАЛАРДЫҢ ЖЫЛЖУЫ ТУРАЛЫ КІТАП»** («Ырғақтарға қосымшалардың өтуi туралы кiтап» жəне **«МУЗЫКА ТУРАЛЫ СӨЗ»** сияқты туындылар жазған.

**ӘДЕБИЕТТЕР:**

1. Әбу Насыр әл-Фараби: Ғылымдар классификациясы туралы сөз.- 7 томдық жинағы.- Алматы: RS; Халықаралық Абай клубы. - 2019.

2. Əбу Насыр əл-Фараби. 10-томдық шығармалар жинағы. 8-том. Музыка туралы үлкен кітап (1 бөлім). Астана: ТОО «Лотос – Астана», 2008. – 360 б.

3. Әл-Фараби және қазіргі заман: оқу құралы / Ғ.М.Мұтанов, К.Х.Таджикова, М.Ш.Хасанов, Г.Ж.Нұрышева, Г.Қ.Құрманғалиева, А.С.Сырғақбаева, Б.А.Джаамбаева; жалпы ред.басқ.Г.Ж.Нұрышева. – 2014. – 239 б.

4. Көбесов А. Әбу Насыр әл-Фараби. – Алматы: Қазақ университеті, 2004.- 176 бет.

**ТАҚЫРЫП 8. ӘЛ-ФАРАБИДІҢ САЯСИ ФИЛОСОФИЯСЫ**.

Фараби «ҚАЙЫРЫМДЫ ҚАЛА ТҰРҒЫНДАРЫНЫҢ КӨЗҚАРАСТАРЫ ЖАЙЫНДА», «АЗАМАТТЫҚ САЯСАТ», «МЕМЛЕКЕТТІК ҚАЙРАТКЕРЛЕРДІҢ НАҚЫЛ СӨЗДЕРІ», «БАҚЫТҚА ЖЕТУ ЖАЙЫНДА», «БАҚЫТҚА ЖОЛ СІЛТЕУ» сынды трактаттарында ортағасырлық араб философиясында саясат, мемлекет пен билік және құқық туралы пайымды ойларын тұжырымдады.

Әбу Насыр әл-Фарабидің **«ҚАЙЫРЫМДЫ ҚАЛА ТҰРҒЫНДАРЫНЫҢ КӨЗҚАРАСТАРЫ ЖАЙЫНДАҒЫ ТРАКТАТ»** еңбегінің мазмұны 37 тараудан тұрады. Біз ғұламаның болмыс және таным мәселелеріне қатысты көзқарастарын қарастырған кезімізде, трактаттың бастапқы тарауларын талдауға түсіргенбіз.

**ФАРАБИДІҢ ӘЛЕУМЕТТІК-САЯСИ ОЙ ТҰЖЫРЫМДАРЫН** бұл трактат бойынша тиесілі тараулары (27, 28, 29, 32, 33, 34, 37) арқылы анықтаппайымдамақпыз. Атап айтқанда олар төмендегідей:

**27**. **ҚАЛА БІРЛЕСТІГІНІҢ БАС МҮШЕСІ ТУРАЛЫ**

**28. ҚАЙЫРЫМДЫ ҚАЛА БАСШЫСЫНЫҢ ҚАСИЕТТЕРІ ТУРАЛЫ**

**29. ҚАЙЫРЫМДЫ ҚАЛАҒА ҚАРАМА-ҚАРСЫ ҚАЛАЛАР ТУРАЛЫ**

**32. ОСЫ ҚАЛАЛАРДЫҢ ТҰРҒЫНДАРЫ ТУРАЛЫ**

**33. ҚАЙЫРЫМДЫ ҚАЛА ТҰРҒЫНДАРЫНА ОРТАҚ МӘСЕЛЕЛЕР**

**ТУРАЛЫ**

**34. НАДАН ҚАЛА МЕН АДАСҚАН ҚАЛА ТҰРҒЫНДАРЫНЫҢ**

**КӨЗҚАРАСТАРЫ**

**37. НАДАН ҚАЛАЛАР ТУРАЛЫ.**

**◄ 27. ҚАЛА БІРЛЕСТІГІНІҢ БАС МҮШЕСІ ТУРАЛЫ.**

- Фараби **әдетте** **ТӘННІҢ барлық мүшелерінің ЕҢ НЕГІЗГІ МҮШЕСІ** сияқты, қала бірлестігі барлық мүшелерінің ішіндегі **НЕГІЗГІСІ ҚАЛА БАСШЫСЫ** деп көрсетеді, оны барлық қасиеттері жағынан **КЕМЕЛДІ ЖАН**, дәрежесі мәртебелі және ол өзі билейтіндердің, сондай-ақ өзгелерді билейтіндердің бәрінен жоғары тұрады деп сипаттайды.

- **Әдетте ең алдымен ЖҮРЕКТІҢ тіршілік етуі шарт**, дәл сол сияқты белгілі бір **ҚАЛАНЫҢ БАСШЫСЫ ДА БІРІНШІ КЕЗЕКТЕ ӨМІР СҮРУГЕ ТИІС,** сөйтіп кейін қала бірлестігі мен оның мүшелерінің өмір сүруіне, олардың бойына еріктен қуат алып тұратын қасиеттердің даруына себеп болуға тиіс, **егер қала бірлестігінің бір мүшесі қырсыққа ұшырай қалса,** оны түзу жолға салып жіберетін осы қала бастығының нақ өзі болады деп ғұлама ой түйіндейді.

- Фараби бірінші билеуші МҮШЕНІҢ ТАБИҒИ МАҚСАТЫНА СӘЙКЕС **АСА АРДАҚТЫ ҚЫЗМЕТ АТҚАРАДЫ**, оған өте-мөте жақын тұрғандар аса ардақты қызмет, оларға бағыныштылар қызметі одан кемдеу, қала бірлестігінің ең төменгі қызмет атқаратын мүшелеріне дейін осылай сатылық жолмен ұласып кете беретінін атап өтеді. Ойшыл қызметтің төмендігін адамның организміндегі, мәселен қуық пен астыңғы ішектің қызметімен, яғни бұлардың үлкен қызметін жоққа шығарғанмен де, олардың пайдасының аздығымен және тым жеңілдігімен салыстырып бағаланатынын көрсетеді. Сөйтіп, Фараби жоғарыдағы пайымдауларын былай тұжырымдайды: «**БӨЛШЕКТЕРІ ЖАРАТЫЛЫСЫНАН ҮЙЛЕСІМДІ, ЖҮЙЕЛІ ЖӘНЕ ТӘРТІПТІ КЕЛЕТІН ҚАЛА ЖӨНІНДЕ ДЕ,** бірлестік атаулы жөнінде де осыны айту керек, өйткені бұл бірлестіктің әрқашан да өз басшысы болады, ал оның басқа мүшелерге қатынасы дәл осындай болмақ. **Өмірдегі күллі заттың жайы да осындай**».

- Фараби қайырымды қаланы КЕЗ КЕЛГЕН АДАМ БИЛЕЙ АЛМАЙДЫ деп табады да, **ЕЛ БИЛЕУ ЕКІ НӘРСЕГЕ БАЙЛАНЫСТЫҒЫН** анықтайды: **біріншіден,** адамның өз жаратылысында ел билеуге қаншалық **әзір екеніне,** **екіншіден,**  адамның **еріктен қуат алып отыратын жағдайы мен қабілетіне**. Демек, жаратылысында ел билеуге кім бейім болса, билік соның үлесіне тимек.

- Ойшыл **ӨНЕР АТАУЛЫНЫҢ БӘРІ ЕЛ БИЛЕУ ҚҰРАЛЫ** бола бермейді деп түйін жасап талдауға түсіреді. Мәселен, Фараби өнердің көпшілігі қаладағы қызметтің тетігін ұстауға бағытталса, ал табиғи қабілеттердің қөбі қызмет етуге арналған қабілеттер дейді. Демек, ӘРБІР КЕЗ КЕЛГЕН ӨНЕР және ӘРБІР КЕЗ КЕЛГЕН ҚАБІЛЕТ қайырымды қаланы билеу өнері бола бермейді.

- Ғұлама тәннің **БАСТЫ МҮШЕСІН** басқа бір мүше **билей алмайтыны** сияқты, қайырымды қаланың **бірінші басшысында болуға тиісті өнер** неге болсын қызмет ету құралы да**, басқа бір өнердің билейтін объектісі де болмақшы емес** деген тұжырым жасайды. Ендеше ғұламаның пікірінше, оның өнері сондай өнер, барлық басқа өнер **соның мақсатына бағынышты** және **қайырымды қаладағы барлық іс-әрекет** осы мақсатқа бола жасалады.

- Әбу Насыр осы тұста АДАМҒА сипаттама береді, «мұндай адамды басқа ешкім билемейді»,- дейді, ОЛ – кемелділік дәрежесіне жетіп, пәрменді парасат пен ұғымға айналған адам. ОЛ – қиялдау қабілеті табиғи түрде біз көрсеткен аса мәртебелі кемелділік дәрежесіне жеткен адам.

- Мұнан әрі Фараби **АДАМНЫҢ КЕМЕЛДІК ДӘРЕЖЕГЕ ЖЕТУІ** дегеннің тамырына бойлап толымды пайымдайды. Біз ғұлама ойларын қысқаша тұжырымдаласақ, АДАМНЫҢ БОЙЫНА Бәйекшіл парасаттың Жүре біткен парасатқа, одан **ӘРЕКЕТШІЛ ПАРАСАТҚА** ұласқан кезінде КЕМЕЛДІК ДӘРЕЖЕГЕ ЖЕТЕТІНІН алға тартып отыр. Басқаша айтсақ, МҰНДАЙ АДАМНЫҢ БОЙЫНДА теориялық және практикалық қабілеттері (ойлау қабілетінің екі өзегі) қиялдау қабілетімен бір жерде тоғысуы хақ.

- Фараби мұндай адамды «онда бұл адам **аян берілетін адамның нақ өзі** болмақ», ал АЛЛА -ТАҒАЛА (оның ұлылығы мен құдіреттілігі кәміл) оған әрекетшіл парасат арқылы аян береді» деп көрсетеді.

- Әбу Насырдың **КЕМЕЛ АДАМНЫҢ БОЛМЫСЫН** қалай сомдайтынын өз сөзімен берелік: «Міне осындай адам оның өзінен оның аңдағыш **парасатына ДАРЫҒАН ҚАСИЕТ АРҚАСЫНДА ДАНА, ФИЛОСОФ, КЕМЕҢГЕР ПАРАСАТ ИЕСІ болып шығады,** ал оның өзінен оның қиялдау қабілетіне **қасиет дарыған адам пайғамбар,** болашақты болжағыш **сәуегей** және өмірдегі және оқиғаларды **түсінгіш, білгір** болып шығады, -міне осының бәрі оның **тәңірлікті танып білетін болмысының шарапаты»**.

- Сөйтіп, ғұлама БАСШЫҒА ҚОЙЫЛАТЫН **БІРІНШІ ШАРТТЫҢ** не екенін анықтайды: «**Адамзат кемелділігінің ең биік дәрежесіне жеткен мұндай адам бақыттың ұшпағында болады**. Оның жаны кемелді, жоғарыда біз айтқан **әдіспен әрекетшіл парасатпен ұштасқан** болып шығады. **Бұл адам бақытқа жеткізетін әрекеттің қандайын болса да кәміл білетін адамның нақ өзі. Басшыға қойылатын бірінші шарт осы».**

- Фараби өз ойын оған тән қандай қасиеттер болу керектігімен толықтырады:

1) ол өзі білетін нәрсенің бәрін көркем де бейнелі сезбен айтып жеткізерліктей қабілеті болуға тиіс;

2) жұртты бақытқа бастайтын ең дұрыс жолға сала біліп, бақытқа жеткізетін іс-әрекетке талпындыруға тиіс;

3) жеке іс-әрекетті жүзеге асыру үшін оның ойындағы қайраты жеткілікті болуға тиіс.

**28. ҚАЙЫРЫМДЫ ҚАЛА БАСШЫСЫНЫҢ ҚАСИЕТТЕРІ ТУРАЛЫ.**

Әбу Насыр әл-Фараби бұл тарауында алдыңғы бөліміндегі АДАМ, соның ішінде қаланың бірінші басшысы, мәселесін одан әрі сабақтайды.

**1)** Тарауда негізінен БАСШЫ БОЛУ ҮШІН оның бойынан табылуға тиісті **12 ҚАСИЕТТІ** саралап тізбектейді. Тек қосарымыз – Фарабидің әлеуметтік-этикалық көзқарастырған кез келген философ осы он екі қасиетті ықшамдап өз сөздерімен беріп түсіндірді де, ал біз Жас Ұланның ғұламаның НҰСҚАЛЫҚ ТҰЖЫРЫМЫМЕН (аудармасы болса да ) танысуын жөн деп тауып, мәтінін өзгертпестен ұсындық. Фарабидің пікірлері ӨТЕ ТҮСІНІКТІ, аударма сәтті шыққан, тілі жатық, ойлары анық бұл біріншіден, ал екіншіден, жастарды Фарабидің төл туындыларына бойлату үшін де қажетті амал.

**2)** Фараби бойында талап етілетін 12 қасиеті болмағанда, **2 АДАМНЫҢ БАСШЫЛЫҒЫҚ ЕТУІ МҮМКІНДІГІН** әрекетін ұсынады.

**3)** Тіпті мұндай басшылық мүмкін болмай жатқанда, ең болмағанда басты **6 ҚАСИЕТ БОЙЛАРЫНАН ТАБЫЛАТЫН АДАМДАРДАН ТҰРАТЫН БАСШЫЛЫҚ ҚҰРЫЛЫМДЫ** да мақұлдайды.

Сонымен, ғұлама тарауды төмендегі пайымдауларымен бастайды: «Ешбір жанға бағынбайтын басшы адам, міне осындай. Ол – имам, ол –қайырымды қаланың бірінші басшысы, ол – қайырымды халықтың басшысы және жер жүзін мекендейтін елдің басшысы. **Өз бойында туа біткен ОН ЕКІ ҚАСИЕТТІ ҰШТАСТЫРҒАН АДАМ ғана осындай бола алады».**

Фарабидің қала (Фараби қала дегенде мемлекетті айтып отырғандығын білеміз) басшысының бойынан табылуға тиісті ҚАСИЕТТЕРІНЕ тоқталайық:

**◄ БІРІНШІДЕН, БҰЛ АДАМНЫҢ МҮШЕЛЕРІ МҮЛДЕ МІНСІЗ БОЛУҒА ТИІС**, бұл мүшелердің күші өздері атқаруға тиісті қызметті аяқтап шығу үшін мейлінше жақсы бейімделген болуы керек, сонда егер осы адам әлде бір мүшесінің жәрдемімен әлденендей бір іс істемек болса, ол мұны оп-оңай атқаратын болады;

**◄ ЖАРАТЫЛЫСЫНАН ӨЗІНЕ АЙТЫЛҒАННЫҢ БӘРІН ЖЕТЕ ТҮСІНЕТІН**, айтылған сөзді сөйлеушінің ойындағысындай және істің жай-жағдайына сәйкес ұғып алатын болуы керек;

**◄ ӨЗІ ТҮСІНГЕН, КӨРГЕН, ЕСІТКЕН ЖӘНЕ АҢҒАРҒАН НӘРСЕЛЕРДІҢ БӘРІН ЖАҚСЫ САҚТАЙТЫН,** бұлардан ешнәрсені ұмытпайтын болуы керек;

**◄** Әйтеуір бір заттың кішкене ғана белгісін байқаған заматта сол белгінің ишаратын іліп әкетерліктей **АЛҒЫР ДА АҢҒАРЫМПАЗ АҚЫЛ ИЕСІ БОЛУ ШАРТ;**

**◄ ӨТКІР СӨЗ ИЕСІ** және ойына түйгеннің бәрін айдан-анық айтып бере алатын **ТІЛМАР БОЛУ ШАРТ;**

**◄ ӨНЕР-БІЛІМГЕ ҚҰШТАР БОЛУ**, оқып-үйренуден шаршап-шалдықпай, осыған жұмсалатын еңбектен қиналып азаптанбай, бұған оңай жететін болу керек;

**◄ ТАҒАМҒА, ІШІМДІК ІШУГЕ**, сыр-сұбқат құруға келгенде қанағатшыл болу керек, жаратылысынан сауыққұмарлықтан аулақ болып, бұдан алатын ләззатқа жирене қарауы шарт;

**◄ ШЫНДЫҚ ПЕН ШЫНШЫЛ** адамдарды сүйіп, өтірік-жалған мен суайттарды жек көру керек;

**◄ ЖАНЫ АСҚАҚ** және ар-намысын ардақтайтын болуы шарт;

**◄ОНЫҢ ЖАНЫ** жаратылысынан пасық істердің бәрінен жоғары болып, жаратылысынан **ИГІ ІСТЕРГЕ ЫНТЫЗАР** болуға тиіс;

**◄ ДИРХЕМ, ДИНАР АТАУЛЫҒА**, жалған дүниенің басқа да атрибуттарына жирене қарау керек;

**◄** Жаратылысынан **ӘДІЛЕТТІЛІК ПЕН ӘДІЛЕТТІЛЕРДІ СҮЙІП**, әділетсіздік пен озбырлықты және осылардың иелерін жек көру керек;

**◄** **ЖАҚЫНДАРЫНА ДА, ЖАТ АДАМДАРҒА ДА** әділ болып, жұртты әділеттілікке баулып, әділетсіздіктен зардап шеккендердің залалын өтеп, жұрттың бәріне өз білігінше **ЖАҚСЫЛЫҚ ПЕН ІЗГІЛІК КӨРСЕТІП** отыруы қажет;

**◄ӘДІЛ БОЛУ КЕРЕК,** бірақ қыңыр болмау керек, әділеттілік алдында нойыс мінез көрсетіп қасарыспау керек, бірақ әділетсіздік пен пасықтық атаулыға мүлде рақымсыз болу шарт;

**◄ӨЗІ ҚАЖЕТ ДЕП ТАПҚАН ІСТІ** жүзеге асырғанда **ШЕШІМПАЗДЫҚ** көрсетіп, бұл ретте қорқыныш пен жасқану дегенді білмейтін **БАТЫЛ, ЕРЖҮРЕК БОЛУЫ** керек.

Фараби аталған барлық қасиет бір адамның бойынан табыла бермейтінін де түсінді, кездессе де сирек, аз екендігін, сондықтан қайырымды қала тұрғындарының ішінен табылған осындай адамның өсіп-жетілген кезінде жоғарыда аталған шарттардың АЛҒАШҚЫ АЛТАУЫ немесе БЕСЕУІ оның бойына біткен болса, онда ол осы қаланың басшысы болмақ. Бұл тұрғыдан ғұламаның ойларына жүгінелік: « **Кімде-кім ТУҒАН КЕЗІНЕН БАСТАП және ЖАС ЖЕТКІНШЕК ШАҒЫНДА жоғарыда аталған шарттарды бойына дарытқан болса** және ЕСЕЙГЕННЕН КЕЙІН БАСҚА АЛТЫ ШАРТҚА САЙ КЕЛЕТІН БОЛСА, біріншісінің орнын басатын екінші басшы сол болады».

Әбу Насыр әл-Фараби талап етілетін АЛТЫ ҚАСИЕТТІ де саралап береді:

◄ **БІРІНШІ ШАРТ** – **ДАНА БОЛУ.**

◄ **ЕКІНШІ** – қалаға арнап бірінші имамдар белгілеген **ЗАҢДАРДЫ, ЕРЕЖЕЛЕР МЕН ӘДЕТ-ҒҰРЫПТАРДЫ ЖАДЫНДА САҚТАП, ЖЕТІК БІЛУ,** өзінің барлық іс-әрекетін осыларға сәйкес жүргізу.

◄**ҮШІНШІ** – бұрынғылардан тиісті заң сақталмаған жағдайда, бірінші имамдардың үлгісімен **ӘРЕКЕТ** жасай отырып, бұл жөнінде **ТАПҚЫРЛЫҚ КӨРСЕТУ.**

◄**ТӨРТІНШІ** – бірінші имамдар аңдай алмаған нәрселерді бұрыннан қалыптасып қалған жағдайды да, болашақ оқиғаларды да қалаған кезінде танып-біліп отырарлықтай **ТАПҚЫР ДА БІЛГІР БОЛУ;** өзінің осындай іс-әрекетінде **ОЛ ХАЛЫҚТЫҢ ӘЛ-АУҚАТЫН ЖАҚСАРТУДЫ МАҚСАТ ЕТУГЕ ТИІС.**

◄**БЕСІНШІ** – бірінші имамдардың заңдарын және солардан кейін, солардың үлгісі бойынша өзі белгілеген заңдарды орындауға жұртты **ӨЗ СӨЗІМЕН ЖІГЕРЛЕНДІРЕ БІЛУ.**

◄ **АЛТЫНШЫ** – **ӘСКЕРИ ІСТЕРДІ** жүргізу үшін қажетті дәрежеде **ҚАЙРАТТЫ БОЛУ,** оның бер жағында әскери өнерді қызмет бабындағы өнер ретінде және билеуші өнер ретінде біліп алу.

Ғұлама қала басшысына қатысты ойларында одан әрі жалғастырады. Фараби егер аталған қасиеттерді бойына ұялатқан адам табылмаған жағдайда, **БІРЕУІ ДАНА,** ал ЕКІНШІСІ қалған шарттарды иеленсе, ЕКЕУІНІҢ БІРІГІП БАСҚАРУЫ принципін ұсынады. Фарабидің төл сөзі төменгі мәтінмен берілген: «Ал егер осы қасиеттердің бәрін өз бойына жинақтаған адам табылмайтын болса, **бірақ екі адам табылып, оның бірі** – **дана, екіншісі басқа шарттарға сай келетін болса,** онда **осы екеуі де қала басшылары болар еді»**.

◄ **ДЕМЕК,** ФАРАБИ **ЕКІ АДАМ** бірінің өз бойындағы жоқ кабілетті екіншісінен табу арқылы бірін-бірі толықтырып, тізе қосып мемлекетті сындарлы билеуге қол жеткізуге болатынын алға тартады.

Ғұлама алты қасиетті тоғыстыратын екі адам табылмаған жағдайда, АЛТЫ ТАЛАПТЫҢ БІРЕУІН БОЙЫНА ҰЯЛАТҚАН АЛТЫ АДАМНАН ТҰРАТЫН БАСШЫЛЫҚТЫ та қолдайды: «Егер **ОСЫ ҚАСИЕТТЕР БІР ТОП АДАМНЫҢ БАСТАРЫНА БӨЛЕК-БӨЛЕК БІТКЕН БОЛСА,** сөйтіп, бірінде даналық, екіншісінде тағы бір қасиет, үшіншісінде тағы бір, төртіншісінде тағы бір, бесіншісінде тағы бір, алтыншысында тағы бір қасиет болса, онда **осы адамдар өзара келіскен жағдайда, бәрі де қайырымды басшылар болмақ».**

◄ **ДЕМЕК,** ФАРАБИ **КЕРЕК БОЛҒАН ТҰСТА ҰЖЫМДЫҚ БАСҚАРУДЫ** да жоққа шығармайды.

Фараби бір кезде басшылар даналығын сарқыған сәтте қаланың құрып кетуі қаупі туатындығы, ал осы халдегі басшының қасынан ақыл салар дана табылмаса, мемлекеттің уақыт оза сөзсіз құритындығын қынжыла жазады.

**29. ҚАЙЫРЫМДЫ ҚАЛАҒА ҚАРАМА-ҚАРСЫ ҚАЛАЛАР ТУРАЛЫ.**

Фараби бұл бөлімде ҚАЙЫРЫМДЫ ҚАЛАНЫ надан, алыс-беріс, адасқан, өнегесіз қалаға қарсы қояды да, олардың әрқайсысына тән өзіндік белгілерін айғақтайды. Ғұлама сондай-ақ мұндай қалаға жеке адамдар, яғни осы қалалардың өкілдері де қарсы болмақ,-деп түйеді.

Сонымен, қалалар типтерін қарастыруға кіріселік.

◄**НАДАН ҚАЛА ДЕГЕНІМІЗ** – ешқашан да бақытты көріп-білмеген, оған талпыну ешқашан ойына да кіріп шықпаған тұрғындар қаласы.

Фараби осындай қала тұрғындарының болмысы туралы ҚАНДАЙ ПІКІР қалдырды:

- олар **ЕШҚАШАН** БАҚЫТТЫ бастарынан кешіріп те, оған ЕШҚАШАН СЕНГЕН де емес;

- олар денсаулық, байлық, ләззат, құштарлыққа салыну бостандығы, құрмет пен даңқ осындай нәрселерді **ИГІЛІК** ретінде санайды;

- жоғарыда айтылған ИГІЛІКТЕР ОЛАР ҮШІН = АСА ЗОР, ТОЛЫҚ БАҚЫТ;

- олар үшін **БАҚЫТСЫЗДЫҚ** = тәндегі дерт, кедейлік, ләззаттың жоқтығы, құштарлыққа салынудың мүмкін еместігі, сый-құрметтің жоқтығы

◄ ФАРАБИ **Н А Д А Н Қ А Л А Н Ы** бірнеше қалаға бөледі.

**ОЛАР ҚАНДАЙ ҚАЛАЛАР?**

◄ **ДІЛГЕР ҚАЛАСЫ ДЕГЕНІМІЗ** – сондай қала, оның тұрғындары тек **ТӘННІҢ** тіршілік етуіне керекті **ДІЛГІР ЗАТТАРМЕН** – тағаммен, сусынмен, киіммен, тұрғын үймен, сұқбаттасумен және осыған жету үшін бір-біріне көмектесумен ғана шектелуге тырысады.

◄ **АЛЫС-БЕРІС ҚАЛАСЫ ДЕГЕНІМІЗ** – сол, оның тұрғындары БҮКІЛ ӨМІРІНІҢ МӘНІ МЕН МАҚСАТЫ тек дәулет пен байлыққа жету үшін бір-біріне көмектесуге тырысады.

◄ **ПАСЫҚТЫҚ ПЕН БАҚЫТСЫЗДЫҚ ҚАЛАСЫ ДЕГЕНІМІЗ** – сондай қала, оның тұрғындарының басты ойы тағамнан, ішімдіктен, сұқбаттасудан **ЛӘЗЗАТ АЛУ**, қысқасы – олар әйтеуір сауық құрып, сезім мен қиялға әсер ететін ләззатқа кенелуге, сайран салуға құштар келеді.

◄ **ДАҢҒОЙ ҚАЛА ДЕГЕНІМІЗ** – сондай қала, оны мекендеушілердің бар арманы бір сөзбен орынды, орынсыз **МАДАҚТАУҒА** ие болу:

- жұрттың сый-құрметіне бөлену;

- мақтау алу;

- өздері жайында басқа халықтардың білуі

- сөзбен де, іспен де мадақтау;

- оларды айтып, дәріптеп жүруі

- сөйтіп, өздерін бір-біріне және жат көзіне сән-салтанатымен жарқырата

көрсету үшін бір-біріне көмектесуге тырысады. Мұның барлығын мүмкіндігінше шамалары келгенше және бар ынтасымен істеп бағуға әрекет жасайды.

◄ **МАНСАПШЫЛ ҚАЛА ДЕГЕНІМІЗ** – сондай қала, оның тұрғындары өздері ешкімге бағынбай, керісінше, **ӨЗГЕЛЕРДІ БАҒЫНЫШТА ҰСТАУҒА** тырысады; олардың күш-жігері өздеріне жеңіс әперетін қуанышқа жетуге ғана жұмсалады.

◄ **ҚҰШТАР ҚАЛА ДЕГЕНІМІЗ** – сондай қала, қаланың аты айтып тұрғандай, оның әр тұрғыны өз құштарлығын ешбір тежеусіз, өз қалауынша еркін істеу деп біліп осыған ұмтылады.

Осы жерде Әбу Насыр әл-Фараби надан қалалардың әміршілері де осы қалалардың өздеріне ұқсас болады. Олардың әрқайсысы өздері билейтін қаланың ісін жүргізгенде жеке бастарының құштарлықтары мен ниеттерін қанағаттандыруды көздейді деп бір түйін тастап кетеді.

Фараби жоғарыда атап өткен нәрселердің бәрі надан қала **тұрғындарының кәсібі**, мұны **олардың өмірлік мақсаты** деп санауға болады деп біледі.

◄ **АЛ ӨНЕГЕСІЗ ҚАЛА ДЕГЕНІМІЗ** – сондай қала, оның мүшелерінің **түсініктері қайырымды қала тұрғындарымен** **тұстас**, алайда, **оны іске АСЫРУДА ТІПТЕН КЕРЕҒАР ӘРЕКЕТТЕР жасайды,** дұрыстың не екенін біліп тұрып бұрыс жолға бет бұрады. Фарабидің сөзімен келтірсек: « ... оның көзқарастары ізгі көзқарастар санатына қосылады және ол бақытты, пейілі кең, құдіреті күшті Алла-тағаланы, екінші жаратындыларды, әрекетшіл парасатты, тегінде қайырымды қала тұрғындары білетін және солар сенетін нәрселердің бәрін хақ деп біледі; бірақ бүл қала тұрғындарының іс-әрекеті құдды надан қала тұрғындарының іс-әрекеті сияқты».

◄ **ҚҰБЫЛМАЛЫ ҚАЛА ДЕГЕНІМІЗ** – сондай қала, оның көзқарастары мен іс-әрекеті бұрын қайырымды қаланың көзқарастары мен іс-әрекеті сияқты болса да, кейін ол өзгеріп кеткен: санасына өзгеше идеялар ұялап, іс-әрекеті мүлде басқаша болған.

◄ **АДАСҚАН ҚАЛА ДЕГЕНІМІЗ** – сол, оның ойынша, **БАҚЫТ БҰЛ ДҮНИЕДЕГІ ӨМІРДЕН КЕЙІН КЕЛМЕК**. Олардың пейілі кең, құдіреті күшті Алла-тағала, екінші жаратындылар және әрекетшіл парасат туралы **ТҮСІНІКТЕРІНІҢ ТЕРІСТІГІ СОНШАЛЫҚ**, бұлардың инабаттылыққа апармасы айғақ. Ғұлама мұндай қаланың көңіл қоярлық тұстарын аша түседі:

- бұл қаланың бірінші басшысы іс жүзінде солай болмаса да, өзін тәңірі көктен жебеген адам етіп көрсетушілердің санатына жатады және осы мақсатпен қиянат жасап, өтірік айтып, менмендік көрсетеді.

- бұл қала әміршілерінің билігі мен барлық тұрғындарының әрекеті қайырымды қала басшылары мен олардың мүшелері істеріне мүлдем қарама-қарсы сипат иеленіп отырғандығын айту керек.

Фараби қайырымды қала тұрғындары мәселесіне қайта оралып, **БІРІНШІДЕН,** олардың әміршілері бейнебір БІРТҰТАС ЖАН және БІРТҰТАС МӘҢГІЛІК АҒЗАМ іспетті деп табады. **ЕКІНШІДЕН,** бір немесе бірнеше қалада бір мезгілде бірнеше ағзам болатын болса, бұлардың бәрі бірігіп, БІРТҰТАС АҒЗАМ мен БІРТҰТАС ЖАН ретінде көрінбек. **ҮШІНШІДЕН,** қала тұрғындары туралы да осыны айтуға болады, яғни түрлі-түрлі заманда өмір сүріп, бірінен соң бірі дүниеге келіп отыратын адамдардың бәрі бейне мәңгі жасайтын біртұтас жан іспетті. **ТӨРТІНШІДЕН,** дәрежесі бірдей бірнеше адам бір немесе көптеген қалада бір мезгілде өмір сүрер болса, олардың дәрежелік, яғни басшылық жасау болмаса қызмет көрсету категорияларына жататынына қарамастан, бұл адамдардың да жаны бейнебір БІРТҰТАС ЖАН тәрізді болмақ.

Фарабидің пікірінше, қайырымды қала тұрғындары ӨЗДЕРІНІҢ БІЛІМДЕРІ мен ҚЫЗМЕТТЕРІН ортаға салады және бұлардың әрқайсысы қаланың басқа тұрғындарымен біріге тізе қоса ОРТАҚ НӘРСЕ арқылы және **өзімен дәрежелес адамдарға ғана** **тән қасиет** арқылы БАҚЫТ ҚҰШАҒЫНА енеді.

Ғұлама бұл бағыттағы пайымдауларын түгесе келе, адамдарды **БАҚЫТҚА ЖЕТКІЗЕТІН ІС-ӘРЕКЕТ ЖАЙЫ** МІНЕ ОСЫНДАЙ деп қорытынды жасайды. Фарабидің бұл ұғымның астарында не жатыр?

- бұлардың әрқайсысы өз ісін орындауы керек;

- өнерді (кәсіпті) жетік меңгеру үшін неғұрлым ұзақ айналысу қажет;

- сол уақытта бұл өнерге солғұрлым машықтанып, жетіле түспек;

- бір істі қайталай бергендіктен, оның шеберлігі өсе бермек;

- сөйтіп, осындай істерінен адам жан рақатын тауып, ізгілікке бөленбек;

- оның жаны жай тауып, ізгілік нұрына бөленбек;

- мұндай адамда рухани халден келіп шығатын ләззат арта түспек;

- адам бұл өнермен бұрынғыдан да зор қуанышпен, сүйіспеншілікпен

айналыспақ.

- Фарабидің сөзімен БАҚЫТҚА ЖЕТКІЗЕТІН ІС-ӘРЕКЕТТІҢ ЖАЙЫН тұжырымдайық: « ... бүл іс-әрекет неғұрлым көбірек және жиірек орындалып отыратын болса және бұған адам неғұрлым көбірек күш-жігерін жұмсайтын болса, **БАҚЫТ ҮШІН ЖАРАЛҒАН ЖАН СОҒҰРЛЫМ КҮШТІ, ІЗГІ ЖӘНЕ КЕМЕЛДІ БОЛМАҚ».**

**32. ОСЫ ҚАЛАЛАРДЫҢ ТҮРҒЫНДАРЫ ТУРАЛЫ.**

Фараби осы бөлімде қайырымды, надан, адасқан, құбылмалы қала тұрғындары мәселелерін көтереді.

**◄ Надан қалалардың тұрғындарын алатын болсақ,** бұлардың жандары кемеліне жете алмай қалады да, **ӨМІР СҮРУ ҮШІН МАТЕРИЯНЫ** СӨЗСІЗ ҚАЖЕТ ЕТЕДІ, өйткені алғашқы ұғымдардың жәрдемімен бұлардың зердесінде ұялаған **ЕШҚАНДАЙ АҚИҚАТ ЖОҚ.**

Фараби бұл жерде надан қала тұрғындары өз ӨМІРЛЕРІНІҢ НЕГІЗІН материалдық дүниемен ғана сабақтастыратынын айтып отыр**.** Бұл **біріншіден,** ал **екіншіден** ойшыл қоғамның осы бағытпен жүруі арқылы құрдымға кететіндігін түйіндейді.

**◄** ФАРАБИ БЕРГЕН ҚАЛАДАҒЫ ӨРІС АЛАР САТЫЛЫҚ ҚҰЛДЫРАУ ҮРДІСІ ҚАНДАЙ?

- бұлардың тіршілігіне негіз болып ҚОЙҒАН НӘРСЕ қалған материяның іріп-шіруі нәтижесінде ПАЙДА БОЛҒАН НӘРСЕНІҢ кейбір формасына айналады. отырған **МАТЕРИЯ ЖОЙЫЛҒАН КЕЗДЕ төмендегідей құбылыс болады: 1)** **жойылып біткен нәрсенің** өмір сүруінің жаратылыс арқауы болып табылатын КҮШТЕР де жойылады. **2) ал қалып қойған нәрсенің** өмір сүруіне жаратылымынан негіз болып отырған КҮШТЕР қала береді.

- осы ҚАЛҒАН БӨЛІГІ ДЕ БҰЗЫЛА БАСТАҒАН КЕЗДЕ және іріп-шіріп **басқа бір затты құрастырған кезде**, одан әрі **осындай зат іріп-шіріп**, басқа бір нәрсені құрастырған сайын **қалып қойған нәрсе** іріп-шіру нәтижесінде пайда болған нәрсенің кейбір формасына айналады.

- сөйтіп, зат элементтерге ыдырап біткенге дейін осылай бола береді, сонда оның ақтық қалдығы элементтің формасы болады.

◄**Қайырымды қала тұрғындарын алатын болсақ,** ата-балаларының көзқарастарына сәйкес олардың бойында қалыптасқан рухани жағдай олардың жандарын материядан азат етеді.

Демек, Фарабидің пайымдауынша, мұндай қала тұрғындары үшін материалдық жағдайдан РУХАНИ ЖАҒДАЙДЫ жоғары қоятынын көреміз. ◄**АДАСҚАН ҚАЛАЛАРДЫҢ ТҰРҒЫНДАРЫН АЛАТЫН БОЛСАҚ,** **БАҚЫТ** атаулы өзіне белгілі бола тұрса да, дұрыс жолдан таятын жандар. Фараби ойын былай тұжырымдайды: « ...Тұрғындардың өздерін алатын болсақ, надан қалалардың тұрғындары сияқты құрып бітіп, іріп-шіріп кетеді». ◄**ҚҰБЫЛМАЛЫ ҚАЛАЛАРДЫҢ ТҰРҒЫНДАРЫН АЛАТЫН БОЛСАҚ,** бұлардың жағдайын өзгертіп, бақыттан бұрып әкеткен адам өнегесіз қала тұрғындарының бірі болса, соның жалғыз өзі бақытсыз болмақ, ал басқалары да надан қалалардың тұрғындары сияқты құрып бітіп, іріп-шірімек.

**33. ҚАЙЫРЫМДЫ ҚАЛА ТҮРҒЫНДАРЫНА ОРТАҚ МӘСЕЛЕЛЕР ТУРАЛЫ.**

Әбу Насыр әл-Фараби бұл бөлімде қайырымды қала тұрғындары білуге тиісті дүниелерді саралап пайымдайды.

**ҚАЙЫРЫМДЫ ҚАЛАНЫҢ БАРЛЫҚ ТҰРҒЫНДАРЫ БІЛУГЕ ЛӘЗІМ ОРТАҚ НӘРСЕЛЕР МЫНАЛАР:**

**- біріншіден,** олар **БІРІНШІ СЕБЕПТІ (**Алла тағаланы**)** және оның барлық атрибуттарын білуге тиіс;

- **онан соң** **МАТЕРИЯДАН БӨЛЕК ӨМІР СҮРУШІ НӘРСЕЛЕРДІ** және бұлардың әрқайсысының атрибуттары мен әрекетшіл парасатқа дейін тұрған сатысын және әрқайсысының іс-әрекетін білуі керек;

- **бұдан кейін** олар **АСПАН СУБСТАНЦИЯЛАРЫН** және әрқайсысына тән атрибуттарын білуге тиіс,

- **бұдан кейін** осы субстанциялардан төменірек орналасқан **ТАБИҒИ ДЕНЕЛЕРДІ** және бұлардың қалай құрылып, бұзылатынын, сонымен қатар ондағы **құбылыстардың бәрі кемелді, мінсіз, байыпты, әділ, дана** екенін, сөйтіп, мұның бәрінде ешқандай ақау, кемшілік және ешбір әділетсіздік жоқ екенін білу керек;

- **бұдан соң** олар **АДАМНЫҢ ШЫҚҚАН ТЕГІН**, **ЖАННЫҢ ҚАБІЛЕТТЕРІ** қалай пайда болатынын және әрекетшіл парасаттың мұны қалай нұрландырып, онда алғашқы ұғымдарды қалай қалыптастыратынын, сонымен қатар **ерік пен еркін таңдауды** білуге тиіс;

- **бұдан кейін** бұлар **БІРІНШІ БАСШЫНЫ** және аянның қалай берілетінін білуге тиіс;

- **онан соң** белгілі бір кезеңде бірінші басшы болмай қалған да оның **ОРНЫН БАСУҒА ТИІСТІ БАСШЫЛАРДЫ** білу керек;

- **бұдан кейін** олар **ҚАЙЫРЫМДЫ ҚАЛА мен ОНЫҢ ТҰРҒЫНДАРЫ** туралы және олардың жанды бақытқа қалай жеткізетіні жайында білуге тиіс;

- **олар** бұған **ҚАРАМА-ҚАРСЫ ҚАЛАЛАР ТУРАЛЫ**, олардың қайтыс болған тұрғындарының жандары не күйге түсетінін, яғни біреулерінің бақытсыздыққа ұшырап, екінші біреулерінің ғайып болатынын білуге тиіс;

- **бұдан соң** олар **ҚАЙЫРЫМДЫ ХАЛЫҚТАР** және оларға қарама-қарсы халықтар туралы білуге тиіс.

Бұл заттардың бәрін **танудың** Фараби **екі әдісін атайды**; біріншісі – бұл заттар олардың жан жүйесінде **НАҚТЫ ӨМІР СҮРГЕН КҮЙІНДЕ бейнеленеді,** екіншісі – адамда заттадың өздеріне еліктейтін образдар пайда болуы, демек, **ЕЛІКТЕУІШ арқылы** бейнеленеді.

Ғұлама ойын адамдарды типтік топтау мысалы арқылы нақтылай түседі. **БІРІНШІСІ** – қалада ДАНАЛАР бұларды дәлелдеме арқылы және өз

интуициясы арқылы танып біледі;

**ЕКІНШІСІ –** ДАНАЛАРДАН ТАҒЛЫМ АЛУШЫЛАР, яғни оларға наным-

сенім артушылар бұл заттарды сол **даналар көрген қалпында**

**танып** біледі;

**ҮШІНШІСІ** – **басқалар бұларды еліктеуіш түсініктер арқылы таниды**, өйткені олардың ақыл-ойы жаратылысынан немесе үйреншікті дағдысы бойынша бұл заттарды нақты өмірдегі қалпында тануға қабілетсіз келеді.

Ғұлама зат атаулының бәрі **білім объектілеріне айналады**, соның ішінде **ДАНАЛАРҒА ДАРЫҒАН БІЛІМ – СӨЗСІЗ ЕҢ АРТЫҚ БІЛІМ** деп біледі.

Фараби затты еліктегіш түсініктер арқылы танушылардың өзін классификациялайды; **біреулері** мұны объектінің **өзіне жақын**, **екіншілері** объектіден **біраз алшақ**, **үшіншілері** объектіден **бұдан да алшақ,** **төртіншілері** объектіден **мүлде алшақ түсініктер** арқылы таниды.

Әду Насыр әл-Фараби бұл заттардың **ӘРБІР ХАЛЫҚТА** және **ҚАЛА ТҰРҒЫНДАРЫНДА** өздеріне әбден мәлім түсініктер арқылы бейнеленетінін де назар аудартады:

- жалпыға мәлім (ғұламаның сөзімен айтсақ, әбден мәлім) түсініктердің өзінде біраз болмаса ішінара айырмашылықтар болуы мүмкін;

- ендеше әрбір заттың өзі бір халыққа қарағанда, екінші халықта басқаша бейнеленуі мүмкін;

- міне, сондықтан да әртүрлі қайырымды қала мен қайырымды халықтың сенетін БАҚЫТЫ мен көздейтін МАҚСАТЫ бір бола тұрса да, олардың ДІНДЕРІ ӘРТҮРЛІ БОЛУЫ мүмкін.

- осы жалпы заттар өздеріне сәйкес келетін **ДӘЛЕЛДЕМЕЛЕР АРҚЫЛЫ ТАНЫЛҒАННАН** кейін, бұлар жөнінде **жалған білгіштікке**, сондай-ақ **мәселенің мәнісін түсінбеушілікке де негізделген, яғни**  ешқандай талас болмауы тиіс;

- демек, Фараби әртүрлі халықтардың ойлары бір жерден шығуы керек, яғни ЕШҚАНДАЙ ТАЛАС болмауы керек, олай болғанда таласушының көңілге тоқығаны нақ сол мәселенің шынайы төркіні жайындағы **білім емес, жалған ұғым** болып шығар еді деп түйіндейді.

Көріп отырғандарыңыздай, Фараби дәлелдемелер арқылы танылған зат туралы түсініктерде талас туындауға тиіс еместігін тұжырымдаса, ал енді осы **ЖАЛПЫ ЗАТТАР ЕЛІКТЕГІШ ТҮСІНІКТЕР АРҚЫЛЫ ТАНЫЛҒАН БОЛСА**, бұл еліктегіш түсініктерде ТАЛАС НӘРСЕЛЕРДІҢ БОЛУЫ мүмкіндігін жоққа шығармайды. Оның бер жағында, еліктегіш түсініктердің **біреулерінде** мұндай нәрселердің АЗ, **екіншілерінде** КӨП, **үшіншілерінде**  НЕҒҰРЛЫМ АЙҚЫН, төртіншілерінде НЕҒҰРЛЫМ КӨМЕСКІ болуы мүмкін деп сатылық тұрғыдан сипаттама береді.

Ғұлама ойын одан әрі тереңдетіп, еліктегіш түсініктер арқылы танып білушілер заттар жөнінде бір шешімге келе алмаған сәтте, олардың арасында ДАУЛЫ НӘРСЕЛЕРДІ байқағаннан кейін **осыған тоқтап қалушылард**ың болуы мүмкін деп табады да, оларды **БІРНЕШЕ КАТЕГОРИЯҒА** бөледі.

**1)** **ЖЕТЕКШІЛІКТІ КЕРЕК ЕТЕТІНДЕР**. Зат жайындағы түсініктің ЖАЛҒАННАН АҚИҚАТҚА дейінгі жету жолын Фарабидің қалай қарастырғанын саралайық:

- бұлардың әлде біреуінің ойынша, бірдеңе жалған деп тапса, ол екінші, яғни ақиқатқа неғұрлым жақын тұрған және мұндай талас туғыза алмайтын түсініктің дәрежесіне көтеріледі;

- егер ол осыны қанағат етер болса, осыған тоқтайды;

- ал егер оған мұндай түсінік те қате болып көрінсе, ол бұдан да әрі көтеріледі;

- егер көңіліне ұласа, ол осыған тоқтайды.

Фараби ойын қорытып, екі түйін жасайды: 1. Сөйтіп, затқа қатысты әр сатыдағы түсінікті қате деп тауып, осы бағыттағы ізденістедің арқасында адам неғұрлым жоғары сатыға көтеріле береді; 2. Ал егер түсініктің бәрі оған жалған болып көрінсе, мұның үлкен мәнісі бар, себебі оның бойында **АҚИҚАТТЫ ТАНЫП БІЛЕТІН ДАРЫН БАР** деген сөз.

**2)** **НАДАН ҚАЛАЛАРДЫҢ** кейбір мақсаттарын **НЫСАНА ТҰТУШЫЛАР** **–** сый-құрмет, молшылық, байлық рахаты сияқты нәрселерге бой ұрушылар **ЕКІНШІ БАСҚА КАТЕГОРИЯҒА** жатады.

Фараби одан әрі ақиқатқа қатысты мәселелерді қарастырады.

**34. НАДАН ҚАЛА МЕН АДАСҚАН ҚАЛА ТҰРҒЫНДАРЫНЫҢ**

**КӨЗҚАРАСТАРЫ ТУРАЛЫ.**

Фараби надан және адасқан қала тұрғындарының **ӨЗІМШІЛДІК қасиеттерінің** кесапатынан өрбитін теріс көзқарастарын және соған сәйкес адамдар арасындағы БАЙЛАНЫСТАР туралы дөрекі пікірлерін ортаға салады.

Тұрғындардың діни сенімдері кейбір ескі теріс көзқарастармен бекемделген қала Фарабидің айтуынша, надан немесе адасқан қала болып шығады.

Ғұлама одан әрі пайымдауларын қандай да бір адамдардың ойларына тоқталу арқылы баяндайды. **Тізбекпен (әрбір тізбек осы ◄ символмен көрсетілген,** оқыған кезде назарларыңызда болсын) бердік, енді соларды ретімен қарастыралық.

◄ Біреулер, **біздің көріп жүргеніміздей,** кейбір тірі жандар бір-біріне қарама-қайшы және оның әрқайсысы **екінші тірі жанды құртуға тырысады** деп айтады. Фараби бұл жерде кейбіреулердің осылай деп ойлайтын бізге жеткізіп отыр. Ғұлама ойын әрі сабақтап біреудің екінші тірі жанды құртуға тырысуының, олардың ойынша, себептерін береді:

- әрқайсысы өз өмірін сақтауға және өзіне қарсы тұрар жандардан қорғауға;

- өзінің үрім-бұтағын сақтап қалуға;

- ақырында, өз өмірін қызықты да баянды етуіне қол жеткізеді.

Фараби **ӘРБІР ТІРІ ЖАННЫҢ ЖАЛҒЫЗ ӨЗІ ҒАНА ҚЫЗЫҚТЫ ӨМІР СҮРУГЕ ЖАРАЛҒАН ТӘРІЗДІ КӨРІНЕДІ** және осынау тірі жандардың көбінде **өздеріне қарсы нәрсенің бәрін жеңіп шығуына мүмкіндік берерлік қасиет бар** дей келе,адамдардың адасып**,** бойға біткен қасиетті қажетті және барынша қызықты өмір сүруі үшін пайдаланарлық мол мүмкіндік сияқты көреді деп түйіндейді.

Фараби адамдарға қатысты айтылған жоғарыдағы ойларын жануарлар әлемімен салыстыра тағы бір рет пайымдауға түсіреді. «**Біз БІРТАЛАЙ ЖАНУАРЛАРДЫҢ** көптеген басқа жануарларды тарпа бас салатынын, сөйтіп өздеріне бұдай келер елеулі пайда болмаса да, сол жануарларға қастық істеп, жойып жіберуді көздейтінін көріп жүрміз, бейне бұлардың әрқайсысы өзінің жаратылысынан **дүниеде өзінен басқа тірі жанның болуын қаламайтын сияқты** немесе басқа жануар атаулының өмір сүруі оған нұқсан келтіретіндей, бейне осы жануардың өмір сүруінің өзі оған зиянды нәрседей көрінеді».

◄**Бұдан соң ТІРІ ЖАННЫҢ ӘРҚАЙСЫСЫ** тіпті мұндай мақсат көздемегеннің өзінде де, өз пайдасы үшін **ӨЗГЕ ЖАНДЫ ҚҰЛ ЕТУГЕ ТЫРЫСАДЫ**, алуан түрлердің өзара және көп жағдайда белгілі бір түрге жататын барлық индивидтердің арасындағы қарым-қатынас та осындай. **Бұл ТІРІ ЖАНДАРДЫҢ ЖАРАТЫЛЫСЫ СОНДАЙ**, өзара арпалысып, жауласып жатады.

Ал жеңіп шыққандары **біріншіден,** әрқашан да бірін бірі жойып жіберіп отырады; **екіншіден,** әрқайсысы басқа жан атаулының өмір сүруін жөнсіз де өз өміріне зиянды деп санайды, **үшіншіден,** әрқайсысы әрбір өзге тірі жанды өзі үшін жаралған деп санап пайдаланады да құл етіп отырады; **төртіншіден,** демек, басқалармен салыстырғанда ең мықтысы мейлінше шалқып өмір сүреді деп Фараби мұндай жаратылыстың қайырымсыз салдарларын бағамдайды.

◄ Біреулер тірі жанның дәрежесі сақталмай жүр деседі, яғни **ӘРБІР ТІРІ ЖАННЫҢ БОЙЫНА БІТКЕН ТҮРЛІ ҚАСИЕТ ОНЫҢ БАСЫНА ЛАЙЫҚ БОЛЫП КЕЛМЕЙДІ,** ал, оның бер жағында, тірі жан атаулының әсте тіршілігі жоқ деседі. Міне, осындай нәрселер өзіміз байқап жүрген және өзімізге белгілі тірі жандарда кездесіп отырады.

◄**Кейбіреулердің айтуынша,** **ОЛАРДЫҢ ТУА БІТКЕН ЖАРАТЫЛЫСЫ НАҚ ОСЫНДАЙ,** ендеше табиғи тәндер әрекеті таңдау бостандығына ие болып отырған, өз қалауы мен еркі бойынша қимылдайтын жануарлар әрекетінің дәл өзі, ал парасатты жануарлар өз білгенінше әрекет етеді.

◄ Сондықтан **олар былай деп ұйғарған**: **ҚАЛА БІТКЕН БІР-БІРІМЕН КҮРЕСІП, ЖАУЛАСУҒА ТИІС,** себебі бұл қалалардың ешқандай дәрежесі жоқ, ешбір тәртіп те жоқ және сый-құрметке немесе тағы бір артықшылыққа жалғыз өзі лайық келетін ешкім де жоқ.

◄ **Олардың ұйғаруынша**, **ӘРБІР АДАМ ӨЗ ҚОЛЫНДАҒЫ ИГІЛІКТІҢ** бәрін емін-еркін пайдаланып, өзіне пайдалы нәрсе үшін басқаға қарсы күресуге тиіс, сөйтіп, өз дұшпанының бәрін жеңіп шыққан адам **–** ең бақытты адам.

Адамдар пиғылдарын талдап тізе келе, міне, осы тұста Әбу Насыр әл-Фараби ИІРІМ ЖАСАП, осындай көзқарастардың бәрі **НАДАН ҚАЛАЛАРҒА ТӘН КӨЗҚАРАСТЫҢ ТУУЫНА СЕБЕПКЕР** БОЛАТЫНДЫҒЫ туралы тұжырымын жасайды.

Фараби бұдан әрі **адамдардың байланыстарға түсу жолдары туралы пікірлерін** топтайды.

◄ **Кейбіреулердің ойынша,** **АДАМДАР АРАСЫНДА ЕШБІР БАЙЛАНЫС ДЕГЕН ЖОҚ, ТАБИҒИ БАЙЛАНЫС ТА, ЖАСАНДЫ БАЙЛАНЫС ТА БОЛМАЙДЫ**, сондықтан әркім басқа біреудің мүддесіне нұқсан келтіруге тиіс, әркім өзгені жат санауға тиіс, **екі адам тек зәру болғанда ғана бірігіп, тек лажсыздан ғана келісімге келмек,** ал осылай біріккен күнде біреуі әрқашан да жеңуші, екіншісі жеңілуші жақ болады.

Бұлар әйтеуір бірігіп, келісімге келіп жатса, оған келісімге зәру болғандықтан ғана, сыртқы жағдаймен байланысты барады, ал қалай сыртқы жағдай жоғалып қажетсіну болмаған тұста, деру суысып айырылысып кетуге тиіс болады. **АДАМЗАТҚА ТӘН КӨЗҚАРАСТАРДЫҢ ІШІНДЕГІ АЙУАНДЫҚ КӨЗҚАРАС, МІНЕ, ОСЫНДАЙ** депФараби бағамдап, тағы да бір түйін жасайды.

◄ **Ал басқа біреулер** әрқайсысы әйтеуір бір істі орындауда өзі жалғыз мұқтажын өтей алмайтынына көз жеткізгенде, амал жоқ, бұларды міндетіне алатын **КӨМЕКШІЛЕРІ МЕН ЖӘРДЕМШІЛЕРДІҢ** қажеттілігінен бірігуге тура келмек.

◄ **Тағы біреулердің ойынша**, мұны **зорлықтың күшімен** жүзеге асыру керек, алдымен көмекшілерге зәру болып отырған адам жұрттың белгілі бір тобын**,** сонан соң олардың көмегімен жұрттың екінші тобын өзіне бағындырып **ҚҰЛ ЕТЕДІ**. Өзіне көндірген жұртқа ол терезесі тең адам ретінде емес, жеңушіге мойынсұнған жеңілуші ретінде қарауға тиіс. Мәселен, **кімде-кім күш-қуаты және қаруы жағынан барша жұрттан мықты болса, о**л кімді болса да өзіне бағындыра алады.

Фараби бұл үрдістің жүру барысын толығырақ аша түседі:

- алғашында бір адамды бағындырады;

- соның көмегімен тағы бір адамды немесе бір топ жұртты бағындырады;

- осы адамдардың жәрдемімен басқаларды жанына жинайды;

- ақыр аяғында оның төңірегіне белгілі дәрежеге ие болатын көмекшілері топтасады;

- көмекшілердің саны айтулы мөлшерге жеткенде оларды өз қалауын орындататын қолшоқпарға айналдырады.

◄ **Басқа біреулердің ойынша**, жұрттың арасында **БАУЫРМАЛДЫҚ** пен **ТАТУЛЫҚ байланыс** болғанмен, оның негізін бұрмалап көрсетіледі. Фараби бұлардың кейбіреулері былай есептейді деп көрсетеді; ата-бабасының ортақтығына байланысты жұрттың етене жақын болуының өзі басқаларды жеңіп шығу және өзгеге жем болмау үшін ғана бауырмалдық пен жанашырлық дәнекер болады.

◄**ЕРЕГЕСУ ПЕН БАҚТАЛАСТЫҚ жұрттың тегінің өзгешелігінен туады**. Тікелей шығу тегі жағынан бірлігі және соған жақындығы олардың байланысын неғұрлым баянды, ал тармақталып бөлінген сайын әлсірей, жүре келе толық үзіліп, кейінде араларында бақталастық орнайды. Сырттан кенеттен қауіп-қатер туындаған сәтте ғана қауымдасып күресу үшін күш біріктіреді.

◄ **Кейбіреулердің ойынша**, бұл байланыстың негізі **–**  **ТУЫСТАСУ ДӘСТҮРІ:** бір тайпаның ер азаматтары екінші тайпаның әйелдерімен және, керісінше, некеге отырысады, «ал **мұның аты «өзара туыстасу» деген сөз»,-** дейді Фараби.

◄ **Тағы біреулердің ойынша** деп жалғастырады ғұлама, байланыс белгілі бір **ЕҢ БАСТАПҚЫ ӘМІРШІГЕ,** түңғыш рет жұрттың басын қосып, ұйымдастырған, сөйтіп, олардың жеңіске жетуіне, надан қала игіліктерінің біріне ие болуына мүмкіндік берген әміршіге бағыныштылығымен анықталады.

◄ **Кейбіреулердің ойынша**, байланыс негізі **–**  **АНТ, ОДАҚ ПЕН ӨЗАРА КЕЛІСІМ**, оның өзегін әркімнің үлесі және серті анықтайды, яғни ол өзгелерге адал болуға (Фарабидің сөзімен айтар болсақ, өзгелерге қарсы шықпауға, оларды тастап кетпеуге), жеңіске жету жолында олармен бірлесіп қимыл жасауға серт етеді.

◄ **Кейбіреулердің пікірінше,** байланыс негізі **– ӘДЕТ-ҒҮРЫП ПЕН ТАБИҒИ ҚАСИЕТТЕР ҰҚСАСТЫҒЫ, ТІЛ БІРЛІГІ,** алайда осы белгілердің әртүрлілігінің өзі алауыздыққа апаруы әбден мүмкін. Әрбір халықтың бойында осы белгілер бар. Халықтар негізінен аталған үш белгі бойынша ажыратылады да, ендеше оның өкілдері басқа халық азаматтарынан сақтануы, оқшаулануы тиіс.

◄ **Басқалардың ойынша,** байланыс негізі **–**  **ҮЙ ОРТАҚТЫҒЫ ЖӘНЕ ЖАЛПЫ АЛҒАНДА МЕКЕН ОРТАҚТЫҒЫ.** Фараби бұл байланыстың сатыларын төмендегідей жүйемен береді:

- **үй ортақтығы** ең тығыз байланыс туғызады;

- бұдан кейін **көше ортақтығы** болады;

- сонан соң **квартал ортақтығы** келеді; бір көшеде немесе бір кварталда тұратындықтан да, жұрт әдетте өз көршісінен жұбаныш іздейді.

- мұнан кейін **қала орталығы** келеді;

- сол қала орналасқан **жер орталықтығы** келеді.

◄ **Бұл арада кейбір нәрселер тағы бар, бұлар, жұрттың ойынша**, шағын бірлестік пен шағын топтың арасындағы және осындай қос бірлестік пен қос топтың арасындағы ішінара байланысты анықтауға тиіс: ұзақ уақыт **БІРГЕ БОЛУ, ІШЕТІН ТАМАН ПЕН СУСЫН ОРТАҚТЫҒЫ, КӘСІП ОРТАҚТЫҒЫ, БАСҚА ТӨНГЕН ҚАУІП-ҚАТЕР ОРТАҚТЫҒЫ**. Фараби бұл байланысты былай сипаттайды:

- жұрт алапат кезде біреулері екіншілеріне жұбаныш болады:

- әлденедей рақат ортақтығы да болмақ;

- бір-бірінің көмегін қажетсінетін орын ортақтығы (мәселен, бірге сапар шеккенде).

**37. НАДАН ҚАЛАЛАР ТУРАЛЫ**

Фараби **бұл бөлімінде** надан қалаларды бөлектеп атай отырып, тұрғындарының материалдық және рухани дүниеге деген көзқарастарын пайымдайды.

Ғұлама надан қалалардың ішінен **зәрулік**  пен **ауыс-түйіс, азғындаған, даңгөй** мен құштар қалаларын бөлектейді де, олардың тұрғындарының, құштар қаланың тұрғындарын былай қойғанда, көздейтін мақсаты бірдей деп түйіндейді.

**Құштар қаланың тұрғындарын алатын болсақ**,- дейді Фараби, мұнда **ӘБІГЕРЛІК ДЕГЕНІҢ ТОЛЫП ЖАТЫР**; бұл қалада надан қалалардың бәріне тән әбігерлік кездеседі.

◄ **ФАРАБИ ҚАРАСТЫРАТЫН ӘБІГЕРЛІКТЕР ҚАНДАЙ?**

◄  **Бейбіт қалалардың** **ЛАЖСЫЗДАН жүргізетін күресі мен қорғанысын алатын болсақ,** бұл істермен тұрғындардың барлығы не кейбіреулері ғана айналысады, сөйтіп, ендеше олар екі топқа бөлінеді: бір топтың **КҮРЕС ПЕН ҚОРҒАНЫС ЖҮРГІЗЕРЛІК КҮШІ** болады, ал екінші топтың **МҰНДАЙ КҮШІ** болмайды. Өз игілігін олар осылайша сақтайды деп ғұлама тоқтамға келеді.

Фараби енді аталған екі топты надан қала тұрғындарымен шендестіріп, төмендегідей тұжырым жасайды:

- олардың ішіндегі соңғы топтың өкілдері **рухани жағынан сау адамдар;**

- ал алғашқы топқа кіретіндер **рухани жағынан азғын адамдар,** себебі олар күресті қандай әдіспен, яғни ашық болмаса айла-шарғымен жүргізетініне қарамастан, **талас-тартысты игілікті іс деп санайды.** Көріп отырғанымыздай, Фараби талас-тартыстың екпін жасай отырып, екі жолын анықтап береді; ашықтан-ашық күрес түсінікті, ал айламен істелетіннің **опасыздыққа, екіжүзділікке**, өтірік айтып, қиянат жасауға баратынын атап өтеді.

◄ **Екінші біреулер БАҚЫТ ПЕН КЕМЕЛДІЛІК БАР**, бұған адам өлгеннен кейін о дүниеде жетеді, **ШЫНАЙЫ ҚАЙЫРЫМДЫЛЫҚ ПЕН ҚАЙЫРЫМДЫ ІС-ӘРЕКЕТ БАР,** мұны жұрт өзі өлгеннен кейін бақытқа жету мақсатымен істейді дегенге нанады. Фараби олардың нанымдарын анықтайды, бұлар төмендегідей:

- өздері өмір кешіп отырған қазіргі кездегі **ТІРШІЛІГІ ТАБИҒИ НӘРСЕ ЕМЕС;**

- ендеше осы **АЛДАМШЫ ТІРШІЛІК КЕМЕЛДІККЕ** жетуге кедергі болады;

- сондықтан табиғи кемелділік болып табылатын тіршілікке жету үшін соған сәйкес мақсат қойып, қимылдау керек;

- сөйтіп, алдамшы тіршілік жойылатын болса, сонда кемелдікке қол жетеді.

◄ **Екінші біреулердің ұйғаруынша**, тірі жандардың тіршілігі **–**  **ҚАЗІРГІ КЕЗДЕ ҚАЛЫПТАСҚАН НӘРСЕ,** **бірақ БАСҚА НӘРСЕЛЕР** олармен үйлесе, араласа келіп, бұлардың шырқын бұзған, әрекет етуіне бөгет жасаған, көпшілігін өздеріне жат формаға түсірген де, **осының салдарынан** бұлар, мәселен, **АДАМ** еместі адамға, **АДАМДЫ** адам емеске балаған, ал **АДАМ ӘРЕКЕТІН** адамға жат әрекетке, **АДАМҒА ЖАТ ӘРЕКЕТТІ** адам әрекетіне балаған.

Сөйтіп, АДАМ өзінің жаратылысына сәйкес істі орындаудың орнына, лайықсыз істі атқарады. Сонымен қатар олар толып жатқан нәрсе шындығында солай болмаса да, оны ақиқат , ал шынында бар дүниені мүмкін емес нәрсе деп есептейді.

Әбу Насыр әл-Фараби **осы жоғарыдағы екі пікірді де жақтаушылардың ойынша,** өздері бастан кешіп отырғанАЛДАМШЫ ТІРШІЛІКТІ жойып, ШЫНАЙЫ ТІРШІЛІКТІ орнықтыру керек деп біледі.

◄ **Кейбіреулердің ойынша,** жанның тәнмен қосылуы табиғи нәрге емес, **адам дегеннің өзі – жан деген сөз**, ал бұған **тәннің қосылуы** жанның шырқын бұзып, қимылын бұрмалайды, **ЖАМАН ӘДЕТ** жанның тәнмен қосылуынан келіп шығады, жанның кемелділігі мен ізгілігі оның тәннен азат етілуінде. **ЖАННЫҢ ШАРЫҚТАУЫ ҮШІН ОҒАН ТӘННІҢ ӘСТЕ ҚАЖЕТІ ЖОҚ**; сондай-ақ шарықтау дәрежесіне жету үшін оған тәннің де, тәннен тысқары **–** байлық, көршілер, достар, қала тұрғындары сияқты - нәрселердің де қажеті жоқ; нақ тәннің тіршілігі адамзат қоғамдарын және басқа сыртқы нәрселерді керек еткізеді. Сондықтан да олар **тәннің тіршілігі аласталуға тиіс деп ұйғарған.**

◄ Ал **екінші біреулердің ойынша,**  **ТӘН АДАМНЫҢ ЖАРАТЫЛЫСЫМЕН БІРГЕ ЖАРАЛҒАН ДЕГЕНДІ ҚОЛДАМАЙДЫ,** тәнге жаратылысынан жан күйзелістері арнайы телінген емес, жан күйзелістерін тәннің БАҚЫТҚА жетуіне себепкер болатын ТОЛЫҚ ҚАЙЫРЫМДЫЛЫҚ арқылы жоюға болады.

Осы тұста Фараби **КҮЙЗЕЛІСТЕРДІҢ ТҮРЛЕРІН** анықтайды. ◄**Біреулердің пікірінше,** күйзеліс атаулының бәріне **– АШУ-ЫЗА, ҚҰШТАРЛЫҚ** сияқты нәрселерді жатқызады, сый-құрмет, молшылық және рақат сынды ЖАЛҒАН ИГІЛІКТЕРДІ мақақтайтын да осылар болып табылады.

Ал күресті (талас-тартысты) мадақтау **ашу-ызадан** және сол ашу-ызаны **қоздырушы күштен** туады, араздық пен суысу да осыдан келіп шығады. **ҚАЙЫРЫМДЫЛЫҚ** пен **ӘСЕМДІЛІК** осы күйзелістерді жоя алады.

◄ **Басқа біреулердің ойынша, ҚЫЗҒАНЫШ, САРАҢДЫҚ** сияқты басқа күйзелістер жөнінде осыны айтуға болады. Құштарлық, ашу-ыза және т.б. жан күйзелістері ЖАННЫҢ ПАРАСАТТЫ құрылымдарымен сыйымсыз нәрсе.

Ерте замандағы көптеген ойшылдардың ойынша, **АЖАЛ** екі түрлі болады: **табиғи** ажал мен **ерікті** ажал. Олар құштарлық пен ашу-ыза сияқты жан күйзелістерін **ерікті ажал** деп, жанның тәннен ұшып шығуын **табиғи ажал** деп біледі. Сөйтіп, Фараби олармен келісетінін білдіріп, «ерте замандағы ойшылдардың біз атап өткен пікірлері қисынды пікірлер» деп тұжырымдайды.

Сонымен, біз Әбу Насыр әл-Фарабидің «Қайырымды қала тұрғындарының қөзқарастары жайында» атты трактатының мемлекетке қатысты бөлімдерін ажыратып алып қарастырдық.

**ФАРАБИДІҢ САЯСИ ФИЛОСОФИЯСЫНА** бойлау үшін оның әлеуметтік-этикалық трактатының ішіндегі маңыздыларының бірі **«АЗАМАТТЫҚ САЯСАТ» ЕҢБЕГІНЕ** тоқталайық.

Бұл еңбекті оқу-әдістемелік құралдың басында философтың болмыс және таным мәселелерін талдағанда қарастырғанбыз. Бұл жерде әл-Фарабидің қалалардың типтік сипаттары, олардың тұрғындарына тән қасиеттер, бақыт, басшы әкімдер және т.б. туралы тұжырымдары берілмек.

◄ Фарабидің **БАСШЫЛЫҚ, БАСШЫ** жөніндегі пайымдауларына тоқталық.

**А)** Әбу Насыр **АБСОЛЮТТІК МАҒЫНАДА БІРІНШІ БАСШЫ ДЕГЕНІМІЗ** **КІМ?** деп сұрақ қойып оған жауап іздейді. Философтың пікірін саралайық:

- бұл басқа біреудің басшылығын мүлдем керек етпейтін және ғылым мен білімді игеруде жетілгені сонша, бұл тұрғыдан оған басшылық ететін **басқа адамға** **мүлдем тәуелсіз ШЫН ЖЕТІЛГЕН АДАМ;**

**-** істелуге тиісті нәрсенің барлығын жеке-жеке егжей-тегжейіне дейін білуге қабілеті болу оған міндетті емес, **бұл АДАМ басқалардың бәріне ТАМАША БАСШЫЛЫҚ ЕТУГЕ ҚАБІЛЕТТІ;**

- **бұл АДАМ** өзіне бұрыннан кәсіп еткен **ЖҰМЫСТЫ ОРЫНДАУҒА ЖАРАЙТЫН** кез келген **адамды пайдалануға қабілетті**;

- **бұл АДАМ БАҚЫТҚА** жеткізетін әрекеттерді белгілеуге және оған **бағыт сілтеуге ТАМАША ҚАБІЛЕТТІ.**

Фараби одан әрі бұл жаратылыс қасиеттері өте **ТАМАША, АБЗАЛ АДАМДАРҒА,** жандары **ӘРЕКЕТШІЛ АҚЫЛ-ПАРАСАТПЕН** тоғысқан адамдарға ғана тән деп көрсетеді.

Таным мәселесін көтерген кезде, Фарабидің Аристотель ілімімен сабақтасатын парасат теориясын жан-жақты талдауға түсіргенбіз. Дегенмен бұл жерде біз оны басшылық мәселесімен байланыста ұстамақпыз. Сонымен, **біріншіден,** ғұлама мұндай дәрежеге жету жолдарын және оның салдарларын ашып көрсетеді: алғашында адамда **БӘЙЕКШІЛ АҚЫЛ-ПАРАСАТ** пайда болмақ, сонан соң жүре келе **ҚАЛЫПТАСАТЫН АҚЫЛ-ПАРАСАТ** пайда болады, кейінде ол **ӘРЕКЕТШІЛ АҚЫЛ-ПАРАСАТПЕН** қосылады. **Екіншіден,** мұндай адамды ертедегілер **НАҒЫЗ ӘКІМ** деп атаған. **Үшіншіден,** әрекетшіл ақыл-парасаттың өзі **БІРІНШІ СЕБЕПТІҢ** болмысынан шығады және осы Бірінші себеп адамға әрекетшіл ақыл-парасат арқылы аян береді. **Төртіншіден,** бұл адамның басшылығы Бірінші басшылық болады, ал қалғандарының басшылығы Бірінші басшылықпен салыстырғанда кейінгі басшылық және сол Біріншіден тарайтын басшылық болып табылады. Бұл айқын нәрсе, - дейді ғұлама. **Бесіншіден,** «осы басшылыққа бағынатын адамдар **ҚАЙЫРЫМДЫ, АБЗАЛ, БАҚЫТТЫ АДАМДАР** болып табылады. Алтыншыдан, егер бұл адамдар халық болып құрылса, онда бұл халық **– ҚАЙЫРЫМДЫ ХАЛЫҚ,** ал егер бұл адамдар бәріне ортақ жерге қоныстанып біріксе, онда осындай басшылықпен біріккен бәріне ортақ қоныс **ҚАЙЫРЫМДЫ ҚАЛА** болып табылады.

Фараби олар бір қонысқа бірікпеген жағдайда, қайырымды адамдар бұратана болып табылады деп атаулай келе, **біріншіден,** олардың бірігіп тұратын қала дегенді әлі кездестірмегендігі; **екіншіден,** бір кезде қалада тұрса да, кейіннен бір бақытсыздыққа, жау шапқыншылығына, індетке, қуаңшылыққа және т.б. ұшырауының салдарынан бет-бетіне ыдырап кеткендігі сынды бытырау себептерін анықтайды.

**Ә)** **ФАРАБИ ӘКІМДЕР БАСШЫЛЫҒЫНА ҚАЙТА ОРАЛАДЫ:**

- бір жолы осы әкімдер бір немесе бірнеше халықтардың шеңберінде қала құрған болса, ондағы тұрғындардың жейтін қамы, мақсаттары, тілектері және әрекет ету жолдары бір жерге тоғысудың арқасында басшы болмақ;

- олар уақыт жағынан басқаруда бірінен соң бірін кезектесіп ауыстырар еді;

- жандары бір сияқты болар ма дерсің, себебі екіншісі біріншісінің, ал үшіншісі екіншісінің өмір жолын ұстар еді;

- іштеріндегі қайсібірі өзі бұрын да енгізген заңды өзгерту керек деп тпаса, әбден орынды болмақ;

- тура осылай ауысып келетін басшылар да өмір ағысына орай өзінен бұрынғылардың енгізген заңдарына өзгерістер жасауды қажет деп тапса, өзгерте алады (бұрынғы әкім де қазіргі жағдайды ескеріп, солай істеген болар да еді);

- сөйтіп, «осы жазылған заңдардың, бұрынғы халықтардан ауысқан заңдардың негізінде қаланы билеуші басшы осы заң бойынша билеуші [әкім] болып табылады»;

- егер қаланың қайсібір тұрғыны өзі түсініп істегеніне, әлде бағыт беріп басшы себепкер болғанына қарамастан, олар үшін жазылған заңмен жүретін болса, оның осындай әрекеттері оған тамаша рухани азық болады;

**Б)** Әбу Насыр әл-Фараби **«БІРІНШІ БАСШЫ ДЕП** тұрғындардың неге лайық екеніне қарай оларға әлде қызмет атқару дәрежесін, әлде басшы болу дәрежесін [анықтап], [адамдардың] әрбір тобының және белгілі бір топтың **әрбір мүшесінің орнын белгілеуші адамды айтады**», - деп басшы қызметінің бір қырын айғақтайды. Осы тұста да Фараби басшылықтың кейбір тұстарын аша түседі: **біріншіден,** **БАСШЫЛЫҚ САТЫЛАРЫНЫҢ** өзіндік ретпен жүретіндігі, яғни бірінші басшы сатысына жақындар, одан біраз алысырақ тұратындар және өте алыс тұратындар бар; **екіншіден,** басқаша айтсақ, басқару сатысының жоғарыдан төмендей беру етін тәртібі болады; **үшіншіден,** сөйтіп, басшы тиесілі сатыларды белгілеп өзіне анықтайды, **төртіншіден,** жаңалық енгізу қажет болған жағдайда, басшы қаланың бүкіл тұрғындарына немесе жеке бір тобына тапсырғысы келетін **ЖАҢА ЖАРЛЫҒЫН** шығара аалады; **бесіншіден,** жарлықтың орындалуы үрдісі де **ЖОҒАРЫДАН ТӨМЕНГЕ ДЕЙІНГІ ЖҮЙЕМЕН** іске асырылады (басшы мұны өзіне ең жақын тұрғандарға айтады, олар, өз кезегінде, келесілерге, бұлар одан кейінгі сатыдағы жауаптыларға тапсырады, сөйтіп, соңында басшы жарлығын орындатады). Сөзімізді ғұламаның пайымдауымен сабақтасақ: «Сөйтіп, қаланың түрлі бөлшектері жоғарыдан төмен қарай бірінен соң бірі орналасатын сатылар түрінде **өзара байланыста және өзара орайласып келісулі** болды».

**В)** Әбу Насыр әл-Фараби ҚАЛА ӘКІМІНІҢ, яғни БАСШЫНЫҢ ІСІ жайында, мүмкіндігінше, толымды мағлұмат береді. ҚЫЗМЕТ ЖҮЙЕСІНДЕ АТҚАРАТЫН ІСТЕРІ ҚАНДАЙ?

- қала бөлшектерінің **ӨЗАРА БАЙЛАНЫСЫ МЕН КЕЛІСІМІН ОРНАТЫП** жымдастыратындай етіп қала басқару;

- тұрғындардың игілігін арттыру және зұлымдықтың тамырын жою ісінде бір-біріне көмек беретіндей **ТӘРТІП ОРНАТУ;**

- **БАҚЫТҚА ЖЕТУ** үшін пайдасы тиетіннің бәрін сақтап, көбейтіп еселеу;

- зиян келтіретін нәрсенің өзін пайдаға асыру;

- пайдаға келмейтін нәрсенің зияндығын жойып, болмаған күнде азайту;

- АСПАН ДЕНЕЛЕРІ БЕРГЕН ИГІЛІКТЕРДІҢ барлығын қарастыру.

Фарабидің сөзімен тоғытсақ, басшы «бір сөзбен айтқанда, ол **екі зұлымдықтың** екеуін де **жоюға** және **екі бірдей игілікті** орнатуға тырысады».

**Г)** ФАРАБИДІҢ ПАЙЫМДАУЫНША, **БАСҚАҒА БАСШЫЛЫҚ ЕТУ** де әр адамның қолынан келе және белсенділік (ойшылдың сөзімен айтсақ, тиісті әрекетті жасауға итермелеуші) қабілеті де әрбір адамда бола бермейді. Осы мәселе айналасындағы Фарабидің ойларын тұжырымдалық:

- белсенділігі мен ұйымдастыру қабілеті жоқ және әрдайым тек өзіне айтқанды ғана істеуге қабілеті бар адам ешбір жағдайда басшы бола алмайды;

- басшылық етуге, жетекші болуға және осы қасиеттерін пайдалануға қабілетті адам бұларды өздігінен істей алмайтындарға басшы болады;

- егер өздігінен осыған жете алмаған адамды баулып, үйреткен жағдайда, ол осыны түсініп, басқаларды өзі танып-біліп, оларды бір нәрсеге итермелеуге қабілеті болады және соларға басшылық етеді.

- міне, мұндай адам өзі біреулерге басшы болады әрі өзі біреудің басшылығында болады.

**Ғ) БАСШЫ** бірінші басшы да, екінші басшы да болуы мүмкін деп санайды Фараби. Бұл **біріншіден, ал екіншіден,** «ЕКІНШІ БАСШЫ ДЕГЕНІМІЗ **–** өзіне басқа біреу басшы және өзі басқа біреуге басшы. Үшіншіден, басшылықтың осы екі түрі ауыл шаруашылығы, сауда, медицина сынды белгілі бір салада жүзеге асырылады, ал жалпы бүкіл адамдарға қатысты айтсақ, барлық салаларда іске асырылуы да мүмкін.

**Д)** ФАРАБИ **БАСШЫЛЫҚТЫ ҚАЖЕТ ЕТУ ДӘРЕЖЕСІ** жөнінде де ой қозғайды: «Кейбір адамдар азын-аулақ қана басшылықты керек етеді, басқа бір адамдар көп басшылықты керек етеді». Ғұламаның кейінгі ойларын тізбектеп сабақталық: **1)** басшылықтың осы екі түрінде де адамды **егер сырттан** біреу қузап итеріп немесе онда **стимул (мүдде) болмаса**, үйреткенді орындап, ақылды тыңдай бермейді; **2)** ғұламамұндай қасиетадамдардың **КӨПШІЛІГІНЕ ТӘН** деп табады; 3) сондықтан **ОЛ** осының бәрін үйрететін және тиісті әрекеттерді орындауға итермелейтін **АДАМДАРҒА ЗӘРУ БОЛАДЫ**, -деп түйеді Фараби.

◄ **ФАРАБИДІҢ НАДАН ҚАЛАЛАР ТУРАЛЫ ТҰЖЫРЫМДАРЫ**

Әбу Насыр әл-Фараби **ҚАЖЕТТІК, АЙЫРБАС, ПАСЫҚТЫҚ, ДАҢҒОЙ, МАНСАПҚОР, АТАҚҚҰМАР, КОЛЛЕКТИВТІ, ҚҰЛЫҚСЫЗ, АДАСҚАН** сынды надан қалаларды атап, олардың әрқайсысына сипаттама береді. Осыларды ретімен қарастырайық.

● **ҚАЖЕТТІК ҚАЛАСЫ. «ҚАЖЕТТІК ҚАЛАСЫ МЕН ҚАЖЕТТІК ҚОҒАМ ДЕГЕНІМІЗ** **–** дененің өмір сүруі және қорғануы үшін, қажеттілердің [бәріне] ие болу үшін өзара көмек көрсету ісі бар қалалар». Фараби міне, тап осылай қалаға анықтама береді. ФИЛОСОФ БҰЛ ҚАЛАҒА ҚАНДАЙ БЕЛГІЛЕР ТӘН ДЕП ТАБАДЫ?

- қажеттінің бәріне **ие болудың әдістері** әрқилы болып келеді, мәселен, егіншілік, мал кәсібі, аңшылық, ұрлық және т.б.

- бұл әдістердің әрқайсысы құпия да, жария да болуы мүмкін;

- қажетті нәрселерді тауып иемдену үшін барлық болмаса бір ғана өнерге (кәсіпті, мәселен, егіншілік, т.б.) жүгінуі мүмкін;

- қала тұрғындарының пікірінше, қажетті нәрселерді қолға түсіруге неғұрлым қу, неғұрлым басқарғыш, неғұрлым сақ адамдар лайықты;

- қажетті нәрселерді табу ісіне тұрғындарды тартып пайданлануда басшы болатындар неғұрлым басқарғыш, неғұрлым қу адамдар болады және олар нәрселеді өз қолдарында жиып қалуда тапқырлық танытады.

● **АЙЫРБАС ҚАЛАСЫ.** ҒҰЛАМА ҚАНДАЙ СИПАТТАМА БЕРЕДІ? «**АЙЫРБАС ҚАЛАСЫ МЕН АЙЫРБАС ҚОҒАМЫ ДЕП** ауқатты болуды және **бай болуды көздеп,** қажетті заттарды және осы заттардың орнына жүретін нәрселерді: дирхемдер мен динарларды көбейте беру үшін, өз бастарының өмір сүруіне ең қажетті заттары жеткілікті бола тұрса да, қажетінің сыртынан байлықтың, тойымсыз құлқының соңына түскендіктен ғана заттарды жинаған үстіне жинай беруде тұрғындары [біріне-бірі көмек] көрсетіп отыратын қала мен қоғамды айтамыз».

Ғұламаның АЙЫРБАС ҚАЛАСЫ мен АЙЫРБАС ҚОҒАМЫ туралы айтқандарын ретке келтірейік:

- тұрғындары ауқатты және бай болуды көздейді;

- дирхемдер (күміс ақша) және динарларды (алтын ақша) еселеу;

- өмір сүрулеріне ең қажетті заттары жеткілікті, алайда олар тойымсыз, байлықтың соңына түскен;

- арандары ашылғаны сондай, заттарды жинағанның үстіне жинай беруде бір-біріне қолдау көрсетеді;

- байлықты еселеуде олар мүмкін болған барлық немесе сол қалада айналыстағы әдістерді қолдану арқылы іске асырады;

- ең дәулетті және байлыққа жетуде бәрінен де қулығын асырған адам қаладағы қадірменді адам болып саналады;

- бұл істе басшы болып тұрғындардың ауқатты болуына қам жейтін және жиған байлықты сақтай білетін адам табылады;

- бай болудың барлық әдістері әрекет етеді: егіншілік кәсібі, мал өсіру, аңшылық, ұрлық, сауда-саттық, жалдау және ерікке негізделген істер.

● **ПАСЫҚТЫҚ ҚАЛАСЫ.**  Әбу Насыр әл-Фарабидің қалаға берген анықтамасының мазмұны төмендегідей: **«ПАСЫҚТЫҚ ҚАЛАСЫ МЕН ПАСЫҚТЫҚ ҚОҒАМ ДЕП** көңіл көтеру, әзіл-күлкі немесе осы екеуімен де айналысып, ішіп-жеу, ойнас жасау арқылы **сезім рахатына батуда** тұрғын адамдары біріне-бірі көмектесетін қала мен қоғамды айтады». Сонымен, БҰЛ НЕ ҚАЛА?

- тұрғындар үшін қажет заттар, теңге де басты да пайдалы нәрселер болып табылмайды;

- олар үшін тек көңіл көтеру, әзіл-күлкі, яғни көңіл-күй сезімі ең зор рахат болып саналады;

- надан қала тұрғындарының ойынша, бұл қала бақытты да өзіне көңілі толған риза қала болып есептеледі;

- ішіндегі көңіл көтеруге қаржысы мол адам ең қадірменді, ең бақытты және ең разы адам болып саналады.

● **ДАҢҒОЙ ҚАЛА. «ДАҢҒОЙ ҚАЛА мен ДАҢҒОЙ ҚОҒАМ ДЕП** тұрғындары бұларды **сөзбен де, іспен де мадақтап**, атап айтқанда басқа қалалардың тұрғындары бұларға сый-сияпат жасап, өздері де бірін-бірі мадақтап тұруы үшін бір-біріне көмек көрсететін қала тұрғындарын айтады»,- деп философ түсінік береді. Фараби қаланың осы типіне кеңірек тоқтап қалай суреттейді. Даралап қарастыралық:

- тең болмаса бірінің айқын артықшылығы дәрежесінде тұрған екі жақ бірін-бірі мақтап-мадақтауға түсірмек; (бұл Фарабидің айтуынша, «**тепе-теңдік негізде құрметтеу»**).

- осы **тепе-теңдік негізде құрметтеудің тағы бір көрінісін** философ былай баяндайды; қызғаныш сезімінде жүрген адам оны қадірлеуі үшін сол адамға көрсетілетін құрметті айтуға болады, мұндай жағдай базардағы көбіне-көп сауда-саттық үстінде болады;

- екі жақтың дәрежесі тең, біріншісі екіншісіне құрмет көрсетсе, екінші жағы да қарымта жасап, дәл сондай, болмағанда соған пара-пар құрмет көрсетілмек; (Фараби мұны «**екі жағының да тең болу негізіндегі қадірлеу»** деп біледі).

- «**артықшылық негізіде қадірлеу»** деп бір жағы екінші жағына құрмет жасаса, ал екінші жағы біріншіге одан да асыра құрмет көрсетуді айтады;

- бұларда құрмет тұту біреудің біреуден артықшылығы мен қадірлі болуы оның байлығы мен атағымен өлшенеді;

- олар үшін атағы, байлығы жоқ адамдар басшылыққа да, құрметке де лайық емес;

◄ **Ойшыл осы жерде ЛАЙЫҚТЫЛЫҚ ұғымын ашуға кіріседі:**

**1**. шын мәнісіндегі лайықтылыққа келсек, біреу қандай да бір құрметке лайық болса, екінші біреу одан да көбірек құрметке лайық да мүмкін.

**2.** ал **надан қалалардың тұрғындары** үшін **ЛАЙЫҚТЫЛЫҚ ҚАРАПАЙЫМДЫЛЫҚ ЕМЕС,** олардың ұғымынша, байлыққа, рахатқа және көңіл көтеруге жеткізетін нәрселер, осылардың барлығының бірдей болуы, адамның бір қолында қажетті заттарының шоғырлануы және оның лайықтыққа жетуге жағдай жасауға қабілетті болуы лайықтылық деп есептеледі;

- **надан қалалар тұрғындары** көпшілігінің аса құрметтейтін нәрсесі **– ЖЕҢІС.** Олардың пікірінше, жеңіп шыққан адам бақытты болып саналады, демек, мұны олар лайықты істердің қатарына қосады;

- бұл қаланың тұрғындары адам бір, екі немесе көп жолғы рет жеңіске жеткендігімен танымал болғаны, өзі яки жақтаушыларының көптігі мен күш басымдылығының немесе осы аталғандардың қиюласа кетуі арқасында жеңісті қолдан бермегені үшін, басқаша айтсақ, оның **өзі басқадан зорлық-зомбылық көрмей, қалаған кезінде басқаны қорқытып-үркітіп, зорлық көрсете алатыны үшін оны құрметтеу керек** деп түсінеді; Фарабидің сөзімен айтсақ, «... бұл жөнінде ең лайықты адам [оларда] ең зор құрметке ие болады».

◄ Фарабидің надан **ҚАЛА БАСШЫЛАРЫНА** қатысты пікірлерін топтастырайық:

- өзінің артықшылығы басқалардан асып түсуін мүдде еткен ең жақсы абыройқұмар басшы болып табылады;

- қала тұрғындары олардың пайдасы және құштарлығын қанағаттандыру үшін басқалардың бәрінен асыра әрекет жасайтын осындай басшы керек деп біледі;

- олардың түсінігінде, қала халқы тілейтін байлыққа, рахатқа, құрметке және басқа ойлаған нәрселеріне жетуде мұндай басшы пайдалы адам деген сөз;

- мұндай басшы қала жұртына сол нәрселерді өз жанынан береді болмаса дұрыс басқаруынң арқасында сол нәрселерді тұрғындардың игілігі ретінде сақтауда пайдасын тигізеді;

- қала тұрғындарына, мүмкіндігінше, тілеген нәрселеріне қол жеткізгенде, құрметтен басқа ештеңе талап ертпейтін әкімдер ең қадірменді болып табылады;

- мәселен, әкім байлық беріп, рахатқа бөлегені үшін тұрғындарынан мұның есесіне тек сөздерімен, істерімен ОНЫ сыйлауды, мадақтауды, құрметтеуді ғана тілейді;

- демек, тұрғындар **оның атын** көзі тірісінде, өлгеннен кейін де ұрпақтан-ұрпаққа жеткізіп, халық арасында қастерлеп жүруді тілейді;

- қала жұрты үшін дәл осындай адам аса зор сый-құрметке, қадірге ие болады;

- қала тұрғындарына сыйлық үлестіріп, олардың байлыққа, рахатқа құмарлығын қанағаттандыру үшін өзі **біріншіден**, ақшаға, байлыққа мұқтаж болып жүреді, **екіншіден,** олардың сол байлығы мен рахатын сақтап қалғысы келеді;

- мұндай басшының осы бағыттағы іс-әрекеті өрістеген сайын, оның байлығы да соншалықты өсуді қажет етеді (байлығы мол болуға тиісті);

- жұртқа осындай сый-сияпат жасауды ІЗГІЛІК пен КІШІПЕЙІЛДІК деп санаған әкімдердің кейбіреулері байлығын еселеуге (байи түсуге) тырысады;

Фараби әкімдердің қаржыны қандай жолдармен табатынына тоқталады:

- жер салығы түрінде қала тұрғындарынан жинайды;

- басқа халықты жеңуі арқылы бағындырып, оның байлығын тартып алады;

- тартып алған дүниені қазынаға салады да, оны қаланың көптеген шығынын өтеу үшін өз жұртының меншігіне айналдырады;

- мұндай әрекетке барудағы көздеген мақсаты **–** осы арқылы одан да үлкен құрметке жету.

**ФАРАБИДІҢ АТАҚТЫ АДАМ ЖАЙЫНДАҒЫ ПІКІРІ.**

Атақты адамдардың пікірінше, **АТАҚТЫЛЫҚ** бұрынғы ұрпақтардан мирас болып қалады дей келе, ғалым АТАҚТЫҢ өлшемдерін саралайды, басқаша айтсақ, ҚАНДАЙ ЖАҒДАЙДА АТАҚТЫ болады. Бұларды атап көрсетелік:

**-** оныңәкесі мен ата-бабалары бай болған болса;

**-** рахат өмірге кенелу үшін оларда қымбат нәрселер, қаржы-қаражат мол болса;

- олар көптеген талас- тартыста жеңімпаз болып шықса;

- және мұндай әрекет өз нәтижесін беріп, басқаларға, яғни бір топ адамға немесе қаланың барлық тұрғындарына, пайдасын тигізген болса;

- өздерінің сұлулығымен, төзімділігімен, ажалдан қорықпайтын айбаттылығымен, яғни жеңіске жеткізер өзіндік нәрселерімен көзге түскен болса. Міне, тізбекте берілгендерді атақты болуға қойылатын шарттар деп түсінсек болады.

Философ **АТАҚҚҰМАР ӘКІМДЕРДІҢ ЗАЛАЛДЫ ІС-ӘРЕКЕТТЕРІ** туралы ойларын ортаға салады:

- ондай әкім барлық әдіс-тәсілдерді пайдалана отырып, өзінің және өз балаларының атын мәңгілік етуге, өз ұрпағына немесе өз руына өкімет билігін қалдыруға тырысуы мүмкін;

- сондай-ақ байлықты күшпен басып алып, оны өз пайдасына шешуі мүмкін;

- басқа халық та оған бас июі үшін оны өзіне бағындыруы мүмкін;

- жұрт қадірлеп құрмет тұту үшін дүниені үсті-үстіне жинай беруі мүмкін;

- ерекше үй ішінің сәулеті, сән-салтанаты, ұлық дәрежесі, шен-шекпен сынды өзгелерде жоқ, тек өзіне тән ғана заттарды тұтынуы мүмкін.

- сонан кейін ол адамдардан алшақтай түсуі мүмкін;

- сөйтіп, егер өзінің өкімет билігі нығая түссе, атаққұмарлық заңдар шығаруы мүмкін;

- өзі мен өз руы басқалардың үстінен патшалық құруы тиіс деген пікірді бекемдеп, халықтың құлағына құюы мүмкін;

- тілегін іске асыру барысында ол адамдарды дәрежелік сатыларға бөлу арқылы бұлардың сый-құрметіне ие болады;

- одан әрі әрбір дәрежедегі адамдарға атақтың белгілі бір түрлерін тағайындайды және адам дәрежесін көтеретін бірқатар маңызды нәрселермен (мысалы, байлық, киім-кешек, үй-жай, тиісті шен, көлік, ) қамту әрекетін жасайды.

- мұның бәрін ол дәрежесіне қарай үлестіреді;

- осындай оңтайлы іс-қимылының арқасында әкімнің мәртебесін көтерушілері мен көмекшілері тарапынан оған деген құрмет артып, ықлас-ынталары күшейетін болады;

- сөйтіп, ОЛ оған (өзіне) бас иіп, тәжім ететін тұлғаға айналады;

- қала тұрғындарының өз ішіндегі **атаққұмарлар** басшыға жиі барып, ОНЫ өзінің құрмет тұтатынын еске сала берген сайын, олар да (атаққұмарлар) сый-құрметке ие болып, сөйтіп, бұлар да өздерінен төмен және жоғары тұрғандардың тарапынан қадірменді адамдарға айналады.

◄ **ФАРАБИДІҢ БҰЛ ҚАЛАНЫҢ ЕРЕКШЕЛІГІ ЖӨНІНДЕ:**

- ғұламаның өзіне сөз берелік: «Біз қарастырған барлық белгілері бойынша бұл қала, әсіресе құрметтеудің және құрмет етілетін сатылардың мақсаты пайдалы іске айналса, атап айтқанда байлық, рахат, солар сияқты нәрселер басқалардың бәрі де пайдалы нәрсеге айналса, ҚАЙЫРЫМДЫ ҚАЛАҒА ҰҚСАС болып шығады»;

**-** бұл қала тұрғындары надан деп танылатын надан қалалардың ішіндегі ең жақсысы;

**-** алайда егер атақұмарлық шегінен шығып кеткен жағдайда, ол жендеттер қаласына айналады;

- ал өзгеріп, ерікті қалаға айналса, онда мансапқор қала қатарына қосылады.

● **МАНСАПҚОР ҚАЛА. «МАНСАПҚОР ҚАЛА және МАНСАПҚОР ҚОҒАМ** жеңіске жетуде біріне-бірі көмектеседі»,- деп Фараби қала жайындағы ойын бастайды. Ғұлама **бұл типтегі қаланың өзіндік құрылымы** жөнінде қандай ой түйеді:

- тұрғындардың барлығын мансапқорлық ниет біріктірген тұста ғана олардың ойлары іске асады;

- бірақ олардың өз арасында мансапқорлықтың азды-көптігіне, жеңіске жету заттары мен жеңіс түрлеріне орай айырмашылықтары болады, мәселен, біреулерге ЖЕҢІС адам қанын судай ағызуы, екіншілеріне **–** ақша, үшіншілеріне **–** адамның өз басын құлдыққа айналдыру үшін қажет, т.б. жеңіске ұмтылады;

- демек, бұл мәселеде **мансапқорлықтың дәрежесіне** (азды-көпті) қарай **адамдар жікке** бөлінеді: бұл бірде адам қанына, яғни оның өміріне қастандық жасауға, бірде құл етуге немесе олардың ақшасын олжа етуге құмарту болуы мүмкін;

◄ Осындай әрекеттің бәрінің түпкі мақсаты **– ЖЕҢІС.** Фараби осы жерде Жеңіс мәселесіне тоқтала түседі: **1.** жауын амал қалдыртпайтындай етіп жеңу; **2.** оны өзіне бағындырып, құлына айналдыру; **3.** жеңілушіні тырп еткізбей қолында ұстау үшін мансапқор адамдар не істегісі келсе, нені қаласа, соған ерікті болу; **4.** жеңілушімен ешбір есептеспеу, оның қарсылығына кездеспеу.

◄ Фараби кезі келіп тұрған жерден мансапқорлардың **ҮСТЕМДІК** туралы пікірлерінің ара жігін ашуға кіріседі, **бұлардың қайсібірі** үстемдік қол астындағыларға жақсы қарау деп білсе, **екіншілері** зорлыққа, қаталдыққа негізделуі керек деп біледі.

◄ Ғұлама мансапқордың қарсыласымен **ТАРТЫСҚА ТҮСУ ЖОЛДАРЫ** жайындағы пайымдаулары да назарда ұстарлық:

- қан құмарлықпен әрекет жасаушылардың көпшілігі жауы ұйытап жатқанда шабуыл жасамайды, яғни оны өлтірмейді және оянғанша оның ештеңесіне де тиіспейді;

- оны бағындырып жеңіске жету үшін алдымен оның қарсылық жасауын күтеді, содан кейін ғана күшін асырып жеңуге тырысады;

- осы адамдардың әрқайсысы ЖЕҢІСТІ құмартады, сондықтан да қала тұрғынының әрбірін жеңуге ынтық;

- **енді біреулері** басқа біреулердің қанын ағызу, ақшасын тартып алу үшін күреспейді, аталған дүниелерді қажетсінбейді,

- бұлар жауларын тірі қалдырып, өзіне бағындырады, бір көңіл аударатын нәрсе **–** бір-біріне қол ұшын беріп көмектеспейді де, басқаларды жеңу үшін біріне-бірі кедергі де болмайды (кедергі де жасамайды).

◄ Фараби ЖЕҢІСКЕ ұмтылатын және оған жеткен **АДАМНЫҢ ӨЗІНДІК БОЛМЫСЫН** сомдайды:

- күрестік тартыстың басшысы басқаларды жеңіп бағындыруға бағытталған басшылықта бәрінен озық шығып күшті деп танылады;

- әрқашан жеңіліп қалам деп сескенбей, күреске бел шешіп кірісіп кететін, ең айлакер, ең амалшыл осы адам болады;

- ендеше сөзсіз, бұлардың басшысы да, әкімі де СОЛ болмақ;

- осындай басшы басқалардың бәрінің жауы және оның жүріс-тұрысы, ұстанған әдет-ғұрпы жауларын, мейлінше, тізе бүктіруге бейімделген;

- ол жеңісінің мол да көп болғанын қалайды, сондай-ақ құрал-сайманы мен қару-жарағын мақтаныш етіп бәсекелеседі.

◄ Фараби **АДАМНЫҢ ЖЕҢІСКЕ жетуіне қажетті ҚАБІЛЕТТЕР** туралы пікірі де қызықты: «Жеңіске және [соған жетудің] айла-амалдарына қабілеттілік –не **АДАМНЫҢ ПІКІРІНДЕ** немесе **ОНЫҢ ДЕНЕСІНДЕ**, не болмаса **ДЕНЕСІНЕН ТЫСҚАРЫ** болады». БҰЛ НЕ ДЕГЕН СӨЗ? АНЫҚТАЛЫҚ:

- Денесінде дейтініміз **АДАМНЫҢ ТАБАНДЫ** **БОЛУЫ** деген ұғымды білдіреді;

- Денесінен тысқары дегеніміз оның **ҚАРУ-ЖАРАҒЫНЫҢ ӨЗІНЕ САЙ** **БОЛУЫ** деген мағынамен астасады;

- Оның пікірінде дегеніміз басқаларды өзіне бағындыруда **АҚЫЛ-ПАРАСАТТЫ БОЛУЫ** мазмұнымен сабақтасады;

- ал **БҰЛАРҒА ТӘН ҚАСИЕТТЕР:** табандылық, тайсалмаушылық, аяусыз қатігездік, өркөкіректік, мешкейлік (ішіп-жеуге); құштарлықта, бүкіл игілікті иеленуде, зорлап та, бағындырып та жауды (барлығын) жеңуге талпынысында шексіз қанағатсыздық.

◄ Фараби біреуінің екіншісін **БАҒЫНДЫРУ ҮРДІСІНДЕ** орын алатын **ҚҰБЫЛЫСТАР** жайында ойларын пайымдайды:

- қала тұрғындары басқаларды (Фарабидің сөзімен айтсақ, өздерінің қаласына жатпайтындарды) жеңіп алуға тырысудың себебі, тек олады **өздеріне біріктіруден** басқа ештеңе емес деп есептеуі мүмкін;

- алайда жеңіліс табушылар **бір қаланың ішіндегі өз көршілері** де болуы мүмкін;

- жеңуші және жеңілуші екі жақтың да бағындырып **жеңуге құмарту дәрежесі жағынан тепе-тең жағдайда,** яғни тепе-тең сатыда тұруы да мүмкін;

- жеңуші және жеңілуші екі жақтың жеңіп шығу қабілеті **бірінен-бірі асып түсуі не кем** болуы мүмкін;

- қала тұрғындары басқаны бағындыру қабілеті және көзқарасы жағынан өздерін басқаратын және бағындыру жөнінде нұсқаулар беріп отыратын **әкімге жақын болуы** мүмкін.

◄ Фараби **ЖЕҢІСКЕ ТЫРЫСУШЫ АДАМ** деген кішігірім мәселе қояды. Философ мұнысымен не айтқысы келді? ТАЛДАП ҚАРАСТЫРАЛЫҚ:

- жеңіске тырысушы **ЖАЛҒЫЗ ғана АДАМ** болуы да мүмкін;

- осы жалғыздың қарамағында барлық адамдарды бағындыру ісіне **ЖӘРДЕМ БЕРЕТІН АДАМДАРЫ** болады;

- жалғыз адамның өмір бейнесі, табандылығы және сүйенетін жанынан адамдардың табылған жағдайында басқаларды жеңіп алу үшін осының өзі де жетіп жатыр;

- мұндай адамға қолғабыс жасаушылар, **бұл жөнінен алғанда,** сол адамның айтақтайтын иті, аңға салатын қаршығасы сияқты;

- осы аталған көмекшілерінен басқа қаланың барлық халқы сол жалғыздың не тілесе соны істейтін, кедей (Фарабише, өзімдікі дейтін түгі жоқ), жәбір шеккен, бағынышқа душар болған **ҚҰЛДАРЫ** болады;

- бұлардың (құлдардың) кейбіреуі сол үшін жер өңдейді, енді біреулері сауда-саттық жасайды;

- ал **ӘКІМ бір ғана МАҚСАТ** көздейді: басқалардың барлығының өзіне бағынышты, кемтарлықта болғанын; олардың зәбір шеккенін, олардың ешқандай пайда келтірмейтінін, мансапқор қала оларды билеп-төстеп отырғандығын көру.

◄ Ғұлама **МАНСАПҚОР ҚАЛАНЫҢ ТҰРҒЫНДАРЫНА** қатысты төмендегі пікіріне, біздіңше, құлақ салу маңызды сияқты: бұл қала тұрғындарының бәрі мансапқор бола бермеуі мүмкін; олар қаланың тек жартысы ғана болуы да мүмкін, алайда мансапқор қала деген атауды оның тұрғындарының барлығына түгел қолдануға болады.

◄ Фараби МАНСАПҚОР ҚАЛАНЫҢ ЖАҢА ТИПІ туралы тұжырымдар жасайды. ОЛАР ҚАНДАЙ?

- **ЖЕҢІСТІҢ БІР ТҮРІНЕ ғана талпынып,** осыдан ғана РАХАТ табуды көздейтін қаланы ғана МАНСАПҚОР қала деп айтуға болады;

- егер қала тұрғындары рахатқа кенелу немесе тұтыну заттарына, не байлыққа болмаса құрметке, тіптен **ОСЫЛАРДЫҢ БӘРІНЕ БІРДЕЙ ИЕ БОЛУ ҮШІН** жеңісті қалайтын болса, онда бұл **БАСҚА БІР ТҮРДЕГІ МАНСАПҚОР ҚАЛА** болып табылады;

- **бұл қалалар үш түрге бөлінеді** және мұндай қалаларда мансапқорлық тұрғындарының ішінде біреуінде, болмаса жартысысында, немесе түгелдей барлығында болуы мүмкін;

- мұндай қалалар басқаларды өздеріне бағындырғанда жазалау үшін емес, **басқа бір мақсатқа, басқа бір ниетке** бола бағындырып жазалауға тырысатын болуы мүмкін;

- демек, бұлар жеңіспен қоса басқа БІР МАҚСАТТЫ көздейтін басқаша қалалар болып табылады.

◄ Фараби қаланың жоғарыда аталған **үш түрін анықтап сипаттама береді.**

**БІРІНШІ ҚАЛА:**

- бұл қала жеңіске қандай жолмен болса да әйтеуір (Фарабише, немен болса да, қалай болса да) жетуге тырысады;

- мұндай қалаларда өздеріне ешқандай пайдасы тимесе де, басқаға **ЗИЯН ШЕКТІРУ** әдетке, басқаша айтсақ, тәртіпке, айналған;

- жоғарыдағы сөздерді бекемдейтін мысалдар: зорлық-зомбылық жасауға құнығу салдарынан біреуді өлтіру және т.б.

**ЕКІНШІ ҚАЛА:** бұл қаланың тұрғындарыжеңіскепасықтық деп атамай, керісінше, **МӘРТЕБЕЛІ, АБЗАЛ деп бағалайтын** нәрселер үшін құмартады;

- бұл не деген сөз? Егер қарсыластарын зорлық-зомбылық қолданбай қолға түсіре алатын болса, онда олар зорлыққа бармайды;

**ҮШІНШІ ҚАЛА:**

- бағалы заттардың бірін қолға түсіруге көмектеседі деп сенген кездерінде ғана, басқаға зиян шектіріп оны өлтіруге барады;

- ал егер сол қалаған нәрселерін күш көрсетпей-ақ немесе күрес жүргізбей-ақ молынан және жеткілікті мөлшерде ерікті сыйлық ретінде басқадан ала алатын болса, онда олар осының өзімен-ақ қанағаттанады, яғни күш қолданып күрес жүргізбейді;

- міне, осылай жасайтын адамдар өте әрекетшіл әрі өте қадірменді адам болып саналады.

◄ Фараби **МАНСАПҚОР ҚАЛА МЕН АТАҚҰМАР ҚАЛАНЫҢ** салыстырмалық сипаты мен атаққұмарлық құбылыс туралы пайымдаулар жасайды. Тізбекпен берелік:

- мансапқор қалалар атақұқмар қалаларға қарағанда, анағұрлым қатал да аяусыз келеді;

- мансапқор басшылар қала жұртының көз алдында өз байлығына масаттанады, ойын-күлкіге, тамашаға беріледі, себебі бұлар өздерін басқа қалалардың ішіндегі ең қадірлісі деп табады және оларға менсінбей қарайды;

- мансапқор қаланың тұрғындары да не күштері, не атаққа құмартуы жоқ басқа қалалардың алдында өктемдік, тәкаппарлық көрсетеді, даңғойланады, мақтанып масаттанады;

- мансапқор қаланың тұрғындары басқа қала жұртына олар ұстанған дәстүрлерді ұстамағаны, бақытқа қол жеткізе және өмірдің сапалық сән-салтанатын түйсіне алмағаны үшін оларды тұрпайыларға жатқызады;

- сондықтан олар өздерін тәкаппармыз, ұлықпыз, өктембіз, тіпті әрекетшіл деп атауға да лайықпыз деп есептейді;

- алайда байлыққа, ойын-күлкіге, сауық-сайранға ҚОЛ ӨНЕРІНІҢ арқасында емес, тек қана жеңіске қабілеттілігі арқасында жетеді;

- бұлар үшін байлыққа, сауық-сайран өмірге де жетудің жолы зорлық-зомбылық жасау;

- ал жеңіс болса, бұларды одан бетер дандайсыта түседі;

- бұлар қатал адамдарға жатады.

◄ Фараби **АТАҚҚҰМАР АДАМДАРДЫҢ** іс-әрекеттерін бағамдайды:

- атаққұмар адамдардың ішінде СЫЙ-ҚҰРМЕТТІ тек соның өзі үшін емес, байлық үшін іздейтіндер бар;

- осылардың ішінде басқалардың өзіне деген құрметін олардан келіп түсетін пайдадан, яғни байлықтан күтеді;

- бұлар өкімет билігіне құмартқанда, қала жұртының өзіне бағынып тұруы үшін құмартады, ондағы ойлағыны – осының арқасында байлыққа ие болу;

- олар негізінен байлыққа көңіл көтеру, сауық-сайран салу үшін ұмтылады;

- өкімет билігіне және басқаларды өзіне бағындыруға құмартқанда, көбінің көздейтіні – байлыққа ие болып алып, оны өз рахатына жұмсау;

- өздерінің басқаларға өктемдігі және олардың өзіне бағынуы неғұрлым күшті де толық болған сайын, оның сезінер рахаты да толымды болмақ;

- олар қала жұртын өз билігінде мығым ұстауға тырысады, **МҰНДАҒЫ МАҚСАТ – біріншіден,** соларға үстемдік орнату, **екіншіден,** бірде-біреуі онымен тайталаса алмайтындай зор байлыққа жету, **үшіншіден,** сол байлығын көңіл шаттығына, сауық-сайран салып рахат көруге, өлшеусіз ішіп-жеуге, зинақорлыққа жұмсау, **төртіншіден,** оған ешкім теңесе алмайтындай сапалы да сансыз байлыққа ие болу.

● **КОЛЛЕКТИВТІ ҚАЛА.** Фарабидің пікірінше, **«КОЛЛЕКТИВТІ ҚАЛА** – бұл әрбір тұрғыны не қаласа, соны істеуге ерікті қала». **ҒҰЛАМА БЕРГЕН ҚАЛАНЫҢ ӨЗІНДІК СИПАТТАМАСЫ ҚАНДАЙ?**

**-** қала тұрғындары өзара тең;

**-** барлығы заң алдында бірдей, яғни жеке адамдардың ешқайсысына ешбір артықшылық жасалмайды;

**-** бұлардың біріне-бірінің және басқа қала тұрғындарының билік жүргізуі бостандығы беріледі;

**-** олардың ішінде **түрліше** құлықтар, тіршілік қамдары, ниет-тілектері, көңіл көтеру кездесіп отырады;

**-** олардың тұрғындары бір-біріне ұқсастығы да, айырмашылығы да бар толып жатқан топтардан тұрады;

**-** мұндай қалада пасықтық пен абзалдық ұштасып отырады;

- қалада басшылықтың қандайы болса да кездеседі;

- қала жұртының өз басшысына ешқандай қатынасы болмайды, себебі олар өз басшыларын өздері тағайындайды, ал басшылық басындағылар не істесе де өз бағыныштыларының еркін орындайды;

- демек, олардың басшылары бағыныштыларының еркіне бағынады, ал соңғылар басшыларының бұйрығына мойынұсынбайтын болғандықтан, мұндай қалаларда, шындығына келгенде, басшы да бағынушы да жоқ;

- оларда кім де кім қала тұрғындарына еркіндік берсе және қорғаса, олардың талап-тілегін қанағаттандырса, қанағатшыл болса (Фарабише, кім де кім өзінің тілегін қажетті заттармен ғана тежеп отыратын болса) осындайлар мадақтауға тұратын **ҚҰРМЕТТІ АДАМДАР** болып табылады;

- олар бағынатын ең қадірменді, ең лайықты адам осындай болады;

- ал олардың **БАСҚА БАСШЫЛАРЫ** тұрғындарының қалауы мен тілегіне сәйкес игіліктерді тауып бере отырып, өздері жұртпен тең дәрежеде болғаны үшін қала тұрғындары мұндай басшылардың сіңірген еңбегіне лайықты құрмет көрсетеді, ақша сыйлайды;

- бұлардағы нағыз қайырымды басшы қала тұрғындарының қимыл әрекетін реттеп, оларды бақытты өмірге бастап отыратын басшы деп есептеледі, дегенмен мұнда **қала тұрғындары да өз тарапынан** оның өзіне басшылық етіп отырады;

- бұл қалада сол қала тұрғындарының қалауын қанағаттандыруының немесе өткен **ата-бабаларының қала басқаруда даңқы** және басшылық етуге деген әкелік құқыққа ие болуының арқасында елдің сый-құрметіне бөленген басшылар да болуы мүмкін;

- міне, осылар басшылық еткенде, қала тұрғындарының барлық надандық тілектері мен мақсаттары барынша толық формаға ие болады, яғни мұнда кез келген адам өзінің қалауы мен талабын қанағаттандыра алатындықтан, әрбіріеуінің сүйікті баспанасына айналады және **надан қалалардың ішіндегі ең ғажабы, бақыттысы,** сыртқы бейнесі жағынан ең сәулетті де сұлу қала болып табылады;

- сондықтан да жұрт осындай **қалаға ағылып келіп жатады,** осында қоныстап қалады;

- бұл қаланың **шеңбері ұлғая береді**;

- мұнда **әртүрлі адамдар дүние есігін ашады**, небір некелер тіркеліп, тегі мен тәрбиесі әрқилы балалар ержетіп өседі;

- бұл қала бір-бірінен ерекшелінетін бөлшектерден құралған **бірлестіктерден тұрады;**

- мұнда **шетел адамдарының** қалауы мен талабы тұрғылықты жұртпен бірдей және олардан бөліп-жарып ажыратылмайды;

- сондықтан жүре келе бір уақыттарда (Фарабише, жүре келе бір замандарда) **осы қаладан ең лайықты адамдардың шығуы** да ғажап емес (Фарабише, тууы әбден ықтимал);

- мұнда **даналардың, шешендердің, ақындардың** саналуан түрлері кездесетін болады;

- бұл қаладан бірсыпыра адам **ОСЫ ҚАЛАНЫҢ ӨЗІНЕН ТУҒАН** қайырымды қалаға ауысуы мүмкін;

- сондықтан басқа надан қалаларға қарағанда, дәл осы қалада **ізгілік пен зұлымдық көбіне-көп қатар өмір сүре алады;**

- бұл қала кеңейіп, халқы көбейіп толыққан сайын, мұнда ізгілік пен зұлымдық та өсіп және күшейіп қатар өмір сүре алады;

◄ бұл қала жөніндегі ғұламаның пайымдауларын оның маңызды да өзекті тұжырымымен аяқталық: «... Алайда **ҚАЙЫРЫМДЫ ҚАЛАЛАРДЫҢ** және қайырымды басшылықтардың **ПАЙДА БОЛУЫ** бәрінен гөрі, ӘСІРЕСЕ **ҚАЖЕТТІЛІК ҚАЛАЛАРЫ** мен **КОЛЛЕКТИВТІК ҚАЛАЛАРДА** неғұрлым мүмкін және оңай жүзеге асырылады».

● **ҚҰЛЫҚСЫЗ ҚАЛА.** ФАРАБИ БҰЛ ҚАЛА ЖАЙЫНДА НЕ АЙТАДЫ?

- бұл тұрғындары әуелгі бастамаға сеніп, бақытты қиялдап, соны арман ететіндер;

- соған сеніп, бақытқа жеткізетін әрекеттерді басшылыққа алатындар;

- оларды біле, соған сене тұрып, **БІРАҚ** сол әрекеттердің **бірде-бірін** **орындамайтындар;**

- өздерінің арманы мен тілегі жағынан сый-құрметке, жеңіске және тағы сондайлар сынды надан қала тұрғындарының мақсаттарына жетуге бейім тұратындар;

- өздерінің барлық әрекеттері мен қабілетін бейім тұрған жоғарыда аталған нәрселерге бағындыратын қала;

- мұндай қалалар түрлері жағынан надан қалаларға дәл келеді, өйткені олардың әрекеттері және мінез-құлықтарының бәрі надан әрекеттер мен надан мінез-құлықтардан бір кем емес;

- бұлардың надан қалалардан айырмашылығы тек олардың көзқарастарында ғана жатыр (Фараби бұл жерде олардың көзқарастары дұрыс, бірақ оларды басшылыққа алып, іске асырмайтындықтарын айтып отыр);

- бұл қалалардың тұрғындарының **бірде-біреуі МАҚСАТҚА жете алмайды.**

● **АДАСҚАН ҚАЛА.** Фараби бұл типтегі қалаға төмендегідей сипаттама береді: **«АДАСҚАН ҚАЛАЛАРҒА КЕЛЕТІН БОЛСАҚ**, бұлар – [тұрғындары] жағдайлар туралы **жалған түсінікті**, біз айтқандарға тіпті сәйкес келмейтін түсініктер алған **қалалар»**. Ғұламаның айтқандарын жүйелейік:

- оларда **ӘУЕЛГІ БАСТАМА ТУРАЛЫ** біздің айтқандарымызға сәйкес келмейтін **жалған түсініктер** қалыртасқан;

- бақыт туралы **ШЫН БАҚЫТҚА** сай келмейтін жалған түсініктер қалыптасқан;

- олардың бақыт жайында шынайы ұғымдары жоқ, сондай-ақ олар ешқашан бақытқа жеткізбейтін әрекеттер мен көзқарастарды басшылыққа алады.

- **бұлардың ішінде** заң шығарушылардың жазғандарын өздерінің тілегіне сәйкес түсінетіндер бар. Осылай түсіну арқылы олар сол **қағидаларды бұрмалайды. Мұндай адамдар бұрмалаушылар деп аталады;**

- **бұлардың ішінде** **бұрмалауға тырыспайтындар да бар,** бірақ заң шығарушынының айтқандарын дұрыс түсінбегендіктен және жете ұқпағандықтан, заңды заңгердің бергеніндей түсінбейді, сөйтіп, бұл адамдардың іс-әрекеттері бірінші басшының мақсаттарына сәйкес келмейді. Олар негізінен түсінбегендіктен қате жасайды. Бұлар – діннен безгендер.

- **бұлардың ішінде** өзі түсінетін нәрсені **бұрмалайтын адамдардың тағы басқа бір тобы бар.** Олар **біріншіден,** оны бұрмалап, ақиқат сатысына жеткенге дейін осылай жүре береді, **екіншіден,** бірақ оны олар тағы бұрмалайды, **үшіншіден,** осының бәрін олар өкімет билігіне жету үшін ғана істейді, **төртіншіден,** немесе өздері бейім тұрған надан қала тұрғындарының басқа бір мақсаттары үшін істейді, **бесіншіден,** олар қолынан келгеннің барлығын бұрмалайды да, жан дүниелерін бақыт пен ақиқатқа жетелеп, нығайта, жақсарта және бекіте түсетін сөздердің ешқайсысын естігісі де келмейді, **алтыншыдан,** олар бақыт ұғымының бұрмаланған түрінің жетегінде кетеді де бақытқа жеттік деп қиялдайды, **жетіншіден,** олардың көпшілігі надан қала тұрғындарына қарағанда, басқа мақсатты көздеп едік деп сырттай өздерін ақтауға тырысады;

- **бұлардың ішінде** адамдардың басқа бір тобы бар; **1.** Ол топтың **БАҚЫТ пен ТІРШІЛІК БАСТАМАСЫ** жөнінде өз түсінігі бар, алайда бұларды өз ақылымен мүлдем түсінуге және жеткілікті мөлшерде меңгеруге қабілетсіз**. 2.** Бұл адамдар өз түсініктерін бұрмалаудың салдарынан қайшылықтарға тап болады, сөйтіп, әрқашан ақиқатқа бір табан жақын түсінік сатысына көтерілген сайын, олар оны бұрмалайды. **3.** Олар ақиқат сатысына көтеріле алмайды, себебі олардың ақыл-парасаты оны танып-білуге қабілетсіз. **4.** Олардың **көпшілігінің түсінігі** түсініктердің қайшылығынан емес, олардың өз түсініктерінің жетілмегендігінен бұрмаланады. **5.** Басқаша айтсақ, олардың пайымдаулары түсініктердің қайшылығынан емес, олардың жете ойламағандығынан бұрмаланады. **6.** Олардың көпшілігінің мұны ұғынуға қабілеті жетпегенінен немесе шын қайшылықтарға кездесе қалғандандығынан ақиқатқа жете алмаса, онда ОСЫНЫҢ АҚИҚАТЫНА ЖЕТКЕН АДАМДЫ, дұрысы соған жеттім деген адамды олар атақ, билік үшін өтірік айтып жүр деп есептейді. **7.** Олар ақиқатты бұрмалауға тырысқандарды ақтау керек, өйткені олар өздері мақұлдап отырған көзқарастарын дұрыс деп тапқандықтан істеп отыр де санайды. **8.** Нәтижесінде олардың көп бөлігі ақиқатқа жеттік деп ойлаушылардың бәрі де алжасады деген қорытындыға келеді. **9.** Осыған сүйеніп кейбіреулері ешбір мәселенің шешімі жоқ екендігі туралы қорытынды жасайды. **10.** Бөлімді Фарабидің **түйінді тұжырымымен** аяқтайық: «Басқа біреулері осыдан келіп **пайымдалған нәрседе ақиқаттық мүлдем жоқ** және егер де біреу-міреу бірдеңенің ақиқатына жеттім дейтін болса, онысы алжасқандық болады деген қорытынды жасайды.

Әбу Насыр әл-Фарабидің әлеуметтік-саяси көзқарастары «Мемлекеттік қайраткердің нақыл сөздері» трактатында да қарастырылады. Еңбек 95 пунктті біріктіретін екі бөлімнен тұрады. Бірінші бөлімде бұл тақырыпқа қатысты пункттерін атасақ, олар: 3, 4, 7, 14, 20, 21, 22, 23, 25, 27, 28, 29, 53, 54, 55, 56, 57, 58, 59, 60, 61. Екінші бөлімдегі саяси мәселелер мынандай пункттерінде (62, 63, 72 -75, 84, 85 -89, 94 ) қарастырылған.

Сонымен, қорыта айтқанда, Әбу Насыр әл-Фарабидің қоғамның саяси мәселелері «Қайырымды қала тұрғындарының көзқарастары туралы» және «Азаматтық саясат» еңбектерін талдау арқылы қарастырылды.

**ӘДЕБИЕТТЕР:**

Әбу Насыр әл-Фараби. Қайырымды қала тұрғындарының көзқарастары жайындағы трактат- Әбу Насыр әл-Фараби. 10 томдық шығармалар жинағы.- ІҮ том.- 38-124 б.

2. ӘЛ-ФАРАБИ. Азаматтық саясат. - ӘЛЕУМЕТТІК-ЭТИКАЛЫҚ ТРАКТАТТАР. Қазақ ССР-нің «ҒЫЛЫМ» баспасы, Алматы - 418 бет.

**ТАҚЫРЫП 14. ӘЛ-ФАРАБИ МҰРАСЫ: ОТАНДЫҚ ЗЕРДЕЛЕНУІ**

Қазақстанда ұлы ғалымның аты **1942 жылдан**  атала бастаса, ал оның еңбектеріне талдау жасау **1960 жылдан** қолға алынды. Мәселен, 1918-1940 жж. Фараби есімі 30 рет аталса, 1960-2010 жылдар ішінде ол туралы 2000 еңбек жазылған-ды. «... Кейінгі кезді алатын болсақ Фараби туралы біраз сөз Ә.Кольманның еңбегінде (Алматы, 1942), С.Н.Григориянның еңбектерінде (Москва,1958, 1960), М.Ысқақовтың 1960 жылы Алматыда шыққан «Қазақтың байырғы календары» атты еңбегінде едәуір мәліметтер келтірілген ...».

1967 жылы 16 қарашада Қазақ ССР Ғылым академиясының Президиумы өтіп, академик Шахмардан Есенов басқарған Президиумда Қазақ ССР Ғылым академиясының Философия жəне құқық институтының жанынан Фарабидің ғылыми мұраларын зерттеу тобын құру мəселесі көтерілген-ді. Ұсыныс көп ұзамай құпталып, 1968 жылдың 1 қаңтарынан ҚазКСР ҒА академигі **Жабаға Тəкібаев** (төраға), ҚазКСР ҒА корреспондент мүшесі А.Ж. Машанов (төраға орынбасары), ҚазКСР ҒА академигі **Сайым Балмұқанов**, ҚазКСР ҒА академигі **Орынбек Жəутіков,** ҚазКСР ҒА академигі **Салық Зиманов,** ҚазКСР ҒА академигі **Ақай Нүсіпбеков**, философия ғылымдарының кандидаты А. Қасымжанов (хатшы) сынды азаматтар кірген топ жұмысқа кірісті.

**Алғашқыда А.Х.Қасымжанов, кейініректе М.С.Бурабаев жетекшілік жасаған** бұл шығармашылық топ Әл-Фарабидің бірқатар еңбектері орыс, қазақ тіліне аударып шықты. **1970 жылы** «Әл-Фарабидің философиялық трактаттары», **1972 жылы** «Математикалық трактаттары», **1973 жылы** «Әл-Фарабидің әлеуметтік-этикалық трактаттары», **1975 жылдары** «Логикалық трактаттары» мен «Птолемейдің Альмагесіне түсіндірмелер», **1985 жылы** «Тарихи-философиялық трактаттары», **1987 жылы**  «Жаратылыстанулық трактаттары», **1993 жылы** «Музыка мен поэзия туралы трактаттары» және **1994 жылы** «Таңдамалы трактаттары» басылып шықты

2000 жылдардың басында ҚР БҒМ-ның Философия және саясаттану институты директоры, академик Ә.Нысанбаевтың жетекшілігімен **«Әл-Фарабидің құндылықтар жүйесі және ХХІ ғасырдағы аксиология: салыстырмалы талдау» атты жаңа ғылыми-зерттеулік жоба** ауқымында ойшыл еңбектерін аудару және соның негізінде зерттеу жұмыстары жалғасын тапты.

Әл-Фараби трактаттарын аудару мен жарыққа шығару жолындағы **көпжылдық еңбек екі кезеңнен тұратын** **ғылыми-зерттеулік жұмыспен** ұштасты. **Бірінші кезең** әл-Фараби мұрасындағы энциклопедиялық мәселені тұтас қарастырумен сипатталады. Бұл жұмыстардың авторлары ойшыл, ғалым ретіндегі әл-Фараби келбетін терең де толық ашуды, философия тарихындағы оның орнын және әл-Фарабидің философиялық көзқарасының бастауын, оның философиясының мәні мен мазмұнын, ішкі байланысын, философиялық ойдың кейінгі дамуға ықпалын айқындауды өздерінің басты міндеті деп білді.

**Екінші кезеңнің міндеті** болып табылған Фараби шығармашылығының жекелеген қырларын зерттеу міндетін орындауға талпыныс жасаған А.С.Иванов, А.К.Көбесов, А.У.Уразбекова, Г.Б.Шаймұхамбетова, Н.С.Қирабаев, С.Қ. Сатыбекова, А.Н.Таукелев, Ғ.С. Сапарғалиев, А.А.Қасымжанова сияқты азаматтардың ғылыми зерттеулерінде философтың гносеологиялық, этикалық, әлеуметтік-саяси көзқарасына талдау жасалды.

**Философия және саясаттану институтының** фарабитану және әлемдік философия бөлімі ұзақ уақыт бойы ғұлама мұрасын тануда жүйелі ғылыми зерттеулер жүргізді. Олардың нәтижелері профессор М.С.Бурабаевтың жетекшілігімен авторлар ұжымы жазған төмендегідей еңбектерде көрініс тапты: «Әл-Фарабидің логикалық ілімі туралы» (Алматы: «Ғылым», 1982), « Әл-Фарабидің әлеуметтік, этикалық және эстетикалық көзқарасы» (Алматы: «Ғылым», 1984), «Әл-Фараби философиясындағы болмыс және таным мәселелері» (Алматы: «Ғылым», 1988), «Әбу Насыр әл-Фараби философиясы» (Алматы: «Ақыл кітабы», 1998), «Әл-Фарабидің рухани мұрасы: тарих және қазіргі заман» (Алматы: КазГосИНТИ, 2001), «Әл-Фараби философиясы мен ислам руханияты» (Алматы: КИЦ ИФП МОН РК, 2005 ж.), «Әл-Фараби және шығыс философиясының дамуы» (Астана: Елорда, 2005 ж.) және т.б. жоғарыдағы туындылар ойшыл философиясының логикалық-гносеологиялық негіздерін, болмыс мәселелерін ашуға, оның көзқарасындағы антикалық философиялық негіздемелер, ойшылдың әлеуметтік-этикалық, әл-Фараби философиясы мен исламдық дүниетаным мәселелеріне және т.б. арналды.

«Мәдени мұра» мемлкеттік бағдарламасы бойынша, 20 томдық «Қазақ халқының философиялық мұрасы» сериясына сәйкес оның 2-томы «Әл-Фараби философиясы» және 16-томы «Фарабитану» сынды жеке кітаптар 2005, 2006 жылдары жарық көрді.

**Фарабидің 1150 жылдығына** орай 2019 жылы Р.Сейсембаевтың басшылығымен Халықаралық Абай клубы әл-Фарабидің мазмұндық және эстетикалық талғамға сай келетін жеті томдық таңдамалы шығармалар жинағын шығарды.

Сондай-ақ **ойшылдың мұраларының басын бір жерге тоғыстыру бағытында да жұмыстар** өз кезінде-ақ қолға алынған болатын.

**1975 жылы** ҚазССР Ғылым академиясы Орталық ғылыми кітапханасының ғылыми-библиографиялық бөлімі «Әл-Фараби және Шығыстың ғылымы мен мәдениетінің дамуы» атты тақырыптық әдебиеттер көрсеткішін құрастырылып, қазақ тілінде ішінде 157 әдебиет атауы тіркелген шағын көрсеткіш дүние есігін ашты.

**1977 жылы** «Әбу Насыр Әл-Фараби» атты қомақты библиографиялық көрсеткішті тұңғыш рет Әл-Фараби атындағы ҚазҰУ-дың профессоры **Қ.Б.Жарықбаев құрыстырды**. Жинаққа ғұлама туралы 1965-1977 жылдар арасында түрлі тілдерде жарық көрген жалпы саны мыңнан аса еңбектер (монографиялар; газет, журнал мақалалары; диссертация авторефераттары; симпозиум, конференция тезистері т.б) енген болатын.

**1995 жылы** Қ.Б.Жарықбаевтың «Әл-Фараби» атты библиографиялық көрсеткішінің екінші кітабы жарық көріп, мұнда 1978-1993 жж. фарабитанудың түрлі салаларында жарияланған 400-ге жуық қазақ, орыс тілдерінде жазылған еңбектер енді.

Фараби шығармашылығын зерттеуде **аудару үрдісі** бірден-бір маңызды рөл атқарады. Қазақстандық фарабитанудың бұл бағытының дамуында ресейлік А.В.Сагадеев, С.Н.Григорян көп еңбек сіңірді. Елде аудармашылар мәселесіне көңіл бөлінді; дәйекті жұмыстың нәтижесінде **қазақстандық аудармашылар ұжымы қалыптасты,** оның ішіндеБ.Ошерович, Е.Харенко, К.Тәжікова, А.Көбесов, Н.Қараев, Б.Тайжановтарды атап өтуге болады. Бүгінде әл-Фараби трактаттарының өзіндік аудармаларымен С.Дәукеева, А.Құрманәлиева, Ж.Сандыбаев сияқты азаматтар жемісті айналысып, ойшылдың мұраларын халықтың рухани қазынасын қомдауда қомақты үлес қосуда. Бұл бағытта ерен еңбек етіп жатқан асыл азаматтарымызға қазақ халқы ризашылығын білдіреді.

**Фарабитануды дамытуда үлес қосқан ғалымдардың қатарынан** А.Х. Қасымжанов, М.С.Бурабаев, С.Қ.Сатыбекова, А.Машанов, Қ.Б.Жарықбаев, А.К.Көбесов, А.М.Кенесарин, Г.Р.Қоянбаева, Ғ.Қ. Құрманғалиева және тағы басқалары өздерінің лайықты орындарын алуда.

**Бурабаев Мұқаш Бейсенбайұлы** (1931-2011) Әл-Фараби туралы көптеген мақалалардың, ғылыми жинақтардың авторы: «Әл-Фараби философиясын танудағы мәселелер» (1988), «Фараби Аристотельден кейінгі екінші ұстаз» сынды туындыларын шығарумен қатар, ғалымның бірқата еңбектерін аудару үрдісіне атсалысты.

**Танымал дінтанушы ғалым Дербісәлі шейх Әбсаттар қажы Бағызбайұлы -**  араб мемлкеттеріне арнайы барып, ғұламаның еңбектерін тауып, елге қайтаруда, зерттеу жұмыстарын жүргізуге белсенді қатысқан азаматтарымыздың бірі. Фараби туралы көптеген мақалалар мен жеке еңбектерін жарыққа шығарды.

**Жарықбаев Құбығұл Бозайұлы** Фараби еңбектерін педагогика, психология тұрғысынан зерттеуге зор үлес қосты: «Әл-Фарабидің психологиялық және педагогикалық пікірлері», «Әл-Фарабидің психологиялық көзқарастары», «Әл-Фараби - шығыс психологиясының негізін салушы» және т.б.

**Ауданбек Көбесов**  1977 жылға дейін Әл-Фараби мұрасын зерттейтін топ құрамында қызмет атқарып, ұлы ойшылдың шығармаларын табу, елге қайтару, аудару, зерттеу аясында атқарған еңбегі ұшан-теңіз. «Әл-Фарабидың педагогикалық мұрасы»  тақырыбында докторлық диссертация қорғады. Көбесов - 300-ден астам ғылыми жарияланымның, мақала топтамасының авторы. Ғалымның еңбектерінің ішінде 2006 жылы жарыққа шыққан «Әл-Фараби мен Абайды қатар оқығанда» атты кітабының орны ерекше.

**Академик Әбдімәлік Нысанбаев**  бастауымен Әл-Фараби мұрасын зерттеуде сүбелі жұмыстар атқарылды; **Әл-Фарабидің еңбектері жинақталған 10 томдық шығармалар жинағы қазақ тілінде баспадан жарық көрді.** Сондай-ақ 2003 жылдан бері оның басшылығымен құрылған философиялық-саясаттанулық және рухани-танымдық  «Әл-Фараби» журналы күні бүгінге дейін Қазақстан және Орталық Азия елдерінде шығуда және танымдық миссиясын тамаша атқарып жүрген басылымның қатарынан орын алады.

Геолог ғалым **Ақжан Жақсыбекұлы әл-Машани - Орталық Азия мен Қазақстаннан шыққан тұңғыш фарабитанушы.** Оның баға жетпес, ерлікке пара-пар келетін, еңбегі – ұлы бабамыз Әл-Фарабидің қазақ топырағында туып қана қоймай, қаны түркі екендігін дәлелдеуі.

Әл-Машани қаламынан ұлы бабамызға арналған шығармалар тобы айтарлықтай. Біздер, мүмкіндігімізше, автордың ғұлама қатысты жазылған біраз туындылары топтамасын оқырман қауымға әдейі ұсынып отырмыз. Оның бержағында, **«Әл-Фараби мұрасын зерттеу туралы», «Шығыстың Аристотелі»** сынды еңбектерімен елдің әрбір азаматы танысып-табысып жатса, оның Ізгілік жолында боларына Сеніміміз мол.

Әлемдік мәдениет пен ғылымда терең із қалдырған дана ғалым, сирек талант иесі Әбу Насыр әл-Фараби бейнесі **қазақ әдебиетіндегі көркем туындыларда да өз көрінісін тапты.** Тарихи шындықты көркем шындыққа айналдырып, шығармашылық қиялмен көмкеріп, оқырманға ой саларлық образдар туындатқан жазушы Д.Досжановтың «Фараби» повесі (1967 ж.), драматург Ш.Құсайыновтың «Әбу Насыр әл-Фараби» пьесасы (1972 ж.), ақындар Ө.Тұрманжанов, М.Әлімбаев, Қ.Мырза Әли, М.Шаханов туындылары, Ж.Қыдыровтың «Фараби тригонометриясы» (1972 ж.) мен І.Есенберлиннің «Әбу Насыр Мұхаммед әл-Фараби» атты поэмалары, жазушы Ә.Әлімжановтың «Ұстаздың оралуы» романы қазақ оқырманының тарихи жадына, қазақ әдебиетінің алтын қорына қазына болып қосылды.

Әл-Фарабидің «Өлең өнерінің қағидалары туралы трактаты» мен бірнеше өлеңі А.Нысаналиннің аударуымен 1974 жылы «Жазушы» баспасынан жарық көрді.

**Әл-Фарабидің өмірі –Елдің Жас ұландары үшін үлгі. Әл-Фарабиді ұлықтау – Перзент парызы, ұлықтау дегеніміз – ғұламаның еңбектеріне рухани жақындау деп біліңіз, Жас Дос!**

**ӘДЕБИЕТТЕР:**

1. Фараби ғибратты ғалым: фарабитанушы ғалым А.Ж. әл-Машиниге арналады/ Құраст. Ш. Абдрахман.- Алматы, 2006 -340 б., суретті.- «Ұлы тұлғалар» ғылыми-ғұмырнамалық сериясы.

2. Қазақ халқының философиялық мұрасы. Әл-Фараби философиясы. 20 томдық. 2-том. Астана: Аударма, 2005.- 480 бет.

3. Әбдімәлік Нысанбаев. Елімізде Фарабитанудың қалыптасуы мен дамуы: қорытындылар және болашақ бағдарлар. - Қазақ халқының философиялық мұрасы. Фарабитану. 20 томдық. 16-том. Астана: Аударма, 2006.- 440 бет.

4. Әбу Насыр әл-Фараби (870-950): библиографиялық көрсеткіш / жалпы ред.басқ. Қ.Б.Жарықбаев; құраст.: Қ.Б.Жарықбаев, Г.С.Коурдакова, Б.Д.Дүйсекова; ред.: Г.М.Мұсағалиева, Ә.Ж.Скатова. - Алматы: Қазақ университеті, 2012.- 474 бет.

5. Әл-Машани Ақжан. Көп томдық шығармалар жинағы. – Алматы: «Алматы-Болашақ» баспасы, 2011. 16-том.«Әл-Фараби және музыка».- 416 б.; Әл-Фараби және бүгінгі ғылым. –Алматы: «Алатау» баспасы, 2007.-224 бет; Көп томдық шығармалар жинағы. – Алматы: «Алатау» баспасы, 2009. 11-том. Жаңа дәуір. Шындық шыңы ғылымда. – 320 б.; Әл-Фараби көпірі: Мақалалар, «Әл-Фараби» романы.- Алматы: «Алатау» баспасы, 2005, 352 бет; Әл-Фараби және Абай. Т.2.- Алматы: «Алатау» баспасы, 2005, 296 бет; Әл-Фараби (870-950). Тарихи-деректі кітап. «Жазушы» баспасы, Алматы- 1970.-245 бет.

**ТАҚЫРЫП 15. «AL -FARABI UNIRVERSITY SMART CITY» ҒЫЛЫМИ-ИННОВАЦИЯЛЫҚ ЖОБАСЫ: МӘНІ ЖӘНЕ МАҢЫЗЫ.**

ҚР-ның жетекші университеті әл-Фараби атындағы Қазақ Ұлттық университетінің құрыл­ғанына 2019 жылы 85 жыл толды.

**1934 жылдың 15 қаң­тары Қазақстандағы тұңғыш көп салалы универ­ситеттің ресми ашылу күні болып саналады***.* Университет құрылғаннан бері Қазақстанның әлеуметтік-саяси өміріне және экономикасына зор үлес қосып келеді. Бүгінде әл-Фараби атындағы ҚазҰУ халықаралық ғылым және білім беру кеңістігінде өзінің лайықты орнын алып, жоғары білім саласындағы әлемдік көшбасшы уни­верситеттің біріне айналды.

Университеттің тарихы еліміздің ма­ңыз­ды кезеңдерімен тығыз байланысты. Оның құрылуы ұлттық кадрларды даярлау мәселесін шешуге бағытталған болатын. Өткен ғасырдың 30-шы жылдарының соңында Қазақ мемлекеттік университеті құрамында бес факультет және қазақ жас­тарына арналған дайындық бөлімі жұмыс істеді.

**Соғыс жылдарында** Ресей, Украина және Белоруссияның ірі ғылыми-зерттеу институттары мен зертханалары ҚазМУ-ге ауыстырылды. Соның нәтижесінде Қазақ университетінде **химия, астрономия, физика, тарих және тілтану** салалары бойынша жаңа ғылыми мектептер ашылып, іргелі ғылыми орта қалыптаса бастады.

Соғыстан кейінгі жылдарда ҚазМУ республиканың өндірістік-экономикалық және әлеуметтік-гуманитарлық салаларына жоғары білікті кадрлар даярлаудың жетекші орталығына айналды.

**1960-1980 жылдары** ҚазМУ одақтың жетекші ғылыми орталықтарының біріне айналды. Сол кезеңде университет шетелдерге білімді кадрлар даярлау жұмыс­тарын жолға қоя бастады.

Танымал ғалым және білікті ұйымдастырушы Ө.Жолдасбековтің басшылығымен **«ҚазҰУ қалашығы»** бірегей оқу ғимараттары мен тұрғындық кешендер құрылысының алғашқы кезеңі басталды.

**Университет 1991 жылы** адамзаттың екінші ұстазы атанған **ұлы ойшыл Әбу Насыр әл-Фараби есімін иеленді.**

**2001 жылы еліміздің алғашқы ұлттық университеті мәртебесін алды.** Осы кезеңде барлық мамандық халықаралық талаптарға сай «бакалавриат-магистратура» бойынша екі сатылы білім беру жүйесіне көшіріліп, университеттің құрамында ғылыми-зерттеу институттары мен технологиялық паркін құру жөнінде маңызды іс-шара­лар атқарылды.

**ҚазҰУ**  **2003 жылы** Орталық Азия жоғары оқу орындары арасынан алғашқы болып **Болонья қаласындағы Университеттер­дің Ұлы Хартиясына қол қою арқылы еуропалық білім беру кеңістігіне кірді.**

Жоғары білім берудегі сапа саласындағы жетістіктері үшін **2006 жылы** **Қазақстан Республикасы Президенті сыйлығының лауреаты атанды.** Бірқатар оқу бағдарламаларына халықаралық сертификаттау жүргізілді. Осы кезде ҚазҰУ қалашығын кеңейту мен көркейтудің екінші құрылыс кезеңі басталды.

ҚР Тұңғыш Президенті Елбасы уақыт талабына сай, **университеттер адам капиталын қалыптас­тыру­дың субъектісі** ретінде жаңғырту үдерістерінің және елдің инновациялық дамуының көш басында болуы тиіс екендігін атап көрсеткен-ді. Бұл идеяны басшылыққа алған әл-Фараби атындағы ҚазҰУ еліміздің білім беру флагманы ретін­де, **жаңа буын университетінің – «4.0 Университет» моделін жасап,** халық­аралық қауымдастыққа ұсынылды және бұл модель «Al Farabi Unirversity Smart City» тұжырымдамасы бойынша жүзеге асырылуда.

**ҚазҰУ БҰҰ-ның «Академиялық ықпал» бағдар­ламасының** тұрақты даму жөніндегі ғаламдық хабын қатарынан үш мерзім басқарды. БҰҰ-ның Нью-Йорктегі штаб пәтерінде өткен Өркениеттер Альянсы форумында ҚазҰУ таныстырған «4.0 Университет» моделі әлемдік деңгейде кеңінен таратуға ұсынылды. **Бұл жоба, сонымен қатар Израиль, Аустрия, Египет, Ресей, Беларусь сынды елдер арқылы халықаралық қоғамдастықта қолдау тапты.**

Бүгінгі күнде **шетелдік және қазақстандық жоғары оқу орындары** ҚазҰУ-дың барлық бизнес-үдеріс­терін автоматтандыруға, кампустың инфрақұрылымын басқаруға арналған талдамалы жүйеде «Big Data» бұлтты технологияларды енгізуге негізделген **цифр­лы университет моделін  қабыл­дауда.** Университет жобасы «Майкро­софт» компаниясының тарапынан жоғары бағаланып, компания ҚазҰУ тәжірибесі туралы фильм түсіріп, өз сайттарына жариялады.

**Қазақстандық білім беру жүйесі үшін маңызды оқиға – Қазақстанның Ұлттық ашық білім беру платформасының іске қосылуы.** Университеттің онлайн курстары қазақ­стандық және шетелдік оқу орын­дарының студенттері тарапынан үлкен сұранысқа ие болуда. Университет **«4.0 инд­устриясына»** мамандар даярлау мақ­сатындағы білім беру **үдерісіне «Е-коммерция», «Big data», «Жасанды интеллект», «Заттар ғаламторы»** сияқты жаңа оқу бағдарламалары  қосылды.

Бүкіл посткеңестік елдер аумағында **тұңғыш рет** Астана халықаралық қаржы орталығы және Бенхалиф (Катар) университетімен бірлескен **ҚазҰУ-дың Исламдық қаржы жөніндегі бағдарламасы** жүзеге асырылуда. Әлемдік **ірі жоғары технологиялық корпорациялар – «Hewlett-Packard», «Cisco», «Koniсa Minolta»,  «Samsung», «Alcatel», «Microsoft», «Huawei»**  университеттің білім беру ісіне белсенді түрде атсалысып, өздерінің ғылыми-білім беру орталықтарын ашты.

**ҚазҰУ – білім берудің барлық деңгейлерінде ағыл­шын тілінде оқытуды алғашқы бо­лып бастап,** бүгінгі таңда универси­тет мамандықтарының 70% -дан астамы ағылшын тілінде оқытылады. Осыған сәйкес ҚазҰУ-да еліміз бойынша ең көп шетелдік студенттер білім алуда. ҚазҰУ – әлемнің озық үлгідегі үздік уни­верситеттерімен 70-тен астам қосдипломдық бағдарламаларды жүзеге асырды.

Ғылым, білім беру және инновациялық өндіріс интеграциясы нәтижесінде ҚазҰУ танымал әлемдік зерттеу университет­тері қатарында. Университет жоғары техно­логиялар аумағын құрып, алдыңғы қатарлы технологиялық шешімдерді даярлау мен инновациялық өнімдерді өндіріске енгізу платформасына айналды. Осы бағыттағы ізденістер Оңтүстік Корея, Ресей және Қазақстанның ғылыми-жобалық ұйымдарын тарту арқылы жүзе­ге асырылып, **«R&IID» инновациялық-өндірістік консорциумы құрылды.** Бұған «**Қазмырыш», «Қазақмыс», «Казхром» және «Үлбі метал­лургия зауыты»** сияқ­ты ірі өнеркәсіптік кәсіпорын­дары қа­тысу­да.

Университетте құрылған **ғылы­ми-технологиялық парк, иннова­ция­лық үрдістер орталығы мен «Жа­сыл технологиялар» орталығы** заманауи ин­женерлік және ғылымды қажет ете­­тін технологиялардың кластерін қалыптастырып отыр.

**«ЭКСПО-2017»** иде­я­ларын жүзеге асыру мақсатында **«Жасыл технологиялар» орталығы «жасыл энергетика»** бойынша инновациялық жоба­ларды іске асырып, жаңа формация мамандарын даярлауда. Осының негізінде университет **«Жасыл көпір ұрпақтан-ұрпаққа» атты халықаралық жобасын** іске асыруда. **Бұл жоба** Елбасы Н.Ә.Назарбаевтың «Жасыл көпір» бас­тамасын қолдау мақсатында ҚазҰУ тарапынан **Бразилияда өткен RIO+20 халықаралық форумында ұсынылды** және жан-жақты қолдау тапты.

**Қытай Ғылым академиясымен** бірлесе отырып **Жерді қашықтықтан зондтау орталы­ғы ашылды.** ҚазҰУ посткеңестік елдер аумағындағы санаулы университет ішінен тарихта тұңғыш рет **«Әл-Фараби-1» және «Әл-Фараби-2» алғашқы қазақстандық наноспутниктерін ғарышқа шығарды.** Осының нәтижесінде университетте ғарыштық технология саласында қуатты кластер дамуда.

ҚазҰУ **«Жаңа Жібек жолы» университеттері Альянсының IT-технологиялар паркін ашу арқылы әлемдегі** 130-дан астам университеттерді бірік­тірген ІТ-технологияларды дамыту­дың жаңа перспективасын жолға қойды.

Әлемдік медициналық білім берудің көшбасшысы Оңтүстік Кореяның алдыңғы қатарлы жоғары оқу орындарымен әріптестік орната отырып, **ҚазҰУ инновациялық медициналық-биоло­гиялық кластердің ғылыми-зерттеулер жүргізу, білім беру және клиникалық-диагностикалық базасын** дайындады. Бұл істердің заңды жалғасы ретінде  елімізде көпбейінді университеттер тарихында алғаш рет медицина факультетін ашты. Мемлекет басшысының қолдауымен ҚазҰУ-дың сенімді басқаруына Алматы қаласының №1 емханасы берілді. Мұнда медициналық білім беру, ғылым мен тәжірибені толыққанды интеграциялау аясында жаңа технологияларды қолдану арқылы халықаралық талаптарға сай келетін жоғары сапалы медициналық қызметтер көрсетіледі.

**ҚазҰУ «Scopus» және «Web of Science»** жетекші халық­аралық дерекқорларына кіретін **ғылыми журналдардағы** жарияланымдар саныбойынша Қазақстан жоғары оқу орындары арасында көш бастап отыр. Бүгінгі таңда қазақстандық авторлардың халық­аралық жоғары рейтингтік ғылыми журналдардағы әр бесінші басылымы ҚазҰУ ғалымдарының үлесіне тиесілі. Университеттің үш ғылыми журналы халықаралық ғылыми-өлшемдік деректер қорына енгізілген.

Студенттер бойындағы кәсіпкерлік бастамаларды ояту мақсатында университет студенттерге өзіндік бизнес-идеяларын жүзеге асырып, **start up компанияларды, студенттік бизнес-инкубаторларды** жан-жақты дамытып отыр. Қазіргі уақытта университетте **14 студенттік бизнес-инкубатор бар, онда 80-нен астам студенттік инновациялық жоба** іске асырылуда. ҚазҰУ-да алғашқы қазақстандық постдокторантура бағдарламасының ашылуы – ғалам­дық ғылым мен білім беру кеңістігінде бәсе­кеге қабілетті ғылыми мектептерді қалып­­тастырудағы маңызды қадам.

Әл-Фараби атын­дағы Қазақ ұлттық университеті ғима­раттары инфрақұрылымының көп бөлігі мемлекеттік-жекешелік әріптестік қағидаттарына сәйкес тұрғызылған. Бұл, атап айтқанда, **жас ғалымдар үйі, жүзу бассейні, жаңа кітап­хана ғимараты, «Керемет» студенттерге қызмет көр­сету орталығы, т.б.** Алғашқы болып ашылған, әлемде теңдесі жоқ, бірегей **«Керемет» студенттерге қызмет көрсету орталығында** студенттер кампустан шықпай-ақ500-ден астам білім беру, әлеуметтік, мәдени және демалыс қызметтерін пайдалана алады, соның ішінде алғашқы медициналық-сани­тарлық көмек және денсаулық диаг­ностикасы да бар.

ҚазҰУ-да **«Саналы ұрпақ» жобасының кең­сесін, «Азаматтық бақылау» қоғам­дық қабылдау бөлімін, сыбайлас жем­қорлыққа қарсы ғылыми-зерттеу инс­титутын біріктірген зерттеулер мен білім беру орталығы құ­рылды.** Осы орталық жемқорлық­қа қар­сы мәдениетті қалыптастыруда Қазақ­стандағы жетекші орынға айналды.

«**Рухани жаңғыру» бағдарламасы аясында БҰҰ Өркениеттер альянсымен бірлесіп «Қайырымды қоғам азаматтарын қалыптастыру.** **«Қазіргі заманғы университеттердің миссиясы» атты халықаралық жобасы** қарқынды түрде жүзеге асырылуда. Әлемнің жетекші университеттерінде, Голландия, Түркия, Италия, Иордания, Қытай, Египет, Болгария және басқа да шетелдік жетекші университеттерде ашылған **ҚазҰУ-дың әл-Фараби ғылыми, білім беру орталықтары­ның саны осы уақытта 12-ге жетті.** Бұл орта­лықтарда қазақ тілі мен мәдениеті, тарихы кеңінен оқытылуда және олардың негізінде университеттің филиалдарын ашу жұмыстары жүргізілуде. Түркия мен Үндістанда «әл-Фараби» атындағы музей үйі ашылды.

Университетте Фараби ілімін насихаттау үрдісі өз бастауын сонау 90-жылдардан бастау алады. Қазақ КСР Министрлер Кеңесінің 1991 жыл 23 қазандағы № 629 қаулысы бойынша Қазақ Ұлттық университетіне Әбу Насыр әл-Фарабидің есімі берілді.

Бір жылдың шамасында, яғни ҚР БжҒ Министрлігінің 1992 жылдың 21 қазанында № 407 Бұйрығы және Университет Ғылыми Кеңесінің 1992 жылғы 14 қазанындағы шешіміне сәйкес ҚазҰУ-де 1993 жылдың 1қаңтарында «әл-Фараби және қазақ халқының рухани мәдениеті» республикалық ғылыми-зерттеу орталығы ашылды. Орталықтың негізгі қызметі әл-Фараби және басқа да қазақ ғалымдары мен ойшылдарының еңбектерін зерделеу және шығармаларын оқу және ғылыми зерттеу үрдістерінде кең қолданысқа енгізу жұмыстарын өрістету болып табылады. «әл-Фараби» орталығы қызметкерлерінің көмегімен әл-Фараби атындағы ҚазҰУ тарихы мұражайында әл-Фарабиге арналған мазмұнды экспозициялық кешен жасақталған.

1997 жылы фарабитанушылардың танымал өкілі А.Х.Қасымжанов бастаған ғалымдардың ұйытқы болуымен жалпыуниверситеттік **«әл-Фараби мұрасы және Қазақ халқының рухани мәдениеті»** атты жаңа курс енгізілді. Бүгінгі таңда **«әл-Фараби және қазіргі кезең»** деген атаумен жүргізіліп отырған курс түрлі мамандықтағы студенттер арасында үлкен қызығушылық пен сұранысқа ие.

2014 жылдан бері әр жыл сайын «Халықаралық Фараби оқуларын» өткізу дәстүрге айналған. Халықаралық форум аясындағы онкүндікте ғылымның әр саласы бойынша ғылыми-теориялық, ғылым-тәжірибелік, ғылыми-әдістемелік онлайн конференциялар, халықаралық студенттік форумдар, дөңгелек үстелдер мен семинарлар, «Фараби әлемі» атты студенттер мен жас ғалымдардың халықаралық конференциясы, Инновациялық жобалар байқауы өткізіліп, Ғылым күні атап өтіледі.

Көріп отырғанымыздай, инно­ва­циялық-технологиялық платформамен қатар, «4.0 Университет» моделінің шеңберінде **рухани-адамгершілік тәрбие беру ісі** белсенді түрде дамуда. Сөйтіп, білім мен ғылым және тәрбиені ұштастыра отырып, ҚазҰУ-і ҚР Тұңғыш Президенті Н.Ә.Назарбаевтың алға қойған **әлемнің дамыған 30 елінің қатарына кіруге өз үлесін қосу** және **әлемнің ең үздік 200 университеті­нің санатына енуді БАСТЫ МАҚСАТ** етіп қойған еді. Сол мақсатқа жету жолындағы ерен қызметінің арқасында университет QS халықаралық рейтингісінде қарқынды түрде алға жылжи отырып, 350 позицияға көтеріліп, одан 220-орынға ие болған еді. Міне, 2020 жылғы **халық­аралық QS рейтингісінде университет** өз межесіне жетіп, әлемнің ең үздік 200 университетінің қатарына қосылды. Әл-Фараби есімін иемденіп отырған Білім Шаңырағының алар асулары алда деп білеміз.

ӘДЕБИЕТТЕР:

1. Әл-Фараби және қазіргі заман: оқу құралы / Ғ.М.Мұтанов, К.Х.Таджикова, М.Ш.Хасанов, Г.Ж.Нұрышева, Г.Қ.Құрманғалиева, А.С.Сырғақбаева, Б.А.Джаамбаева; жалпы ред.басқ.Г.Ж.Нұрышева. – 2014. – 239 б.

**ЕКІНШІ БӨЛІМ.**

**●** «ӘЛЬ-ФАРАБИ: ТАНЫМ ТАҒЫЛЫМЫ» ТАҚЫРЫБЫ БОЙЫНША ПРАКТИКАЛЫҚ САБАҚТАР.

**ТАҚЫРЫП 1. ӘЛ-ФАРАБИ ЖӘНЕ ОТЫРАР ӨРКЕНИЕТІ**

1. Әл-Фарабидің ғұмырнамасы

2. Отырар – Фарабидің Отаны

3. Әл-Фараби дүниетанымының қалыптасуы

**ӘДІСТЕМЕЛІК ҰСЫНЫСТАР:**

- Әл-Фарабидің өмірі мен шығармашылығы туралы мәлімет көздерін анықтаңыз;

- Әл-Фараби өмір сүрген және қызмет атқарған дәуірдегі Отырар, Сығанақ, Сауран, Тараз, Яссы, Баласағұн, Иткан, Бағдат, Дамаск (Шаш шаһары), Каир, Алеппо туралы кеңірек баяндаңыз;

- Әл-Фараби философиясының бастауларын және қалыптасу ерекшеліктерін сипаттаңыз;

- Әл-Фарабидің сындарлы ғұмыры мен шығармашылығы Сізге қандай үлгі болатындығы туралы ойланыңыз.

**НЕГІЗГІ ӘДЕБИЕТ:**

1. Азаматтық ақыл-ойдың қазынасы: 10 томдық. – Алматы, 2006. – 10- том: Қазақтың психологиялық ой-пікірлері.

2. Әлемдік философиялық мұра: 20 томдық. – Алматы: Жазушы, 2005.

3. Әл-Фараби және қазіргі заман: оқу құралы / Ғ.М.Мұтанов, К.Х: Таджикова, М.Ш.Хасанов, Г.Ж. Нұрышева ...; жалпы ред. басқ. Ғ.М.Мұтанов; қазақ тіліне ауд. Г.Ж.Нұрышева. – Алматы: Қазақ университеті, 2014. – 239 б.

4. Ғылым тарихы және философиясы: Оқулық. – Алматы: Раритет, 2008. – 368 б. (75-90 бб.)

6. Әл-Фараби: Философия. Мәдениет. Дін. Алматы, 2009

7. Көбесов А. Әбу Насыр әл-Фараби. – Алматы: Қазақ университеті, 2004. – 176 б.

**ҚОСЫМША ӘБЕБИЕТ:**

1. Ануар Алимжанов. Степное эхо. Москва. Советский писатель, 1980512 стр.(Возвращение Учителя – С.7-165)

2. Досжанов Д. Құм жұтқан қалалар / Д.Досжанов – Алматы: Қазақстан, 1967. – 135 б.

3. Дүйсенбаев Ы. Ғасырлар сыры / Ы.Дүйсенбаев – Алматы,1970. – 191 б.

4. Қазақ әдебиетінің ежелгі дәуірі. – Алматы, 1986.

5. Сөнбес жұлдыздар: ұлы ғалымдар өмірінен / құраст. Б.Ысқақов. – Алматы: 1989. – 270 б.

6. Ғ.Есім. Фалсафа тарихы (Оқулық-хрестоматия) -Ы. Алтынсарин атындағы Қазақтың білім академиясының Республикалық баспа кабинеті, Алматы, 2000 ж., 278 б. (46-54 бб.)

**ТАҚЫРЫП 2. ӘЛ-ФАРАБИ ЖӘНЕ АДАМ БОЛМЫСЫ ИЕРАРХИЯСЫ**

1. Әл-Фарабидің онтологиясындағы «Алғашқы негіз» мәселесі

2. Әл-Фарабидің болмыс иерархиясы

3. Әл-Фарабидің болмыс іліміндегі «қажетті –бар және мүмкін-бар»

ұғымдарының арақатынасы

4. Адам болмысы – әл-Фараби іліміндегі болмыстың ең жоғары түрі.

**ӘДІСТЕМЕЛІК ҰСЫНЫСТАР:**

**-** Әл-Фарабидің онтологиялық концепциясы қандай әлеуметтік-мәдени жағдайларда қалыптасқанын түсіндіріңіз;

- Болмыс туралы сұраққа Әл-Фараби неге «Алғашқы негіз» мәселесін көтереді?

- Әл-Фарабидің болмыс туралы іліміндегі «субстанция» және «акциденция» ұғымдарынң мәнін ашыңыз;

- Әл-Фараби адам болмысының ерекшелігін қалай түсіндіреді? сұрағына тезис дайындаңыз.

НЕГІЗГІ ӘДЕБИЕТ:

ҚОСЫМША ӘДЕБИЕТ:

**ТАҚЫРЫП 3. ӘЛ-ФАРАБИ: ТАНЫМ-ИНТЕЛЛЕКЕТ-АҚЫЛ-ОЙ**

1. Әл-Фарабидің танымдық ілімі және Аристотель қөзқарастарының ықпалы

2. Әл-Фарабидің ақылды сараптауға салуы («Екінші ұстаз әл-Фарабидің интеллект [сөзінің] маңызы туралы пайымдаулары» трактаты)

3. Әл-Фарабидің ақыл-ой туралы ілімінің заманауи адам өміріндегі маңызы.

**ӘДІСТЕМЕЛІК ҰСЫНЫСТАР:**

- Әл-Фараби адамның танымдық қабілеттерін қалай түсіндіреді?

- Әл-Фарабидің гносеологиясына Аристотельдің әсері қалай байқалады?

- Интеллектің түрлері туралы әл-Фарабидің ілімін сипаттаңыз.

- Әл-Фарабидің ақыл-ой туралы ілімінің Сіздің көзқарасыңызға әсері туралы эссе

дайындаңыз.

**НЕГІЗГІ ӘДЕБИЕТ:**

1. Әбу Нәсір әл-Фараби. Адамның танымға ұмтылысы туралы

2. Әбу Нәсір әл-Фараби. Әрекетті ақыл-ой. Форма және материя

3. Әл-Фарабидің Аристотель философиясы, Қос философ – қасиетті Платон және Аристотель көзқарастарының ортақтығы туралы, Екінші ұстаз әл-Фарабидің интеллект [сөзінің] маңызы туралы пайымдаулары, Қайырымды қала тұрғындарының қөзқарастары, Платон философиясы және оның бөлімдері. Бұл бөлімдердің басынан бастап соңына дейін орналасуы еңбектерінде таным туралы көзқарастарын саралап қарастырасыз.

ҚОСЫМША ӘДЕБИЕТ:

**ТАҚЫРЫП 4. ӘЛ-ФАРАБИ. ЛОГИКА – ТАНЫМ ҚҰРАЛЫ**

1. Әл-Фарабидің логикалық іліміне ықпалдық көзқарастар (Аристотель, Зенон)

2. Әл-Фараби іліміндегі категориялар мен силлогизмдер

3. Логика заңдары – пікірлердің ақиқаттығын тексеру құралы

4. Логиканың қазіргі заман адамының өміріндегі рөлі.

**ӘДІСТЕМЕЛІК ҰСЫНЫСТАР:**

- Аристотель мен Әл-Фарабидің логикалық ілімдерінің сабақтастығын дәлелдеңіз;

- Әл-Фарабидің ғылымдар классификациясында логика қандай орынға ие?

- Ұғым, пікір және силлогизмді Әл-Фараби бойынша сипаттаңыз;

- Қазіргі заман адамының өмірінде логиканың қандай рөл атқаратындығын түсіндіріңіз.

**НЕГІЗГІ ӘДЕБИЕТ:**

1. Әбу Нәсір әл-Фараби. Логикаға кіріспе трактат

ҚОСЫМША ӘДЕБИЕТ:

**ТАҚЫРЫП 5. ӘЛ-ФАРАБИ ЕҢБЕКТЕРІНДЕГІ ТІЛ МӘСЕЛЕЛЕРІ**

1. Әл-Фарабидің ғылымдар жүйесіндегі тіл туралы ғылымның орны

2. Әл-Фараби: тілдің пайда болуы және «есімдерді тағайындаушылардың» рөлі

(«Әріптер кітабы», «Тіл туралы ғылым»)

3. Әл-Фараби логика мен грамматиканың арақатынасы мәселесі туралы.

4. Әл-Фараби: шет тілдік терминдерді енгізу мәселесі жайында

**ӘДІСТЕМЕЛІК ҰСЫНЫСТАР:**

- Тіл туралы ғылымның ортағасырлық ғылыми білім жүйесіндегі орны мен рөлін ашыңыз;

- Тілдің пайда болуы мәселесін баяндаңыз. «Есімдерді тағайындаушылардың» (ономатеттердің) жаңа сздерді жасаудағы рөлін көрсетіңіз;

- Философиялық шығармаларды араб тіліне алғашқы аударушылардың рөлі қандай?

- Әл-Фарабидіңтіл философиясының қазіргі заманғы лингвистикадағы рөлін көрсетіңіз.

**НЕГІЗГІ ӘДЕБИЕТ:**

1. Әбу Нәсір әл-Фараби. Әріптер кітабы. І тарау. Әріптер және категориялардың

атаулары

2. Әбу Нәсір әл-Фараби.Әріптер кітабы. ІІ тарау. 24 бөлім. Дін мен философия

арасындағы байланыс.

**ТАҚЫРЫП 6. ҒЫЛЫМДАР ЖҮЙЕСІНІҢ ЭНЦИКЛОПЕДИСТ-**

**ҒАЛЫМ ЕҢБЕКТЕРІНДЕ ЗЕРДЕЛЕНУІ**

1. Әл-Фараби математиканың мазмұны және құрылымы туралы

2. Әл-Фараби: «бақылаулар немесе бақылау аспаптары» туралы ілім

3. Әл-Фараби: жұлдыздар туралы математикалық ғылым – астрономия

4. Әл-Фараби: физика ғылымы («Вакуум туралы» трактаты)

5. Әл-Фараби іліміндегі табиғи және құдайы ғылым: арақатынасы

6. Әл-Фарабидің салмақтар туралы ғылымы. «Қулықтар туралы ғылым»

7. Әл-Фараби: «ғылыми химия» және «алхимия» («Химия өнерінің

қажеттігі туралы»)

8. Әл-Фарабидің медициналық-биологиялық концепциясы

**ӘДІСТЕМЕЛІК ҰСЫНЫСТАР:**

**-** Әбу Насырдың ғылымдардың классификациясында жаратылыстану ғылымдарына қандай орын береді?

- «Математика» бөліміне кіретін ғылымдарды атаңыз және сипаттаңыз;

- Әл-Фарабидің пікірінше, жаратылыстану ғылымының құдайы ғылымнан ерекшелігі неде?

- Фараби іліміндегі вакуум концепциясы мен қазіргі заманғы физикадағы вакуум теориясын салыстырыңыз.

- Ғұламаның медициналық-биологиялық концепциясының қазіргі заманғы медицина үшін маңызы қандай?

- Алхимия мен ғылыми химияның айырмашылығын көрсетіңіз.

**НЕГІЗГІ ӘДЕБИЕТ:**

1. Әбу Нәсыр әл-Фараби. 10 томдық шығармалар жинағы. – Астана . – Лотос, 2007

2. Әбу Насыр әл-Фараби. Таңдамалы трактаттары. – Алматы: Арыс, 2009

3. Ғылымдардың пайда болуы туралы

4. Әбу Нәсір әл-Фараби. Математика. Арифметика. Геометрия. Оптика. Жұлдыздар туралы ғылым. Музыка туралы ғылым.

5. Әбу Нәсір әл-Фараби. Физиканың кейбір принциптері туралы

6. Әл-Фараби. Оптика.

7. Әбу Нәсір әл-Фараби. Метафизика немесе құдайы ғылым

8. Әбу Нәсір әл-Фараби. Адам денесінің мүшелері туралы

9. Әбу Нәсір әл-Фараби. Жануардың денесінің мүшелері, олардың

атқаратын қызметтері мен потенциялары туралы

10. Әбу Нәсір әл-Фараби. Адам денесінің мүшелері бойынша

Аристотельмен келіспеушілігіне байланысты Геленге қарсылық білдіру

туралы

**Тақырып 7. ӘЛ-ФАРАБИ: МУЗЫКА ӨНЕРІНІҢ**

**ФИЛОСОФИЯЛЫҚ БОЛМЫСЫ**

1. Музыка туралы іліміне кіріспе

2. Музыка ғылымының негіздері

3. Музыкалық аспаптар

4.Музыкалық композиция

**ӘДІСТЕМЕЛІК ҰСЫНЫСТАР:**

- Сіз қалай ойлайсыз, неге музыка, әл-Фарабидің пікірінше, математиканың бөлігі болып табылады?

- Орындау өнерінің Әл-Фараби көрсеткен екі деңгейін сипаттаңыз;

- Музыкалық аспаптар жасауды Әл-Фараби неге өнердің ерекше түріне қосады?

- Ақындардың Әл-Фараби айтқан үш түрін баяндаңыз;

- Әл-Фараби поэзияның мәні мен мақсаты не деп санайды?

**НЕГІЗГІ ӘДЕБИЕТ:**

1. Әбу Нәсір әл-Фараби. Музыка туралы үлкен кітап

2. Әбу Нәсір әл-Фараби. Поэзия өнерінің қағидалары туралы трактат

3. Әбу Нәсір әл-Фараби. Поэзия [өнері] туралы

4. Әбу Нәсір әл-Фараби. Поэтика және поэтикалық пайымдаулар

5. Әбу Нәсір әл-Фараби. Ғылымдар жүйесіндегі поэтиканың орны

6. Әбу Нәсір әл-Фараби. Поэтикалық шығармалар түрлері

7. Әбу Нәсір әл-Фараби. Категориялар поэтиканың объектісі ретінде

8. Әбу Нәсір әл-Фараби.Силлогизмдер және поэзия

9. Әбу Нәсір әл-Фараби. Риторика

10. Әбу Нәсір әл-Фараби. Өлең ұйқасы мен өлшемі туралы кітап

11. Т.Кәкішев. Әл-Фараби поэтика туралы. – кітапта: Әл-Фараби және

рухани мұра. Алматы, «Қайнар», 1994, 239 бет.(46-49 бб.)

**ТАҚЫРЫП 8. ӘЛ-ФАРАБИ ЖӘНЕ АДАМ ҚОҒАМЫ КОНЦЕПЦИЯСЫ**

1. Фараби қоғамның пайда болуындағы қажеттіліктердің рөлі туралы

2. Адамдар қоғамдастығының әл-Фараби ұсынған классификациясы

3. Мемлекет, мемлекетті басқару формалары

4. Қоғамдағы құқық мәселелері

5. Мемлекет қайраткерінің болмысы мәселесі

**ӘДІСТЕМЕЛІК ҰСЫНЫСТАР:**

- Қоғамның Әл-Фараби сипаттаған негізгі түрлерін сипаттаңыз;

- Қоғамдардың жетілген және жетілмеген деп бөлінуіне назар аударыңыз.

- Әл-Фараби этикалық ілімінің Қазақстан қоғамының рухани-адамгершілік негіздерін қалыптастырудағы рөлін ашыңыз.

**НЕГІЗГІ ӘДЕБИЕТ:**

1. Азаматтық саясат /Әл-Фараби// 10 томдық шығармалар жинағы. – Астана, 2007. – 5- том. Әлеуметтік философия. Этика. Эстетика. – 31-91 бб.

2. Әл-Фарабидің философиялық арабша-қазақша түсіндірме сөздігі /Әл-Фараби// 10 томдық шығармалар жинағы. – Астана, 2007. – 4-том: Әлеуметтік философия. Этика. Эстетика. – 251-294 бб.

3. Азаматтық саясат //Қазақтың тәлімдік ой-пікір антологиясы. – 1т. – Алматы, 1994. – 107-108 бб.

4. Мемлекеттік қайраткерлердің нақыл сөздері /1/Әл-Фараби// 10 томдық шығармалар жинағы. – Астана, 2007. – 4- том. Әлеуметтік философия. Этика. Эстетика. – 144-190 бб.

5. Мемлекеттік қайрткерлердің нақыл сөздері /Қазақтың тәлімдік ой-пікір антологиясы. – 1т. – Алматы, 1994. – 108-110 бб.

6. Мемлекеттік қайрткерлердің нақыл сөздері // Әл-Фараби. Әлеуметтік-этикалық трактаттар. – Алматы, 1974. – 185-294 бб.

7. Мемлекеттік қайраткерлер мұны білуге тиіс: [мемл. Қайраткерінің және әміршінің ел басқару өнері туралы] // Қазақ елі. – 1996. – 19 қаңтар

8. Әбу Нәсір әл-Фараби. Ізгілік қаласы тұрғындарының көзқарасы туралы

9. Әбу Нәсір әл-Фараби. Адам қоғамы

10. Әбу Нәсір әл-Фараби. Қалалардың түрлері

**ТАҚЫРЫП 9. ҚАЗАҚСТАНДЫҚ ФАРАБИТАНУШЫЛАР:**

**ЗЕРДЕЛЕНУ ҮРДІСІ**

1. Әл-Фараби ілімінің республикада зерттелу кезеңдері

2. Отандық көркем әдебиет саласындағы әл-Фарабидің болмыстық

портреті

3. Қазақстан өнер тарихындағы Фараби бейнесі: зерделену үрдістері

4. Кәсіпқой философтар тобының әл-Фараби ілімін зерттеу принциптері

**ӘДІСТЕМЕЛІК ҰСЫНЫСТАР:**

- Ғылымның фарабитанушы сағасының кезеңдік құрылымын жіктеңіз;

- Фарабитанушылардың көрнекті өкілдерін анықтап, олардың атқарған іс-қызметін бағамдаңыз;

- Әл-Фарабиды тану үрдісінің жетістіктері мен кемшілік тұстарын қарастырыңыз, ұсыныстарыңызды ортаға салыңыз;

**НЕГІЗГІ ӘДЕБИЕТ:**

1.Әл-Фараби және заманауи Қазақстан философиясы / Ж.А.Алтаев және т.б.: жауапты ред. Г.Қ.Әбдіғалиева; бас ред. Ж.А.Алтаев – Алматы: Қазақ университеті, 2012. – 234 б.

2. Қазіргі заман адамының рухани ізденісі: халықаралық ғылыми конференцияның материалдары, 22-23 маусым, 2006 ж. – Алматы, 2006. – 241-245 бб.

3. Фараби ғибратты ғалым: фарабитанушы ғалым А.Ж.Машаниге арналады / Құраст. Ш.Абдраман . – Алматы, 2006. – 340 б., суретті. – «Ұлы ғұламалар» ғылыми-ғұмырнамалық сериясы. 339 бет.

4. Әл-Фараби және рухани мұра. Алматы, «Қайнар», 1994, 239 бет

**ҚОСЫМША ӘДЕБИЕТ:**

1. Ануар Турлубекович Алимжанов. Степное эхо. М., «Советский

писатель», 1980, 512стр. – Возвращение Учителя. – 7-165 стр.

2. Бердібаев Р. Әл-Фарабидің көркем әдебиеттегі бейнесі. – кітапта: Әл-

Фараби және рухани мұра. Алматы, «Қайнар», 1994, 239 бет.(38-39 бб.)

**ТАҚЫРЫП 10. ӘЛ-ФАРАБИДІҢ «ІЗГІЛІК ҚАЛАСЫ»** – **«AL-**

**FARABI UNIVERSITY SMART-CITY» -**

**ДІҢ ҮЛГІСІ**

1. Қоғам дамуындағы қалалардың рөлі

2. Заманауи smart-city»-дің мәні және міндеті

3. Әл-Фарабидің «Ізгілік қаласы» – «AL-Farabi university smart-city»-дің

үлгісі

4. «AL-Farabi university smart-city» – smart Қазақстанның негізі.

**ӘДІСТЕМЕЛІК ҰСЫНЫСТАР:**

- Қоғамның экономикалық және әлеуметтік дамуындағы қалалардың рөлін ашыңыз;

- Қазіргі заманғы белгілі smart-city-лердің салыстырмалы сараптамасын жасаңыз;

- Әл-Фарабидің «Ізгілік қаласы» – «AL-Farabi university smart-city» ғылыми-инновациялық жобасының ерекшеліктерін түсіндіруге тырысыңыз;

- «AL-Farabi university smart-city»-дің құрылымының негізгі прициптерін баяндаңыз;

-«AL-Farabi university smart-city»-діңқалыптасуындағы Өзіңіздің рөліңіз туралы әңгімелеңіз.

**НЕГІЗГІ ӘДЕБИЕТ:**

1. Назарбаев Н.Ә. «Қазақстан-2050» Стратегиясы – қалыптасқан

мемлекеттің жаңа саяси бағыты. – 14 желтоқсан, 2012

2. Назарбаев Н.Ә. Төртінші өнеркәсіптік революция жағдайындағы

дамудың жаңа мүмкіндіктері. – 10 қаңтар, 2018 (ОНЫНШЫ «Ақылды

● «**ӘЛ-ФАРАБИ: ТАНЫМ ТАҒЫЛЫМЫ» КУРСЫ БОЙЫНША БІЛІМ АЛУШЫНЫҢ ӨЗІНДІК ЖҰМЫСЫНА (БӨЖ) АРНАЛҒАН ӘДІСТЕМЕЛІК НҰСҚАУ**

СТУДЕНТ ОҚУ ҮРДІСІ БАРЫСЫНДА 3 РЕТ БӨЖ ТАПСЫРУЫ ТИІС; 5, 10 ЖӘНЕ 15 АПТАЛАРДА**)**

**БӨЖ ТАПСЫРМАЛАРЫ:**

**БӨЖ 1 –НІҢ ТАҚЫРЫПТАРЫ (1-5 апта):**

1. Әл-Фараби және Ибн Сина: философия мен діннің арақатынасы туралы

2. Әл-Фарабидің биографтары

3. Әл-Фараби – Шәкәрім арасындағы рухани сабақтастық

4. Әл-Фараби мен Жүсіп Баласағұн: адам өмірі мен мәні жайындағы көзқарастарының сабақтастығы

5. Әл-Фараби және Қорқыт

6. Әл-Фараби және Абай: идеялық үндестік

7. Әл-Фараби мен Шоқан Уәлихановтың этнопсихологиялық идеяларының сабақтастығы

8. Әбу Нәсір әл-Фараби және Ахмед Яссауи: түйісу түйіндері

9. Птолемей және әл-Фараби

10. Эвклид негіздері және Фараби

**ӨТКІЗУ ТҮРІ:** жоғарыда берілгентақырыптың бірін таңдау жолымен эссе жазу

**БӨЖ 2 –НІҢ ТАҚЫРЫПТАРЫ (6-10 апта):**

1.Әл-Фараби дүниетанымындағы адам мәселесі

2. Әл-Фараби адам өмірінің мәні туралы

3. Фараби философиясындағы үлгілі адам мұраты

4. Әл-Фараби және гуманизмді тұғырлау

5. Әл-Фарабидің білімнің мақсаты және әдістері туралы тағлымдары

6. Фараби еңбектеріндегі ақыл-парасат ұғымы мәдениет құндылығы ретінде

7. Әл-Фарабидің азамттық қоғам туралы идеялары

8. Әл-Фараби: мемлекеттік басқару өнері

9. Әл-Фараби іліміндегі бақыт философиясы

10. 8. Әл-Фарабидің саяси философиясы

9. Әл-Фарабидің дидактикасы

11. Әл-Фарабидің әлеуметтанулық көзқарастары

12. Әл-Фарабидің жағрапиялық түсініктері

13. Әл-Фараби философиясындағы метафизика

14. Әл-Фарабидің астрономиялық мұралары

**ӨТКІЗУ ТҮРІ:** ұсынылған тақырыптан 2 таңдау жасау арқылы 1)философиялық диктант, 2)тезис дайындау (аталған тапсырмалардың тізбегі 25 сұрақ және сөйлемнен кем болмауы тиіс ).

**БӨЖ 3 –НІҢ ТАҚЫРЫПТАРЫ (11-15 апта):**

1. Әл-Фараби еңбектеріндегі тәрбие мәселелері

2. Әл-Фарабидің халық педагогикасына көзқарастары (педагогикалық мұрасы)

3. Әл-Фараби еңбектеріндегі психологиялық ілім

4. Әл-Фараби еңбектеріндегі музыкалық эстетика мәселелері

5. Әл-Фарабидің нақыл сөздері

**ӨТКІЗУ ТҮРІ:** жоғарыда берілгентақырыптың бірін таңдау жолымен логикалық-дидактикалық кесте, буклеттер, танымдық кітапшалар дайындау, тест сұрақтарын (25-тен кем болмау керек) жасау. Студенттің жұмысы көрсетілген өткізу түрінің 2-ін таңдау жолымен іске асырылады және жұмысты бағалау кезінде тақырып мәнінің ашылуы басты назарда ұсталады.

**ЖҰМЫСТАРДЫ БАҒАЛАУ КӨРСЕТКІШТЕРІ**

**1.ЭССЕНІ БАҒАЛАУ ТӘРТІБІ (1-20 баллдың арасы):**

- Берілген тақырыптар бойынша түпнұсаларды кеңінен зерделеп, тақырыптың мазмұнын өз бетінше аша біліп, қорытынды жасау арқылы нақтылы түсінікке ие болған жағдайда – 18/ 20 балл.

- Тақырыпты өз бетінше қорыту, түсіну бар, алайда түпнұсқаларды зерттеу жеткіліксіз тұста – 13-15 балл.

- Тақырыпты жалпылама қарастырған, материал жөнінде түсінігі бар жағдайда – 5-10 балл

- Тақырып бойынша түсінігі нашар, түпнұсқалар тіптен қолданбаған кезде – 3-2 балл.

- Плагиат – 0 балл

**Белгіленген уақыттан кеш тапсырылған жұмыстар қабылданбайды**

**2. ФИЛОСОФИЯЛЫҚ ДИКТАНТ ЖӘНЕ ТЕЗИСТЕРДІ БАҒАЛАУ ТӘРТІБІ:**

**-** Әл-Фарабидің еңбектерін оқып отырып, нақты да анық сұрақтар

қойған және оларға дұрыс жауаптар берілген – 15-20 балл.

- Сұрақтары және жауаптары нақты, мәселенің мәні толық ашылған – 10-14 балл.

- Сұрақтарды қоюда нақтылық бар, алайда сұрақтар аз қамтылғандықтан, тақырыптың мазмұны толымды ашылмаған – 5-9 балл.

- Сұрақ-жауаптар бұлыңғыр құрастырылған, сондықтан мазмұн шінара ашылған – 1-4 балл.

- Сұрақтар тақырыптың мәнін ашуға бағытталып құрастырылмаған – 0 балл

**3. ЛОГИКАЛЫҚ-ДИДАКТИКАЛЫҚ КЕСТЕ, ТЕСТ СҰРАҚТАРЫН БАҒАЛАУ ТӘРТІБІ:**

**- КЕСТЕНІҢ** түзілімі тақырыпты ашуға сай құрылған және жауаптары толық және нақты болған жағдайда – 15-20 балл.

- Кесте түзілімі дұрыс, алайда оған берілген жауаптар толымды емес болса – 10-14 балл.

- Кесте негізінен құрастырылған және бірқатар мәліметтер берілген тұста – 5-9 балл.

- Кестенің құрылымының өзі дұрыс болмаған жағдайда – 4-1балл.

- Кестенің құрылымы да, берілген жауаптары да мәселенің мәнін ашпаған тұста – 0 балл.

**- ТЕСТ ТАПСЫРМАЛАРЫ** 5 жауаптан тұрған және сұрақтары мен жауаптары нақты – 15-20 балл.

- Тест сұрақтары негізінен анық, алайда оның саны көрсетілген көлемнен аз болғанда – 10-14 балл.

- Тест тапсырмаларының сұрақтары тақырыптың мәнін толықтай ашпаған жағдайда – 6-9 балл.

- Тест сұрақтары шұбалаңқы, түсініксіз жағдайда – 1-5 балл.

- Тест тапсырмалары нашар, үстірт құрасттырылған және соған сәйкес жауаптары да мардымсыз жағдайда – 0 балл.

● **ГЛОССАРИЙ**

**«Антика»** термині латын сөзінің – antiqus, яғни көне деген шыққан. Антика кезеңі деп Көне Греция мен Рим, сонымен қатар осы елдер мәдениетінің ықпалында болған жерлер мен халықтардың даму кезеңдерін атайды.

**Акциденция** – заттардың  субстанционалды, маңызды қасиетінен басқа уақытша өтпелі елеусіз қасиеті. Бұл термин тұңғыш рет   Аристотельде кездеседі;  схоластика және XVII - XVIII ғ. философиясында кең таралды (Спиноза және т.б)

**Ақиқат**– өмір шындығының ойдағы нанымды, дұрыс бейнесі, әлеуметтік процесс, тәжірибе, сайып келгенде, өлшемі болып табылады. Ақиқаттың сипаттамасы заттарға емес және олардың тілмен тұжырымдалу емес нақты ойға қатысты.

**Интеллект.** Алғашында бұл термин адам психикасының орынды ойлау функцияларын белгілесе, казіргі кезде оған барлық танымдық үрдістер кіреді. Интеллект - адамның болмысты тануының негізгі нысаны. Интеллект - ақпаратты мақсатты бағытта қайта өңдеуге, реттеуге, оқуға қабілеттіліктің күрделі жүйелерінің танымдық іс-әрекеті.

**Амфиболия** – семантикалық жағынан байланыспайтын және үйлеспейтін элементтердің формалды  сәйкесу салдарынан сөйлемде морфосинтаксистік  байланыстың құлдырауы; екі әртүрлі синтаксистік мағынаны тұсіндіруге мұмкіндік беретін сөйлем айшықтары.

**Аңсар, ғақлия, трактат** – бөлек бір мәселені баяндайтын ғылыми шығарма.

**Арифметика** (грек. **arіthmētіkē**, **arіthmos** – сан)– сандар (бүтін және бөлшек) және оларға қолданылатын амалдар туралы ғылым (грекше arіthmetіke, arіthmos – сан).

**Афоризм** немесе **Ділмар сөз** – қысқа сөзбен түйінделген тиянақты, бейнелі ой.

Әуезов ғылыми және әдеби-көркем шығармашылық еңбегінде афоризмге үлкен мән беріп, оны жинауға ерекше көңіл бөледі. Ол ертедегі билер, шешендер, ел арасындағы көнекөз қариялар немесе әлем әдебиетінің белгілі майталмандары айтқан афоризм сөздерді жадында сақтаған, қажеттілерін хатқа түсіріп алып отырған. Солардың бірқатары баспасөз  бетінде, жазушының 20 томдық шығармалар жинағында «Есте болар сөздер» деген тақырыппен жарияланды, енді біразы жазушының мұрағатында сақтаулы. Әуезов афоризмді жинаумен қатар, оның жанрлық сипаты, көркемдік-эстетикалық ерекшеліктері, сөз өнерінің өзге жанрының поэтикалық жүйесінде пайдаланылуы мен атқаратын көркемдік қызметі туралы да маңызды байымдаулар жасаған. Афоризмнің, оның басты  поэтикалық қасиеттерінің ақындар айтысында, шешендік өнерде пайдаланылу жолдары мен олардың көркемдік-эстетикалық қызметі жазушының бірнеше зерттеу мақалаларында көрсетілген. «Абай Құнанбаев (1845-1904)»  атты монографиясында  «бір-екі өлең жолының бойына сыйған тұжырымды көркем сөз Абайда көбінесе афоризм боп қалыптасқанын» айта келіп, афоризмнің әртүрлі жайлардан «түйіп айтқан нақыл, ақыл, терең ойлар» екенін атап көрсетеді.

**Болмыс**–барлық тіршілікті қамтитын абстрактілі философия категориясы.

**Геосаясат**–саясаттанудың концепциясы, мемлекеттің ішкі саясатына сәйкес негізінен әртүрлі географиялық факторлармен, мысалға кеңістікпен алдын-ала анықталған. Табиғат ресурстарымен, климатпен, халықтың басым көпшілігімен және оның өсу қарқынымен көрінеді.

**Гипотеза** ( гр.ὑπόθεσις –негізгі, жорамал) – белгілі бір құбылысты түсіндіру үшін алға тартылатын және тәжірибе түрінде тексеруді және сенімді ғылыми теория  болып қалыптасу үшін теориялық негізді талап ететін ғылыми болжам, дәлелденбеген тұжырымдама, жорамал.

**Грамматика** (гр.тіл. '**grammatіke, γράμμα'** – әріп, жазу) –  тіл білімінің сөз таптарын, сөздердің өзгеруі мен сөйлем құрылысын зерттейтін саласы.

**Ғылым** – табиғат, қоғам және ой жүйесі туралы жаңа білімдер жасауға бағытталған және оның барлық шарттары мен сәттерін білімдерімен және қабілеттерімен, біліктілігі дене тәжірибесімен, ғылым еңбегінің бөлінісімен және кооперациясымен қоса ғалымдарды, ғылыми мекемелерді, тәжірибелік іс-әрекеттермен айналысады.

**Әлеуметтану** – қоғамның қалыптасуы, жұмыс істеуі және даму заңдылықтары туралы ғылым.  Әлеуметтану фактілерді, үдерістерді, қатынастарды, жеке тұлғалардың, әлеуметтану топтардың қызметін, олардың рөлін, мәртебесі мен әлеуметтану мінез-құлқын, олардың ұйымдарының институты.

**Идеализм** – материя мен сана жағдайында бірінші болып сана (идея, рух) пайда болады деп есептейтін философиялық бағыт.

**Интеллект** ( лат.іntellectus – таным, ұғыну, аңдау) – жеке тұлғаның ақыл-ой қабілеті. Ақыл-ой сезімі адамның таным әрекетімен байланысты.

**Кеңістік** –қозғалушы материяның объективті түрде өмір сүруінің формасы. Материалдық объектілердің және жүйелердің аумағын, алатын орнын, олардың өзара орналасуы мен байланысын сипаттайтын ұғым.

**Космология**, ғарыш ілімі – Ғаламның біртұтастығы және оның астрономиялық бақылаулар арқылы танылған бөлігі жайлы ілім; астрономияның бір бөлімі.

**Космоцентризм**– әлемді түсіндіруде ғарыштың шексіз сыртқы күші қолдана отырып, ой тұжырымдау (философияның бұл кезеңі Ежелгі Үнді, Қытай және Ежелгі Грек жерлерінде көп таралды ) .

**Логика** ( гр.λογική - «талдауға құрылған», *λόγος* – «сөз», «сөйлем», «ойлау», «ақыл») – ойлау, оның формалары мен зандылықтары туралы ғылым.  Логика дәлелдеу мен теріске шығарудың белгілі бір әдіс-тәсілдері қаралатын ғылым  теория жиынтығын құрайды.Ғылым ретіндегі логикадан логикалық дұрыс ойдың байланысы мен динамикасын (ойлау логикасы) айыра білу қажет. Ғылыми логика саласына белгілік құрылымдарды жасау мен зерттеу (есептеу, формальдік жүйелер), жалпы касиеттері логикалық оймен көрінетін және белгілік құрылымда белгіленетін шындықтың белгілі бір үзінділерін қарастыру енеді.

**Материя** (лат. materіa - зат) – әлемдегі  алуан түрлі нысандар мен олардың жүйелерін, дүниедегі сан алуан құбылыстар мен оқиғалардың, қандай да болсын қатынастар мен байланыстардың, қасиеттер мен формалардың негізін, ішкі мәнін, себебін білдіретін **философиялық ұғым**. Айналадағы бүкіл дүние — мәңгі қозғалыстағы материяның алуан түрге түсіп, құбылып өзгеруінің, шексіз байланыстары мен қатынастарының көрінісі. Кейде оған назар аударылмайды. Ежелгі қытай, үнді, грек  философияларында материя дүниедегі барлық заттардың негізі, дүниенің алғашқы тегі деп түсіндірілді.

**Метафизика** – (гр.тіл.,физикадан кейін) болмыстың басталуы және жоғары ілімдер туралы ғылым.

**Метафора** (гр.тіл., metaphora – ауыстыру) – троптың (құбылтудың) бір түрі. Құбылыстар мен заттардың ұқсастық белгілері негізінде астарлы мағынада қолданылуы.

**Мифология** (гр. Myfos - аңыз, logos - ілім) – әлемді фантастикалық және ақиқат жағдайда түсінетін қоғамдық сананың бір түрі. Мифологиялық туындыларда әлемнің қалыптасуы, ЖЕР, АДАМ, ТІРЩІЛІК, ӨМІР және ӨЛІМ секілді мәселелер көп кездеседі. Мифтің ерекшелігі: табиғат және табиғат құбылыстарына жан бітіру, фантастикалық құдайлардың болуы, олардың қарым-қатынаСЫ.

**Дін** – бәрінен жоғары жаратушы күшке және оның қоршаған орта мен адам баласына әсері бар деп есептейтін сенім-нанымға негізделген көзқарас формасы. Діннің мифологияға ұқсастығы бар: Әлемнің пайда болуы, жер бетіндегі тіршілік, адамның іс-әрекеті туралы адамгершілік-этикалық мәселелерді алға қояды. Қоғамды игі істерге шақыруда: мәдениеттің қалыптасуына әсер етуімен қатар адам баласын сыйласымдылыққа, әділеттілікке, төзімділікке тәрбиелеп, өзіндік парыз мәселесін түсіндіруде діннің атқарар маңызы ерекше.

**Натурфилософия** – (латынша natura – табиғат) – табиғат философиясы; табиғатты біртұтас қарап, пайымдау арқылы түсіндіретін ілім.

**Ноосфера** – ақыл-ой сферасы деген түсінікті алғаш 1927 жылы француз  ғалымдары Э.Леруа (1870- 1954) және  Тейяр де Шарден Пьер (1881 – 1955) енгізген. Өткен ғасырдың 30-40 жж. ноосфераны материалистік тұрғыдан сипаттап жазған В.И. Вернадский  болды. Ол ноосфераны биосфера мен қоғамның өзара қарым- қатынасынан туындайтын тіршіліктің жаңа формасы, бұл саналы, ақыл-ойы жетілген адамзаттың бағыттауымен қалыптасатын  биосфераның   жаңа эволюциялық  жағдайы деп түсіндірді.

**Ноосфера** (гр. νόος – сана және σφαῖρα – орта, шар*)* немесе **Антропосфера**(грек. antһropos – адам, spera – қабық) – биосфераның  жаңа жағдайға көшкен деңгейі; адамның саналы түрде жүргізген  іс-әрекеттерінен туындайтын  жер сферасындағы  барлық өзгерістер мен олардың дамуын анықтайтын басты фактор; ғаламдағы адамзаттың мекендейтін аясы. Адам баласы уақыт пен кеңістікке қатысты биосфера шегінде және ғарышта өмір сүре алады. Бірақ адамзаттың тұрақты мекені ЖЕР.

**Образ, көркем образ** – шындықты танып-білуде әдебиет  пен өнерге  тән ерекше эстетикалық категория. Көркем шығармада сөзбен сомдалған кез келген құбылысты (көбінесе әдеби қаһарман бейнесін) образ деп атайды. Мысалы: М.Әзезовтың «Абай жолы» эпопеясындағы халық образы, Абай образы - өнер мен халықтың немесе өнер мен сананың арасындағы арнайы байланысты негіздейтін эстетикалық категория. Көркем образда объективті-танымдық және субъективті-творчестволық бастау өзара бірлікте көрініс табады. Образ нақты шындыққа және ойлау процесіне байланысты айқындалады. Образ тек шындықты бейнелеп қана қоймай, оны жинақтайды. Жекелеген оқиғалар негізіне жалпылама түсінік беретін түйін жасайды. Әр суреткер жасаған образ шындыкты өзгеше, жаңа бір қырынан творчеств. тұрғыдан түсіндіруді мақсат етеді.

**Оптика** (гр.тіл. optіke – көзбен қабылдау жөніндегі ғылым, optas – көрінетін) – физиканың сәуле (жарық) шығару табиғатын, жарықтың таралуын және оның затпен әсерлесу құбылыстарын зерттейтін бөлімі.

**Пәлсапа** немесе **философия** – адамзат баласының сонау ықылым заманнан басталған білімі,қоғамдық сананың  формасы,  болмыс пен танымның  жалпы заңдылықтары туралы ілім. Кез-келген адамды әлем, қоршаған орта, қоғам,  дін,  діл, білім, саясат, мәдениет  секілді мәселелер бей-жай қалдырмайтыны айдан анық. Міне, осы іспеттес мәселелер философия пәнінің негізгі қарастыратын бөлімдері болып табылады. Философия сөзі грек тілінен аударғанда –даналыққа  деген махаббат мағынасын білдіреді. Б.з.д. ҮІІ-ҮІ ғ.ғ. Ежелгі Үндістан, Қытай және Грекия жерлерінде бір уақытта пайда болады. Мәліметтерге сүйенсек, «философия» терминін алғаш қолданған Антика дәуірінің атақты пәлсапашысы (философы) және математигі Пифагор.

**Софистика** – дауласу және дәлелдеу кезінде қисынсыз пікірлерді, софизмді яғни сыртай ғана дұрыс болып көрінетін айлаларды саналы түрде қолдану.

**Стоицизм** – көне грек философиясының мектебі. Негізін салушы Зенон.

**Субстанция** – (лат. substantia – мазмұн, негізде жатқан нәрсе) – объективті шындық, оның қозғалысының барлық түрлерінің тұтастығы аспектісіндегі материя; сезімдік алуан түрлілікті және қасиеттердің өзгергіштігін салыстырмалы түрде тұрақты және дербес тіршілік ететін алуандылыққа сыйдыру мүмкіндігін беретін шегіне жеткен негіздеме.

**Таным**– бұл адамның бейнелеу әрекетінің ерекше түрі. Философия тарихында таным деп адамның дәлелденген білім алу үшін әлемді және ондағы өзін мақсатты түрде бейнелеу аталған. Таным дегеніміз – білім алу үшін шығармашылық ізденіс. Таным адамның практикалық іс-әрекетінің рухани жағы болып табылады. Таным – адам арнайы танымдық мәселе мен есептерді қойып, мақсатты түрде қол жеткізетін ақпараттық жоғарғы деңгейі. Таным – адамның нақты мақсатына бағытталған және шығармашылы іс-әрекетінің әлеуметтік процесі. Оның нәтижесінде сыртқы әлемнің идеалды образдары қалыптасып, олар туралы білім пайда болады. Таным теориясы немесе *Эпистемология* - бұл философия ғылымының бір бөлігі. Онда таным табиғаты мен оның мүмкіндіктері, шегі туралы мәселе қойылып зерттеледі. Таным теориясы туралы термин философия ғылымына 1854 жылы шотланд философы Дж.Феррердің еқбектері арқылы енді. Бірақ таным туралы мәселе өте ертеден бастап-ақ қойылып келеді. Өйткені танымнан тыс білім де, ғылым да да болуы мүмкін емес. Таным теориясы этика, эстетика, адам туралы философиялық ілімдермен тығыз байланысты. Дегенмен, ол жалпы философия теориясының дербес бөлімі ретінде өзінің мағынасын сақтайды.

**Теология** – (гр. theos – құдай және logos- ілім ) – дін ілімі, құдайдың мәні мен әрекеті туралы діни жүйенің жиынтығы. Теология – мойындау, ғибадат қылу; (белгілі бір дінді мойындайтын діни бірлестік), адам мен Жаратушының, адам мен Абсолюттің, адам мен біздің түсінігімізден тыс күштердің қатынасын зерттейді, дінді оның қағидаларының өзіне сүйеніп негіздейді.

**Теоцентризм** – барлық тіршілік атаулыны жоғары жаратушы күш – Құдай арқылы түсіндіру (Ортағасырлық Еуропа философиясына тән ерекшелік).

**Эволюция** терминін алғашқы рет швейцарлық табиғаттанушы және философы  Шарль Бонне 1762 жылы  эмбриологияға арналған еңбектерінде пайдаланды. Эволюция құбылысы тіршілік деңгейлерінің барлық сатыларында (молекула  деңгейден биосфералық деңгейге дейін) байқалып, үнемі құрылысы мен атқаратын қызметтерінде бұрын болмаған жаңа құрылымдар мен олардың жаңа қызметімен ерекшеленеді. Эволюцияның ең қарапайым деңгейі – мутациялық өзгерістер болып есептелінеді. Табиғи сұрыпталу кезінде мутация арқылы пайда болған жаңа белгілер мен қасиеттер организмдердің жаңа орта жағдайларына бейімделуіне жағдай жасайды. Ең алғашқы эволюциялық процестер тіршіліктің популяция деңгейінде пайда болады. Бұл кезде организмдердің  генотипі өзгереді.

**Эволюция** (лат. evolutіo – өрлеу, өркендеу), биологияда – тірі организмдердің орта мен жағдайға бейімделіп, өзін өзгертетіні, ортаға үйлескендері жасап, үйлеспегендері жойылып отыратыны туралы идея болып, осы өзгеріс себепті олардың қабілеті үздіксіз артып, төмен деңгейден жоғары деңгейге көтеріледі деп есептейтін теория. Эволюциялық ілімінің негізін қалауда Чарльз Дарвиннің  еңбегі зор. Ол ашқан ең маңызды жаңалыққа дейін көптеген ғалымдардың еңбегі болды. Эволюциялық үдерістер зандылығы өте күрделі және ғалымдар күні бүгінге дейін толық анықтай алған жоқ. Алайда эволюцияның неге жүретіні бізге нақтылы белгілі.

**Экстраполяция** – құбылыстың бір бөлігіне қатысты түйіндерді оның екінші бөлігіне тарқату; қылмыстың криминологиялық болжамының негізгі үш тәсілінің бірі (болашақта қылмыстың жасалу мүмкіндігін ғылыми болжау, сонын ішінде қайталама (рецидивизм болжамы) немесе адам үшін құрбан болуы мүмкін екендігі (құрбан болу мүмкіндігінің болжамы) және т.б.

**Элей мектебі** – көне Грециядағы философиялық мектеп. Негізін салған – Парменид пен Зенон.

**Энциклопедия**– (гр.тіл. *enkyklopaіdeіa* – білім (жалпыға бірдей) өрісі), анықтамалық бағытта шығарылатын ғылыми басылым.

**Эпистемология** (көне грекше: ἐπιστήμη – «ғылым» және көне грекше  λόγος – «сөз») немесе **гносеология** (көне грекше: γνῶσις – «білім» және λόγος – «слово», «речь») немесе **таным теориясы**– философия  ғылымының саласы, танымның мәнін, ерекшелігін, әдіс кұрылымын, деңгейін, басқа таным формалармен байланысын зерттейтін ғылыми таным теориясы. Басқаша айтқанда, адамның  тану қабілеті, танымның бастауы, формалары, әдістері туралы, ақиқат  және оған жетудің жолдары туралы ілім. Айналадағы қоршаған дүниенің адам санасында белсенді бейнелеуін, танымның жалпы шарттары мен мүмкіндігін, білімнің шындыққа қатысын, қоғамдық практика негізінде іске асатын таным процесінің заңдылықтарын, оның негізгі формаларын, әдістер, гепотезалары мен теорияларды құру мен дамытудың принциптерін зерттейтін философия ғылымының саласы.

**Эстетика** (грек. aіsthetіkos – сезіну, сезімдік) – адамның дүниені эстетикалық тұрғыдан ұғынып-түсіну заңдылықтары туралы, әсемдік заңдарын арқау еткен шығармашылықтың мәнісі мен формалары туралы ғылым.

**Этика** (гр.тіл. ethos – дағды, әдет-ғұрып) – зерттеу нысаны мораль, адамның мінез-құлқы болып табылатын ежелгі теориялық пәндердің бірі. Термин және айрықша зерттеу пәні ретінде өз бастауын АРИСТОТЕЛЬ еңбектерінен алады. «Этизм» термині Аристотельдің  ар-ождан мәселесіне арналған үш шығармасының («Никомах этикасы», «Эвдем этикасы», «Үлкен этика») атауына кірген. Аристотель  этизм жайлы сөз қозғағанда негізгі үш мәселеге тоқталып, этикалық теория, этикалық кітаптар, этикалық іс-тәжірибе туралы айтады. Әуелбаста грек тіліндегі этизмның латын тіліндегі баламасы ретінде мораль қолданылса, кейіннен білім беру дәстүрінде этизм – ілім мәнінде, мораль – оның пәні ретінде қарастырылды. Әдетте, этизмдық ой-толғамдар адамдардың мінез-құлықтары мен салт-дәстүрлерінің әралуан екендігін баяндаудан басталады. СОКРАТ әртүрлі мінез-құлықтарды бағалап, саралау үшін парасатқа жүгіну керек деп білді. ПЛАТОН адам жан-жақты ұйымдастырылған мемлекетте өмір сүріп, оның басшылығын дана-философтар атқарғанда ғана рухани және мінез-құлық кемелдігіне жете алады деп білді. Парасат иесі ретінде өз мүмкіндіктерін жүзеге асырған адам, өз өмірінің жоғары мақсатын айқындап, мемлекеттің негізі болып табылатын саясатқа, экономикаға этикалықлық нормалармен жетекшілік жасайды. Этизм ұғымы жайлы Д.Юмның «Адамның табиғаты» туралы трактатында жан-жақты айтылады. Қазақ халқының дәстүрлі дүниетанымында этизм ұғымының баламасы ретінде ар-ождан ұғымы қолданылып, негізгі тақырып ретінде ұсынылған.